
            A yarin zugar jama'a ta hango daga ɗan nesa da ita, duhun gurin da take tafiya shi ya hanata fuskantar jimillar al'ummar da take hangowa suna tunkaro inda ta ke, ahankali take takawa tana ɗaga ƙafarta da ƙyar saboda yanda cikin jikinta yayi mata mugun nauyi, ƙara kusantota da sukayi ne yasa ta fara ƙarewa yanayin halittarsu kallo, fasalin su kamar mutane ne amma ƙwaramgwal ɗinsu, wasunsu daga ciki kuma siffar abun tsoro garesu, dogaye ne masu tsayi sosai ta yanda sai ta ɗaga kanta sama take iya gano fuskarsu, waɗansu irin haƙora garesu da fiƙoƙi kafta-kafta sai wani irin jini me yauƙi da yake dalala daga bakinsu mai warin gaske, idanunsu aƙwaƙule suke babu ƙwayar aciki sai waɗansu irin hannu garesu masu fasalin hancin giwa suna nannaɗewa suna buɗewa, ƙafafunsu basu da maraba da na dokuna sai wani irin birkitaccen gashi akansu fari fat dashi babu ko ɗugon baki ajiki, fatar jikinsu fasalin ta damisa gareta sai dai lokaci-lokaci take rikiɗa zuwa launi kala daban-daban.

          Ƙwarangwal ɗin suna tafe wani irin ruwa mai yauƙi na fita daga gaɓɓan jikinsu tamkar waɗanda aka kunna fanfo ajikinsu, daga kowanne ɓangaren hallita akwai shugabansu wanda shi ne yake kan gaba su kuma suna biye dashi abaya, hannu kowanne shugaba ɗauke yake da wani farin ƙyale da jikinsa yake da ɗishi-dishin jini, ahankali ta fara ɗaga ƙafarta tana ƙoƙarin ja da baya da niyyar guduwa sai dai nauyin jikinta shi ya hana ta gudu har suka ƙaraso inda take, mararta ce ta ɗan karta mata bayanta ya riƙe sannu ahankali ta tsugunna ta duƙa agurin wani irin azababben ciwo na cinta, jeruwa suka yi sahu-sahu sannan suka fara zagaye ta suna faɗin wasu kalmomi da sam bata fahimtar mai suke faɗa, " YAMDUMISA! YAMDUMISA!! YAMDUMISA BISRATIK KUZAR!!!,  KIMBASA MIN! KIMBASA MIN!! KIMBASA MIN MAR FAZKINBAT!!! " ( BARKA! BARKA!! BARKA DAI SHUGABA!!!, DAWOWARKU NASARA CE! DAWOWARKU NASARA CE!! DAWOWARKU NASARA CE TARE DA FANSA!!! ) haka suka dinga zagayeta suna maimaita kalmomin bakinsu shugaban ɓangarori biyun masu ɗauke da farin ƙyallen nan suna zazzaga mata wannan kyalen akanta, ciwon da take ji ƙara tsananta yake banda ihu ba abinda takeyi sai kiran sunan KABEER take tana maimaitawa, idan abun ya kuma tsananta ta kuma kiran Kabeer ko Habeebee amma ko gezau basu fasa wannan surutan nasu ba kuma basu fasa zagayeta ba suna yarfa mata wannan farin ƙyallen ba, wani lokacin ma wannan ruwan mai yauƙi na ɗiga ajikinta, ita bata ma san suna yi ba saboda azabar ciwo fatanta kabeer ya kawo mata ɗauki.

     Ta ɗan ɗauki lokaci ahaka kamar minti talatin ahaka sai ji sukayi kukan jariri alokacin ta galabaita sosai amma ahaka take yunƙurin ɗaukar abinda ta haifa dan neman tsira daga garesu,  sai dai kafin tayi wani yunƙuri tuni shugaban ƙwarangwal ɗin nan ya kai hannu yayin da shima shugaban mai mummunar hallitar shima ya kai hannunsa, atare suka suka ɗago jaririyar kowanne ya riƙe hannunta ɗaya yana faɗin, " KAGARSIN BIDA, KAGARSIN BIDA LANBISMA GIRUS " ( KA BARMANA, KA BARMANA RUHINMU CE ) awahalce ta samu ta yunƙura ta dafa ƙafar ɗaya daga cikinsu ta miƙe tsaye, daga bayanta ji tai anƙwalla mata kira tana waigawa Kabeer ta hango da sauri da sauri yake tunkaro ta, ita dinma ɗingisawa take har ta ƙara gurinsa ta faɗa jikinsa tana fashewa da kuka, cikin tashin hankali ta juya ta ke nuna masa waɗannan ƙwarangwal ɗin da ke ɗauke da jaririyarta, iya ƙura gani ba abinda ya gani duk yanda taso nuna masa su amma sam bai ga komai ba, sannu  ahankali taga sun fara tafiya suna bin hanyar da ta ga sun ɓullo, wata uwar ƙara ƙwalla tana faɗin, " Kabeer sun tafi mun da jariri na, Kabeerrrrr "  firgigit ta farka daga bacci tana ambatar sunansa.

       Azabure ya tashi saboda ƙarar da yaji ta ƙwalla har cikin baccinsa, hannu ya yakai ya rungumota ɗayan hannun nasa kuma yakai ya kunna fitila, ilahirin jikinta rawa yake ga wani irin gumi da yake keto mata ta ko'ina, asanyaye takai hannunta kan ƙaton cikinta tana shafawa ɗan motsi taji baby yayi, ahankali take sauke ajiyar zuciya, ya jima yana rungume da ita har sai da ya ga ta ɗan shiga nutsuwarta sannan ya ce mata, " Habeebty me yake damunki? " kamar dama jira take ta fashe da kuka tana faɗin, " yauma na ƙara irin mafarkin nan sai dai yau har gani nai na haihu kuma sun tafi da baby, wallahi Habeebee inajin tsoro kar wani abu ya samu cikin nan, ina tsoron kar mu rasa wannan babyn da muka ƙwallafa ranmu akanshi, gani nake kamar babyn zai mutu ko mu mutu nida shi gaba ɗa........ " katse ta yayi ta hanyar toshe mata baki yana faɗin, " haba Habeebty karki karya mun zuciya mana mafarki fa ba gaskiya bane ni ban ɗauki wannan akomai ba pls ki daina faɗar irin haka " ya ƙarasa faɗa yana bubbuga bayanta cikin sigar lallashi, sai ayanxu ta ɗan ƙara samun ƙwarin gwiwa goge hawayenta tayi sannan ta yunƙura ta tashi da ƙyar saboda fitsarin da taji ya cika mata mara, ahankali take takawa saboda tsufan  da cikinta yayi har ta isa ƙofar banɗakin dake cikin bedroom ɗinsu, kanta tsaye ta faɗa ciki ta turo ƙofa tana shiga ya saki wani malalacin murmushi atake ya rikiɗa zuwa siffar ƙwarangwal yabi ta jikin katifa ya ɓace.

       Bai bayyana ako'ina ba sai acikin maƙabarta abakin wata tafkekiyar bishiyar kuka, ƙarasawa ƙwarangwal ɗin yayi inda Kabeer ke bacci hankali kwance, hannu ya ɗora akan saman fuskarsa ya karanto waɗansu irin kalmomi sannan ya shafa akan fuskarsa, da hannu ɗaya ya ɗaga Kabeer atake hannunsa ya zama wani irin dogo har zuwa cen daki inda Khaleesat cikin toilet.

   *YAU NISHAƊIN TYPING KAWAI NAJI SHIYASA NA SAKAR MUKU AMMA KU TARA ZUWA 1/1/2021 INSHA ALLAH DAN KUJI SAURAN CHAKWAKIYAR🤣 ZAN GA YANAYIN KARƁUWARSA TA HANYAR COMMENTS INNAGA RUWAN COMMENTS DA YAWA ƊAYA GA WATA KUGA ZAFAFAN PAGES, INNAJI SHIRU SAI DAI KU SHAFA KUJI BABU.*🤣

   _Ummou Aslam Bint Adam_😉

[17/06, 03:30] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*

https://chat.whatsapp.com/L7dj60ptcAV3Oe1X6hAyBT


                    3&4

           Tana shiga toilet ɗin bayan ta gama abinda zatayi jiki ba ƙwari ta ƙarasa jikin madubin dake saƙale ajikin bango, fanfo ta kunna cikin damuwa take watsawa fuskarta ruwa, har zuwa lokacin mafarkin da tayi ne yake yawo acikin zuciyarta, ɗago da kanta tayi ta kalli agogon dake cen manne ajikin bangon toilet ɗin, atake ya nuna mata ƙarfe uku da rabi na dare ( 3:30 am) guntun tsaki tayi ahankali ta maida kallanta zuwa kan mudubi, hannunta ta ɗora akan cikinta tana shafawa cikin zuciyarta tana jin ba daɗi musamman mafarkin yau da yafi na kullin razanata, mudubin ta kuma kalla ga mamakinta sai ganinta tayi tsaye amma ba ciki ajikinta, kallan cikin tayi tana kuma shafashi tana kallan mudubin wannan karan ma bata ga cikin ajikinta ba sai ma murmushi da taga ta jikin mudubin tana mata, gabanta ne ya yanke ya faɗi jikinta ya hau karkarwa, ɗauke kanta tayi daga kallan mudubin kamar ance kalli tana ɗagowa ta kalli mudubin sai ganinta tayi tsaye da ciki ajikinta, zuciyarta ce ta fara rawa atsorace ta tako ta fito daga toilet ɗin tana kiran, " Habeebee " cikin baccinsa Alh Kabeer yaji muryar Khaleesat tana ƙwala masa kira.

      Firgigit ya tashi ji yayi kansa yayi masa dummmm wani abu ne ya faɗo masa arai yake ganin kamar mafarki kamar kuma ya faru dashi azahiri, tana ƙarasowa ta zaune agefen gado ta fashe da kuka mai tsuma zuciya, jikinsa ne yayi sanyi cikin sanyin murya ya kalleta yana ruƙo hannunta ya ce, " Me yake faruwa dake kike kuka atsohon daren nan Dear, ko wani ciwon kike ji?" ji tai maganarsa ta bata haushi bata kula shi ba sai da tayi mai isarta ganin yana ta jero mata tambayoyi yasa ta bashi labarin abinda ta gani, cikin sigar lallashi ya fara mata magana, " sorry sorry dear ummmm, pls be patient bakya ganin condition ɗin da kike ciki? banasan ki sawa kanki plesure, kinasan wani abu ya shafi babynmu ne kawai kinasa tsoro aranki ne shiyasa kike ganin abu yana miki gizau......" katse shi tayi da, " yanxu mafarkin da nace maka nayi shima ni nake tsorata kaina? sometimes sai na rasa gane maka sai muyi magana dakai daga baya sai ka fara faɗin maganganu ba fasali " ta ƙarasa maganar tana gyara kwanciyarta cikin jin haushi, girgiza kansa yayi yana murmushi cikin zuciyarsa yace, " da ba haka kike ba, ciki yasa duk kin zama wata almasifatu " shi ɗinma kwanciya yayi yana ƙara lallashinta cikin so da ƙauna bayan wani lokaci bacci yayi awon gaba dasu gaba ɗaya.

         Bayan sallar asuba Alh Kabeer ne yake tashin Khaleesat domin tayi sallah buɗe idanunta tayi cikin bacci ta ce, " Dear har lokacin yayi ne? " murmushi yayi ya ce, " har nayi sallah na dawo ma oya wakeup-wakeup kinsan ba wuya gari ya waye " ahankali ta yunƙura ta xuro ƙafafunta ƙasa ta dafa jikin Bango ta mike ta faɗa toilet ta fito ta gabatar da sallah, tana idarwa ta koma kan gadonta taja blanket suka koma bacci.

       Kimanin ƙarfe tara na safe suke saukkowa daga step ɗin bene, riƙe yake da hannunta tana takowa ahankali har suka ƙaraso cikin makeken falon, falon ƙayatacce ne zagaye yake da wasu luntsuma-luntsuman kujeru milk colour sai ɗishi-ɗishin jan furanni ajikinsu da throwpillows dinsu jajaye masu ɗishin milk ɗin furanni, carpet din ja ne sai center table da tafkekiyar TV plasma ajikin bango kamar kayiwa mutum magana ya amsa maka, kamshi ne yake tashi ta ko'ina sai sanyin AC dake ratsa jikin ɗan adama, haka nan labulayen ɗakinma abun kallo ne sai wasu manyan Verses dake cen kusuwar ɗakunan gidan, tsayawa ƙawata gidan Alh Kabeer ba ƙaramin ɓata lokaci bane saboda ɗanyar dukiya da annarka acikin gidan, tun daga bakin get ɗin gidan zaka tabbatar da cewar mamammalakin gidan ba ƙaramin mutum bane.
(Kunsan dai gidan mai kuɗin novel yanda yake.🤣)

     Ɓangaren dianning table suka nufa duk wanda ya gansu ko ba'a faɗa ba zai fahimci akwai soyayya mai ƙarfi tsakanin waɗannan ma'auratan, cikin so da ƙauna ya janyo mata kujera ta zauna sai da ta zauna sannan shima ya zauna ya fara serving ɗinsu, suna cin abinci suna hira gwanin birgewa har suka kammala, suna ƙoƙarin barin gurin sai ga Binta ta shigo falon cikin girmamawa ra gaishesu sannan ta fara tattara kwanikan, wata hanya tabi acikin falon wacce zata sa da ka da cikin kitchen, har bakin mota Khaleesat ta raka mai gidan nata har ya shiga mota ta leƙa ta window ta ce masa, " Habeebee inasan inleƙa Hjy Yaya anjima naji ƙafata ta ɗanyi mun nauyi " kallanta yayi ya ce, " gaskiya ya kamata kam, ki gaida munsu idan na fito zan biyo sai mu taho gida tare " cikin jindaɗi ta amsawa mijin nata tana masa addu'ar Allah ya kaishi lafiya, Danjuma mai gadi tuni ya daɗe da bude ƙofa yana jiran wucewar Alh, motar da Alh kabeer yake ciki ce ta fara fita sai wata motar ta rufa masa baya, yashe baki Ɗanjuma yayi yana ɗagawa Alh hannu yana faɗin, " Allah ya tsare Alh.

     Bayan fitar Alh kabeer ƙwalawa Sani driver kira tayi, da saurinsa ya fito daga cen sashensu cikin girmamawa ya amsa mata, " gani ranki ya daɗe " magana ta fara masa, " Sani anjima zaka kaini gidan Hjy Yaya ka fito da mota nan da sha ɗaya zamu tafi " cikin girmamawa ya ce, " angama ranki shi daɗe " ya ƙarasa maganar yana barin gurin, ita ɗinma juyawa tayi ta koma ciki sama ta haura da ƙyar taje ta fara kiciniyar shiri, wajen sha ɗaya da minti goma sai gata ta sauko ta fito shar da ita cikin doguwa rigar atamfa mai green da red sai mayafinta green, abinka da farar mace ba ƙaramin karɓarta atamfar tayi ba, hannunta riƙe da jakarta ahankali take takowa har cikin falon, har taje bakin ƙofa ta tuna bata ɗauko wayarta da ke kan dianning inda suka ci abinci, komawa tayi ta ɗauko sannan ta fito harabar gidan, kai tsaye side ɗin ƴan aiki ta nufa Inna Furaira na zaune tana lallaɓa lalle a ƙafarta, suna hira ita da su Rakiya tana basu labarin ƴan matancin su na da ba kamar yanxu ba da zamani ya sauya.

          Sallamar Hjy Khaleesat sukaji cikin girmamawa suka amsa mata, cikin murmushi Khaleesat tace, "Inna Furaira lalle akesha haka ne? " kallen ƙafarta Inna Furaira ta ƙara ta ce, " Eh wlh Hjy kingan shi dungulmi ne ma ba irin naku na zamani  danaga ana zana mukushi kamar tafiyar Aljanu "gaba daya dariya suka sa rakiya tace, " au Inna dama kinsan tafiyar Aljanu ne? " Binta ta amshe zancen da, "  inafa yoo Inna ba tafiyarsu ba ko motsinsu taji bata suma agurin ba"

 Inda sabo hjy samira ta saba da barkwancin Inna furaira, "inna furaira kinsan komai yana tafiya da zamani nima da ina yarinya hajiyata namun irin wannan din, duk ranar Alhamis takemun kitso da kunshi ranar juma'a kuma ranar ziyara ce "

           " Hajiya yanxu kam wannan ziyayar ay tayi karanci, lallan ma kafin ki ganshi kafar yaran mata ay sai da dalili lokacin biki ko suna, haka suke barin kafa kamar ta maza, ko yan jakar uban yaran nan rabonsu da lalle tun sallah babba data wuce" ta karasa magana tana watsawa rakiya da binta harara da idanunta da sukayi bajau da farin kwalli.

        Binta ce ta zumburo baki tana fadin, " Inna  ni zaman ke bani aiki mutum yayi kusan awa biyu zaune" Inna kamar jira ta ke ta ce, "  yoooo ahaka nan ma basai ku shafe awa biyu kuna faman sakarcin hirarku ba, kazaman banza da basu san gyara kamar ba yan mata ba shiyasa gakunan kullin karakaina kuke ba mashinshini "

     Dariya Khaleesat tasa domin ba ranar da za taxo sashen su Inna Furaira bata samesu suna wata drama da itaba, " a'a Inna furaira aure dai lokaci ne da lalle da ba lalle inyazo duk zasu samu mazaje suyi aure" Hjy Khaleesat ta faɗa, " ummmmm kinadai goyar bayansu kawai Hjy dube su goɗai-goɗai kowacce ta isa hekara Ahirin amma ba labari, yooo ni ina kamarsu goyon hansatu nake diyata ta biyu yayar uwar binta " Inna ta faɗa tana watsa musu mugun kallo.

    Binta ce ta tsuke fuske tana fadin, " Inna gsky cin fuskar nan yayi yawa wai me muka tsare miki ne? Wlh wata ran da kanki zaki dinga cigiyar mu ko rakiya? " Takarasa magana tana kallan Rakiya data gama kulewa dan takaici, aykuwa kamar jira take ta zaburo.

       " Wlh batta binta idan nai aure Inna kanki ma ganni aiki ne 😏"  ta karasa magana tana chono baki gaba, "kunji mun yara zasu mun lalata yoooo karna ganku man inanan kowacce zata zo da kafarta, idan ma bakuxo ba ayni me takanas zata kawoni danni zan muku wankan jego, inga karyar kitifi dama cikin nan na  zamani da kamar tuntube ake dashi akofar daki " Cewar Inna.

Babu wanda ya tanka mata acikinsu, Khaleesat ce dake tsaye ta ce, " Inna Furaira rigimarku bata karewa da yaran nan, "dama fita zanyi zanje gurin Hjy Yaya, Rakiya yau ba girkin rana, na dare kawai zaki mun, ɗan wake nake sha'awa Alhaji kuma kimai tuwon shinkafa miyar zogale "

Cikin girmamawa Rakiya ta amsa suna mata adawo lafiya gaba ɗaya harda Inna Furaira, harabar gidan ta fito tana kwalawa Sani driver kira ya fito sannan yace mata zai koma ya ɗauko key.

            Yana fitowa Hjy Khaleesat ta shiga mota driver ya ja mota suka fita.

             Kai tsaye unguwar rijiyar zaki suka nufa unguwar da Iyayenta suke zaune, dai dai bakin wani makeken baƙin get Sani driver ya fara horn, "megadi ne ya fito da sauri ganin motar yasashi  gane ko wace ce aciki, yashe  baki ya farayi yazo daidai glass ɗin da Khaleesat ke zaune yana fadin, " Hajajju makkatun mutan makka da madina barka da zuwa "  ya karasa maganar yana gyara headphone ɗin kunnensa shi bau yarda ba yazo cikakken ni ga.

          Kallansa hjy samira tayi ta ce, " Tukur ka bude mana get mana inma gaisuwarce sai mu gaisa aciki " murmushi yayi ya ce, " angama hajjaju makkatun ay kinxo adaidai dan hima Alh Habubakar be dade da zuwa ba, eh  Hima yana ciki befi sati milit da higowa ba ahe kema kina hanya "

        Cikin ƙosawa  da surutun sa ta ce, "wai tukur zaka bude mana kofa ko sai ka cikamu da surutu? " tuba nake hajajju amma da TK kikace wallahi sunan na birgeni " ya faɗa yana murza ƙafarsa aƙasa.

        Banza tai dashi bata tanka mishi ba,  ganin kamar ranta ya ɓaci yasa shi juyawa yana gyara tsukakken belt ɗin wandasa irin me yaga-yagar nan, hannuwa ya zuba cikin aljihu ya fara tafiya yana kwambare kafada shi bai yarda ba ya zama Weezee, sosai ya bawa hjy samira dariya inda sabo yaci ace ta saba da sakarcin Tukur megadi.

   Bayan shigarsu ciki parking space driver yaje ya parker dasu, hjy samira na fito wa daga motar da sauri ta shige gida dan tasan Tukur da shegen surutu yana iya biyota yayita zuba kamar kanya, da sallama ta shiga cikin falon Hjy yaya na kishingiɗe Harira me aiki na matsa mata ƙafa, daga gefen ta Alh Abubakar ne zaune suna hirar d'a da mahaifiya.

     Sallamar ta ce ta ja hankalinsu kofar falon, cikin murmushi suka amsa mata, ahakali ta karaso kusa da hjy yaya ta zauna, cikin girmamawa ta gaida hjy yaya tana tambayarta ya kafa? ( kasancewar tana fama ciwon ƙafa) Hjy Yaya ta amsa, " to kafa gata muna fama kinsan girma sai ahankali komai na jiki ya saki, lokaci kawai muke jira "

        " Haba Hjy Yaya aysai kinga tattaɓa kunnen da umhumhum " cewar Alh Abubakar, Khaleeasat ta bashi amsa, "wlh kayi magana bro yasu Aunty Nafi? " Y a bata amsa da, "  Duk suna lafiya, dazu kanna fito ta ke tambayata yaushe zan kaita gurinki nace ta bari sai weekend, har take fushi ashe da munje ma sabani zamuyi "  Khaleesat ta ce, " Ay ni fushi nake daku dukanku rabonku da gidana harna manta, shiyasa nima nace nida gidanku sai na haihu naje muku yawon Arba'in ko hjy  yaya? " ta ƙarasa maganar tana kallan Mahaifiyar tasu, " Hjy Yaya ta ce, "  A'a wannan zancenku ne nayi magana daya yace na goyi bayan daya "

         " Masha Allah yau gidan namu yayi albarka, Kunxo kun sa uwarku agaba ko tambayata ba wanda yayi " dattijon  Mahaifinsu ne ya shigo falon hannunsa rike da sanda ya karaso falon, saman kujera ya zauna idansa sanye da farin glass🤓 yana murmushi.

      " Abba ba haka bane wlh duk bamu dade da shigowa bafa, kamar hadin baki suka bashi amsa " to inba haka gashi kunxo kun zagayeta kai Abubakar naji shigowar motarka ina wanka " cewar Abba, ɗan sosa kai Alh Abubakar yayi ya ce, " to muna neman afuwa Alhajin Allah " 

       " To ka wanke muku laifinku ,ina Abokaina nasan dai suna school, Allah yayi musu albarka, " gaba suka amsa da " Ameen " Khaleesat  ya jikin naki? ya me gidan naki duk kuna lafiya? " Abba ya tambaye ta, " Duk lafiyarmu klau Abba munsameku lafiya? " ta amsa masa,  Muna lafiya Alhamdullah haka ake so " cewar Abba.

      Hira suke sha sosai sai wajen shabiyu da rabi Alh Abubakar yayi musu  sallama ya tafi, hirar suka cigaba dayi karfe daya da rabi kiran sallar Azahar ne ya tashe su Alh Abba yayi masallaci, sukuma suka wuce  ciki dan gabatar da sallah.

Bayan dawowarsu falo wayarta ce ta fara ringing Number Hajara ta gani da murmushi ta kara akunne, " Hello mutanen KD kun wuni lfy? " lafiya klau  maman biyu ya zama da kyar tashi da dabara?  "ummmm gamu muna fama ina yarana ya oga kwata-kwata? " cewar Khaleesat, Hajara ta ce, " Wlh duk lafiyarsu kalau karshen watan nan nakesan shigowa kano keda mijinki kuna da babbar baƙuwa, "cikin murna Khaleesat tace, "  Allah da gaske wayyo Allah Amma wannan karan sati biyu zaki mana gaskiya " 

     " Eh da yake kune mijina ba, ku samu nayi muku kwana hudu ma kinsan baban Yusra dai bayasan naje ko nan da cen " to ina laifin ya barki ko sati daya kimana? " Inji Khaleesat, " Naki wasa ne hajiyata, wlh idan na takura yana iya cewa naje gobe na dawo, ke dinma mijinki bari yake ki dade agun mutane? " cewar Hajara a'a karkiyiwa mijina sharri yana bari na mana " Khaleesat ta bata amsa cikin dariya, " ummm kindai faɗa kawai sai mun yi waya ki gaida mijinki inya dawo " Hajara ta bata amsa, " To shikenan agaida mun yara da Abban Yusra " sallama sukayi Khaleesat na ba Hjy Yaya labarin zuwan hajara kano.

          Wajen karfe hudu Khaleesat ta kira driver dan su tafi dama bai dade da shiga mota ba saboda Tukur mai gadi duk yabi ya addabeshi da surutu saboda  surutun Tukur har bayasan yazo gidan Hjy Yaya, Tukur sam bashi da zuciya ko magana ka gaya masa dan yaji haushi kamarma ka zugashi Ne.

Fitowar Hjy Khaleesat harabar gidan Sani driver na tsaye jikin mota, yana ganinta ya bude mata murfin mota, ta karasa jikin motar kenan Tukur ya karaso hannunsa rike da buta da alama daga toilet ya ke, yashe baki ya farayi yana fadin "barka da fitowa hajjaju makkatum ay tunda zan higa tolas naga sani atsaye nace hajjaju tafiya zatayi " eh Tukur tafiya zamuyi sai kuma ankwana biyu " nikam hajiya da TK kikace sai nafi jindadi nifa ko yan kauyenmu nace musu na sauya suna duka TK suke cemun Innarmu ce haryau taki ta bari "cikin kosawa Khaleesat ta ce, "  to TK bude mana  kofa mu wuce " nan da nan kuwa ya washe haƙora cikin farinciki yake yiwa Khaleesat  jinjina da hannu 👍🏻 yana faɗin, "  angama ranki ya dade hajjaju mutan maka da madina "

       Shiga motar tayi Tukur har yayi gaba ya dawo da sauri, lokacin hjy samira na shirin rufe mota yace,  " nace ba, wlh hajjaju tuka motarnan yana bani ha'awa har Alh nayiwa magana nace ya kaini gun koyan mota nima saina dinga fita dashi duk inda zashi, hjy yaya kuma indinga kaita Asbitin da take  ganin likita " zaro ido Khaleesat tayi jin bayanin Tukur, cikin zuciyarta take fadin, "  gadin ma ya Allah ya cika bare abashi mota " afili kuma sai ta ce masa, " to shi me Abban yace maka? " Canja fuska Tukur yayi alamun tausayi ya ce, "  ina fa Alh yace baza'a koyan mota ba wai karanbani na sai yasa naje titi nayita Banke mutane " sauke ajiyar zuciya tayi tace, "  ay gaskiya ya fada ka bari sai nan gaba inkakara wayewa da sanin gari kila ya yarda yanxu dai jeka bude mana kofa " ta faɗa masa haka ne dan ya ƙyaleta da surutunsa aykuwa tana gama magana ta rufe kofar motar.

Tafiya yake kamar ɗazu yana kwambare kafaɗu, ya zazzago da wandonsa ta baya hannunwan sa cikin aljihu kunnen sa maƙale da headphone har karya ƙafa yakeyi irin na gayu, wannan karan ba Khaleesat ba har Sani driver sai da tukur ya bashi dariya, Get ya bude musu driver ya ja mota suka fice,  hannu tukur ya daga musu yana, "  Allah ya tsare hajjaju makkatun "

     Tafiya sukayi me dan nisa sunxo junction danja ta tsaida su masu tallah ne suka fara bin motoci, masu tallar pure water, popcorn, masu socks na yara da manya, gireba, alawar madara teddyn yara yartsana dadai sauran su, " mai alawar madara ta kira ta siya har danja ta kusa basu hannu ta hango me sai da teddys manya da kana, sani driver tasa ya kirashi bayan anbasu hannu suka gangara cen gefen hanya, tsayuwarsu ba dadewa ya karaso gurinsu,  teddys sunfi kala goma  ta siya masu kyau gwanin birgewa ta sallame shi suka ja mota sukayi gaba.

Bayan sun karasa gida me gadi ya bude musu get suka shiga ciki ma'akata natayi mata barka da zuwa, cikin sakin fuska take amsa musu sannan ta wuce ciki akan kujera ta zube tana hutawa, wayarta ce ta fara ringing  bakuwar no ta gani kuma irin special no din nan da mamaki ta kara akunne tana faɗin, "hello " shiru ne ya biyo baya ba amsa, magana ta karayi akaro na biyu, "hello  dawa nake magana " nan ma shiru taji ba amsa, dago wayar tayi tana kallan screen dinta ta dauka ko ankashe ne, karamin tsaki taja takai hannu zata katse cikin siririyar murya taji ance.

          " Karki kashe mana nasan dai bakinsan me magana ba " eh bangane me magana ba Amma hajiya dawa nake magana coz nayi magana naji shiru kinga dole inkashe "  Hjy Khaleesat ta bada amsa, K" hmmmm karki damu da sanin wake magana  na kirane dama dan naji ya kika dawo gida? Kuma zan gargaɗeki da karki ƙara fita ko ina idan ba so kike mu hukunta ki ba, saboda kina wahalar da RUHINMU " 

             Kallan wayar Khaleesat tayi ta ce, " wai wacece ke ɗin da zaki dinga bani umarni awaya ? " wata iriyar dariya aka bushe da ita sannan akace, " karki damu da sanin wacece ni da sannu mun kusa ƙara dawowa akaro na biyu alokacin ne zaku fahimci su waye mu ke da Mijinki " mtsswwwww idan baki da abunyi ni inadashi Khaleesat ta bata amsa afusace" kin fadi gaskiya bamu da aikinyi amma naku rashin aikin yana tafe nan da kwanaki ƙalilan " aka ƙarasa faɗa ana bushewa da dariya mai amsa kuwwa, Dogon tsaki Khaleesat ta ja ta katse wayar tana wurgata kan kujera, kai tsaye dianning ta nufa tunowa tayi da ɗan waken da tasa Rakiya tayi mata ta yi.

Aykuwa cikin zumuɗi ta bude cikin foodflask din, gefe ga su tumatur nan da albasa, kabej da cucumber, zubawa tayi a plate ta zuba kayan hadin akai ajiye spoon din tayi agefe tasa hannu ( _kunsan danwake yafi dadin ci da hannu_ 😋) ɗan wakenta take ci cikin jindadi wayarta ce ta ƙara ringing banza tai da wayar ta cigaba da cin abincinta hankali kwance.

         Bayan ta gama cin abinci hannu  ta wanke ta koma kan kujera ta zauna, wayarta ta duba dan ganin misscalls azatonta Number ɗazu ce sai taga Number  Alh ce, "dialing no ta yi harta fara shiga taji motsin get ana budewa Alh kofa, katse kiran tayi tana sauraron shigowarsa.

       Tana nan zaune Alh Kabeer ya shigo da sallama fuskarta ɗauke da fa'a ta amsa masa, cen kujera ya zauna yana dafe kansa cikin damuwa, tun shogowarsa ta fahimci akwai matsala atattare da shi, jiki asanyaye ta kalleshi tana tambayarsa, ɗan jim kaɗan yayi yana san sanar da ita yana fargabar halin da zaisa ta aciki, ganin ta matsa masa yasa ya kalleta cikin damuwa yace, " Habeebty banasan sanar dake abinda zai saki cikin tashin hankali amma naga rashin sanar dake ɗinma kin shiga tashin hankali, wallahi yau na shiga Resturent insiyo miki Wainar shinkafar da nake siyo miki naga mai kama da Laure, haka na zo wajen Junction antsaida mu sai na hango Inna Raliya kaina gaba ɗaya ya kulle har tsoro ya fara ɗarsuwa azuciyata " cikin tashin hankali Khaleesat ta zaro idanu haɗe da dafe ƙirji ta ce, " Inna Larai da Laure???? Mutanen da suka mutu shekara da shekaru ka gani da idanunka? Alh ko dai masu kama dasu ka gani? " murmushin takaici yayi ya ce, " bansan su bane ko bansan  kamanninsu ba wallahi su na gani da idanu na, saboda ita Inna Larai jin kunne na har ji nai wata akusa da ita tana faɗin, " Larai ga canjin naira hamsin ɗinki" wallahi kaina take ya sara da ace ba akan idona aka binne su ba banga kaburburansu ba sai ince dama cen basu mutu ba " cikin tsoro, fitgici haɗe da tashin hankali Khaleesat ta ce, " Alh ka tabbata ka gansu da idanunka " kallan tsaf yayi mata ya ce, " ya kike maida zance na baya na taɓa miki irin makamanciyar wannan maganar nan ne? " ganin yanayin sa ba alamun wasa yasa tsoro da firgici ya kuma ɗarsuwa azuciyarta jikinta har karkarwa yake saboda tashin hankali, wani irin ciwo taji daga ƙasan mararta ya karta mata, dafe bayan ta tayi tana " wash wash Habeebty " ganin halin da ta fara shiga yasa Alh zabura yayi gurinta, fita yayi da sauri yayi wa Driver magana, dawowa yayi ya riƙeta ya kaita mota lokacin tuni har ta fara zubda jini, cikin tashin hankali suka wuce  asibitin da ta ke anti-natal na MUMTAZ SPECIAL HOSPITAL.

          Tafiya suke amma Alh Kabeer banda masifa ba abinda yakewa Driver cikin tsananin tashin hankali yake mata sannu yana kuma maida hankalinsa ga Driver yana azalzalar sa har suka ƙarasa asibitin da ke kan titin Alu avanue road, da sauri nurses ɗin suka tarbi Hjy khaleesat da ke cikin mawuyacin hali, DR Khaleel da sauran Doctors haka suka rufu akanta domin ganin sun ceto rayuwarta musamman yanda suka ga jini na zuba daga jikinta abun ya matuƙar ɗaga musu hankali, allura suka yi mata sannan suka ɗaura mata ruwa haka suka dinga zuba mata ruwan allurai dan ganin jinin da yake zuba ya tsagaita, sun shafe sama da minti talatin akanta sannan Allah ya taimakesu suka shawo kan matsalar, Alh Kabeer dake bakin corido banda safa da marwa ba abinda yake, abun duniya gaba ɗaya ya tattaru ya sashi a gaba, tunanin halin da ta ke ciki yake, gashi yaje shiga yafi a irga sun hanashi shiga, yana nan yana kaiwa da komowa DR. Khaleel ya fito agajiye fuskarsa sharkaf da gumi, ragowar ma'aikane suka biyo bayansa daka kallesu ka san sunsha aiki kafin su fito, axabure Alh Kabeer ya tambayi Dr. " Dr. ya jikin matata awane halin take ciki??? yaya cikin jikinta hope there is no any problem, pls Dr say something ko inshiga inganta ne? " murmushi Dr Khaleel yayi sannan ya ce, " jikinta da sauki amma inasan ganin ka, mu ƙarasa office ur Exellency " yana gama faɗa ya sa kai ya wuce, gaba ɗaya jikin Alh Kabeer yayi sanyi fargabar sa abunda Dr zai gaya masa, jiki ba ƙwari yake ɗaga ƙafafunsa ahankali har ya ƙarasa cikin office ɗin Dr.Khaleel.

       Zame glass ɗin idanunsa Dr yayi yana goge fuskarsa, Alh Kabeer zama yayi ya zuba masa idanu yana sauraron abinda zai fito daga bakinsa, kallansa Dr Khaleel yayi ya fara magana, " Alhamdulillah  Ur Excellency mun samu nasarar shawo kan matsalar amma mai ya faru da ita haka har yasa ta shiga cikin irin wannan condition ɗin??? " ya ƙarasa maganar yana zubawa Alh Kabeer idanu, daɗi yaji har cikin zuciyarsa sai dai kuma mai zai gayawa Dr? jim yayi yana nazari sai cen ya ɗago fuskarsa cikin damuwa ya ce, " dawowa ta daga offfice ba jimawa sai aka kirata awaya ake sanar da ita rasuwar wata aminiyarta, to shi ne fa ta tsinci kanta acikin wannan halin " jinjina kai Dr yayi ya ce, " gaskiya jininta ya hau sosai sannan tana buƙatar karin jini, kuma baza mu bari ta haihu da kanta ba sai dai muyi mata CS saboda gudun afkuwar wani problems ɗin " bakin Alh kabeer har rawa yake yana faɗin, " duk abinda ya dace ayi Dr nidai fatana karna rasa matata da abinda yake cikinta, dan Allah Dr ka taimaka mun dan Allah karka bari na rasa su " ya ƙarasa maganar yana riƙo hannun Dr Khaleel kamar zai yi kuka " tausayinsa ne ya kama Dr ganin  Babban mutum kamar Alh Kabeer ya na irin wannan magiyar, cikin nuna ƙwarin gwiwa ya ce masa, " Alh Insha Allah zamuyi iya bakin ƙoƙarinmu wajen ganin munyi komai yanda ya kamata, amma Alh rayuwa da mutuwa duk suna hannun Allah " jikin Alh kabeer ne ya ƙara sanyi jiki ba ƙwari ya ce, " shikenan Allah sa ayi komai cikin nasara " Dr Khaleel ya amsa da,, " Aameen " Alh Kabeer tashi yayi ya fito gaba ɗaya zuciyarsa ba daɗi, kai tsaye ɗakin da take ya shiga tana kwance fuskarta tai fayau sai sauke numfashi ta ke ahankali, kujera yaja ya zauna agurunta yana ƙare mata kallo cikin tausayi, azuciyarsa yana dana sanin sanar da ita maganar da janyo musu wannan tashin hankali.

       Wayarsa ya ɗaga ya kira Inna furaira ya sanar mata halin da ake ciki sannan ya bata umarnin tahowa, yana gama waya da ita ya kira Alh Abubakar Yayan Hjy Khaleesat cikin girmamawa ya ɗauka da sallama yana faɗin, " lalala Ur Excellency da kansa Barka da wannan lokacin " gajeren murmushi Alh Kabeer yayi sannan ya ce, " barka dai, dama Khaleesat ce muke asibiti ba lafiya amma karka sanar da su Hjy Yaya " cikin tashin hankali ya ce, " Subhanallah gani nan zuwa " daga haka katse wayar yayi, shima Alh Kabeer ya cire wayar daga kunnensa yana maida kallansa kan Hjy Khaleesat dake kwance bata san abinda yake faruwa ba.

       Bayan wasu mintuna Inna Furaira da Alh Abubakar kusan lokaci guda suka ƙaraso jin bayanin da Alh Kabeer yayi musu yasa duk jikinsu yayi sanyi, sai dai bai bayyana musu dalilin faruwar ciwon nata ba, cikin damuwa Alh Abubakar ya ce, " ikon Allah shi yasa mai rai ba abakin komai yake ba, ɗazun nan fa muka rabu da ita lafiya ƙalau amma kaga yanda Ubangiji ya nuna ikonsa, Allah ya bata lafiya Ubangiji yasa ayi aikin cikin nasara " gaba ɗaya suka Amsa da Ameen.

      Suna nan zaune bayan wasu awanni har ta farko sai dai Alhamdulillah jikin nata yayi kyau sosai, ba abinda yake damunta sai ɗan ciwon kai duba ta nurses suka shigo suka ƙarayi bayan wasu mintuna shima Dr ya shigo yayi mata gwaje-gwaje da dube-duba, acikin duk abinda yake buƙata ya ga komai succecfully.

          Kwanan Hjy Kaleesat biyar a hospital akayi mata aiki ranar Talata aka ciro mata yarinyarta kyakykyawa gwanin sha'awa, murna gurin Exellency abun sai wanda ya gani saboda bakin sa gaba ɗaya yaki rufuwa, Jaririya da mamanta suna cikin ƙoshin lafiya, sai alokacin ur EX ya dinga kiran mutane yana musu albishir aykuwa murna gurin ƴan uwa da abokan arziki baya faɗuwa, kafin kace kwabo hospital ɗin ya zama kamar gidan biki daga harabar hospital ɗin jerin gwanon galla-gallan motoci na alfarma ne suke ta parking, ta ko'ina mutane shigowa suke ana taya ur Ex munar samun ƴar da aka daɗe ana jiran isowarta ƴa ɗaya tilo agurin tsohon Gwamnan jihar Adamawa DR.KABEER MUHAMMAD LAMIƊO.

           Tun lokacin da aka ciro jaririyar ko kaɗan batayi kuka ba Abinda ya sanya su cikin damuwa, shiyasa ma basu bayar da babyn ba suka wuce da ita danyi gwaje-gwajen da ya kamata, sai dai duk binciken su babu wata matsala da suka ci karo da ita hasalima sai hannu take sawa a baki ta na neman abinci, dawo musu da ita wata nurse tayi aykuwa nan aka shiga ɗaukanta hotuna kala-kala, masu posting ta Whatsapp nayi masu yi a Instagram suma suna yi haka ƴan uwa da abokan arziki suka nuna farin cikinsu akan wannan kyakykyawae jaririya.

       ALH ABDURRAHMAN UBA abokin Alh Kabeer ne yama fi ƙarfin aboki sai dai mu kira shi da amini, bayan kowa ya watse suna zaune su biyu ya kalli abokin nasa ya ce, " Nifa ina cikin damuwa mutumina wallahi jiya a airport na ci karo da Inna Larai karka ga yanda hankali na ya tashi abun mamakin ma kuma jirgin dana sauko itama acikinsa ta fito, maganar gaskiya jiya ko baccin kirki banyi ba dama dan kana ji da fargabar Hjy Kaleesat shi yasa tun jiyan ban sanar da kai ba " tunda Alh Abdurrahman ya fara magana jikin Alh Kabeer yayi sanyi wata zufa ta fara keto masa, yana shirin bashi amsa Inna Furaira ta loƙo gurunsu cikin girmamawa ta na kiransa ta shi yayi ya ƙarasa ciki, idanu ya zubawa jaririyar cikin tashin hankali ya ce, " meye wannan nake gani kamar jini a idanunta me ya faru da ita? ke me kika yiwa gudan jini na?? " ya ƙarasa maganar yana watsawa Inna Furaira manyan idanunsa, jikinta sai ɓa ri yake kamar ta saki futsari agurin ta fara magana, " Allah ya taimake ka wlh ba abinda nai mata kuma ka tmby Hjy......... " katse su Hjy Kaleesat tayi cikin damuwa, " Ur Ex ba abinda Inna Furaira ta mata hasalima ahannuna take tana shan Mama sai kawai sai ji nai ta fashe da matsanancin kuka amadadin  naga hawaye sai gani nai jini na gangarowa daga idanunta " zaro idanu waje yayi ya na furta, " Serious??? " gyaɗa kai Khaleesat tayi hawaye na gangarowa daga idanunta.

            Alh Kabeer na ganin haka ya juya cikin zafin nama kai tsaye office ɗin Dr Musa ya wuce, banka ƙofar yaji anyi da ƙarfin gaske azabure Dr ya tashi saboda ba ƙaramin tsorata yayi ba, Alh Kabeer na zuwa ya fara masa magana, " Dr yarinyata tana cikin wani yanayi tana buƙatar agajin gaggawa fito kaga halin da ta ke ciki " ya ƙarasa maganar yana ƙoƙarin riƙo hannun Dr Musa, ganin yanayin da Alh Kabeer ya shiga ya tabbatar masa da akwai damuwa, da hanzari ya yi bakin kofa cikin sauri ɗakin da suke ciki ya shiga, Hjy Kaleesat ya gani riƙe da jaririya tana hawaye, yana kai idanunsa kan babyn yaci karo da hawayen jini na gangarowa a idanunta, tsoro ne ya fara shigar sa gabansa ya hau bugawa, kamar ance ya kalli kwayar idanunta sai gani yayi idon nata ya juye fari tas kwayar idon sai juyawa ta ke kamar ana juya ƙwallo, ƙuuuuuuuuuuu cikin Dr ya karta ja da baya ya farayi cikin tsoron abinda idanunsa suka gano masa.

     Ganin haka yasa Alh Kabeer ya buga masa wata uwar razananniyar tsawa, ba Dr ba hatta su Hjy Kaleesat sai da suka tsorata, kallansa yayi ahassale ya far magana cikin kausashshiyar murya, " Wannan wane irin shirmen banza ne kana ganin yarinya tana wannan halin ka ƙi kayi wani abu wallahi idan wani abu ya faru da ita sai ka gane baka da wayo, ka zo ka bata kulawar da ya da ce da ita " tsoro ne ya kuma ɗarsuwa azuciyar Dr Musa suna kuma haɗa ido da Babyn yaga da ƙwalalo masa idanu kamar ƙwayar idon zata faɗo harta na wani ta le ba ki, wannan shi ne gaba kura baya siyaƙi ilahirin jikin Dr banda rawa ba abinda yake yi kamar mai rawar ɗa ri haka ya dinga yi, saboda tabbas yasan muddin wani abu ya samu babyn nan kashin sa ya bushe ba shi kaɗai ba harda iyalansa da waɗanɗa suke ƙarƙashin sa, tunda kowa yasan matsayin Alh Kabeer da faɗa ajin da yake da shi, takowa yake ahankali cikin rawar murya ya ce, " Ur Ex ka dubi ƙwayar idanunta da kyau ko wani Malamin zaka yiwa waya yaxo ne??? " Alh Kabeer ji yayi kamar Dr ya watsa masa ruwan zafi, aykuwa azafafe ya fara masa magana, " U r very stupid, are u Mad muna asibitin zaka ce na kira wani Malam, look wallahi-wallahi duk abinda ya samu gudan jini na ku kuka da kanku, wallahi ba kai kaɗai ba har ahalinka sai sunyi dana sanin abinda ka aikata " ganin Alh Kabeer ba da wasa yake ba yasa Dr ya ƙarasa yayi shahada ya karɓi babyn  hannuwan sa sai karkarwa suke, tafe yake agaba Alh kabeer na biye da shi abaya har zuwa ɗakin da aka tanadar da shi na jarirai ne domin duba lafiyarsu, da farko Nurses ya ce zai sai su goge mata jinin idanunta su gyara amma Alh ya ce sam bai yarda ba, Dr da kansa ya gyara mata fuska kafin su gama tuni tayi bacci sai sauke ajiyar zuciya take a hankali, haka nan kayan aikin da ya goge jini dasu yana gamawa yaga jinin jiki ya koma wani irin baƙiƙƙirin da shi.

          wasu allurai Dr ya ƙara yi mata sannan ya je ya kwantar da ita akan gadon jariran da aka tanadar domin su, ajiyar zuciya Alh Kabeer ya sauke sai ayanxu hanakalinsa ya kwanta, ya jima atsaye akanta yana ƙare mata kallo wata irin soyayyarta ce ta ke ƙara ratsa cikin jikinsa, sun kuyawa yayi ya kai bakinsa dai-dai goshinta ya manna mata kiss, acikin zuciyarsa yana ayyana, " wai yau ni ne na ga abinda Kaleesat ta haifa wai ni ne yau naga ƙwai na ƴata ta ciki na" ɗaga hannunsa sama yayi yana godewa ubangiji bisa ni'imtashi da yayi da wannan babbar kyauta, kallanta ya ƙarayi baccinta ta ke hankali kwance, daga goshinta dai-dai inda ya sumbace ta gani yayi gurin yayi ƴar taruwar jini sannu ahankali gurin yake ƙara rinewa shatin bakinsa na ƙara fito, mamaki ne ya kuma cika sa juyaww yayi da sauri ya koma ya kira Dr Musa, Dr na gama jin bayaninsa cikin zuciyarsa gaba ɗaya yaji ba daɗi har ji yayi inama ankwana biyu da yin CS ɗin da tuni sallamar su zaiyi dan ya gaji da wannan bala'in, wannan karan harda Alh Abdurrahman suka shiga cikin ɗakin sai dai abun mamaki suna shiga babu komai akan goshinta, haka suka tarkato suka fito cikin zuciyar Alh Kabeer yana wasi-wasi, ahankali Hjy Kaleesat ta turo ƙofa ta leƙo saboda tunda aka fita da ƴarta taji zuciyarta bata cikin nutsuwa, karo suka ci da Alh Kabeer tare suka koma ciki ganin yanda ta ɗaga hankalinta yasa yayi mata bayanin halin da baby ke ciki cikin kwanciyar hankali.

           Fitowa yayi ya koma gurin Abokin sa bayan ya zauna ya yi masa kallan tsaf sannan ya ce, " Abokina muji da matsalar da ta fara fusakanto mu yanxu kana nufin Inna Larai kaima ka ganta da idanunka??? " jinjina kai Alh Abdurrahman yayi ya ce, " haba Abokina kasan bazan ma ƙarya ba, tunda muke na taɓa kawo maka irin wannan hirar ne??? " shiru Alh Kabeer yayi ahankali yana furta, " Innalillahiwa'inna'ilaihirraji'un, lallai akwai matsala " tsaf ya kwashe shima abinda ya gani da musababbun ciwon Hjy Kareema ya gaya masa, jikin Alh Abdurrahman sanyi yayi cikin sigar jimami ya ce, " ni ina ganin kodai masu kama da su muke gani?? amma mutanen da suka mutu tun shekarun baya ya za'ay su dawo? na tabbata wanda ya mutu ya mutu kenan har abada " Kan Alh Kabeer ya gama kullewa kallan abokin nasa yayi ya ce, " haba wane irin kama abinda har ji nai ana kiran sunanta ka ce mun kamanni gaskiya akwai wani ɓoyayyen al'amari " Alh Abdurrahman ya ce, " to Allah ya tsaremu da mugum ji da mugun gani " gaba ɗaya suka amsa da Ameen, sun  jima suna tattaunawa atsakaninsu daga ƙarshe Alh Abdurrahman yayi masa sallama ya wuce.

         Kwanan su huɗu a hospital ɗin aka sallame su suka koma gida saboda gurin Cs ɗinta yayi kyau yanda ake buƙata, tun daga wannan lokaci Babyn su bata kuma nuna wani abu na al'ajabi ba, ƴan uwa kuwa ta ko'ina sai zarya suke agidan Ex Kabeer, Ranar suna na zagayowa aka raɗawa yarinya sunan ASEELA saboda tun Hjy Kaleesat na da ƙaramin cikin taci burin sawa abinda zata haifa, idan Namiji ne asa masa sunan ANSAR idan kuma mace ce ASEELA, basuyi taron suna aranar ba sun ɗaga sai sati mai zuwa wato sati biyu da haihuwa saboda jikinta ya ƙara yin ƙwari kafin lokacin.

       A ranar da akayi suna cikin dare kimanin ƙarfe biyu da rabi na dare 2:30 am, suna cikin bacci sama-sama Hjy Kaleesat ta fara jiyo kukan jariri, da sauri ta yunƙura ta tashi gadon Aseela dake gefensu ta duba sai gani tayi wayam, wani irin hautsinawa cikinta yayi da sauri ta shiga tashin Alh Kabeer tana sanar dashi, kuma har zuwa lokacin basu daina jin kukan da ke tashi na jariri ba, atare suka fara dube-dube amma ba ita ba dalilinta, daga hanyar waje suka cigaba dajin kukanta buɗe ƙofa sukayi suka fice, daga cen wajen Falo suka ji kukan nata yafi tsananta, har rige-rigen sakkowa suke daga step ɗin bene dan zuwa gurinta, kafin su ƙarasa falon suka ji shiru da azama suka ƙarasa suna fita falon suka hangota daga cen wajen ƙofar da zata sada ka da baranda kwance cikin towel ɗinta aƙasa, Alh Kabeer ne ya riga ƙarasawa yana zuwa sai ganin giftawar wani dogon mutum mai fararen kaya yayi  ta baya wani irin gashi gareshi hargitsatstse, jiki na rawa yasa hannu ya ɗauke Aseela sai dai ga mamakinsu bacci ma ta ke babu alamu damuwa atattare da ita, kallan juna sukayi kowa da mamaki azuciyarsa, daga wajen hanyar Step ɗin bene tafiya suka fara ji kamar ana hawa sama, wannan karan ba ƙaramin tsoro ne ya kama su ba, Alh Kabeer ne yayi ta maza ya wuce gaba Hjy Kaleesat na binsa abaya.

     *DA ALAMA LABARIN BAI MUKU DAƊI BA SABODA BANGA RUWAN COMMENTS BA SAI TSIRARU DAGA CIKINKU,INA JIN ZAN WARE MASU COMMENTS NA BUƊE MUSU GROUP INDINGA TURA MUSU, SABODA INNA CE NA DAKATA DA TYPING BANYIWA MASU COMMENTS ADALCI BA.*

          Har suka ƙarasa bakin ƙafar benen basu daina jin alamar tafiyar ba, ahankali ya fara takawa sai suka ji sautin tafiyar da ake ta tsagaita kallan juna sukayi babu wanda ya iya cewa uffan suka cigaba da haurawa, suna zuwa ƙarshen sa wata ƴar farar mage suka ci karo da ita tana takawa ahankali, wannan karanma junansu suka kallah cikin mamaki Hjy Khaleesat ta ce, " Mage?? A cikin gurin nan ta ina ta shigo?? " Alh Kabeer shi ma kansa ya gama kullewa ya ce mata, " may be ta ƙofa ne nifa har giftawa mutum na gani ɗazu, ba mamakin shigowar mage zakiyi ba mamakin wanda ya ɗauko Aseela shi ne abunda yafi ɗauremun kai waye yayi mana wannan aikin??" duk maganganun da suke magen nan tana taugunne ta zubo musu idanu tana lasar hannunta guda ɗaya, Hjy Khaleesat na gama jin haka tsoro ne ya kamata jiki a sanyaye ta ce, " Alh anya ba wasu magautan ke san su ganin bayan abinda ka haifa ba ne kuwa ina mamakin waye zai ɗauke yarinya ya kawo ta waje ina masu gadin gidan nan aikin me suke yi, shekarar mu nawa agidan ba'a taɓa shigo mana haka ba " har yaso ya yarda da maganar ta sai kuma yayi wani nazari ya ce" gaskiya lamarin akwai rikitarwa idan ɗauke ta ake san yi tunda aka sakko da ita ƙasa har zuwa bakin ƙofa mai zai hana atafi da ita?? Nifa na fara jin tsoro anya ba aljanu ne kesan shigowa cikin rayuwar mu ba?? ko kuma turensu ake mana kinsan mahassada ta ko'ina fama muke da su  " Hjy Khaleesat shiru tayi tana nazari tana ƙoƙarin yin magana suka ga magen nan ta gangara ta gefensu ta fara tafiya, wannan karan akan kunnensu suka ji sautin takun nata kamar na mutum kwas kwas kwas , tana ɗora kafarta zasuki kmr mutum ne ya ta ka gurin har ta ƙarasa ficewa daga gurin, wani naxari Alh Kabeer yayi sannan ya ce, " bari naje gurin securities ɗin cen naji me suke yi har wani ya shigo mun gida " yana ƙarasa faɗa ya juya zai sauka da sauri itama tabi bayansa saboda tsoron dake ƙara kama ta, atare suke fita cen get ɗin gidan lokacin da suka ƙarasa azaune suka samu mai gadin da sauran Police ɗin dake gadin ƙofar suna zaune da ɗan abin dafa shayinsu suna hira ƙasa-ƙasa suna shan shayi, ganin Alh da Hjy awannan lokacin yasa suka miƙe tsaye azabure, ɗaure fuska Alh yayi ya fara zazzaga musu ruwan masifa, " kuna sakarcin me zaku bar wani ƙato ya shigomun gida meye amfaninku, duk ƙarshen wata ina biyanku amma sakarcin me kukayi haka " zaro idanu sukayi cikin tashin hankali wani babban su ya fara magana, " Sorry Sir ayi haƙuri amma ur EX muna gurin nan babu wanda ya motsa daga nan inda muke, kuma ko motsi bamuji ba bare muga giftawar wani mutumin ko motsinsa....... " Keep Off ur mouth zanyi muku ƙarya ne???? jaririya ƙafa gareta da zata iya tashi daga ɗaki ta fito???? bayan a bakin ƙofa na sameta anajin motsinmu aka ajiyeta kuna aikin me?? " yana rufe baki babban nasu ya bugawa sauran yaran nasa guda uku tsawa, aykuwa kowannen ya gyara saitin bindigarsa suka tafi da gudu suna zaga harabar gidan, Alh Kabeer kallon Babban nasu yayi yana ƙara gargaɗinsa, " Look, this is the first nd the last da wannan zai kuma faruwa infact ko makamancin irin wannan na kuma samu zan ɗauki mummunan mataki akanku " cikin girmamawa ya ce masa, " Yes Sir " bai bi ta kansa ba ya juya suka wuce cikin gida zuciyarsa na suya, afalo suka zauna gaba ɗaya abun duniya ya dame su kowa da abinda yake ƙissimawa acikin xuciyarsa, gashi ita wacce akeyi dominta bacci ta ke hankali kwance batasan ma suna yi ba.

       Securities sunfi ƙarfin awa guda suna dube-dube amma ba abinda shiru har wajen gidan sun fita ba abinda suka gani, ganin haka yasa suka buɗe ɗakin peter da samuel (Karnukan farauta na gidan ) suna buɗe su suka fara bi dasu domin su taimaka musu ta ɓangaren bin sawunsu ko kamshin su, tunda suka fice basu suka shigo ba sai gabda Asuba maida karnunkan sukayi cikin gidansu, adai-dai lokacin Alh ya fito cikin girmamawa suka sanar masa da duk ƙoƙarin da sukayi wajen ganin sunga abinda yake faɗa musu amma basu ga komai ba, sallamar su yayi jiki ba ƙwari ya koma ciki inda ya bar Hjy Khaleesat azune kan kujera tana gyangyaɗi, tashin ta yayi suka haura sama da ƙarfin gaske ya sawa ƙofar key dan gudun ganin makamancin haka ya kuma faruwa.


        Da safiyar ranar Hjy Kaleesat bata fito da wuri ba saboda bashin baccin dake kanta, saukowa tayi ita da Aseela sunyi wankansu fes dasu gwanin sha'awa sai zuba ƙamshi suke yi, wayarta ta ciro ta kira Binta ba'a ɗauko lokaci ba ta shigo cikin girmamawa ta gaisheta, miƙa mata Aseela tayi kasancewar su suke rainonta tunda ta dawo gida, ƙarƙari idan tashi daga bacci su kawo ta tasha nono, Aseela bata kuka tun kukan da tayi a hospital bata kuma wani kukan ba sai dai intanajin yunwa tayi ta sa hannu abaki idan tasha nono kuma sai ta koma bacci, sai dai inta gaji da baccin tayi ta wasannin ta tana murmushi wani lokacin ma har ji zakayi tana ƙyaƙyata dariyar ƴar dariya, ( Jaririya da ƙyaƙyata dariya ba kanta😨 ) haƙurinta na rashin kuka ya sa ta ke daɗewa agun su Inna Furaira sai ta shafe sama da awanni batare da andawo da ita ba, shiyasa Hjy Kareema ta ke samun isashen bacci da hutu sosai, tunda haka ta faru dasu basu kuma wayar gari sun ga babu Kaleesat ba hankan ne yasa hankalinsu ya kwanta suka cirewa zuciyoyinsu wasu-wasin komai.

        Akwana atashi ba wuya agurin Allah har aranar suna ta zagayo tsayawa fasalta irin hidindimin da akayi acikin gidan nan ɓata lokaci ne, ba iya ƴan Area su ba hatta ƴan bayan unguwarsu sai da suka san ana shagalin suna a gidan Alh Kabeer, dukiya tayi kuka har ta gaji ƙawayen Hjy Kaleesata na kusa da na nesa sai da suka halarci gurin taron sunan, wasu ma daga cikin su har daga wasu garuruwan haka suka dinga dafifin zuwa nuna nasu farin cikin, kyaututtukan da Hjy Kaleesat ta samu ita da Aseela sai wanda ya gani, haka maroƙa maza da mata suka cika gidan suna ta banbaɗanci dan ganin sun sami na sawa acikin aljihunsu, ƴan uwan Alh Kabeer haka su haɗo sha tara ta arziki suka kawowa matarsa da ƴarsa ɗaya tilo aduniya, murna da farin ciki agurinsu baya musaltuwa ansha hotuna da videos abin sai wanda ya gani ( _Kunsan dai shagalin gidan mai kuɗin novel🤣_) haka akayi taro lafiya aka tashi cikin jindaɗi da farin ciki, baƙi kowannen su sun koma hotels ɗin da suka sauka waɗanda kuma suka sauka a gidan Alh kabeer babu inda suke je sai washegari kowannen su ya kama gabansa.


        Sakanni na tafiya mintuna na gangarawa awanni na wucewa kwanaki suna tafiya satittika na shuɗewa, ahaka har Aseela tayi kwana arba'in ciff da haihuwa yarinyar ɓul-ɓul da ita gwanin sha'awa tayi wayo kyawun fuskarta na ƙara fitowa, ranar da suka kwana arba'in ne suka wayi gari da tashin hankali, da safiyar ranar Hjy Kaleesat na tsaka da yi mata wanka sai ji tayi yarinya na tusa, murmushi tayi afili ta furta, " My Asee yanxu sai da na kusa gama miki wanka zakiyi kashi acikin ruwa " tana juya yarinya sai gani tayi guda-gudan jini na fitowa daga bayan yarinyar tana kashin jini, da sauri ta cirota daga cikin ruwan  ta ɗorata akan towel ta fara kwalawa Alh Kabeer kira, " Daddyn Aseela, Daddyn Aseela " lokacin yana gabda shigowa da sauri ya ƙaraso kasancewar yaji kiran da take masa ba na lafiya bane, yana shigowa ya ce mata, " lafiya Dear kike kwalan kira haka?? " hawayen dake maƙale a idanta ne ya gangaro ta ɗaga masa Aseela dake cikin towel, jini yayi tozali dashi cikin tashin hankali ya miƙa hannu ya karɓeta yana furta, " innalillahi, muje-muje hospital " pampers ɗinta dake gefe ta ɗauko ta sa mata da kayanta agaggauce ta janyo wani towel ɗin ta sata aciko suka fice, ganin yanayin da suka fito ya tabbar da ma'aikatan gidan akwai damuwa, da sauri yayi wa mota key suka fice da gudun gaske, suna cikin tafiya kamar wacce aka zabura haka sukaji ta tsanyare da wani irin matsanancin kuka, sannu ahankali hawayen jini ke gangarowa daga idanunta nono Khaleesat ta bata amma fir taƙi amsa, wani abun mamaki kafin suje hospital tuni jinin nan na idanunta ya koma wani irin baƙiƙƙirin, sunje Private hospital sunfi shida duk anƙi karɓarsu dole sai asibitin AKTH suka wuce suka kaita, Emergency na yara suka wuce aka karɓeta likitoci suka shiga nasu aikin, duk inda tashin hankali yakai Alh Kabeer da Kaleesat sun wuce shi, sunfi ƙarfin awa guda akan Aseela sannan Allah ya taimaka kashin jinin da take yi ya tsagaita, hawayen jinin ne dai bai tsaya ba abinda ya basu mamaki da lamarin yarinyar duk irin jinin da ta zubar amma ko kaɗan jinin jikinta baiyi ƙaranci ba.

      Ba'a samu damar shawo kan matsalar dake tattare da Aseela ba har sai wajen ƙarfe biyun dare sannan hawayen ya daina zuba, ta samu ta koma bacci gaba ɗaya likitocin sun shiga jimami duk da ba yau suka fara karɓar patient me kashin jini ba amma ba irin na Aseela ba, saboda nata jinin zubarsa yayi yawa gashi sai ya koma yayi wani irin baƙi ya dunƙule guri ɗaya, kwanansu biyu a hospital aka rubuta musu takardar sallama saboda jikinta yayi kyau ba abinda yake damunta, bayan sum koma gida Alh Kabeer ya kalli matarsa cikin damuwa ya ce, " sam hankali bai gama kwanciya da ciwon yarinyar nan ba, ki shirya kaya zan nemar mana ticket mu wuce India ko Egypt ayi mata checkup sosai yanda ya kamata " ajiyar zuciya ta sauke cikin gamsuwa da maganarsa ta ce, " tabbas ni kaina ina cikin wasu-wasi amma Ur EX mai zai hana muje India inaganin sunfi ƙwararrun likitoci acen tunda daga nan ma tura mutane ake cen " cikin gamsuwa da maganar ta ya ce, "  shikenan kice Inna Furaira ta haɗa kayanta zamu wuce tare da ita idan kuma kina buƙatar mu ƙara ɗan rakiya sai kiyi magana " yana ƙarasa maganar ya tashi ya fice cen Parking space yaje ya ɗauki motarsa ya fice.

  *JIYA KUN FANSHI KANKU DA RUWAN COMMENTS NAJI DAƊI SOSAI ALLAH BAR ƘAUNA.*

             Jiki ba ƙwari Hajiya Kaleesat ta tashi ta ɗauko wayarta dake kan center table, number Hajiya Yaya ta nemo ta fara kira bata jima ba taji Mahaifiyar tata ta ɗauka da sallama, amsa mata tayi yanayinta cikin damuwa ta ce, " Yaya insha Allah zuwa gobe ko jibi zamu wuce India " Hajiya Yaya yanda taji muryar Hjy Kaleesat ta san da damuwa cikin tausayin ƴar tata ta ce, " ina fatan dai lafiya ko?" muryarta Hjy Kaleesat ce ta fara rawa a raunane ta ce, " wallahi zamu fara ganin likita acen ne saboda yanayin jikin Aseela kamar bata gama warwarewa ba " shiru Hjy Yaya tayi sannan ta numfasa ta ce, " Kaleesat nifa lamarin yarinyar nan ina ganin kamar baya buƙatar na asibiti mai zai hana ajarraba na hausa inyaso agani zuwa nan da kwana biyu ko Allah zai sa adace, amma kar nayi muku shishahigi tunda haka mahaifinta ya yanke ku jarraba na cen ɗin Allah sa adace ubangiji ya bata lafiya " jiki a sanyaye hjy Khaleesat ta ce Ameen ya Rabbi Yaya " sun ɗan taɓa hira sannan suka yi sama har zuwa lokacin zuciyar Hjy Kaleesat jinta take babu daɗi, number ɓangaren su Rakiya ta kira sannan ta ce mata su turo mata Inna Furaira, ba'a ɗauki mintuna ba sai ga Inna Furaira ta shigo cikin girmamawa ta rissina tana faɗin, " Uwar ɗakina ance mun kina nema na " gyara zamanta Hjy Kaleesat tayi ta ce, " Inna Furaira ki haɗa kayanki zuwa gobe zamu wuce India " zaro idanu Inna Furaira tayi cikin mamaki ta ce, " India fa Hajiya?? Kuma da ni " saboda yanayin da Kaleesat ta ke ciki yasa ta ɗan tsuke fuska ta ce, " banasan dogon bayani Kayanki kawai na ce ki haɗa zamu wuce India gobe " ganin babu fuska atattare da Hjy Kaleesat yasa ta tashi sum sum sum tana  faɗin, " angama hajiya " hanyar ƙofar ta nufa sannan ta fice cikin zuciyarta ta na ayyana wai yau ita ce zata ƙasar India ta gano indiyawa masu dogon gashi har baya.

     Hjy Kaleesat kai tsaye bedroom ɗinsu ta wuce ta fara haɗa musu kayan su cikin trolley bag ɗinsu, duk wani abu da tasan zasu buƙata sai da ta haɗa musu, ɗakin da suka ware na Aseela ta shiga wanda ya sha kwalliya da kayan teddys kala-kala, kusan komai na ɗakin pink colour ne ɗakin ya ƙayatu sosai gwanin sha'awa ta ko'ina ɗakin kamshi ne ke tashi, kullin sai su Binta sun shiga sun gyara ɗakin sun feshe shi da turare, haka ake ta ƙayata ɗakin tun kafin haihuwar Aseela har kuma da Allah ya kawo ta ma ba'a fasa ba, wannan ɗakin antanadar mata ne nata na ƙashin kanta saboda idan tayi wayo ya zama nan ne ɗakinta da inda zata yi ta dabdalarta aciki, wani ɗan kyakykyawan teddy Khaleesat ta ɗauko fari sol da shi da kaɗan Aseela zata fishi girma, acikin jakar kayansu ta saka musu saboda idan zata kwantar da ita su take jera mata akusa da ita, ita kuma ta tafi harkar gabanta idan ma kuma chart zatayi da kawayenta haka zata kwantar da ita ta jera mata su ta ɗauki wayarta abinta tayi ta hirarrakin ta.

          Washe garin ranar da zasu tafi tun asuba da Hjy Khaleesat ta tashi daga bacci bata koma ba, kur'aninta dake cikin drower mudubi ta ɗauko har yayi ƴar ƙura ta fara karantawa, duk da batayi zurfi akaratun ƙur'ani ba amma tayi ƙoƙari aranar sai da ta karanta kusan izu guda daga SURATUL SABBI ZUWA NASI haka nan ta ji damuwa da ƙuncin da take ciki ya ragar mata zuciyarta tayi fess har wani nishaɗi take jinta ciki, Alhaji Kabeer ne ya fito daga wanka itama ta faɗa bata jima ba ta fito ta koma ta fara shirya kanta, saida ta kammala komai sannan ta sirka ruwan wankan Aseela ta ɗauko ta zata mata wanka, da mamaki ta fara bin jikinta da kallo saboda wani irin haske da tayi na lokaci guda, daga lungun gaɓɓan jikinta wani irin rubutu ne mitsi-mitsi idan baka lura ba sai ka ɗauka taruwar jini ne agurin, idanun ta sun sunyi fari tass kwayar idan lokaci-lokaci ta ke canja launi, Hjy Kaleesat kafewa ƙwayar idanun Aseela tayi da kallo fuskar kwarangwal ta gani aciki yana buɗe mata baki wani irin hayaƙi na fitowa daga ciki, da sauri ta kauda kanta gefe zuciyarta na lugude, tsoma ta tayi aruwa ta fara mata wanka har ta gama mata zuciyarta na mata wasi-wasi tsoro na ƙara kamata sai dai wannam karan bakinta taja ta tsuke bata gayawa Daddyn Aseela ba, sun shirya tsaf sun fito da kaya Driver ne ya kwashe su ya sa kayan a booth, su Binta sai zolayar Inna suke  wai zata je ta gano su Sharukhan, ana gama shigar musu da kaya suka shiga mota Driver ya bata wuta kai tsaye airport suka wuce,  acikin jirgi bacci ne ya kwashe Hjy Kaleesat mafarki tayi wai Aseela na kwance wuta ta kama ajikinta gaba ɗaya, firgigit ta farka cikin tashin hankali tana wangenta, cen ta hangota ahannun Daddynta yana ta ɗaukan su hotuna, komawa tayi ta jingina da kujerar jirgi ta faɗa nazarin rayuwa.


          *A CEN ƘASAR INDIA*

               Bayan saukar su a airport wani abokin Alhaji Kabeer ne mazaunin cen ƙasar ya je ɗaukansu, da farko Alh Kabeer ce masa yayi ya kai su Hotel mai kyau acen zasu zaune, cikin Rashin jin daɗi Alh Habeeb ya kalli abokin nasa ya ce, " ko da ni ban kai ka rufin asiri ba amma ban tsamma ci zaka raina mahallina ba amma tunda cen gidan nawa yayi maka kaɗan ba damuwa muje cen sai ku zauna a hotel ɗin " ganin yanayin abokin nasa ya sauya yasa Alhaji Kabeer ya ce, " wallahi ba maunfa ta kenan ba banasan mu takura muku ne tunda bamusan lokacin komawar mu ba " murmushi Alh Habeeb yayi ya ce, " da kunzo ne?? ba sai yanxu da dalili ya kawo ku ba meye abun takura aciki  " cikin jindaɗi Alh Kabeer ya ce, " shikenan abokina nagode da karramawar ka agaremu " ɗan tsuke fuska Alhaji Habeeb yayi ya ce, " yanxu dama atsakinmu akwai godiya ne wai Kabeer me ka ɗauke ni ne " murmushi Daddyn Aseela yayi ya ce, " yi hakuri mutumina tuba na ke " daga haka hira suka shiga sun tafe suna hirar yaushe gamo har suka ƙarasa, abakin katafaren get din wani gidan bene suka tsaya suna horn, da suri mai gadi ya wangale musu ƙofa suka shige ciki sannu ahankali suke takawa har cikin tamfatsetaen falon gidan , Hajiya Aisha da sauri ta ƙaraso tana faɗin, " Oyoyo Oyoyo Maman Baby barka da zuwa " ta ƙarasa faɗa tana rungume Hjy Kaleesat, Inna Furaira sai raba idanu take kamar na ɗn yawon sallah sai ƙarewa falon kallo take kamar kace mata ket ta arce, da sauri Hjy Aisha ta juya ta karɓi Aseela dake rungume a hannun Inna Furaira tana baya kyawun jaririyar da wayon da tayi.

     A nan falon suka baje ana ta hira, Amal ce riƙe da Hannun Siyama suka shigo ( _ya da ƙanwa ne Amal na da shekara 20 sai Kausar mai shekara 15_ ) cikin girmamawa Amal ta tsugunna tana gaida su Hjy Kaleesat, Kausar sai washe musu baki take tana dariya,( dake bata da lafiya kana ganinta zaka san ba ita kaɗai ba ce ) murmushi Hjy Kaleesat tayi ta ce, " Amal da Kausar ne suka girma haka masha Allah Amal ya School??? " murmushi tayi ta ce, " Fyn, Aunty ina Baby Aseela " miƙo mata ita Hjy Aisha tayi ta na faɗin, " ga ta nan yarinya tafi mamanta da Daddynta kyau " karɓarta Amal tayi ta riƙe cikin ban sha'awa take kallon yarinyar, Kausar dake gefe tsuke fuskarta tayi tamau ta zurawa Aseela idanu, cikin shammata ta miƙa hannunta ta shaƙe wuyan Aseela tana faɗin, " GARSANKUS MINSAY BISINYAT FAR GABSHIYA " atake wani irin baƙin jini ya fara fitowa daga kunnen Aseela da hancin ta, kukan kura Hjy Aisha tayi ta fisge Kausar tana kife ta da wani zazzafan mari, alokacin tuni jikin Aseela ya rikiɗe xuwa kore shar, Kausar fusge hannunta take sanyi tana faɗin, " ki ƙyaleni ba ƴarsu ba ce Ruhinmu ce " janyeta Hjy Aisha tayi tayi sama da ita.

_LALLAI AKWAI ƘURA._🤭🤭🤭

             Jikin Alhaji Kabeer har wani irin karkarwa yake saboda tsoro da tashin hankalin abinda ya ga Kausar na shirin aikatawa ga Aseela, da sauri ya sa hannu ya amshe ta zuciyarsa na wani irin lugude saboda ɓacin rai, Hajiya Kaleesat mutuwar zaune tayi saboda gaba ɗaya ta sadddaƙar Aseela ta tafi shikenan  shiyasa ma ta kasa katabuss ko motsi ta kasa yi, Alhaji Habeeb ne ya kalli abokinsa cikin rashin jindaɗin abinda ya faru ya ce, " Abokina kayi.......... " katse shi Alh Kabeer yayi yana ɗaga masa hannu sannan ya ce, " kar muyi haka da kai, sai kace bansan matsalar ciwon Kausar ba? Yanxu bari mu wuce Hospital adubata ina ganin hakan zai fi " jam Alhaji Habeebu yayi sannan ya ce, "  Ciwon Aseela sai ya ke mun yanayi da na Kausar akwai Dr Aryan dake zuwa duba ta har gida ko shi zan kira bamu da nisa dashi " ba haka Alh Kabeer ya so ba sai dai dan kar yaga baiyi maka kara bane ya sa ya amince, Inna Furaira dake gefe duk tayi wani fiƙi-fiƙi tsoro duk ya kamata musamman da ta ga yanda Kausar ke zaro idanu tana surutai sai abun yayi mata kamar yanayin Aljanu, ita kuwa aduniya ba abinda take tsoro sama da Aljanu da kuma mai Aljanun, cen ta takure da jikin kujera sai muzurai ta ke tana bin gefe da gefen ta da kallo ƙarar abu kaɗan zata ji ya sa zabura aguje.

           Da kiran Likitan da zuwansa ko minti goma ba'ayi ba, shigowa yayi cikin falon bayansa goye da jaka kamar yanda ya ke yiwa Kausar itama Aseela cewa yayi akaita ɗakin Kausar har rige-rigen buɗe ƙofa suke, kwantar da ita Daddynta yayi akan gado ya koma cen gefe yana kallo, Likitan da ke falo yana jiran fitowarsu juyawa yayi ɓangaren Inna Furaira suna haɗa idanu yaji idonsa na masa wani irin zugi da raɗaɗi ta ke wani baƙin jini ya ɗigo daga cikin idonsa, afakaice yasa wani farin ƙyalle ya goge, watsa mata mugun kallo yayi aykuwa ta ke cikinta yayi wata irin kartawa, abunda ta gani acikin idanunsa shi yafi komai ɗaga mata hankali zuciyarta na lugude ta hau karanto Ayatulkursiyyu harda su Li'ilafiƙuraish da Inna'anzalnahu jikinta banda ɓari ba abinda yake yi, saboda yanayin da mutanen falon suke ciki yasa ko kaɗan ba wanda ya fahimci halin da Inna Furaira ta ke ciki, da sauri ya sa kai ya shige cikin ɗakin, Alhaji Kabeer na tsaye yana kaiwa da komowa yaji shigowar likitan, kallo ɗaya yayiwa Alh Kabeer yace masa ya fita ya bashi guri, badan yaso ba ya fito daga ɗakin yana waiwayen Aseela da a lokacin ko numfashi bata yi.

           Alhaji Kabeer na fitowa Dr. Arjun yayi wata girgiza a take yanayin hallitarsa ta sauya zuwa wani tafkeken ƙwarangwal mai mummunar halitta, wani irin baƙin ruwa mai yauƙi ne ya gangaro daga cikin bakinsa yana shirin ɗiga a ƙasa da sauri ya ƙarasa dai-dai kan Aseela ya buɗe idanta wannan ruwan mai yauƙi ya ɗiga cikin ƙwayar idon ta, jikin ta ne ya hau wata irin karkarwa atake fatar jikinta ta fara daddarewa tana tsakewa ta jima a haka sannan ta fara komawa dai-dai yanda ta ke da farko, ahankali yarinyar ta buɗe idanunta ta sauke su akan ƙwarangwal ɗin nan, suna haɗa ido ta fara masa murmushi zanƙwala-zanƙwalan hannunsa yasa ya ɗauko Aseela yana rungumeta ajikinsa sa, kafeta da ido yayi sannan ya fara magana cikin hautsinannan yarensa, " murginsah fisasik linsaku yaukalbitins gursun ulsatkinbar midraskin zararansik mulbastu jinkasbuhu tadsinfar minsartunfat kilalin girbarn kinbar kin " ( Na hane ki da kuma bayyana komai ga waɗancen mutanen, domin kuwa idan kina haka zasu kaimu inda za'a bayyana musu ko mu su waye daga haka za'a nemi a yaƙe mu ta ƙarfi da yaji, banda kashin jini ko hawayen jini nan gaba duk wanda yayi miki abu na baki umarni ki ɗau fansa akansa ko wane ne, wancen karan anyi nasara akanmu wannan karan mu ne da nasara, nasara ta mu ce kafin ɗaukan fansa da sannu lokacin mu na nan tafe, BABBAN KUSKUREN SU HAIFAR KU DA SUKA ƘARA YI amma awadin kwanakinsu ya fara ƙarewa " banda murmushi ba abinda Aseela ta yi yana gama magana ta tsuke fuska sai ga hawayen jini na fita daga idonta, motsa baki ta farayi kamar mai magana tanayi tana wutsul-wutsul da hannu da ƙafafuwa, wage bakinsa ƙwarangwal ɗin yayi kamar mai dariya ya ce, " kinsak munfarkaf kiladinsa?? munafinga jalkinsba warbartikas mudraba wurjankinxa kujaimatus ?? " ( bazaki iya daina kowanne daga ciki ba? aykuwa hakan bazai yuwu ba dole sai dai ki ɗauki ɗaya ki bar sauran wanne zaki ɗauka?? )  hawayen jinin ne ya tsagaita ta kafe shi da ido ta hau kifta masa idanu, kwantar da ita yayi ya kai hannunsa wajen hawayen jinin yana gogewa da wannan farin ƙyallen, yana gama gogewa yasamu kyallen ya matse mata guntun jinin abakinta sannan ya ce, " Madri mafri magri marsar fintaskinbasi kulmansu " ( Na yarje da hawayen jini amma banda ragayya ko yafiya ko da akan Iyayenki ne )  yana gama faɗa yayi wata uwar girgiza atake ya rikiɗa ya koma siffarsa ta farko yana ɗaga hannu yana yiwa Aseela Bye bye, tana ganin ya bi bakin ƙofa ta fashe ta wani irin matsanancin kuka, Alhaji Kabeer na jin haka ya zabura zai shiga ɗakin Alhaji Habib ya dakatar da shi yana faɗin, " ƙa'idar Dr. Aryan ba'a shiga sai bayan minti biyar da fitowar sa " jiki ba ƙwari Daddyn Aseela ya koma ya zauna amma cikin zuciyarsa zumuɗin ganin ƴarsa yake yi musamman da kukanta yake karaɗe dodon kunnensa , Dr Aryan bayani ya fara musu kamar haka, " matsalar ciwonta yana shi ge da na Kausar sai dai da ɗan banbanci kaɗan, na Kausar bata kukan jini Aseela nayi, Kausar tana da matsalar ƙwaƙwakalwa yayin da Aseela koda ta girma zata tashi rass ba irin matsalar Kausar, Kausar ba komai take ci ba naga kayan abinciccika ita kuma Aseela babu abinda bazata ci ba indai tayi niyyar cinsa koda kuwa mutane basa ci, aguji ɓacin ranta sannan aguji haɗa su guri guda saboda gudun aukuwar tashin ciwon kowanne daga cikinsu, masu irn matsalar su basu da yawa a faɗin duniya hasali ma kuma babu maganin ciwonsu na warkewa har abada sai dai asamu wanda zai lafar da ciwon kuma ba kowanne guri ake samu ba, dan haka ku kiyaye ina musu fatan samun lafiya me ɗorewa atare da jinsin su " yana ƙarasa maganar ya gyara zaman jakar sa, Alhaji Kabeer da Hjy Kaleesat jikinsu ne yayi sanyi gaba ɗaya zuciyarsu ba daɗi, jiki a sanyaye Alh Kabeer ya ce, " likita godiya muke " kallan Alh Habib yayi ya ce, " nawa ne kuɗin aikin sa? " kafin Alhaji Habib yayi magana Dr. Aryan ya ce, " mun fi shekara goma tare bana karbar kuɗinsa sai dai insa shi yaje majami'a ya je bakin hanyar ya ajiye kuɗin mabarata zasu ɗauka, kabar yimun godiya saboda duk yiwa kai ne " yana gama maganar ya goya jakarsa abaya yayi hanyar fita kafin ya fice suka kuma haɗa ido da Inna Furaira yana watsa mata harara.

            Alhaji Kabeer ya ce, " dama har yanxu akwai waɗanda basu damu da abin duniya ba, ji fa irin ƙoƙarin da yayi amma wai bazai karɓi kuɗi ba " dariya Alh Habib yayi ya ce, " kabar gara ayni ban taba cin karo da sakaran likita kamar wannan yaron ba "  tattaunawa sukayi sannan suka wuce ɗakin da Aseela ke kwance, abin mamaki kamar ba ita ke kuka ba har tayi bacci abinta sai sauke ajiyar azuciya take, basu jima ba Alhaji Kabeer ya ɗaukota suka fito daga ɗakin, riƙeta yayi tsam a hannunsa kamar wani zai kwace masa, Inna Furaira da ta ke cen gefe zuru tayi tana ta naxarin maganganun Dr. Aryan, gaba ɗaya ji tai sam bata yarda dashi ba ko kaɗan bai mata ba musamman da ta lura da irin kallan ta yake ta watsa mata da jinin da ta gani ya ɗigo daga idon sa.

            Hajiya Kaleesat ce ta kalli maigidan ta jiki ba ƙwari ta ce, " Daddyn Aseela ya jikin nata? " miƙa mata ita yayi ya ce, " jiki da sauƙi sosai kingan ta " karɓarta tayi ta zurawa ɗiyarta ta idanu tana jin wani irin yanayi game da ita, Alhaji Habib ne ya ƙatse shirun nasu da, " wallahi ba yawon da bamuyi ba akan ciwon Kausar amma ikon Allah ko ina mukaje babu waraka sai da Allah ya haɗa mu da Doctor Aryan sannan cikin ikon Allah komai yake zo ma da sauƙi " Alhaji Kabeer na shirin magana kamar wacce aka tsunkuna Inna Furaira tai farat ta ce, " Alhaji dan Allah a ina kuka haɗu da shi?? " Hajiya Kaleesat ido ta zubawa Inna Furaira saboda sanin da tayi mata ko agida idan suna magana kowacce iri ce da Daddyn Aseela bata taɓa sa musu baki, shi kuwa Alhaji Habib azatonsa tambayar da Inna Furaira tayi taga ƙwarewar aikin likitan ne, shiyasa cikin zumuɗi ya bata amsa da, " Baba wallahi wata rana naje shopping a wani Mall muka haɗu da shi yaji ina waya da wani Dr ina sanar masa ciwon Kausar to bayan na gama sai ya yi mun bayanin shi ma likita a ƙasar Italy, ya ɗan bar aikin sa ne na wani lokaci ne cikin ikon Allah ya fara duba Kausar sai kuma gashi muna ganin nasara " Inna Furaira farat ta kuma yi ta ce, " Alhaji kenan bakasan gurin aikinsa ko wani nashi ba? " Hajiya Kaleesat ce ta kalli Inna Furaira ta ce, " Inna Furaira lafiya wannan tambayar fa " sai alokacin taga wautar da tayi sannan ta tuno da matsayinta agaresu, cikin girmamawa ta ce, " ayi hakuri Hajiya " murmushi Alhaji Habib yayi ya ce, " ba komai kinsan likita kamar Dr Aryan dole ajinjinawa ƙoƙarinsa shiyasa ma ta ke ta tambaya ta " Hajiya Aisha ce ta shigo cikin ɗakin bayan ta zauna take ƙara tambayar jikin Aseela, daga haka wani part ta wuce dasu ɗan madaidaici mai ɗakuna huɗu guda uku falo ne babba sai ɗakuna biyu acikinsa kowannen da toilet acikinsa, sai kuma wani ɗaki acen gefe idan akabi ta wata siriyar hanya ita ce zata sadaka da gurin, agyare yake tsaf ko ina sai ƙamshi ne yake tashi, agajiye Hajiya Kaleesat ta kwantar da Aseela sannan ta fara rage kayan jikinta, Alhaji Kabeer ne ya fara shiga wanka bayan ya fito itama ta faɗa toilet, sannan suka fara jero sallolin da ke kansu, acen kan dianning aka jere musu komai da zasu buƙata na abinci da kayan sha, sai kuma kayan ƙwalam da maƙwalashe  sun ji daɗi ƙwarai musamman yanda suka ga mutanen gidan suna ta nannan dasu  shiyasa ma suka saki jiki sosai kamar suna cikin gidan su, a ɓangaren Inna Furaira itama ruwa ta watsa ta jero sallolin dake kanta sannan ta koma gefe guda ta zauna tana lumshe ido, fuskar likitan ɗazu ne yake mata yawo acikin ƙwayar idonta ga wani irin tsoro da taji ya na mamaye zuciyarta, idanunta alumshe ta fara karanto addu'o' tanayi tana shafewa jikinta, buɗe idon yayi dai-dai da wulgawar mutum ta gefen labulayen ɗakin, takurewa tayi guri guda gabanta na duka uku-uku, ƙurawa gurin ido tayi lokaci ɗaya taji tsoron ya kau daga zuciyarta bayan karanto ayoyin Alƙur'anin da tayi, kai tsaye gurun da aka tanadar mata na cin abinci ta wuce, buɗewa tayi ta fara bawa cikinta haƙƙinsa sai da tayi ƙat sannan ta wuce akan gado ta kwantar da haƙarƙarinta.

          *BAYAN KWANA BIYU*
          Ganin jikin Aseela yayi kyau ya sa basu kuma samun wata damuwa ba, kuma duk dokokin da Dr. Aryan ya gindaya musu suna ƙoƙarin kiyaye su musamman dokar da ya ce musu karsu kuma haɗa Kausar da Aseela guri guda, ranar da suka cika kwana uku da zuwa suka shirya fita shopping domin siyayyar abun da ba'a rasa ba, acikin danƙareriyar motar Alhaji Habib suka fita Alh Habib na driven shikuma Abokin nasa na daga gefen mazaunin driver, sai Hjy Kaleesat a baya ita da Hjy Aisha suna hirarsu, Inna Furaira na cen kujerar bayan su Hjy Kaleesat tana riƙe da Aseela, tafe suke suna ƙarewa yanayin ƙasar kallo sai da yayi zagaye da su sannan suka wuce wani Shopping Mall, gaba ɗaya suka fito suka shiga ciki suka fara zaɓar kayayyaki kala-kala, haka itama Inna Furaira ba'a barta abaya ba domin ta ɗan ɗauki abinda taga tana da buƙata, sun kashe kuɗi sosai bayan sun biya aka sanya musu kayan acikin booth, fitowarsu harabar gurin ke da wuya suna tsaye Alhaji Habib na nunawa Alhaji Kabeer hanyar da zata sada su da Hospital ɗin da za'a fara kai Aseela sai jin dariya suka yi daga cen gefensu, wata mata suka gani da alama mahaukaciya ce saboda yanayin shigarta, tana da ɗan shekaru aƙalla zata iya shekara arba'in da biyar zuwa hamsin, matsawa gurin Inna Furaira tayi ta ƙarasa tana ƙyaƙyata dariya tana magana cikin yaren indiyanci, idan tayi maganar tayi maganar sai ta nuna Aseela dake hannun Inna Furaira, ganin abun nata ba na ƙare bane yasa Alhaji Kabeer ya zaro kuɗi ya miƙa mata da niyyar ya koreta, ƙin amsa tayi tana nuna masa Aseela da ke hannun Inna Furaira ta cigaba da surutanta, gajiya sukayi suka buɗe motarsu suka shiga suka barta a tsaye, tana ganin motarsu ta fara tafiya  tabi bayansu aguje tana ɗaga musu hannu tana surutai.

           Bayan sun fara tafiya Hjy Kaleesat ta cewa Alhaji Habib, " Daddyn Kausar ku ne kuke jin indiyan wai matar cen mai take faɗa ne? " jim yayi saboda bayasan gaya musu me yaji tana faɗa agame da ƴarsu Aseela, jin haka yasa Alhaji Kabeer ya ce, " nima nayi mamaki kuma sai naga kamar ta na nuna Baby Aseela " Hjy Aisha ce ta ce, " eh wasu surutan shirme ne take faɗa akanta bakwa ganin mahaukaciya ce sai sokiburutsun ta ta ke akan Aseela " sosai Alh Kabeer ya tsaida nutsuwarsa yana faɗin, " mai ta ke faɗa " Hjy Aisha bayani ta fara musu ta ce, " Aseela ba ƴarku ba ce, wai ruhin wasu ce ku naimar mata maganin gargajiya zaku samu waraka, idan ba haka ba muddin kuka barta ta girma ahaka ita ce ajalin ɗaya daga cikinku wannan alwashin ankullashi ne sama da shekara goma, zaku kaita asibiti kuma zasu ce aƙara mata jini to duk wanda ya bada jininsa aka sa mata zata dinga ɗaukan fansa da fuskarsa ne, ku san yanda zaku yi da ita tun yanxu kuma tun bata gagareku ba amma muddin kuka bari ta kawo ƙarfi dole jinin ɗayanku zai salwanta, zata shayar da jinin ɗayanku wajen shugaban ruhinsu hahahahaha ina faɗa muku ba ƴarku bace babban kuskurenku da bakwa harka da magungunan gargajiya, hahahahaha fansa fansa tazo ɗauka idan bakuyi da gaske ba har wanda babu ruwansa ma abin zai shafa, hahahaha nidai ku bani abinci zanje majamu'a kunsan gurasar mama tafi kowaccce daɗi, ina ƙara maimaita muku karku bari aɗebi jinin wani daga cikin ku kuma kunyi kuskuren sake haihuwarta......" tana tsaka da faɗar haka muka shigo mota muka taho to shi ne fa ta biyo ta na cewa, " ku zo kuji inkuka bani gurasa zan gaya muku duk hanyar da zaku rabu da ita cikin ruwan sanyi kuxo nan ku bani gurasa banasan kuɗi bana karɓar kuɗi. " kusan nan ma suna da mahaukata kamar dai cen gida Nigeria.

               Cikin halin ko'inkula Alh Kabeer ya ce, " lallai wannan surutan kam sai na marar kan gado Allah ya bata lafiya da sauran mahaukata baki ɗaya, ita kuwa Hajiya Kaleesat jikinta ya gama sanyi ta so  ta fahimci wani abu daga cikin maganganun mahaukaciyar, sai yanzu ne ta zurfafa tunaninta ta fara tunanin abubuwan da suke faruwa da ita tun daga samun cikin Aseela har zuwa haihuwarta, ita kanta ta fara zargin wani abu tanaji aranta anya kuwa Aljanu basu musanya mata Aseela ba kuwa, kukan jini kashin jini ƙwarangwal aƙwayar idonta, anya wannan bai isa ya sa sun fahimci wani abu su buɗe idanunsu ba?? Mai yasa mahaukaciyar bata dubi kowa ba sai Aseela Anya babu ƙamshin gaskiya amaganar ta kuwa, duk cikin zuciyarta take wannaan maganganun gaba ɗaya jin zuciyarta ta ke adagule babu walwala, har suka ƙarasa gida Hjy Kakeesat ta kasa katabuss idan suna hira suka sako ta sai dai tayi murmushin yaƙe ta amsa musu da ummm ko hmmmm.

        A  daren ranar kusan kwana tayi ido biyu babu bacci tana saƙa da warwara, dake Aseela agurin Inna Furaira ta ke kwana ranar sai Hjy Kaleesat ta barta agurunta suka kwanta tare, wajen ƙarfe uku da rabi bacci ne yayi awon gaba da Hjy Kaleesat bata jima da bacci ba ta fara wani mummunan mafarki, wata yarinya ta hango yar ƙyaƙyƙyawa batafi shekara hudu zuwa biyar ba aduniya, tunkaro ta take yi ƙwayar idonta ya juye babu ko ɗigon baƙi aciki, tana ƙarasowa gurinta ta taga faratan yarinyar sunyi zaƙo-zaƙo harshenta na fidda wani baƙin ruwa, da ƙarfin gaske ta kaiwa Hjy Kaleesat yanka tana faɗin, " kin fara fahimtarmu dole mu ɓatar dake domin ɗaukan fansa "  cikin ikon Allah, Allah ya bawa Hjy Kaleesat ikon karanto Addu'a tana kaiwa yarinya duka agoshinta, ihu yarinyar ta fasa atake ta ɓace daga gurin, afirgice ta farka tana furta kalmar Innalillahi.....Tashin ta ne yayi dai-dai da jin kiran sallar asuba shiyasa ma ta taje ta ɗauro alwala ta tashi Alh Kabeer sannan ta gabatar da sallar Asuba, tana idar wa ta ɗau carbinta ta koma kan gado tana ja har bacci ya kuma ga ba da ita.

        Cikin baccinta taji ana tashin ta afirgice ta buɗe ido Daddyn Aseela ta gani riƙe da ita yana faɗin, " Kaleesat tashi mu wuce Asibiti kinga halin da na farka naga yarinyar nan aciki " idanunta ta kai kan Aseela aykuwa tayi arba da yarinya na zirarar da hawayen jini ga gefen goshinta nan yayi wani ja kamar wacce ta bige agurin ko aka doketa agun, ta ke gaban Hjy Kaleesat yayi wata irin bugawa har sai ta da sa hannu ta dafe gurin, ganin ta kasa tashi kuma bata ce uffan ba ya sa ya rufeta da faɗa, jiki a sanyaye ta yunƙura ta tashi ta sake kaya ta karɓi Aseela, karo na farko kenan da taji sam ciwon Aseela bai ɗaga mata hankali ba hasalima ji tai yarinyar ta fara fice mata daga ranta, Inna Furaira ta leƙa ta taso sannan suka fice alokacin tuni Alh Habib ya kunna mota yana jiran fitowarsu.

       Kai tsaye wani babba Private Hospital suka wuce suna zuwa aka karɓe ta likitoci suka fara baje basirar su akanta, bayan wani lokaci sai ga Doctor ya fito ya nemi ganawa da su, ba musu suka bi bayansa bayanin farko da ya fara musu shi ne ana buƙatar ƙarawa Aseela jini.

     *IDAN AKAMUN ƘWAUREN COMMENTS NEXT SAI KUJI KIƊAN GENERAL A SAMA.*🤣💃🏼

_KU KARANTA DA HKR BAN TA CE SHI BA_


       A firgice Hjy Kaleesat ta kalli Maigidan nata haɗe da zaro idanu tana jin saukar maganar likitan kamar saukar aradu, shi kansa wannan karan jikinsa ne yayi sanyi musamman da ya tuno maganar jiya da mahaukaciya ta sanar da su, Alh Habib ne ya fara bawa likitan amsa da, " babu damuwa aƙara mata ko nawa ne zamu biya mudai fatan Allah ya bata lafiya " Likitan amsa ya maida musu kamar haka, " ok hakan yayi idan da wata damuwar zamu kuma Tattaunawa da ku " yana gama faɗar haka suka tashi suka fito a reception suka zauna tsakanin Hajiya Kaleesat da Alh Kabeer gaba ɗaya babu mai walwala acikin su, suna nan zaune aka xo wucewa da wata patient mara lafiya, dake da rashin lafiya ga jikin tsufa tura ta ake akan wheelchair, ana zuwa dai-dai gurun su Khaleesat Alhaji Kabeer ya ɗora idanunsa akan tsohuwar da ake turawa azabure ya furta, " Inna Larai " Sai alokacin hankalin Kaleesat ya dawo gurin su, ita ɗinma idanu ta zuba mata ganin fuskar Inna Larai zaune acikin wheelchair, ɗago wasu irin korayen idanunta tayi tana kallansu, ga wanda ya fahimci kallon dai-dai yake da harara suna kuma haɗa ido take idanunta ya juye fari fat fatar fuskarta ta fara darewa, nurse ɗin da take turata bata fasa ba har suka shige cikin wani ɗaki dake suka da na Aseela, ilahirin jikin su banda rawa ba abinda yake yi tsoro, firgice haɗe da tashin hankali gaba ɗaya suka dirar musu acikin zuciyarsu, ganin halin da suka shiga ya sa Alh Habib ya fara tambayar abokin nasa, " Ur EX lafiya me yake faruwa kunsan patient ɗin cen ne?? amma naga yanayin ku duk ya sauya " cikin damuwa Alhaji Kabeer ya janyo abokin nasa yana raɗa masa magana acikin kunnnen sa, afirgice shim Alhaji Habib ya ɗago yana bin ɗakin da aka shigar da tsohuwar da kallo, wani nazari yayi sannan ya ce, " bari komai ya lafa sai muje cen bakin majami'ar rangeela akwai masu magunguna kala-kala " jin haka ne ya sa Alh Kabeer yaji sanyi acikin zuciyarsa.

        Bayan wani lokaci Dr Rambeer kiransu ya ƙarayi a karo na biyu sannan ya ƙara musu bayani, " duk iya ƙoƙarinmu munyi wajen ganin mun shawo kan damuwar amma abin ya ta'azzara, saboda duk jinin da muka duba baiyi dai-dai da nata ba, sai dai zamu iya gwada na wasu daga cikinku ko Allah zai sa adace "  akusan tare suka bashi amsa, " muje sai muga jinin waye zai dace da natan " aykuwa Hjy Kaleesat tayi farat ta ce, " a'a gaskiya ni ban lamunce aƙara mata jinin wani daga cikinsu ba, abincika acikin sauran mutane ko za'a samu dai-dai da nata " tunda ta fara magana Alhaji Kabeer ya kafeta da ido har ta gama sannan ya rufeta da faɗa, " zancen banza zancen wofi kina nufin ido xamu zura mata tana cikin wani hali wato inta mutu ma baki da asara ko ?? to ke idan zaki iya rashinta ni bazan iya ba dama ina lura dake tun safe kike cika kina batsewa " hawaye ne ya ciko a idanun Hajiya Kaleesat cikin kuka ta ce, " kasan duk duniya Alhaji babu wanda zai fini sanin ciwon Aseela wata nawa tayi aciki amma ka ce wai inta mutu ma ban damu ba, karka manta jiya mahaukaciya sai da ta ce mana za'a kawo yarinyar nan kuma likitoci zasu buƙaci jini kar wanda ya bata daga cikin........" azafafe ya katse ta da, " this is nonsence and impossible ace ƴar da na haifa acikina inhanata jini for what reason? wai mahaukaciya ta ce, inkika kuma mun zancen mahaukaciyar nan ranki sai yayi mumman ɓaci, Doctor muje a ɗebi nawa idan zaiyi " yana gama faɗa ya miƙe tsaye yana bin hanyar fita ko ta bakin likitan baiji ba.

       
        Dr. Rambeer na ganin haka ya tashi ya biyo bayan Alhaji Kabeer su Hajiya Kaleesat ma bayansa suka biyo jikinta gaba ɗaya asanyaye yake banda hawaye babu abinda ta ke yi, ga wani irin faɗuwar ƙirji da take ji suna fitowa ta leƙa Aseela ta jikin ɗan window da ake leƙa mara lafiya, wani ƙaton baƙin ƙwarangwal ta gani tsaye  agefe runtse idonta tayi tana kara zaro su dan ganin abunda ta gani gaske ne ko gizau yake mata, wannan Karan Aseela ta hango kwance akan gado tana sauke numfashi a hankali, yanxu sam ta rage jin damuwa akan ciwon yarinyar ɗauke kanta tayi daga kallan ɗakin ta jingina bayanta tana fashewa da wani irin kuka mai tsuma zuciya, sai da tayi mai isarta sannan ta shiru tana tsagaitawa da kukan kamar wacce akayiwa raɗa sai ji tayi ance, " hahahaha kuka ma yanxu kuka fara " waige ta farayi gefe da gefe babu wanda ta gani, cen gefe ta hango Inna Furaira ta haɗa kai da gwiwa da alama itama tana cikin damuwa, ƙarasawa tayi ta zauna akujerar gefenta Inna Furaira ɗagowa tayi da yanayin da damuwa a tattare da ita ta ce, " Hajiya kiyi hakuri nasan babu daɗi amma haƙurin shi ne mafita, abinda haƙuri bai baka ba rashinsa bazai baka shi ba, sai kuma Addu'a itace takobin mumini ga duk wani iftila'i dake shirin afkowa bawa, amma Hajiya badan kar nau muku shishshigi ba sai na ce mai zai hana anemi maganin islamic chemist a haɗa dashi inajin ciwon Aseela kamar hadda jinnu aciki. " Hajiya Kaleesat sosai ta gamsu da maganar Inna Furaira hawaue na bin fuskarta ta ce, " kafiya irin ta Alh wallahinda kyar idan zai amince amma zan jarraba na gani " Inna Furaira ta ce, " Allah ya ɗoramu akansa ya amince amma sam lamarin bana asibiti yake buƙata ba, da zai amince sai mu koma cen ƙasa Najeriya ina ganin kamar zai fi " ajiyar zuciya Hjy Kaleesat tayi ta ce, " ni kaina ƙasar nan ta buwayeni ta addabeni gashi gaba ɗaya hankali na yaƙi kwanciya da ita " Inna Furaira ji tai ansoso mata inda yake ma ƙaiƙayi aykuwa tai farat ta ce, " wallahi ko ni hajiya kaini likitan da ya duba Aseela rannan ma banlamun masa ba ALLAH ban yarda jiki na na bani ba biladama bane " ta ƙarasa maganar ƙasa-ƙasa kamar mai raɗa, zaro ido Hjy Kaleesat tayi lokaci guda tsoro ne ya ƙara kamata cikin raɗa-raɗa ta cewa Inna Furaira, " ya akayi kika gane da gaske Inna Furaira " juyawa tayi gefenta ta kuma ƙara ƙasa da murya ta ce, " ƙwaranƙwatsa da gaske nake wallahi ni tunda ƙuruciya ta haka nake indai na gamu da mutanen ko wani mai fasali daban ina ganewa, kinga wancen ɗakin?? " ta nuna ɗakin kusa da na Aseela da baki ta cigaba da cewa, " matar da aka wuce cikin ɗakin da ita ƙwaranƙwatsa itama tantama nake akan ta, danma banganta ta gaba ba sai bayanta na gani " cikin Hjy Kaleesat kuma hautsinawa yayi tsoro ya kuma kamata.

        Shiru ne ya biyo baya kowa da nazarin da yake musamman Hjy Kaleesat da ta shiga ruɗu da tashin hankali, suna nan zaune Alh Kabeer da Abokinsa Alh Habib suka fito daga wani ɗaki, ƙarasowa sukayi wajen su Hjy Khaleesat ya zauna agefenta, cikin sigar rarrashi ya fara rarrashinta da ban baki bisa ga faɗan da ya mata a office ɗin likita, ( _Kunsan dai mazan Novel yanda suke agun matan Novel_) ya jima yana lallashinta sannan ta sakko ta haƙura, sannan ya ɗora mata da cewar, " haba Dear yanxu mai ya ragu ajikina da aka ɗebi jinina amma da kin sawa ranki wani tunanin na daban " afirgice ta ce wai kana nufin da gasken anɗau jininka??? " gyaɗa mata kai yayi ya ce, " anɗauka harma sun tace shi, tare muka taho sun shiga zasu sa mata ma......." bai ƙarasa faɗa ba suka ga jikinsa ya wani sanƙame yana wani irin karkawa, shigarsa wannan yanayin yayi dai-dai da fara sawa Aseela jininsa da aka ɗauka, wani irin kakari yake yana riƙe maƙogaronsa, ihu Hjy Kaleesat tasa ta fashe da kuka..........✍🏻

     _AKWAI ƘURA_🤣

            Cikin tashin hankali Alhaji Habib ya tafi da gudu yana ƙwalawa likitoci kira, da sauri Nurses suka fito suka taimaka wa Alh Kabeer aka shiga da shi cikin wani ɗaki dake gefen na tsohuwar nan, likitoci sama da mutum uku akansa kowanne da ƙoƙarin da yake yi wajen an samo Alhaji Kabeer dake cikin wani hali, Hajiya Kaleesat banda kuka da surutai ba abinda ta ke yi shi kansa Alh Habib jikinsa ne yayi sanyi musamman da yaga yanayin da Abokinsa ya tsinci kansa aciki, duk iya ƙoƙarin da suke amma abun ya ci tura babu sauƙi ko kaɗan sai ma wani irin gurnani da yake yi mai tsoro, jikinsa bai fasa karkarwa  haka nan gadon da yake kai ma banda karkarwa babu abinda yake yi yana jijjiga, gaba ɗaya jijiyoyin jikinsa ne suke ƙara wani irin kauri suna kumbura jikinsa ya fara zama abun ƙyanƙyami kamar yana shirin darewa , su kansu likitocin tsoro ne ya fara kamasu saboda ko kaɗan basu taɓa cin karo da makamancin wannan matsalar ba, baya suka fara ja musamman da suka ga abun ƙara gaba yake kowa ya fara neman guduwa, Alh Habib shi ya fara fitowa daga ɗakin sannan likitocin suka rufa masa baya, ganin haka yasa Inna Furaira ta leƙa ta window dan ganin abinda yake faruwa, zaro idanu tayi musamman da ta ga yanda jikin Alh yake riƙiɗa yana sauya launi, hango Hajiya Kaleesat tayi agefe ta durƙushe tana kuka kamar ranta zai fita, wani irin ƙauna da soyayyar mai gidan nata ne ya ƙara taso mata cikin shashsheƙar kuka ta ke maganar da ita kanta bata san ma tana yi ba, " Karka mun haka Habeebee dan Allah karka tafi ka barni ka tuna alƙwarirrikan da mukayi nida kai, sai da nace maka karka bada jinin nan agaban ka mahaukaciya ta gaya mana illar da hakan zai haifar mana, mai yasa maiyasa zaka mun haka ya kake so na ƙare rayuwata kaine farin cikina kane walwala ta, kana tunanin zan iya jure rashinka ne? yanxu kayiwa zuciya ta adalci kenan?? ka manta Alƙawarin da mukayi na zamu mutu tare, dan Allah ka tashi ka tashi Habeebee mu koma rayuwar mu yanda muke yinta, Indai Aseela ce na haƙura da ita gwara ta mutu mu cigaba da rayuwarmu, lokacin da bamu same ta  rayuwarmu muke ba abinda muka fasa dan haka koda mun rasa ta babu abinda zai faru Allah da ya bamu ita zai kuma babu wata, Dan Allah ka tashi Kabeer bazan iya jure rashin ka ba " ta ƙarasa faɗa tana jijjiga jikin gadon Alh Kabeer haɗe da rushewa da matsanan cin kuka, Inna Furaira dake leƙenta jitai hawaye ya gangaro mata saboda maganganun Hajiya Kaleesat ba ƙaramin karya mata zuciya sukayi ba, bayan ta goge hawayenta tana ɗagowa gilmawar wani abu ta gani ta cen gefen gadon Alh Kabeer, gabanta ne ya yanke ya faɗi, wani tunani ne ya faɗo mata da sauri ta kalli gorar hannunta sannan ta kuma kallan jikin Alhaji Kabeer dake ta rikiɗa, zuciyarta ba alamun tsoro ta faɗa cikin ɗakin ta koma cen gefe ta buɗe murfin jarkar ta fara karanta ayaoyin tsari dana kariya daga sharrin shaɗanun Aljanu, ta jima ahaka tanayi sai da ta kammala sannan ta nufi kan gadon Alh Kabeer kai tsaye ta dinga yayyafa masa ruwan tofin tun daga kan fuskarsa har zuwa kafarsa, a take ya kwallah wata irin razanniniyar ƙara mai ɗauke da sautin muryoyi mabanbanta, jikinsa ne ya cigaba da karkawa yana faɗar wasu irin kalmomi da ba'ajin mai yake faɗa, sannu ahankali jikin nasa ya fara lafawa da wannan karkarwar fatar jikinsa ta fara komawa dai-dai ganin haka yasa Inna Furaira ta fara karanto masa ayatulkulsiyyu tana tofa masa, itama Hajiya Kaleesat matsawa tayi kusa dashi tana fara karanto duk addu'o'in da suka xo bakinta tana tofa masa, kafin wani lokaci tuni jikinsa ya daina karkawar sai ɗan alamun kumburin da ke sassan jikinsa, numfashi yake saukewa ahankali lokaci ɗaya wani irin tari ya tirbiƙe shi ba ƙyaƙyƴautawa sai daga baya kuma tarin ya lafa masa, sannan ya tofar da wani irin kakin majina na baƙin jini.

         A hankali ya fara buɗe idanunsa da suka kaɗa sukayi jawur juyowa yayi ya sauke jemammun idanunsa akan Hajiya Kaleesat, murmushi ya sakar mata yana kuma lumshe ido da sauri ta riƙo hannunsa ta na faɗin, " Ur Excellency ni ce kana gani na? " muryarsa na rawa ya ce, " Ina ganinki Dear, Ya jikin Aseela?? " dafe kanta tayi dan ita sam ta manta da wata Aseela, guntun tsaki tayi ta ce, " jikinta da sauƙi " jinjina kai yayi sannan ya ce mata, " Masha Allah, ayau basai gobe ba zamu wuce gida " murmushi Hajiya Kaleesat tayi ta ce, " Haba Habeebee ay ka bari jikinka ya ƙara warwarewa " jim yayi yana tunanin duniyar da ya samu kanshi da gargaɗin da aka masa aykuwa da sauri ya yunƙura, taimaka masa tayi ya tashi zaune sannan ya cigaba da cewa, " daga yau zuwa gobe aka bani inba haka mummunan abu zai iya faruwa atsakaninmu bani kaɗai ba harma wani na jikinmu, idan zaki biyoni mu tafi tare to inkuma zaki zaune inɗauki ƴa ta mu tafi " kafe shi tayi da idanu tana mamakin maganar sa, tamabaya ta wurgo masa, " Ur Ex waye ya baka umarni kuma wane abu ne mummuna zai faru damu? anya ciwon nan baisa ka fara surutai ba kuwa ??" idanun sa ne suka fara fidda ƙwallah sannan ya ce, " RUHINA ne ya bani wannan umarnin dan haka ayau zamu wuce gida ba kuma gidan  Alhaji Habib nake nufi ba cen gida Nigeria " shiru Hjy Kaleesat tayi tana jin maganar tasa wani iri, ita a tunaninta duk zafin ciwo ne ya sashi wannan surutan, Inna Furaira ganin haka ya sa ta janye ƙafafuwanta ta fice daga ɗakin, kan kujerun da suke zaune ta koma ta zaune ta faɗa nazarin maganganun Alhaji Kabeer, atake zuciyarta ta fara dasa mata zargi akan Aseela dake kwance a ɗaki, Alhaji Habib dake laɓe ajikin ƙofa zuro kai yayi yana leƙe ganin Inna Furaira yasa ya ƙarasa gurin yana tafe yana waige sannan ya fara tambayar ta cikin ƙasa-ƙasa da murya, " Baabaa ya jikin nasa " dariya ce taso kama Inna Furaira amma sai ta gimtse ta ce masa, " da sauƙi ma har ya farko na baro su suna magana da Hajiya " zaro idanu yayi ya ce, " magana fa kika ce?? " murmushi Inna Furaira tayi tana gyaɗa masa kai, ahankali ya fara takawa har zuwa bakin ƙofar da Abokin nasa  yake ciki, ganin sun haɗa ido da Alhaji Kabeer yasa ya wayance ya hau yaƙe yana masa sannu da jiki sannan ya shiga ciki, maganar farko da Alh Kabeer ya fara yiwa Alhaji Habib ta yankar ticket ce, Alhaji Habib jim yayi sai yake ganin kamar gudun sa da yayi ne yasa yace zasu tafi, yana shirin yi masa magana Alhaji Kabeer ya ɗaga masa hannu ya na faɗin, " ba doguwar magana nake so ba taimakon ticket nace kayi ka samo mun na daren yau " Ganin yanayin sa ba alamar wasa yasa Alhaji Habib ya amsa masa sannan ya sa kai ya fice zuciyarsa fesss dan shi kansa ya tsorata da yanda yaga jikin abokin nasa yake, shi daɗi yaji ma dan tsoronsa ɗaya karya ya ɗauke shi ya maida shi cikin gidan sa.

          Suna nan zaune daga bakin ƙofa wata nurse ta ƙwalawa Hajiya Kaleesat kira, da sauri ta ƙarasa gurunta dan jin me zata ce mata wata Nurse ta hango riƙe da  Aseela a hannun ta, tunkafin Hajiya Kaleesat tayi magana ta miƙa mata ita sannan ta ce, " jikin Babyn ku yayi kyau dan haka zamu sallame ku " amsar Aseela tayi da ta ke ta tsosar baki abinta, fuskarta fayau sai murmushi ta ke yi tana wasa, ita kanta Hajiya Kaleesat tasan sun salleme su ne kawai saboda yanda jikin Alh ya riki ce, Amsawa nurse ɗin tayi sannan ta koma ta sanarwa da Alhaji halin da ake ciki.

   *WLH HARSASHEN KU AKAN ASEELA NA BANI DARIYA MASU CEWA KO A NEMAN MULKIN ALH KABEER NE YAYI WANI ABUN KO NEMAN HAIHUWAR TA YA KULLA MUGUN ABU DUK JIN KU NAKE, BARI NA BAKU MA SATAR AMSA SAM BA ƊAYA DAGA CIKI  SAI GABA ZAKU GANE CAKWAKIYAR 🤣🤭, KO YA ZAMAN SU ZAI KAYA IDAN SUKA KOMA 9JA?? TO SHIMA ALH KABEER YA KOMA IRINSU NE NAJI YANA ZANCEN RUHINSA NE YA BASHI UMARNI??.*😨

*ASEELA FANS 1 INA TAFE GAREKU DUK NA BIBIYI COMMENTS ƊINKU INA GODIYA ALLAH YA BAR ƘAUNA❤️❤️❤️ BAN MUKU REPLAY BA CAJI NA MUN EHHH YANEHH🤪 YAU NA TUNO DA HARUNA MUTANEN MAI UNGUWA NE KAWAI ZASU GANE YARE NA.*🤣

   _Ummou Aslam Bint Adam_😉

  _ZAKU SHA KURA-KURAI BAN TA CE BA_
           Bayan sallamar su kai tsaye gida kawai suka wuce banda azalzalar Hjy Kaleesat babu abinda yake yi akan su yi su wuce, saboda duk ƙarin awa guda ji yake kamar yankar naman jikinsa akeyi, hankali Alhaji Kabeer bai kwanta ba har sai da yaga sun shiga cikin jirgi, suna nan zaune yaga waɗansu irin halittu na shigowa ta ƙasan jirgin masu mummunar halitta kowanne yazo zai wuce ta sai yasa hannunsa akan bakinsa 🤫 suna yi masa alamar gargaɗi da jan kunne, banda gyaɗa kai ba abinda Alhaji Kabeer yakeyi tun Hajiya Kaleesat bata lura ba har ta kalli Alhaji cikin mamaki ta ce, " Daddyn Aseela lafiya kuwa kodai jikin ne??" baibi ta kanta ba sai ma cigaba da yayi da amsa musu cikin bin umarninsu, mutanen da hallinsu masu rabi ƙwarangwal rabi abin tsoro sun wuce iya tunaninsa, ko kaɗan ya gaza ganin adadinsu ganin abunda Alhaji yakeyi kamar ba na hankali bane ya sa Hajiya Kaleesat ta fara karanto masa ayatulkursiyyu, wani irin bacci ne yaji yazo masa har baisan lokacin da ya jingina da kujera ba tuni bacci yayi awon gaba dashi.

            Ya ɗan ɗauki lokaci mai tsayi yana bacci cikin baccinsa ne yayi mafarkin waɗansu irin ayarin ƙwarangwal sun tunkaro shi shi da Hajiya Kaleesat da wata ƴar matashiyar yarinya da baza wuce shekara huɗu zuwa biyar ba, jan hannunta ya farayi da niyyar guduwa amma sam yaƙi taƙi motsawa daga gurin har ayarin ƙwarangwal ɗin nan suka ƙaraso suka kusa cimmusu, suna daf da ƙarasowa gurinsu shugabannin cikinsu guda biyu suka shata wani layi agaban su Alh Kabeer, wata irin iska suka fara hurowa daga bakinsu wani irin abu na fitowa yana zaftare ƙasar gurin, kafin wani lokaci tuni gurin ya wawake ya zama uban ramin gaske, da sauri yayi ƙoƙarin jan hannun ta dan su gudu, cikin wata irin magana mara daɗin sauraro ƙaramar yarinyar nan ta ce, " Babuuuu wani taimako da zaka iya yi mata domin ita ɗin RUHINMU CE " tana gama faɗa idanunta suka juye zuwa fari tass waɗansu irin surutai ta fara yi ba'a ɗau lokaci ba sai gani yayi Hajiya Kaleesat ta fisge daga hannun sa, cikin ramin ta tunkara gadan-gadan ta faɗa ciki ta kwanta tana rufe idanunta, kamar haɗin baki yaji sun ɗauki wani irin yare har ƙaramar yarinyar kamar masu biya karasu, suna cikin biyawa ƙasar da kanta take gangarowa tana rufe Hajiya Kaleesat, ganin haka yasa ya yunƙura zai faɗa cikin ramin sai ji yayi anƙadandane shi kamar  wanda aka sa sasari aka ɗaure har ƙasar ta gama rufe ta, yana gani haka cikin tashin hankali ya ƙwalla mata kira, " KHALEESATTTT " firgit ya buɗe idanunsa gaba ɗaya hankalin ƴan jirgin yayo kansu, ita kanta Hajiya Kaleesat ta tsorata da yanda taji ya kira sunanta, da sauri rungume mai gidan nata duk atunaninta ko ciwonsa ne yake san tashi, saboda ta lura tunda ya yayi wannan ciwon na farko gaba ɗaya duk a rikice yake, cikin tashin hankali ya fara mata magana yana kuma riƙe ta sosai kamar wani zai ƙwace ta ya ce, " Dan Allah Dear karki tafi ki barni wallahi ke ce ni idan babu ke nima mutuwa zanyi, karki yarda su cutar mun da ke duk wanda ya baki umarni karki bi akan idona suka ce ki shiga rami kika shiga har binneki suka yi......" tunda ya fara magana ta zurawa mai ido ita abun na Alhaji ma ya fara ba tsoro shiyasa ma ta sa hannu ta katse mai maganar da ke fitowa daga bakinsa, batayi aune ba sai hi tayi dumin hawayensa na sauka akan hannunta da ke kan bakin sa, hankalinta ne yayi mummunan tashi asanyaye ta ɗaga kai tana kallan mijin nata muryar ta na rawa ta ce, " Daddyn Aseela hawaye kuma?? idan akwai abinda yake damunka Dan Allah ka gayamun domin na samu nutsuwa,  tabbas na lura kana cikin damuwa haka kawai baza dinga zubda hawaye ba " ta ƙarasa maganar itama tana sha re ƙwallar idonta, yana kallanta yaji ƙaunarta, tausayinta da soyayyarta ba kuma azalzalar zuciyarsa saboda ya kwantar mata da hankali ya ce, " Dear babu komai kawai idan na tuna ko yaushe mutuwa zata iya rabamu sai inji jikina yayi sanyi " sauraren sa ta ke badan ta yarda da abinda yake gaya mata ba, amma shima dan ta kwantar masa da hankali sai ta ce, " akoda yaushe na gaya maka mutuwar bazata zo ta ɗauki ɗayanmu ba, sai dai ta ɗauke mu alokaci ɗaya zan rayu da kai zan mutu da kai muyi rayuwarmu har gidan Aljanna Habeebee " ta ƙarasa maganar tana masa murmushi, Inna Furaira dake kujerar bayansu tana jinsu murmushi tayi saboda soyayya da kulawar da Hajiya da Alhaji Kabeer sukewa junanta yana matuƙar birge ta, kowanne na ƙoƙarin ganin ya faranta ran ɗan uwansa, da haka hirar gari suka shiga shi dai Alhaji binta yake da hirar amma cikin zuciyar sa jinta yake ba daɗi, musamman inyatuno sanda ƙasa ta rufe matarsa har ji yake gabansa na faɗuwa.


          Basu suka sauka a ƙasa Nigeria ba sai kimanin ƙarfe goma sha biyu na rana, tuni dama Alhaji ya sanarwa da Driver dawowar su dan haka suna kauna suka ci karo dashi ya kwashe su sukayi gida, murna gurin Inna Furaira taƙi boyuwa saboda ƴan kwana biyun da tayi har taji kewar su Rakiya da Binta, ita kanta Hajiya Kaleesat wani irin annushuwa take ji na dawowarsu gida Nigeria, agajiya suka fito daga mota aykuwa su Binta cikin murna suka tarbesu suna, " ga Hajiya ga Hajiya Inna Furaira mutanen India ya kuka baro su Ashwariya?? " hararar wasa ta ke binsu da shi tana musu murmushi, Hajiya saboda tsabar gajiya bata bi ta kansu Binta ba tunda ta amsa musu ta wuce cikin gidan, tsaf suka sameshi agyare kamar basuyi tafiya ba, banda ƙamshi ba abinda yake ta shi, kai tsaye bedroom ɗinta ta wuce ta fara rage kayan jikinta sannan ta shiga ta watsa ruwa, bayan fitowarta Alhaji ta samu zaune abakin gado ya rafka uban tagumi, tashi yayi jiki ba ƙwari ya faɗa toilet ɗin, bayan wani lokaci fito wa yayi lokacin har Hajiya Kaleesat ta fara rama sallolin kanta, shima dadduma ya janyo sai ji yayi daga cen bayan labulen ɗakin ance, " Kabi umarni na farko ka tsallake wannan siraɗin, umarni na biyu zamu baka yanxu, karka sake ga kuma gayawa wani ko wata abinda kaji ko ka gani inba haka ba zamu ɗauke ka daga duniyarku kuma har abada babu kai babu ƙara dawowa hahahahahaha " murya na rawa ya ce, " nabi wallahi nabi babh wanda zaiji " Hajiya Kaleesat dake gefensa ta ce, " Habeebee kai da wa kuka wa kakewa magana?? " wayan cewa yayi ya ce mata, " am dama amm eh dama tunowa nayi da maganar da mukayi da Alhaji Habib to shi ne maganar ta faɗo mun " jinjina kai tayi tana ƙare masa kallo sannan ta ce, " Bansan ka da ɓoyemun komai ba, kuma bansan ka da karya ba amma babu koma Allah ya shige mana gaba " jiki a sanyaye ya ce, " Ameen Dear " duk sai yaji ba daɗi saboda ba halinsa bane komai nasan ta sani babu abinda yake iya ɓoye mata, amma da ya tuno gargaɗin da akayi masa sai ya basar kawai ya tada sallah.


             *BAYAN KWANA BIYU*

     Ƴan uwa har sunji labarin dawowarsu daga India, aykuwa sai turuwa ake ana zuwa duba Aseela da jiki, kusan kullin idan basuyi baƙi huɗu ba mutum shida zasu xo ahaka har suka haure sati guda da dawowa, Alhaji Mamaki ne ya kama shi musammam da yaga Abokinsa har zuwa wannan lokacin bai zo bare ya duba Aseela, wayarsa ya ciro ya kira shi sai da ta kusa tsinkewa sannan ya ɗauke murna babu walwala, " Hello ya akayi?? " murmushi Alh Kabeer yayi ya ce, " lafiya klau karanka nayi ince lafiya yau satinmu guda da dawowa daga india amma baka koda zo ka duba Aseela ba...... " azafafe Alhaji Abdurrahmam ya katse shi, " ni zaka rainawa hankali ka maidani bi ta cen, ba India ba Allah sa Amitabatchan ka ɗauko, ka manta zambo cikin amincin da kamun ko ka manta yanda muka rabu da kai har kana sai ka kashe ni, ko ka ɗauka banyi report bane shi ne har zaka kirani kamun daɗin baki mtswwwww " sai da ya biga uban tsaki sannam ya kashe.

           Sororo Alhaji Kabeer yayi shi Hajiya Kaleesat suna mamakin kalaman Alhaji Abdurrahman, wani tunani yayi sannan yasa wayar a aljihu ya ɗauki key ɗin mota ya ce wa Hajiya Kaleesat, " bari na je gidan mutumin nawa inji kan zance danni ban fahimci inda maganarsa ta dosa " bai jira cewarta ba ya fice daga fice daga falon.
         Bayan awa biyu da fita Alhaji Kabeer sai gashi ya dawo agajiye ya zaune Hajiya Kaleesat na masa barka da dawowa sannan ta ce masa, " ya kukayi da Abokin naka " idanunsa alumshi ya ce, " wallahi ni banma je gurinsa ba ina fita na haɗu da Alhaji Yaseer muka je gidan gonarsa sai yanxi muka dawo...... " maganarsa ce ta maƙale sakamakon wani bugun tashin hankali da suka ji anayi da sauri ya tashi ya fita zuwa Gate, gaba ɗaya securities ɗin saita bi dugogin su suka yi sannan suka buɗe ƙofar, da fudu suka ga ƴan sanda na shigowa ciki suna Arba da Alhaji Kabeer suka kalli wani matashi da suka shigo tare suna faɗin, " wannan ne " goge hawayensa yaron yayi ya ce, " eh shi ne wallahi shi ya kashe mana mahaifin mu" kafin Alhaji yayi magana tuni sun cacumo shi suna ƙoƙarin sa masa Anƙwa.

    *ALHAJI KABEER KANA RUWA🤣 INAJIN DAƊIN COMMENTS ƊINKU ALLAH YA BAR ƘAUNA.*🥰❤️

            Da mamaki ƙarara afuskar Alhaji Kabeer ya kalli matashin saurayin yana faɗin, " Kai Khalifa lafiya me yake faruwa ne? bangane ni na kashe Mahaifinku ba?? " kafin Kaleefa yayi magana ɗaya daga cikin police ɗin ya ce, " Alh bamu da time ɗin amsa tambayoyin ka yanxu amma idan muka je office zaka samu damar amsa su yanda ya kamata " yana rufe baki yaran sa suka fara ƙoƙarin kamo hannunsa da sauri ya fisge cikin ɓacin rai yana faɗin, " Dakata ku dakata idan wata magana kuke san yi da ni basai kun biyo mun ta wannan sigar ba, badai office bane muje " Hajiya Kaleesat dake zaune jin maganganun da tayi sama-sama yasa ta fitowa, ganin abinda ke faruwa ne ya bata mamaki a matuƙa aruɗe ta fara tambayar Alhaji halin da ake ciki, bayani yayi mata sannan yayi wa Driver gidan sa magana tare da wasu police biyu suka shiga, motar police ɗin ce agaba sai ta Alhaji Kabeer sai kuma ɗayar motar tasu, jiki a sanyaye Hajiya Khaleesat ta shiga cikin gida maganganun Alhaji na mata yawo azuci, wani tunani tayi da sauri ta ɗauki wayarta ta kira Hajiya Uwani, kira biyu tayi mata ba'a ɗauka ba sai ana uku sannan aka ɗauka, tun kafin Hajiya Kaleesat tayi magana Hajiya Uwani ta fara balbaleta da ruwan masifa, " kiran me kike mun mai zaki ce mun Kaleesat dama Amintaka na juyewa ta zama ƙiyayya? Wallahi ko amafarki akace mun Alhaji Kabeer zai iya kashe Daddyn Khaleefa zan ƙaryata saboda irin shaƙuwarsu da Amintarsu, to wallahi-wallahi kinji na rantse idan kuɗi da ƙarfin iko na magani jinin Maigida na bazai tafi a banza ba, idan yana taƙama da kuɗi da faɗa aji muma muna dashi babu abinda zai numa mana, ni Uwani bazan bar jinin Uban ƴaƴana ya salwanta abanza ba " tana gama faɗar haka ko jiran abinda Hjy Kaleesat zata faɗa batayi ba ta katse wayarta hawayen rashin mijinta na gangarowa daga idanunta, jikin Hajiya Kaleesat har wani irin tsuma yake saboda tsananin tashin hankali musamman da ta tabbatar da maganar daga bakin Uwar gida agurin Alhaji Abdurrahman, wasu irin siraran hawaye baƙin ciki masu zafi ne ke gangarowa daga idanunta, kaiwa da komowa ta shiga yi daga farkon falonta zuwa ƙarshensa afili take furta, " kai anya kuwa Daddyn Aseela zai iya kashe aboki kuma amininsa, anya babu sharrin abokan gaba kuwa?? To idan ma haka ne wane abu ya haɗa su da har zai hafar da kisa atsakaninsu?? yaushe ma muka dawo ƙasar kuma mai yasa da ya shigo ɗazu banga alamun damuwa a tattare da shi ba??? anya wannan lamarin babu lauje acikin naɗi kuwa?? " ita kaɗai take ta surutan ta kamar zautacciya, tana cikin wannan halin Hajara ta kirata awaya, hannnunta har rawa yake tasa hannun ta ɗauka murya asanyaye, " Salamu alaikum " daga cen ɓangaren aka bata amsa da, " Mummyn Aseela dan Allah mai yake faruwa ne wai abinda na gani yanxu a News da gaske wai Yaya ya kashe Alhaji Abdurrahman??? dan Allah meye gaskiya lamarin wallahi na shiga ruɗani da tashin hankali " sai ayanzu Hajiya Kaleesat ta samu damar yin kuka saboda da zuciyarta suya da raɗaɗi take mata, jin irin gursheƙen kukan da Hajiya Kaleesat ta ke yi yasa jikin Hajara yayi sanyi, itama hawaye ne ke zuba daga idanunta ta kuma jefo wa Hajiya Kaleesat tamabaya, " dama sunyi wata hatsaniya ne, ba shekaran jiya waccen kuka dawo daga India ba " goge hawayen ta tayi sannan ta ce, " wallahi Hajara ni kaina bansan me haɗa su ba, nifa ina ganin kamar da sharri acikin awannan al'amarin amma taya Daddyn Aseela zai kashe Aboki kuma amini agurinsa da kowa yasan yanda alaƙarsu ta ke, Hajara ke kina ganin hakan zai faru wallahi ba shi bane Allah sharri suke masa " Hajiya Kaleesat ta ƙarasa maganar tana fashewa da wani kukan mai tsuma zuciya, Jikin Hajara kuma sanyi yayi cikin kuka ta fara furta, " Innalillahi........ " saboda yanda ta ke ji katse wayar tayi itama Hajiya Kaleesat ajiye ta ta wayar tayi tana dafe kanta tana wani irin matsanancin kuka, Aseela dake gefen kujera a kwance sai ɗan wasannin ta ta ke tana ciccilla-ciccilla ƙafafu, wata wayar ce ta kuma shigo mata tana dubawa taga number ɗan uwanta ne Alhaji Abubakar, ɗagawa tayi amma saboda yanda kuka yaci ƙarfinta kasa magana tayi, daga cen ɓangaren Alhaji Abubakar najin haka jikinsa ya kuma sanyi dama kiran da yayi mata dan ya tabbatar da abinda ya gani a labarai ne, cikin tashin hankali ya cewa ƴar uwar tasa, " Bari nazo gidan ganin nan zuwa yanxu" ko kashe wayar baiyi ba sai ta kashe, Lokaci-lokaci ta ke furta kalmar, " Innalillahiwa'inna'ilahirraji'un " gaba ɗaya gidan tsit yayi kamar waɗanda akayiwa mutuwa, jikin ma'aikatan gidan da ƴan aikin gidan gaba ɗaya yayi sanyi kowa ji yake ba daɗi a zuciyarsa, musamman da Alhaji yake mutum ne da bashi da mugunta ko kaɗan ga wanda yake ƙarƙashin sa, baya nuna ƙyama ko cin zarafi ga kowa har su Inna Furaira, shiyasa suke jin daɗin aiki agidan saboda sunyi dace da iyayen gida.


        Kai tsaye cen Bompai aka wuce da Alhaji Kabeer ɓangaren kula manyan lafuka da ya harda da Fashi da makami, Masu garkuwa da mutane, Masu Fyaɗe da masu laifuffukan kisan kai, kafin su ƙarasa tuni wasu daga cikin abokansu da ƴan uwan mammacin sun hallarci Headquater, musamman da case ɗin ya zama na manyan mutane ne lokaci ɗaya garin Kano da sauran garuruwa da ke cikin Kasar Nigeria har ma da  maƙwabtanta suka ɗauka, haka nan kafofin yaɗa labarai da gidajen talabijin zance ya karaɗe ko'ina, uwa uba Kafofin sada zumunta irinsu Facebook, Whatsapp, Twitter, Instagram da dai sauransu, harabar gurin cike ta ke da ƴan jaridu na sassan ɓangararo daban-daban, Alhaji Kabeer abun ba ƙaramin girgiza shi yayi ba musamman yanda yaga ƴan jarida na dafifi wajen ganin sun naɗi sautin muryarsa, da sauri suka wuce ciki danma ma'aikata sunyi ƙoƙari matuƙa wajen dakatar da ƴan jaridu da basu samu damar wucewa ba.

        Alhaji Kabeer na zaune wani Police ya ƙaraso gurinsa ya zauna akan wata kujera suna fuskantar juna, kallan Alhaji Kabeer yayi ya ce, " Alhaji munasan ka gaya mana gaskiyar abinda ka sani bamasan ka wahalar damu kaima ka wahalar da kanka, idan ka bamu haɗin kai Case ɗin nan zai xo mana da sauƙi tsakanin mu da kai,  amma idan ka wahalar damu kaima zaka wahalar da kanka " jinjina kai Alhaji Kabeer yayi shi har lokacin abin mamaki yake bashi ace yanda yake da abokinsa kuma Amininsa ace wai ya kashe shi, katse shirun police ɗin yayi da, " ka gaya mana dalilin da ya sa ka kashe Abokinka kuma Amininka Alhaji Abdurrahaman, ko kana da wata hujja akan kisan?? mece ce hujjarka? Wani abu ya haɗaku ne kafin ka kashe shi?? Idan ya faru mai yasa bakayi report ba har ka ɗauki doka a hannunka " Alhaji Kabeer jin tambayoyin yayi kamar saukar aradu saboda baisan ma mai zaice musu ba, shi fa har zuwa lokacin gani yake kamar duk faɗa suke yi Alhaji Abdurrahman na raye, jin shirun yayi yawa yasa Police ɗin ya buga masa tsawa yana faɗin, " Muna tambayarka kayi shiru karka ɓata mana lokaci " da idanu Alhaji Kabeer yabi Police ɗin yana masa kallon mamaki har baisan lokacin da ya ce, " yau ni Ƙaramin ma'aikaci ke bugawa tsaya a gabana?? " Murmushi Police ɗin yayi ya ce, " kana mamaki ko? ay tunda ana zarginka da kisan kai kisan ma na mutum Kamar Alhaji Abdurrahman zaka ga abinda yafi haka ma, naga ka harzuƙa ko nima zaka kashe ni ne kaga sai ka tabbatar da hujja batare da wahalar bincike ba " dafe kansa Alhaji Kabeer yayi ransa na masa suya duk inda ɓacin rai ya kai ya kaishi, shiru yayi bai tankawa Police ɗin ba yana firzar da iska mai huci, Kwankwasa Table ɗin da dake gabansu Police ɗin yayi ya ce, " Har yanxu baka bamu amsar tambayarmu ba ko sai mun turaka wancen sashen sun tamabaye ka ne " ya ƙarasa faɗa yana nunawa Alhaji Kabeer wani ɗan ɗaki dake kallon gurin da suke, Idanun Alhaji Kabeer sum kaɗa jawur saboda ɓacin rai cikin ƙunan rai ya ce, " Ni ban kashe shi ba hasalima ni ban gasgata maganar ku ba taya zan kashe abokina kuma Aminina da hannuna?? " murmushi Police ɗin yayi sannan ya zura kansa ƙasan table ɗin yasa wani farin ƙyalle  ya ɗauko wata zabgegiyar wuƙa irin ta maharba da jini ajikinta, daga jikin hannunta anyi waɗansu irin gwamammnun rubutu, agefen farko na  wuƙar kuma zanen fuskar ƙwarangwal ne garesu guda uku ☠️☠️☠️ a ɗayan ɓangaren kuma anrubuta, " FARTAF KINBAS GUR " ( RUHIN FANSA NE ) Kallan Alhaji Kabeer yayi ya ce, " kana nufin baka san wannan wuƙar ba?? " Alhaji Kabeer na kallan wuƙar yaga wata irin walƙiya sannan daga gurun fuskar ƙwarangwal din yaga wasu fuskoki sun bayyana sai dai hasken walƙiyar shi ya hana shi gane ainihin fuskar mutanen, da sauri yasa hannu ya kare fuskar sa saboda hasken jinsa yake har tsakiyar kansa, wannan karan murmushin rainin hankali  Police ɗin yayi musamman yanda yaga Alhaji ya tsorata da ganin wuƙar, mai da wuƙar yayi yana cigaba da murmushi yace, " wato kana nufin tsoron wuƙar ma kake ji ko?? Kana tunanin zaka iya raina mana hankali ne ka kashe shi da hannunka sannan kazo kana mana basaja, kai Emmenual zo ku wuce dashi ku tambaye shi "  yana rufe baki wasu police biyu dake bakin ƙofa suka shigo suka wuce da shi, cen cikin wani Cell suka kaishi babu kowa aciki kasancewar nan aka ware ake  ajiye masu laifi masu kuɗi ko mulki ko wasu madafun iko, ɗakin baƙiƙƙirin yake ba haske sosai suna turashi ciki suka fito, tsaye Alhaji Kabeer yayi abun duniya na damunsa, daga cen bayansa alamun tafiya ya ji yana waigawa yayi arba da Muneera tana tafe tana goge hawaye, a tsorace ya ja baya jikinsa ya hau karkarwa, cikin wani irin sautin muryarta mai amo mara daɗin saurare ta ce, " Har gobe ina cikin bakin ciki bazan daina baƙin ciki da zubda ba har sai RUHIN FANSA ya cika burinsa " tana ƙarasa faɗa tabi ta jikin kofar Cell ɗin ta wuce.

     *TURƘASHI*🤭

_Ummou Aslam Bint Adam_😉
[17/06, 03:31] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*


https://chat.whatsapp.com/JvgnWylSuGw9wq5MVGAjEz
    

                    33&34


            Khaleesat Abdullahi Baffa shi ne ainihin cikakken sunan Hajiya Khaleesat asalinta haifaffiyar garin Kano ce, Mahaifinta mai suna Alhaji Abdullahi Baffa haifaffen unguwar Kofar ɗan agundi ne, tsohon ma'aikacin gwamnatin jihar kano ne amma kuma yana haɗawa da kasuwancin fata, wata rana ya dawo daga gurin aiki sai ya tsaya gurun wani ɗan bunburutu domin ya sha mai a mashin ɗinsa, kafin shi dama akwai wata danƙareriyar mota da ya samu agabansa, sai da mai sai da petir ɗin ya sallami mai motar sannan ya tsallaka domin ɗauko wata jarkar a inda suke ajiyewa kasancewar na gurinsa ya ƙare, mai motar har ya shiga zai tuƙa motar sai kuma ya fito ya buɗe booth ɗin motar ya sauko da wasu jakunkuna guda uku, bayan ya ɗauki wata jakar ya rataya akafaɗarsa sai ya maida jakunkunan guda biyu ya rufe booth ɗin ya manta bai maida ɗayar ba yayi gaba abinsa ya ja motarsa, sai da ya janye motar sannan Alhaji Abdullahi ya lura da wannan jaka cikin ta'ajibi ya sauko ya duba yana bin motar da kallo wacce ta kusa ƙulewa ganinsa, da kamar ba zai taɓa ba sai kuma ya karasa yasa hannu ya ɗauki jakar da bismillah, ya rataye ta ajikin hannun mashin ɗinsa, bayan wani lokaci mai petir ɗin ne ya tsallako hannunsa ɗauke da jarkar petir, bayan ya zubawa mai Petir ɗin cikin dabara ya cewa mai petir ɗin, " Abokina dan Allah ko kasan Alhajin da ya sha mai yanxu? " kallan titin ɗan buburutun yayi sannan yace, " Wallahi bansan shi ba hasalima ni yau na taɓa ganinsa amma da gani fa irin Alhazawan birnin nan ne, dan mai ma na dubu biyar ya sha ( _Kunsan kuɗi ashekarun baya yanda suke da daraja idan aka koma shekara talatin zuwa talatin da wani abu baya_) Murmush Alhaji Abdullahi yayi yace, " kace yau ka fito a sa'a " ya tambayeshi ne dan yana gudun karya bashi jakar mutumin baisan meye aciki ba karya salwantar dasu a banza musamman da amana tayi ƙaranci, taka mashin ɗinsa yayi yai gaba ya wuce gida cikin zucyarsa yana tunanin inda zai samu wannan mutumin mai mota, koda yaje gida sai da ya huta sannan ya ɗauko jakar ya buɗe  ga mamakinsa ƙyallin sababbun kudaɗe yake hangowa, gabansa ne ya yanke ya faɗi tsoro ya kama shi, mai ɗakinsa dake gefe itama riƙe baki tayi cikin fargaba ta ce.

    " Alhaji mutumin nan kodai ɗan mafiya ne ka ɗauko mana jakarsa ka kawo gida inajin tsoron kar da daddare wani abu ya faru damu "

        Ajiyar zuciya ya sauke yace, " Allah yaga zuciyata ba wata manufa nayi haka ba sai dan taimako amma bari na gama sai na kai gidan Radio ayi cigiyarsu, kuma Insha Allahu babu abinda zai faru damu sai Alheri " yana ƙarasa faɗa ya janyo murfin jakar zai rufe sai ga Passport ɗin mai motar ya faɗo, hannu yasa ya ɗauka ya fara dubawa sunane da address harda su lambar waya, damuwarsa ce ta ragu ya cewa matarsa, " Kinga Faɗuwa tayi dai-dai da zama, wanna zai rage mana wahalar neman mai wannan dukiyar, maza miƙomun salulata " 

      Gwandareriyar wayarsa ta miƙo masa ( _Kunsan wayoyin da yanda suke_🤣 ) Lambobun wayar ya fara shigarwa sannan ya fara kira, ya kira wayar yafi a irga amma ba'a ɗauka ba, gwiwarsa ce tai sanyi duk yaji ba daɗi, har sun fara shirin kwanciya sai ji yayi anbugo masa waya, da sallama ya ɗauka suka gaisa sannan ya gabatar da kansa da jakar da ke gurinsa, cikin jindaɗi mutumin yayi masa godiya sannan ya sanar da Alhaji Abdullahi inda zasu haɗu, cikin girmamawa da mutumta juna sukayi sallama.

        Kamar yanda sukayi da dare haka kuwa ya je gidan da ya kwatanta masa ya kai masa kuɗinsa ko ƙwandala bai taɓa ba, Alhajin ba ƙaramin mamaki yayi ba shi kaɗai yake mamakin dama akwai mutane na Allah masu tsoron Allah da dukiya bata gabansu ( _Tun awancen lokacin kenan_🤭) Kyauta yayi masa mai yawan gaske sannan ya buƙaci da zai fara sanya shi cikin harkokin kasuwancinsa na yau da kullin.

         Wannan shi ne mafarin haɗuwar Alhaji Muhammad Lamiɗo ( Mahaifin Kabeer ) da Alhaji Abdullahi Baffa ( Mahaifin Kaleesat ) ranar da Alhaji Lamiɗo zai bar garin kano ya samu Alhaji Abdullahi ya ɗan gabatar masa da kansa sannan ya ɗora da cewa, " Ga Gidan gona ta nan da gidan mai na bar maka su Amana kuma na damka ragamarsu ahannunka, ga wannan bawan Allah sunansa Malam Ɗahiru zai dinga taimaka maka ta hanyoyi da dama kuma shi zai nuna maka sauran kadarorina dake nan cikin garin Kano " ya ƙarasa maganar yana nuna Malam Ɗahiru, tun daga wannan lokacin zumunci ya fara shiga tsakaninsu, kuma Alhaji Abdullahi ya tsaya tsakaninsa da Allah akan dukiyar Alhaji Lamiɗo, kwandala baya taɓa masa idan ba shi Alhajin ne yace ya ɗauka ba, cikin ikon Allah kasuwanci ya cigaba da haɓaka wannan yasa ko kaɗan Alhaji Lamiɗo baya kyashin ko nawa ne ya bawa Alhaji Abdullahi, yanda Alhaji Lamiɗo ke ƙaruwa da Alhaji Abdullahi shima haka yake kyautata masa da alherai daban-daban ciki harda kyautar Mahalli, lokacin da Hajji ta zagayo ya biyasa shida matarsa suka tafi.

        Alokacin da Alhaji Abdullahi ya haɗu da Alhaji Lamiɗo yana yara biyu Abubakar mai shekara goma sai Khaleesat mai shekara ɗaya aduniya, kafin Khaleesat anhaifi yara biyu mace da namiji sun rasu, tun daga kan Khaleeasat kuma Allah bai kuma basu haihuwa ba.

        Khaleesat sun taso cikin rufun asiri da gata dai-dai misali, haka nan sun taso da shaƙuwar junasu tsakaninta da ɗan uwanta kasancewarsu su biyu ne rak aduniya, Tayi karatunta tun daga Primary har zuwa Jami'a kuma afannin karatun Islama tana da sani dai-dai gwargwado amma bata yi wani yi zurfi sosai ba, Mahaifiyarta asalinta Bafulatanar garin Daura ce aure ne ya kawo ta garin Kano, Khaleesat kyakyawace mai ɗauke da zallar kyawun fulanin asali, fara ce sol gata doguwa mai yalwataccen gashi baƙi wuluk, tana da manyan idanu da ɗan ƙaramin baki haka nan bata da hayaniya sosai amma kuma ba miskila bace, atakaice Khaleesat na cikin jerin sahun kyawawan mata masu ji da gayu. ( _kunsan dai matan novel_🤣 )

        Tana da shekara Ashirin dai-dai suka haɗu da Alhaji Kabeer alokacin tana gabda kammala Digree ɗinta a babbar Jami'a, shekararta Ashirin da ɗaya ta kammala karatunta sannan aka fara shirye-shiryen bikinsu.

           Shirye-shirye ya kankama ta kowanne ɓangare musamman da ya kasance aure ne ƴaƴan manyan mutane, haka aka dinga sanar da ɗaurin aurensu agidan Television har zuwa gidajen radio, a ranar wata juma' a aka ɗaura auren Kaleesat Abdullahi Baffa da Kabeer Muhammad Lamiɗo wanda yayi dai-dai da goma ga watan satumba a shekarar dubu ɗaya da ɗari tara da casa'in da biyar ( 10/09/1995 ) bayan angama shan shagali aka shirya aka ɗauki amarya aka wuce da ita cen Jihar Adamawa, Khaleesat tasha kuka musamman lokacin da taga anfito da ita daga gidan su ansata a mota, haka nan mahaifiyarta haka ta dinga share hawayenta, Yayanta Abubakar shima ta maza yayi duk da dai yayi aure harda ɗa amma  kusan kullin yana gida, lokacin da za'a tafi da ita haka yaji kewar Ƴar uwar tashi.

           Sai da aka kai Kaleesat cen gidansu Alhaji Kabeer ta gaida Mahaifiyarsu sannan aka wuce da ita Cikin danƙararran gidanta na alfarma, tsayawa fasalta wannan gidan ɓata lokaci ne duk inda tsaruwar gida yaje to gidan Alhaji Kabeer ya kai nan, haka ƴan uwa da abokan arziki da suka mata rakiya suka baro ta tana kukan rabuwa dasu, ƴan aiki biyu mata aka ɗaukar mata banda ƴan aiki maza masu gudanar da hidimomin yau da kullin.

      Zaman Alhaji Kabeer da Khaleesat gwanin sha'awa yake duk wanda ya ga zaman su sai sun birgeshi musamman yanda suke bawa junansu kulawar da ta dace.

_KU BIYONI ƊOƊAR HAR TITIN DA KAIMU GA SU INNA LARAI_🤪

        Zaro idanu Alhaji Kabeer yayi cikin tashin hankali ya yana bin bayanta da kallo sai dai tana fita ta ɓace ɓat daga gurin, cen daga bayansa sai ji yayi ankece da wata irin mahaukaciyar dariya mai ban tsoro, ilahirin jikinsa rawa yake a ta ke tsoro ya mamaye cikin zuciyarsa a hankali ya fara karanto duk wasu addu'oin kariya da sani, wayar dake jikinsa ta ko'in kirane ke shigowa danma ya sata a silient amma lokacin daya duba misscall babu adadi ya gani haka nan numbers kala-kala yaci karo dasu, babu kiran da yabi ta kai saboda ba wannan ne damuwarsa ba, gefe ya samu kan wata kujera ya zauna ya rafka tagumi abin duniya gaba ɗaya yabi ya addabi rayuwarsa, cikin zuciyarsa yake faɗin, " dama wanda ya mutu yana iya dawowa ko kuma aljanune suke san haukatani " kamar wanda ya faɗa afili sai ji yayi ance, " tabbas duk wanda ya mutu baya dawowa amma RUHINMU na nan sai ya tabbatar da ya ɗauki FANSA " a firgice ya kuma juyawa sam bai ga kowa ba runtse idanun sa yayi saboda wasu abubuwa da yaga suna gilma masa, yana rufe idanunsa kukan ƙaramar yarinyar ne ya fara dawo masa cikin idanun sa, hakanan sautin muryar tsohuwar na masa amsa kuwwa cikin dodon kunnensa, sai kuma fuskar matsahiyar budurwa dake gilma masa a take wasu abubuwan da suka faru sama da wasu shekaru suka fara masa kai kawo acikin ƙwaƙwalwarsa, yana cikin wannan tunanin yaji wata siriyar murya ta ƙaramar yarinya tana faɗin, " Babban kuskuren kun tafkashi kaida Makusantanka sai dai mun fara ɗaukan fansa daga kan Abokinka kuma Amininka, da sannu RUHIN FANSA zai cigaba da ɗaukan FANSAR zalincin da aka wanzar dashi agaremu kun yanke mana jindaɗin rayuwarmu domin taku rayuwar kun cutar damu cutarwa mai muni, Babban kuskuren da kukayi na ƙara haifo RUHIN FANSA nan da wasu shekaru Ahlinku kuma jininku zasu ɗau matakin da ya dace akanku, koda ka fita daga wannan zargin bazamu ƙyaleku haka ba harsai kun furta abunda kuka shuka da hannunku, Kuma mun bijiro da ƙarfinmu babu wani ɗan Adam da zai iya dagakatar damu, biyu daga cikin RUHINMU sun bayyana ku jira cikon ta ukunmu na nan tafe " ana gama faɗa yaji anƙyaƙyace da wata irin dariya mara daɗin sauraro, da sauri yasa hannu ya rufe kunnuwansa saboda ji yake kamar dodon kunnenshi zai mutu, duk wata addu'a da ya taɓa saninta sai da taxo bakinsa saboda yanda ya tsorata da jin maƙasudin abinda ya sanya shi cikin wannan taskun, sai da yaji komai ya lafa sannan ya cire hannunsa yana dube-duben gefe da gefe, wani irin tashin hankali ne ya shige shi baisan lokacin da ƙwallah ta fara gangaro masa daga idanunsa, yana nan zaune wani police yazo wucewa ta gurin sai da yayi ɗan waige-waige sannan ya zura kansa bakin ƙofar Cell ɗin yana faɗin, " Ranka shi daɗe nace ko kana da lauyan da zai tsaya maka ne?? idan babu akwai wani cousin Brother na yasan aikinsa sai inyi masa magana " Alhaji Kabeer da abin duniya ya isheshi ko kallansa baiyi ba, sai ma cigaba da runtse idanun sa yayi yana zubda hawayen nadama da dana sani, ganin haka yasa Police ɗin sumi-sumi ya wuce dan yana gudun wani daga abokan aikinsu ya ganshi, kamar wanda Aka zabura da sauri ya ɗauko wayarsa wata number yayi dialing sai da ta kusa tsinkewa sannan aka ɗauka daga wancen ɓangaren aka fara magana, " Ur Excellency Ashe kuma haka tsautsayi ya faru wannan lamarin fa sai dai mubi ta ƙarƙashin........ " azafafe Alhaji Kabeer ya katse da, " ka cuceni kai ba Aboki nagari bane Allah ya isa tsakanina da kai ka ɓata mun rayuwata ka ɗorani akan lilan keken ɓera, ka ingizani nayi abunda nake nadamarsa yanxu ashe dama rayuwa zata iya juyamun haka?? Gaskiyar malam bahaushe da yace duk abunda ka shuka shi zaka girba, gashi yanxu fatalwar bayin Allah nan ta fara bibiyar rayuwata har sun fara jefani cikin tasku da tashin hankali, na biyewa san zuciya da ƙwadayin rayuwar duniya na aikata aika-aika mara amfani kaicona tir da abota irin taka tir da kai Allah wadaranka..... " daga cen ɓangaren Abokin nasa ya katseshi cikin jin haushi, " da wani ne ya ingiza ka ko na janyo ka ta ƙarfi da yaji ne?? Inace har gida har cikin Muhallina kazo ka kawo mun kukan akan intaimaka maka, sai yanxu zaka kawo mun maganar banza da wofi kaga Kabeeru kowa yayi ta kansa kaji da bala'in kisan kan da kake ciki, kowa ya iya allonsa ya wanke dan haka kowa tashi ta fishshe shi " yana ƙarasa maganar ƙit ya kashe wayarsa, gaba ɗaya ran Alhaji Kabeer adagule yake dana sani haɗe da nadama ne suka mamaye zuciyarsa, atake yaji tsanar kansa da ta Abokinsa ta mamaye zuciyarsa, lokaci guda kuma yaji tausayin Matarsa da na ƴarsa guda ɗaya gudan jininsa ya mamaye zuciyarsa, tunanin mafarkinsa ne ya faɗo masa zuciyarsa, a raunane ta fara magana, " tabbas gaba ɗayanmu munyi wannan kuskuren amma dan Allah ku gafarce mu dan Allah karku kashemun Khaleesat ita ɗin jinina ce rayuwa ta ce farin cikina ce, ku kasheni ku barta karku maida mun ASEELA marainiyar gaba da baya, Khaleesat ta biyewa buƙata ta ne saboda tana gudun karta rasani dan Allah ku barmun ita Karku kashe ta " yana ƙarasa maganar yana zubda wata irin ƙwallah mai ɗumi, ya jima ahaka yana surutai da hawayen abubuwan da suka aikata, lokaci guda ya fara kai kukansa gurin Ubangiji yana tuba bisa ga abubuwan da ya aikata arayuwarsa wanda ya sani da wanda bai sani ba.


            Hajiya Kaleesat na zaune a falo tana sintiri taji shigowar mota ko ba'a faɗa ba tasan sarai ɗan uwanta ne, aykuwa tana nan tsaye taji shigowarsa shi kansa yanayinsa sam babu walwala, da sauri Hajiya Kaleesat ta faɗa jikin ɗan uwan nata tana fashewa da wani irin matsanancin kuka mai tsuma zuciya, jin kukanta yake har cikin zuciyarsa ko kaɗan bayasan abinda zai ɓata ran ƴar uwar tasa, yana matuƙar ji da ita azuciyarsa musamman da ya kasance su biyu ne rak agurin iyayensu shiyasa ma shaƙuwar tasu ta daban ce, sai da ya barta tayi kukanta mai isarta sannan ya janyeta ya wuce gaba suka zauna kan kanjera, kujerar dake kallan ta ta ya zauna suna fuskantar juna tattaro jarumta yayi cikin sigar lallashi ya fara rarrashin Ƴar uwar tashi, sai da yaga ta ɗan shiga nutsuwar ta sannan ya fara tambayarta, " Kaleesat wai dama wani abu ya shiga tsakaninsa da Alhaji Abdurrahman ne? Kuma kince sunyi waya har shi Marigayi na gayawa Alhaji magana mara daɗi anya babu wani abu daya ɓoye miki na sa'insa da ya shiga tsakaninsu ?? " Goge hawayen idanunta tayi ta ce, " Yaya wallahi babu abinda ya haɗasu Daddyn Aseela baya ɓoyemun komai da sunyi faɗa zai gayamun, kuma wayar da sukayi agabana suka yi ta dama ganin mun dawo daga India kowa na bugo waya yayi masa ban gajiya da duba jikin Aseela sai yaga shi Marigayi bai kirashi ba kuma yace Alhaji Muhseen ma sun haɗu dashi kuma Kasan maƙotan juna ne da Alhaji Abdurrahman,  to shi ne ya kirashi yake tambayarsa ko lafiya shi bai kira ya mishi ya mai jiki ba, atake sai ji mukai ya fara faɗa masa maganganu marasa daɗi, jin haka yasa Daddyn Aseela yace zai je ya sameshi su tattauna, to bayan fitarsa ashe bai je gun Marigayi ba suka haɗu da Alhaji Yaseer suka wuce cen gidan gonar Alhaji Yaseer acen suka zauna sannan ya dawo gida, Yaya dan Allah kaima ka yarda zai iya kashe Abokinsa?? Wallahi ƙarya ake masa sharri ne kawai suka ƙulla masa, dan Allah  Yaya kayi wani abu ka taimaka mun dan Allah Yaya karka bari su kashe mun shi wallahi bazan iya jure rashin sa ba....." kukan da yaci ƙarfinta shi ya hana ta ƙarasa maganganun da ta ke yi, jikinsa ne ya ƙara sanyi matuƙa tausayin ƴar uwar tashi da mijin ta ya kuma lilliɓeshi, jiki ba ƙwari ya kalli ƴar uwar tashi ya ce, " Karki damu zanyi duk iya bakin ƙoƙarina wajen ganin nayi abinda ya dace amma sai kun bani cikakken haɗin kai wannan case ɗin da alama tafe yake da sarƙaƙiya amma insha Allah Ubangiji zai bamu nasara Allah ya bayyana gaskiya aduk inda ta ke, abu na gaba da nake san gaya miki ki ragewa kanki damuwa mai yasa ba zakiyi tawakkali ki rungumi ƙaddarar da ta tunkaro ku ba, Allah (S.W.A) yana jarraba bayinsa ta hanyoyi da dama domin ya gwada imaninsu da tawakkalinsu, ki yawaita Addu'a Istigfari hailala sadaka da sauransu Insha Allah komai zai zo da sauƙi, amma kuka ƙarin damuwa ne Allah yayi mana jagora Ameen " cikin jin daɗin nasihar Yayan nata ta amsa da, " Ameen " tana goge hawayen idanunta.

          Aseela tun tana wasanta har bacci yayi awon gaba da ita dan lokacin da Alhaji Abubakar ya shigo tuni tayi baccinta shiyasa ma bai ɗauketa ba, matsawa yayi kujerar da ta ke kwance cikin birgewa ya shafi gefen fuskarta sannan ya koma mazauninsa, sun jima yana bawa ƴar uwar ta sa baki da lallashi sannan ya yi mata sallama da Alƙawarin zai fara zurfafa binciken sa ga me da case ɗin Alhaji Kabeer. 


          *BAYAN KWANA BIYU*

       Alhaji Kabeer ko sati guda bai cika ba aka tattara case ɗinsa aka miƙa shi kotun, duk wasu shirye-shirye sunyi nisa daga kowanne ɓangare da ɓangaren masu ƙara sai kuma ɓangaren wanda ake ƙara, Ƴan uwan Alhaji Kabeer da ke nesa gaba ɗaya sun hallara dan ganin anfara angudanar da shari'ar akan idanunsu, Hajiya Kaleesat duk yanda taso cire damuwar da ke cikin zuciyarta abun ya gagara, kafin wani lokaci duk ta fige ta lalace ta rame kamar wacce tayi wani ciwo, haka nan shima Alhaji Kabeer tsakanin sa da Kaleesat ba zaka ce ga wanda yafi wani ramewa ba, shi ba tunanin halin zargin da yake ciki yake ba fargabar fatalwa da halin da zasu sashi shida ahalinsa yake yi, Daga ɓangaren lauyan masu ƙara ya tanadi hujjoji gamsasu da yake ganin sun isa su basu nasara a kotu sai dai daga ɓangaren Lauyan Alhaji Kabeer shaida ɗaya ce yake da ita zuwa biyu wanda shi kansa yake ganin wannan shaidun ba zasu ba shi wani ƙwarin gwiwa da zai sa Alƙali ya karɓe su ba, duk yanda Ƴan uwan Alhaji Kabeer suka so ɗaukan lauya fir Hajiya Kaleesat taƙi saboda gani take babu lauyan da zai tsaya tsayin daka ya wanke Mai gidan nata kamar ɗan uwanta, kasancewar sun san waye Barrister Abubakar da ƙwarewarsa a fannin aikinsa yasa basu ja da ita sosai ba, Alƙalin Kotun ya yanke ranar fara sauraren Ƙarar Alhaji Kabeer da ake zargi da kashe Abokinsa Marigayi Alhaji Abdurrahman a ranar Laraba 10/04/2011 da ƙarfe goma na safe.

*DAGA NAN ZAMU DAKATA ZUWA WAIWAYEN BAYA MU KOMA SANIN TARIHIN WAƊANNAN BAYIN ALLAH.*😀


_ZAN ƊAN ƊAUKI HUTUN KWANA UKU ZUWA BIYAR DA TYPING SABODA WANI UZURI NAWA INA ROKON DA KU TAYANI DA ADDU'A UBANGIJI YA BANI NASARA👏🏼👏🏼 IDAN NA SAMU NA KAMMALA KAFIN LOKACIN ZAKU IYA JINA KAFIN CIKAR KWANAKIN, IDAN KUMA SAI NA KAMMALA TO DUK DAI ZAKU JI NI, IDANMA NA SAMU INA MUKU POSTING KO YAYA NE FANI'IMA AMMA BANYI ALƘAWARI BA WATA ƘILA NA IYA POSTING WATA ƘILA KUMA SAI NA KAMMALA, INA BUƘATAR ADDU'ARKU DA BAKUNANKU MASU ALBARKA ALLAH YA BANI NASARA, FATAN ALHERI AGAREKU MASOYA❤️🥰._

_Ummou Aslam Bint Adam_😉
[17/06, 03:31] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*

               *ASALIN TARIHINSU*

          Kabeer Muhammad Lamiɗo shine ainihin cikakken sunan Alhaji Kabeer, Asalinsa haifaffen ɗan garin Adamawa ne, kuma suna daga cikin fulanin Adamawa, Mahaifinsa Marigayi Muhammad Lamiɗo tsohon mai bawa shugaban ƙasa shawara ne ta fannin tsaro, baya ga haka ya riƙe madafan iko kala daban-daban ta fannin gwamnatin Nigeria, ya kasance yana da matarsa ɗaya mai suna Hajiya Salamatu wacce ya kasance auren gida akayi musu shi da ita, suna da yara biyar huɗu maza sai ɗaya mace, Alhaji Rufa'i shi ne babba, Alhaji Mansur,Alhaji Murtala, Alhaji Kabeer  sai ƴar autarsu mai suna Hajara.

         Mahaifinsu Alhaji Kabeer jiƙaƙƙen ɗan boko ne na bugawa a jarida, kasancewar haka yasa gaba ɗaya yaransa ba wanda yayi karatu anan cikin gida Nigeria, dama basu cika zaman cikin ƙasar ba sai dai idan sunxo hutu ko kuma sun bushi isa su kawowa ƴan uwa ziyara, sai kuma kamar lokacin bikin sallah babba ko ƙarama sukan zo gida domin Sallah a ƙasashen turai bata da daɗi ba kamar suna gida Nigeria ba, amma banda waɗannan dalilan sai su shafe sama da wata takwas har shekara basu leƙo Nigeria ba, gata da hutu gaba ɗaya sun same shi ta ko'ina danma Mahaifiyarsu mace ce mai tsawatarwa yara, amma duk da haka Mahaifinsu bai cika son wannan faɗa da take yi musu ba, acewarsa ay yawan takurawa yara bashi ne tarbiyya ba, sautari takan nuna masa kuskuren abunda yake aykatawa amma da yake idonsa ya rufe da soyayyar yaransa yasa ko kaɗan baya gani kuma baya ganin laifinsu.

          Lokacin da Iyalan Muhammad Lamiɗo suka fara girma Magaifiyarsu Alhaji Kabeer tayi iyakacin bakin ƙoƙarinta wajen ganin sun dawo ƙasa Nigeria amma fir ya ce a'a, taso nuna masa tarbiyyar ƙasar waje nada matuƙar banbanci da ta gida amma ya ce mata ba haka ba shi haka ya tsarawa rayuwarsa da ta iyalansa, karatun boko tuƙuru yara suke yinsa sai dai Muhammadiyya ne sai a gida Mahaifiyar su take koya musu dai-dai gwargwadon abin Allah ya sanar da ita.

         Sai da gaba ɗaya Yaransa maza suka kammala karatunsu sannan suka fara haramar dawowa gida alokacin Alhaji Kabeer na da Shekara Ashirin da shida a duniya, yayin da Hajara ke da shekara goma sha shida, alokacin ita kuma ta kammala Secondary School ɗinta, Bayan dawowarsu da shekara guda akayi bikin Yayyensa biyu Alhaji Rufa'i da Alhaji Mansur da wasu Ƴaƴan abokan Mahaifinsu, Akace mai uwa a gindin murhu bazaici tuwansa lami ba, Su Alhaji Kabeer na dawowa suka samu aikinsu, dake mahaifinsu nada ido da kwalli a jikin gwamnati, Alhaji Kabeer tun tasowarsa ya taso da son harkokin siyasa kamar yanda ya wayi gari ya ga mahaifinsa aciki, saɓanin sauran ƴan uwansa da ko kaɗan harkar siyasa bata gabansu, Mahaifinsu Alhaji Kabeer ba ƙaramin farinciki yayi ba, haka ne yasa duk wasu labarai da wasu abubuwa da ake ciki yake sanarwa da ɗan nasa yana kuma ƙara masa ƙwarin gwiwa da alƙawarta masa samun wani matsayi agidan imanin siyasar.

         Bayan dawowarsu ba'a ɗauki lokaci ba Mahaifinsa ya fara gabatar da ɗan nasa cikin manyan ƙusoshin gwamnatin, kafin wani lokaci tuni yayi sabo da mafi yawa daga cikinsu, ana cikin wannan shekarar harkokin Zaɓe suka fara tunkarowa, Form ɗin neman takarar Senator aka saiwa Alhaji kabeer, tuni aka shiga Kamfen Mahaifinsa banda ɓarin kuɗi ba abinda yake yi, kasancewar Alhaji Kabeer mutum ne mai faran-faran ga mutane gashi abin hannunsa bai rufe masa idanu ba, uwa uba bashi da wulaƙanta mutane ba ga masu kuɗi ba har talakawa, hakan ne yasa lokaci ɗaya yayi suna mutane suka fara nuna goyon bayansu gareshi, yawanci  da anambace shi mutane ke nuna amincewarsu ga jagorancinsa, Ƙofar gidan Alhaji Muhammad Lamiɗo sai ya zama matattarar al'umma mabuƙata, da farko Masu gadi da ma'akatan tsaro korar su sukeyi ganin haka yasa Alhaji Kabeer ya ware rana guda yake sallamar iya mutanen da ke da rabo acikin sadakar da yakeyi.

          A kwana atashi babu wuya agurin Allah har anyi zaɓe kuma cikin hukuncin ubangiji Alhaji Kabeer yayi nasara, farin ciki gurinshi, Iyayensa da Ƴan uwansa baya faɗuwa, dukda dama Mahaifinsa ya jima yana nuna masa Kujerar Senate kamar yaci ya gama ne, haka aka rantsar dasu kowannen su ya shiga gudanar da Aikin gabansa, Sosai mutanen yankin gurun da yake wakilta suke jin daɗinsa saboda yanda ya zage bilhaƙƙi yake musu aiki musamman yanda yake samarwa da matasa aikin yi, ga gine-ginen makarantu da samar da asibitoci da yake yi da sauran abubuwan da zasu ciyar da mutane gaba, Mutanen na yabonsa sosai bisa jajircewars sai dai tsirari masu zaginsa tunda ance ɗan adam tara yake bai cika goma ba.

         Lokacin da suka shafe shekara biyu akan mulki mahaifinsu ya kwanta jinyar ajali, alokacin anyi bikin yayan Alhaji Kabeer wanda daga shi sai Alhaji Kabeer ɗin, wannan rashin lafiya ta mahaifinsu ba ƙaramin ɗaga hankalin wannan iyalai yayi ba, harma da sauran dangi ƴan uwa da abokan arziki saboda shi kansa Mahaifinsu mutum ne mai kyauta da kyautatawa ƴan uwansa, kwanansa biyu da fara jinyar aka fita dashi ƙasar waje acen ya dinga jinya daga wannan Asibitin acanja wannan amma duk ba sauƙi sai na Allah, kuɗaɗe ankashe su kamar ba gobe dan ganin ansamo lafiyarsa, Watansa Uku yana jinya Allah yayi masa rasuwa alokacin yana da shekara Tamanin da biyar aduniya, ana sanar da rasuwarsa zance ya fara bazuwa cikin ƙasa Nigeria musammam garin Adamawa da kowa yaji jimamin rashin wannan bawan Allah yake, saboda babu wanda zakaji ya fito ya faɗi aibinsa ko mugun halinsa.

        Kwana ɗaya ya ƙara sannan gawarsa ta ƙaraso Nigeria aka sanar da lokacin ta'aziyarsa akafofin watsa labarai dana talabijin, lokaci nayi ɗumbin mutane Ƴan uwa da Abokan arziki suka sallaci gawarsa aka kaishi gidansa na gaskiya, Mutuwar wannan bawan Allah ta taɓa yawancin al'umma mutane daga garuruwa haka suka dinga tururuwar zuwa gaisuwarsa, ciki harda Alhaji Abdullahi Baffa da Iyalansa da suka halarcin gaisuwar daga garin Kano, ( _Ta Dabo ci gari mai mata mai mota koda mai kazo anfika, Kano Ƙasa mai tsarki mai daraja Madinan Nigeria_🥰) har bayan sadakar bakwai basu daina samun baƙi daga sassan garuruwan Nigeria ba.

        Sannu a hankali abubuwa suke faruwa lokaci na tafiya har suka kusa cinye wannan sauran shekarun da suka rage musu aka kuma shiga hada-hadar sake wani zaɓen, akaro na biyu Alhaji Kabeer ya sake neman kujerar Senate kuma ya samu Allah ya kuma bashi nasara, Bayan sake samun Nasarar sa ba daɗaewa yaje Kano kan harkokin Kadarar Mahaifinsu dake hannun wani yaron Mahaifinsu wato Alhaji Abdulillahi Baffa, ( _Yaron Mahaifinsu ne tun kafin su dawo Ƙasar shi yake kula da gidajen mai da Kamfanonin mahaifinsu, sai dai a ashekaru bai kai mahaifinsu ba kuma ba yaro ƙarami bane_ )

      Alhaji Abdullahi Baffa sauka ta karamci yayiwa Kabeer a gidansa, kasancewar sun zama kamar ƴan uwa saboda ruƙon amana irinta Alhaji Abdulillahi, awannan zuwan da yayi ne Allah ya haɗashi da Khaleesat yana ganinta yaji ta kwanta masa har cikin zuciyarsa, har ya gama abinda ya kawo shi hankalinsa da tunaninsa na gareta har ya koma cen garin Adamawa zuciyarsa na begenta.

         Bayan ya koma ya so ya manta da maganar Khaleesat amma tunaninta duk ya addabi zuciyarsa, Mahaifiyarsa ya samu da maganar ya sanar da ita, tunda ya fara maganar take murmushi har shi sai da ya fahimci halin da mahaifiyarsa take ciki, cikin jindaɗin maganarsa ta kalleshi tace, " Kabir na jima ina sauraron jin makamanciyar maganan nan daga gareka sai yau Allah ya nufa, to insha Allah zan kira Hajiya Maryam na sanar da ita, mu ji daga bakin mahaifanta da ita yarinyar, ay gwara dai ka ƙoƙarta ka shiga kar Hajara ta rigaka wucewa ka zama Baba na soro " aykuwa Hajara dake kan kujera tana jinsu ta sa dariya tace, " wallahi fa Mommy amma Ya Kabeer ya kalarta take dan Allah mai kyau ce? " hararar wasa ya watsa mata yace, " idan ma Mummuna ce ba ni naga abata nace inaso ba ko ke zaki aurar mun ita? " dariya ta kuma sawa ta ce, " Yaya mai yayi zafi daga magana " miƙewa tsaye yayi ya ce, " eh koma dai me zaki ce, ke wa ya zaɓar miki Marwan ( _MARWAN FANS FATAN ALHERI_👹💃🏼🙋🏼‍♀️) baƙiƙƙirin dashi kamar gawayi " yana gama faɗa yasa kai ya fice, Mommy dake gefe sai dariya take musu, Hajara kuwa zumɓurar baki tayi tana gunguni.


         Kamar yanda Mahaifiyarsu Kabeer ta faɗa haka kuwa akayi ta kira Mahaifiyarsu Kaleesat ta sanar da ita buƙatar Kabeer ga Khaleesat, ta ɓangarensu sun amince kuma sunji daɗin wannan magana sai dai basu yanke hukunci ba suka ce zasuji ta bakin Khaleesat, lokacin da suka sanar da ita kuwa ko kaɗan bata musa ba, jin amincewarta yasa mahaifiyarta ta sanarwa da mahaifiyarsu Kabeer, bayan wani lokaci ya shirya yaje gurin Khaleesat suka tattauna sannan suka fahimci juna, tun daga wannan lokacin soyayyace mai ƙarfi ta shiga tsakaninsu, ba'a ɗauki lokaci ba manya suka shiga tsakani har aka sa Ranar aure shekara guda, alokacin Khaleesat ta kusa kammala karatunta da takeyi a Bayero University, aranar da aka sa Ranar aurensu Khaleesat itama Hajara ranar iyayen Marwan  suka kai kuɗi da sa rana itama aka sanya mata shekara guda saboda ahaɗa bikinta dana Alhaji Kabeer.


     _IDAN NAJI RUWAN COMMENTS SAI KUJI WANI SHAFIN ANJIMA🙋🏼‍♀️ IDAN NAJI TSIT SAI INMUKU TA ƳAN NEPA._🤸🏻‍♂️🤸🏻‍♂️🤸🏻‍♂️

_Ummou Aslam Bint Adam_😉

    _SHIMA BAN TACE SHI BA_


           Ranar da Amarya ta tare Alhaji Kabeer ƙin shiga ɗakin yayi gani yake kamar ya ci fuskar Kaleesat ne dan yana gudun abunda zai sosa mata zuciya musamman da yasan halinta yanda take da tsananin kishinsa, Washegari ma sai da ta matsa masa da gaske sannan ya amince mata ita tayi masa rakiya har part ɗin kishiyarta mai suna Surayya, tunda suka nufi hanyar Part ɗin gabanta ke matsanancin faɗuwa wani irin abu mai ɗaci take ji ya tsaya mata aƙahon zuci, ahankali take ɗan sauke ajiyar zuciya tana fidda iska mai huci daga bakinta, Suna zuwa part ɗin abakin ƙofarta Alhaji Kabeer ya tsaya Kaleesat ce tayi ƙarfin halin ƙwanƙasa ƙofar, duk yanda take ƙoƙarin kaucewa dan karya fahimci halin da take ciki sarai ya ganota, cikin zuciyarsa shima ji yake ba daɗi gani yake kamar yayi mata wani babban laifi mai yawa, daga ciki suka ji anzare sakata ƙofar wani sihirtaccen ƙamshi ne ya doki hancinsu, atake gaban Kaleesat ya yanke ya faɗi amma sai ta basar ta ƙaƙalo murmushin dole ta ɗora akan bakinta tace, " Barka da dare Amaryar mu ga Angonki na kawo miki shi " Sanye take da ƙananan kaya riga da siket kanta da hula sai dai ta baya ta watso gashinta baya, ƙas ƙas ƙas ke tashi daga cikin bakinta tana taunar cingam, wani malalacin murmushi ta sauke sannan ta kalli Kaleesat tace, " Ay na ɗauka Angon sai ya gama African time zai ƙaraso, koda yaushe wataƙila Auntyna bata gama sallamar sa bane " Kaleesat murmushi tayi ta ce, " Habeebee nifa daga nan zan wuce, Amaryarmu ga Angonan amana asha amarci lafiya " 

       Gaba ɗaya fuskar Alhaji Kabeer ba annuri sai cika yake yana batsewa, Surayya na jin haka ta buɗe ƙofar ɗakin ta ce, " to mu kwana lafiya Aunty, My Dear mu wuce ciki ko " Khaleesat najin haka ta janye hannunta daga na Alhaji Kabeer ta wuce gaba zuciyarta na ƙuna, tana fita daga part ɗin Surayya ta wuce tana Part ɗin kai tsaye Bedroom ta shiga ta faɗa kan gadonta tana fashewa da wani irin kuka mai tsuma zuciya.

       Sai da tayi mai isarta sannan ta tashi ta faɗa toilet taje ta watsa ruwa ta koma kan gado ta kwanta har zuwa lokacin zuciyarta zafi take mata, tana cikin wannan yanayin har bacci yayi awon gaba da ita.

        Washe gari tun duku-duku Alhaji Kabeer ya taho sashen Kaleeasat sai dai fir ta hana shi zama dan dole haka ya janye ƙafarsa ya koma ɓangaren Surayya.

         A daddafe Alhaji Kabeer ya kammala kwanakin sa agurin Surayya har kwana ya zagayo kan Kaleesat, a kallon da yayi mata iya kwana ukun da yayi a ɗakin Surayya harta ɗan faɗa daga fuskarta zuwa wuyanta, sai dai ga wanda bai ƙare mata kallo ba bazai taɓa fahimtar halin da take ciki, Suna zaune suna hira Hajara ce ta kira shi a waya bayan sun gaisa ya miƙawa Kaleesat itama suka gaisa, bayan sun gama gaisawa Kaleesat take mata ciwon bakin bata zo Auren Alhaji Kabeer da Surayya ba, ita ɗinma maida mata da martani tayi saboda ita ƴar amanar Kaleesat ce kowa yasan da haka, sun jima suna hira sannan sukayi sallama.

         *BAYAN WATA ƊAYA DA SATI BIYU* 

         Surayya ce kwance babu lafiya banda Amai babu abinda take kwarawa ko ruwa ta sha sai ta dawo dashi, wannan ciwo da take yi sai ya ɗaga hankalin Alhaji Kabeer ba shiri ya kira Family Doctor ɗinsu yazo ya duba ta, tashin farko a gwaje-gwajen da yayi mata ya nuna Surayya na da ciki,  Alhaji Kabeer jin maganar yayi wani banbarakwai har cikin zuciyarsa bai Aminta da maganar likita ba, saboda ko kaɗan bai kawo ciki agurin Surayya ba shiyasa ma yaja bakinsa ya tsuke ba wanda ya gayawa har Kaleesat bai sanar da ita ba, Surayya banda fankama da hura hanci ba abinda takeyi sai kuma sabon iyayi da yauƙi ya tashi, tun daga wannan ranar sai ta tsiri shiga sashen Kaleesat da sunan taje suyi hira, kwananta uku da fara zuwa suna zaune suna hira kawai sai gani tayi Surayya ta tashi da gudu ta fita tana kakarin amai, Kaleesat sai da gabanta ya faɗi cikin zuciyarta take ayyana zargin ciki agun Surayya musamman da ta lura da yanda Surayya ta ɗashe ta yi wani haske, alokacin bata dawo Part ɗin Kaleesat ba sai ita ta bita taje tana mata sannu da jiki, lokacin tana kwance akan doguwar Kujera Alhaji Kabeer ne ya shigi ya samesu ahaka, cikin yatsina ta ce, " jiki da sauƙi kinsan irin wannan larurar sai ranar da aka rabu jiki yake daɗi, yauwa Dear ka tahomun ta Mangwaro da Agwalumar da nace maka? " Daskarewa Alhaji Kabeer yayi saboda tsananin kunyar da ta kama shi, ganin haka yasa Kaleesat tace, " To sannu Amaryar mu Allah ya raba lafiya ni bari naje na ɗan kwanta na huta dan bacci nake ji " Surayya ɗago da kanta tayi ta watsawa bayan Kaleesat harara cikin zuciyarta tana jin haushinta, Hajiya Kaleesat ta gefen Alhaji Kabeer ta wuce uffan bata ce masa ba cikin zuciyarta take ayyana ashe akwai lokacin da zai ɓoye mata wani abu nashi, Shekararsu kusan goma sha huɗu da aure bata taɓa ko da ɓatan wata amma matarsa ta samu ciki shi ne ya ɓoye mata irin wannan abun farin cikin da aka daɗe ana nema, Shafa nata cikin tayi afili ta furta, " Allah nasan kana sane dani Allah ka bamu haihuwa mai albarka kamar yanda kake bawa sauran mata " hawaye ne ya gangaro mata afuska ta goge sannan ta haye kan doguwar kujerarta ta kwanta.

       Alhaji Kabeer na shiga faɗa rufe Surayya dashi gani yake kamar wannan cin fuska ne tayiwa Kaleesat, aykuwa kamar jira itama take ta fara zazzaga masa ruwan rashin mutumci, baibi ta kanta ba yasa kai ya wuce abinsa, tana ganin wucewarsa ta dafe ciki tana kuruwa da ihun cikinta na ciwo, abinka da farin shiga cikin tashin hankali ya kira likita cikin gaggawa yace yana buƙatar ganinsa, tun fitar Kaleesat yaso yabi bayanta domin yaje ya wanke kansa, saboda lurar da yayi ranta kamar aɗan ɓace yake ita kuwa Surayya tunda ta lura da haka take ƙara langwaɓewa san ranta.

         *BAYAN WATA BIYU*

         Tafiya ce ta kama Alhaji Kabeer zuwa Kano yaje tattaunawa ga Gwamnan Kano, bayan ya gabatar da abinda ya kaishe gidan Abokinsa Alhaji Yakubu ya leƙa saboda Alhaji Yakubu ya azuzuta masa akan dole sai yaje gidansa sun gaisa, katafaren falon gidan suka shiga alokacin dattijuwar na zaune tana jan carbi, da sallama suka shiga cikin falon fuskarta ɗauke da fara'a ta kalleshi tana faɗin, " Barka da zuwa Yau mutanen Adamawa ne agidan namu? " cikin girmamawa Alhaji Kabeer yaje ya tsugunna gabanta ya ce, " Barka da Hutawa INNA LARAI da fatan mun same ku lafiya? " Carbin hannunta ta ajiye agefe sannan tace, " lafiya kalau Alhaji ya ka baro ƴaƴan nawa, ina Ƴata Khaleesat? " cikin girmamawa yace, " Wallahi duk suna lafiya sunce agaishe ku " gaisawa suka gama yi Inna Larai na mitar Alhaji Yakubu bai sanar da ita zuwansa ba da ta yi masa tuwon Shinkafa miyar zogale kamar yanda tasan yana so, Falon Alhaji Yakubu suka wuce suka shiga hirarsu ta abokai.

    *ƊUNBIN COMMENTS ƊINKU YA FARANTA MUN ZUCIYA IYA WUYA ANA TARE.*

TOFA MUN FARA SHIGOWA DUNIYAR SU INNA LARAI😂🤣

 _KU KARANTA DA HAƘURI BAN TACE SHI BA._


          Watan su shida da aure aka fara haramar hada-hadar sake wani zaɓen wannan karan  Alhaji Kabeer sai ya fara neman zawarcin kujerar Gwamna kuma ya samu magoya baya da dama kasancewar sa Al'umma na amfanuwa da Mulkinsa, sai dai cikin ikon Allah awannan karan baiyi nasara ba sai abokin takararsa ne yayi nasara, daga wannan lokacin sai Alhaji Kabeer ya fita harkar siyasa ya faɗa harkokin kasuwanci ya buɗe manyan store da plaza ya fara yin oder kaya daga ƙasacen waje ana kawowa nan cikin gida, lokacin da suka shekara guda cif da aure Hajara dake aure a Kaduna ta haifo jaririnta namiji, nan aka sha shagalinsu Yaro yaci sunan kakansa wato Mubarak, Khaleesat kowanne wata yaxo ƙarshe ta dinga sa ido tana addu'ar kar period ɗinta yazo saboda tana ganin yawancin waɗanda akayi aurensu kusan tare duk sun haihu harma da waɗanɗa akayi abayan nasu, tun bata damuwa har damuwarta ta fara fitowa fili, sautari sai dai Alhaji Kabeer ya rarrasheta ya ƙara kwantar mata da hankali, idan ta rage damuwa ana kwana biyu xai kuma ganin yanayinta duk ya sauya alamun tana cikin damuwa.

          Shekararsu biyar da Aure Allah yayi wa Mahaifiyarsu Alhaji Kabeer Rasuwa, har zuwa wannan lokacin ko ɓatan wata Kaleesat bata taɓa yi ba, tun abun baya damun Alhaji Kabeer har shima ya fara damuwa, bayan rasuwar Mahaifiyasu da wata uku suka fara zirga-zirga asibiti domin ganin sun samu biyan buƙatarsu, sai dai duk hospital ɗin da zasu ce idan aka bincike duk sakamakon za'a ce musu basu da wata matsala akowanne lokaci da yuwar zasu iya samun haihuwa sai dai su ƙara hakuri, Anan cikin garin Adamaww sun ziyarci asibitai sun kusa goma amma duk zancen ɗaya babu sauyin magana, labarin wani likita suka samu a nan cikin garin Abuja nan ma haka suka fara zaryar guinsa amma babu wata matsala da ya iya hangowa ajikin ɗaya daga cikinsu, haka suka tarkata suka zubawa sarautar Allah idanu amma kowannen su da abinda yake damunsa acikin zuciyarsa.

       Shawara kala-kala haka aka dinga kawowa Alhaji Kabeer  harda masu bashi shawarar ƙarin aure amma fir yace bai lamunci wannan shawarar ba, wani abokinsa ne ya kawo masa shawarar ko zai fara neman maganin hausa kona Islamic chemist, wannan shawarar ya ɗauka nan ma haka suka fara neman maganunguna kala-kala, jiƙa wannan dafa wannan sai kuma kasuwar masu magungunan hausa ta buɗe, masu kyau da marasa kyau kowanne yazo zai kururuta maganinsa domin ganin ya samu ɗan abun arziki, Akoyaushe Alhaji Kabeer ya samu sabon mai magani haka zasu je gurunsa kuma ko yaushe gani suke kamar za'a samu biyan buƙata, ahaka-haka suka cigaba da rayuwa har suka samu shekara Goma da aure amma bata sauya zani ba ma'ana har lokacin ba ciki ba labarinsa daga jikin Hajiya Kaleesat.

         A Shekarar dubu biyu da biyar ne ( 2005 ) Alhaji Kabeer ya yanke shawarar fita waje domin neman maganin haihuwa, acen ma haka suka dinga zaga asibitai manya da ƙanana domin ganin haƙƙansu ya cimma ruwa amma kuma babu wata nasara da aka samu, acen ma shekararsu guda suna abu ɗaya daga wannan asa suje wannan amsar guda ake basu cewar, babu wata matsala a tattare dasu, jin haka yasa gaba ɗaya suka tarkato suka koma ƙasa Nigeria domin su fauwalawa Allah lamuransu, tunda sunyi neman maganin na hausa da na asibitin amma babu nasara.

         Alhaji Abdurahman ( _wanda ake zargin Alh Kabeer ne ya kashe shi_), Alhaji Habeeb ( _Na ƙasar India_), Alhaji Babangida da Alhaji Yakubu gaba ɗayansu abokan Alhaji Kabeer ne kuma kusan kowannensu yasan sirrin ɗan uwansa, duk tare sukayi karatu a ƙasar waje amma suna da bambamcin garuruwa, Alhaji Babangida, Alhaji Habeeb da Alhaji Yakubu sun ne ƴan garin Kano, Alhaji Kabeer Adamawa sai Alhaji Abdurrahman Kaduna, tasu taxo ɗaya sosai shiyasa abokantakarsu tayi ƙarfi har matansu suku ƙulla zumunci suma a tsakaninsu, su kansu ba ƙaramar gudunmawa suka bawa Alhaji Kabeer ba ta fannin neman magunguna hausa zuwa na Asibitoci, Sun jima suna ƙwaɗaitawa Alhaji Kabeer dawowa garin kano amma kuma awannan lokacin bai amshi tayinsu ba.

       Shekararsu goma sha biyu ciff da aure ya kuma fitowa neman zawarcin kujerar Gwamna kuma cikin ikon Allah, Allah ya bashi nasara ya samu ya haye.

       Murna gurinsa da duk wani masoyansa bata musaltuwa har zuwa magoya bayansa, abin ba'a cewa komai sai wanda ya gani, Hajiya Kaleesat Ƙalubale ɗayata fara fuskanta daga ɓangaren ƴan uwan Kabeer da suka fara sako ta gaba suna cewa ta gama da ɗan uwansu ya kasa ƙara aure, sannan ita ba haihuwa take ba amma taƙi ta bari yayi aure ya samu nashi ƙwan aduniya, Hajara ce ko afuska bata taɓa nunawa Kaleesat koda kwatankwacin irin wannan maganar ba, hasali ma batasan irin abubuwan da ake mata, Tun abun baya damunta ya fara damunta lokaci guda duk ta fige ta lalace ta rame, ganin wannan rama tata ba ƙaramin tashin hankali ya sawa Alhaji Kabeer ba, haka yasata gaba da tambayoyi yana san sanin me yake damunta, tashim farko amsar da ta fara gaya masa cewa tai tana so ya ƙara aure, azabure ya kalleta yana ganin kamar bata cikin hayyacinta ne yasa ta farta masa haka, saboda yanda yasan Kaleesat take da matsanancin kishi ko amafarki akace zata gaya masa wannan maganar zai ƙaryata, kallanta ya ƙarayi cikin jin haushin maganarta yace, " Ina tunanin kanki ya fara samun damuwa, Kaleesat karna kuma jin koda makusanciyar irin wannan maganar daga bakinki inba haka ba ranka zaiyi mummunan ɓaci " yana gama faɗa ya tashi ya fice ko ta kanta baibi ba, aykuwa yana fita ta cusa kanta cikin ƙafafuwanta ta fashe ta wani irin kuka mai cin zuciya, tun daga ranar Alhaji Kabeer ya ɗauki fushi da ita ko gaisuwa sama-sama yake amsa mata, sai da ƙyar ta shawo kansa ya sauko suka dai-daita.

      Kaleesat har ta fara cire damuwar dake ranta sai kuma ƴan uwan Alhaji Kabeer da da dangin mahaifansa suka kuma sakota gaba wannan karan harshi suka fara matsawa lamba, akan lallai sai ya ƙara aure acewarsu agidan duniya dai babu abinda ya rasa dukiya dai gatanan har jikokinsa zasu taradda ita amma kuma yace bazai ƙara aure ba, duk irin alkairan da Hajiya Kaleesat take musu dake idanunsu sun rufe basa gani, sai ma wulaƙanci, habaici da cin mutumcin da suke mata danma wani abun suna shakkar Alhaji Kabeer suke raga mata.

            Ganin abun nasu na ƙara yawa yasa Kaleesat ta kuma tunkarar sa da maganar ƙara aure, alokacin yaso bijirewa itama kuma ta kafe kai da fata tace muddin baiyi aure ba ita kuma ta gama zama dashi, ganin da gaske take yasa ya amince da buƙatarta yaje ya samu ƙanin mahaifinsa da maganar, murna sukayi sosai da jin maganar ƙara aurensa, Haka aka nemo wata bazawara daga cikin dangin mahaifiyarsa da ta taɓa aure harda yara biyu awani gidan aka ɗaura musu aure.

         Alhaji Kabeer ba shi ya bar gidan Alhaji Yakubu ba sai da ya gabatar da sallar la'asar sannan yabi jirgi shi da securities ɗinsa suka wuce garin Adamawa, haka Inna Larai ta haɗa masa kaya masu yawa danginsu daddawa, kuka, busashiyar kuɓewa da dai sauransu, kuma ba ƙaramin daɗin hakan yaji ba, aranar da ya koma daga garin Kano dama kwanan Hajiya Kaleesat ne, aykuwa cikin so da ƙauna ta tarbeshi da girki kala-kala ga jikinta ta ko'ina banda ƙamshi ba abinda yake yi, suna zaune a dianning har sun fara cin abinci suka ji nocking daga bakin ƙofa, Alhaji Kabeer ne ya bada izinin shigowa ba tare da ɓata lokaci ba aka turo ƙofar aka shigo, Salaha ce ƴar aikin Surayya da sauri ta shigo ta durƙusa gabansu tana faɗin, " Alhaji barka da hutawa, dama Aunty ce gatacen kwance babu lafiya shine tace azo agaya maka " tun bata gama magana ba Alhaji Kabeer ya miƙe zumbur yace, " Muje-muje me yake damunta? " Salaha na shirin bashi amsa tuni ya kusa ficewa daga falon itama bayansa tabi da sauri, Hajiya Kaleesat binsa tayi da ido tana girgiza kai gaba ɗaya ta lura wata kulawa ta musamman yake bawa Surayya kuma da yaji sunanta jikinsa har mazari yake, ajiyar zuciya ta sauke ta ce, " Allah dan sunayenka tsarkaka ka kawo mun ɗauki " cire cokalan tayi ta janyo wani plate ɗin ta rufe musu abincin tana tsammanin dawowar Alhaji.

        Tana nan zaune jin shirun nasa yayi yawa har kusan awa guda yasa ta tashi jiki ba ƙwari ta bishi cen Part ɗin Surayya dan ta gani ko jikin ne, tana shiga falo ta same su suna zaune Surayya na ganinta ta hau yatsina tana wani ɗauke kai gefe, shi kuma gogan naku yana gefe yana ɓare mata lemo da kankana, da sallama ta ƙarasa gurunsu ta dafa hannun kujera sannan ta ce, " Surayya ya jikin naki " tsuke fuska tayi ta ce, " Da sauƙi " Kallan Alhaji Kabeer tayi ta ce, " ay tunda jikin nata da sauƙi sai muje muƙarasa cin abincin ko? " Kije kici naki ni sai zuwa anjima zan ƙaraso kinsan dake jikin nata tashi yake yana lafawa, idan na tafi ba daɗewa kuma ya tashi fa kinga anyi ba ba'ayi ba kenan. "

         Mamaki ne ƙarara ya kama Hajiya Kaleesat tana shirin yin magana Surayya ta fara kakarin aman ƙarya tana toshe hancin tace, " Daddyn Boy dan Allah kace ta fita kamshin turarenta zai sani amai pls " Kaleesat najin haka ranta ya kuma ɓaci, shi kansa Alhaji Kabeer bai ji daɗin abinda ya faru ba haka zalika bazai iya korar Kaleesat ba, Jin yayi shiru yasa ta kuma toshe hanci zata kuma magana, cikin tsananin ɓacin rai Kaleesat ta buga mata uwar tsawa tana faɗin, " Saurara mun, banzo ɗakinki dan ki gaya mun magana ba, ba gurinki nazo ba gurin mijina nazo dan haka ki iya bakinki laulayin ciki ba hauka bane " ba Surayya ba hatta Alhaji Kabeer yayi mamakin jin maganganun Kaleesat, tsuke fuska ta ƙarayi ta ce, " Ka tashi mu wuce tunda ba girkinta bane kuma naga abun yazo da rashin mutumci, idan kaga zaka taho shikenan idan kuma zama zakayi harsai ta haihu ga fili nan ga mai doki " tana gama faɗa ta juya abinta zata fita, cikin tsiwa Surayya tace, " eh naji Laulayi ba hauka bane wani ma yayi man " murmushin takaici Hajiya Kaleesat tayi ta ce, " Wannan kuma ba dani kike ba da Ubangijin da ya halliceki kike " tana gama faɗa ta sa kai ta fice.

         Bayan fitar ta Alhaji Kabeer ne ya rufe Surayya da faɗa ta inda yake shiga ba ta nan yake fita ba sai da ya gama mata tas sannan ya tashi ya fice daga sashen nata domin duk duniya gani yake ba wanda zai ci mutumcin Kaleesat ya ƙyaleshi idan aka cire Iyayen da suka haifeshi kuma duk cikinsu ba rayayye, haka ya fito daga ɗakin Surayya na kukan munafurci acewarta ya wulaƙantata akan juya wacce bata haihuwa.

        Lokacin da ya dawo sashen Kakeesat ta cika tai fam sai da ƙyar ya shawo kanta ya dinga bata haƙuri sannan ta sauko.

          Washe gari da safe kafin Alhaji Kabeer ya fita sashen Surayya ya shiga domin ya duba jikinta, zama yayi afalo yana ɗan danna wayarsa daga cikin Kitchen yake jiyo muryarta tana waya, tashi yayi da zummar zuwa yaga jikinta sai ya wuce, sororo yayi abakin ƙofa jin irin kalaman dake fitowa daga bakin Surayya tana gayawa wanda take wayar dashi, " Haba JC Boy na gaya maka babu wanda zai gane ba cikinsa bane, kuma lokacin da zan haihu babu wanda zai zargeni tunda cikina watansa guda aka ɗaura mana aure da Alhaji Kabeer, ashe da na zubar dana cuci kaina abanza da wofi yanxu kuwa ina cikin daula sai abinda nake so, kai ayanzu fa idan Allah yasa na haifi namiji duk kusan dukiyar da ya mallaka ta zama tawa, kaga kuwa idan na samu ay kaima kamar ka samu ne " shiru tayi ta cigaba da sauraron abinda ake faɗa daga cen ɓangare sannan ta tuntsire da dariya tace, " kai dai wallahi ka cika jaraba naga yau ko kwana uku bamuyi da rabuwa ba, kasan rannan ma fa ce masa nayi zanje awo tunda na lura shi mutum ne da bayasan yawan fita, to shikenan yau ma zan tsara shi yanzu a ina zamu haɗu? " Daga cen ɓangaren JC Boy yace, " mu haɗu a guest house ɗina kawai " ɗan tsuke fuska tayi kamar yana ganinta tace, " Gaskiya da matsala kasan dai waye Alhaji Kabeer agarin nan idan aka fiye ganina a guest house ɗinka rahoto zai iya isar masa, zan gaya maka inda zamu haɗu idan na tsara shi..... " maganarta ce ta maƙale lokacin da ta soko kai da niyyar fitowa daga kitchen suka haɗa ido biyu da Alhaji Kabeer da ya daɗe da sandarewa a tsaye, da sauri ta saki wayar hannunta ta faɗi ƙasa tana kame-kame jikinta banda karkarwa ba abinda yake, kofin Tea ɗin da ke hannunta banda tangal-tangal ba abinda yake yi hantar cikinta na kaɗawa, tun daga ƙasa har sama Alhaji Kabeer ya fara kallonta cikin tsana da ƙyama sannan ya ɗaga hannu ya nuna mata hanyar fita, durƙusawa tayi agurin cikin tashin hankali tana bashi haƙuri, zuciya ce ta ciyo shi har wuya aykuwa atake ya rufe ta da duka ta ko'ina, jin irin dukan da yake mata ba na hankali bane yasa ta tashi da gudu ta fita hankali atashe tayi ɓangaren Hajiya Kaleesat tana neman taimako.

          Jin yanda aka turo ƙofar falon nata da ƙarfin tsiya yasa ta miƙe tsaye azabure cikin tashin hankali, ganin Surayya ta faɗo ɗakin da gudun gaske yasa ta ƙurawa hanyar gurin idanu cikin tashin hankali ta ce, " Lafiya Surayya su waye suka shigo, me yake faruwa ne? " saboda ita Kaleesat a tunaninta wani abun Surayya take wa wannan gudun, cikin muryar galabaita tace, " Dan Allah ki ɓoyeni Alhaji ne zai kasheni wallahi idan ya sameni kashe ni zaiyi " zaro idanu Kaleesat tayi tace, " Wane irin Kisa ana zaune ƙalau Surayya kina cikin hankalinki kuwa? Alhajin ne zai kashe ki? " tana rufe baki taji Alhaji Kabeer ya banko ƙofa yana huci, da sauri Surayya tayi bayan Kaleesat tana ƙanƙameta.

        Zagin Surayya yake ta uwa da uba yana bata umarnin ta fice masa daga gida, ihu Surayya ta ƙwalla tana tafe cikinta, cikin tashin hankali Kaleesat ta juya dan jin meke faruwa sai gani tayi jini ya fara bin ƙafafun Surayya, Alhaji Kabeer jikinsa ne yayi sanyi sai yanxu yake ganin wawtarsa da ya daki mace harda ciki a jikinta, da sauri Hajiya Kaleesat ta riƙeta suka fita waje cikin mota ta sata sannan ta dawo ta ɗauki mayafinta ta fice, Alhaji Kabeer da kansa yake Driven ɗin sai security da suka rufa musu baya kai tsaye Hospital suka wuce.


         Da sauri likitoci suka amshe su aka shiga bata agajin gaggawa cikin ikon Allah aka samu ta dawo hayyacinta, kuma Allah ya taimaka ba abinda ya samu cikin jikinta sai dai allurai da sukayi mata da magunguna, kafin wani lokaci tuni ƴan uwanta da nashi sun cika asibitin da yake tun bayan da aka karɓeta ya fara kiran Ƴan uwanta da nashi yana sanar dasu inda suke, kowa yazo ya samu Kaleesat sai dai ya watsa mata mugun kallo ya nemi guri ya zauna, gaba ɗaya sai tabi ta tsargu take jin babu daɗi, suna nan zaune wata yayar Surayya na gefe sai hura hanci take yi tana harare-harare, ganin haka bai kaimata ba yasa tace  wa wata ƙanwarta, " oh wannan ciki na surayya yana bata wuya, bata taɓa ciki ma wuya kamar wannan ba ko namiji zata haifa ne oho kinsan ance cikin Ɗa namiji yafi wuya " haka suka dinga yadawa Kaleesat habaici da yake har zuwa lokacin basusan dalilin zuwan Surayya asibitin ba.

       Bayan kowa ya hallara suna zaune a reception Alhaji Kabeer ya kallesu ya fara magana, " Abinda yasa na taraku gaba ɗaya agurun nan saboda muyi wata magana mai muhimmancin gaske " karaf Wata Ƙanwar Mahaifinsa tace, " Ke Kaleesat fice ki bamu guri wannan maganar tamu ce ta cikin dangi " jiki ba ƙwari Kaleesat ta miƙe cikin tsuke fuska Alhaji Kabeer yace, " wannan maganar ba iya mu kaɗai bace ta shafi har Kaleesat nemi guri ki zauna " har zuwa lokacin jikinta ba ƙwari ta nemi guri ta zauna.

       " Ku shaida Ni Kabeer mijin Surayya ada na sake ta saki ɗaya, saki biyu har saki uku dama kuma babu maganar aure a tsakaninmu, ta munafurceni ta ha'inceni amma na barta taje ita da ubangijinta, abu ɗaya ne bazan lamunta ba idan aka gwadamu daga ni har matata Kaleesat aka shaida muna ɗauke da wata cuta to kuwa hukuma ce zata rabani da Surayya, bana gudun matsayin da nake kai ko surutan mutane " 

      Gaba ɗaya jikinsu ne ya yayi sanyi saboda sunsan haka kawai Alhaji Kabeer bazai tara su ya saki Surayya ba tare da wani dalili mai ƙwari ba, Babban yayansa ne yayi ƙarfin halin yin magana, " Kai bama san shashancin banza ka tara mu kana surutai ba fasali wai mai yake faruwa tsakaninka da Surayya? " wani takaici ne ya kuma kama Alhaji Kabeer cikin jin haushi yace, " Cikin jikinta ba nawa bane amma idan ta warware zata muku ƙarin bayani " 

      Kaleesat mutuwar zaune tayi saboda tsabar tashin hankali, suma sauran babu wanda ƙara cewa uffan sai ummm da ummm da yake tashi agurin, ganin babu wanda ya kuma yin magana yasa Alhaji Kabeer ya kalli Kaleesat yace, " Tashi mu wuce insauke ki a gida inada gurin zuwa karna makara " tashi tayi jiki a sanyaye ta fita shima ya rufa mata baya suka fice, Tattaunawa suka farayi a tsakaninsu cikin rashin jindaɗin abinda ya faru.

         Bayan kwana biyu jikin Surayya yayi kyau ta warware, sai alokacin iyayenta suka sata gaba suna tuhumarta akan cikin jikinta, aykuwa babu ko tantama ta zayyana musu cewar cikin JC Boy ne dama tana da cikin wata guda aka ɗaura mata aure, gaba ɗaya babu wanda yaji daɗin faruwar wannan al'amarin, kuma tun daga wannan lokacin sai suka ɗagawa Kaleesat ƙafa akan wulaƙancin da suke mata na rashin haihuwa, haka nan basu ƙara jajubo masa wata da sunan ya aura ba ko zancen ƙarin auren babu wanda ya ƙarayi masa.

           Wannann ne yasa hankalin Kaleesat dana mijinta ya kwanta damuwarta ta ragu, sai dai damuwa ɗaya ce ke cikin ransu ta rashin haihuwa kuma itama sun fauwalawa Allah lamuransu dan ko neman maganinma sun daina.

        Kwanci tashi babu wuya agurin Allah haka Alhaji Kabeer ya ƙarasa shekarar da ta rage masa wani zaɓen ya ƙara tunkarowa, a wannan karanma baiyi ƙasa agwiwa ba haka ya kuma neman kujerar Gwamna akaro na biyu, ( _Kunsan dai Manyan mu yanda suke musamman idan zaƙin manyan kawuna ya ratsa su_😛) Cikin ikon Allah, Allah ya kuma bashi nasara akaro na biyu ya kuma zarcewa kan kujerarsa, ahaka dai suka cigaba da rayuwa tsakaninsu da ƴan uwa da abokan arziki har ma da jama'ar gari gaba ɗaya.

           *BAYAN SHEKARA HUƊU A SHEKARAR ( 2014)*

         A lokacin zamanin mulkinsu ya ƙare kuma awannan lokacin ne ya tarkato shi da matarsa ya dawo garin Kano da zama, kusan tare suka koma shi da Abokinsa Alhaji Abdurrahman, murna gurin Kaleesat bata misaltuwa, sai dai wasu daga cikin ƴan uwansa da basu so komawarsa ba amma babu yanda suka iya haka suka haƙura.

        Zamansu cikin garin kano gwanin sha'awa haka waɗannan abokan suka kuma haɗe kawunan su suka fara gudanar da kasuwanci a tsakaninsu, kuma cikin ikon Allah kasuwanci yake ta haɓɓaka suna samun alkairai masu yawan gaske, haka matansu suka zama Kawaye na sosai kusan kowannensu yasan sirrin ɗan uwansa, kuma tun daga wannan lokacin Alhaji Kabeer bai kuma sha'awar ƙara fitowa neman takarar wata kujerar ba.

       Bayan dawowar su Alhaji Kabeer Kano da shekara biyu cikin ikon Allah Hajiya Khaleesat ta fara ɗan zazzaɓi da ciwon kai, wani lokacin idan taci abinci sai ta dawo dashi koda kuwa ruwa ne, tun tana ciwon sannu a hankali har ya fara neman kwantar da ita ga rashin cin abinci, cikin ƴan kwanaki ƙalilan duk tabi ta rame ta lalace wannan ne ya tashi hankalin Alhaji Kabeer ba shiri ya sata a gaba suka wuce asibiti, gwajin farko da akayiwa Hajiya Kaleesat ya nuna tana ɗauke da ciki na wata guda, lokacin da aka sanar dasu gaba ɗayansu basu yarda ba shiyasa ma suka sake asibiti, abinda aka sanar dasu da farko shi aka kuma sanar dasu basuyi ƙasa agwiwa ba har sai da suka je asibitoci kusan guda biyar sannan suka haƙura suka koma gida, murna gurin waɗannan ma'auratan baya musaltuwa, tun daga wannan lokacin suka fara siye-siyen kayan jarirai, ɗaki guda suka ware da suke haɗa kayan baby aciki, ƴan uwa da abokan arziki ne suka shiga nuna tasu murnar da farincikin kasancewar kusan shekara ashirin da aurensu amma ko ɓatan wata bata taɓa yi ba sai yanxu da ubangiji ya nuna nashi ikon, duk irin neman haihuwar da sukayi da yawon ƙasashen da suka je domin neman haihuwa basu samu ba sai yanxu da suka daina komai game da neman haihuwa, a taƙaice ma sun fidda rai da samun haihuwa a tsakaninsu Sai kuma Ubangiji ya nuna ƙudurarsa.

         Da farko Alhaji Kabeer cewa yayi sai dai Kaleesat ta haihu a ƙasar waje bisa ga shawarar Abokinsa Alhaji Habeeb da tuni ya koma ƙasar  India da aiki, Hajiya Kaleesat ita kuma nuna masa tayi gwara ta haihu a Nigeria cikin dangi ƴan uwa da abokan arziki, sai da ƙyar da suɗin goshi sannan ya amince da maganarta dan gani yake kamar idan ta tsaya haihuwa a Nigeria babyn da ke cikinta zasu iya rasa shi.

        Tun cikin jikinta na Wata uku ta fara waɗansu irin mugayen mafarkai masu abun tsoro, kuma wani abun mamaki mafarkin kullin kusan iri ɗaya ne abinda ke matuƙar bata mamaki, tun tana ɓoyewa Maigidanta har ta fara sanar dashi sai dai kuma babu abinda ya sauya zani, haka ta tarkata ta watsar da lamarin mafarkan dukda wani lokacin abun na damunta amma sai ta ɗaukeshi akan shirmen mafarki ne har Allah ya sauke ta lafiya.

      *BACK TO LABARI*👇🏼

      Da safiyar ranar Laraba kimanin ƙarfe goma na safe wanda yayi dai-dai da ( 10/01/2016 ) ( _Kumin afuwa na canja shekarun bisa yanayin tsarin labarin, ada nace muku 10/04/11 yanxu ya koma 10/01/2015 ina fatan kun gane_ ) Kotun cike take da manyan mutane waɗanda mafi yawan su abokan su Alhaji Kabeer ne, sai ƴan uwan mamacin da kuma ƴan uwan Alhaji Kabeer, daga cen gefe Hajiya Kaleesat ce zaune rungume da jaririyarta lokaci-lokaci tana goge hawayen idanunta, sai Hajara da taxo daga garin kaduna da Mai gidanta, Alkali na zaune acen kujerarsa sai lauyoyi dake zaune suna fuskantarsa, daga cen wata ƙofa ce aka turota Alhaji Kabeer ne tafe daga bayansa wasu ma'akata ne biye dashi, kai tsaye mazaunin mai laifi aka kaishi ya tsaya gaba ɗaya zuciyarsa ba daɗi ganin abun yake kamar almara, magatakarda ne ya miƙe tsaye ya fara gabatar da ƙarar da xa'a saurara sannan ya miƙawa Alkali File ɗin ya koma ya zauna, Alkali ne ya gyara zaman glass ɗinsa sannan ya fara magana, " Ko lauyan wanda ake ƙara yana da wata shaida ta kariya da zai iya gabatarwa agaban kotu? " Br Abubakar ne ya miƙe tsaye cikin girmamawa ya ce, " Ina da ita ya mai girma mai shari'a " 

    Fitowa yayi sarari sannan ya cigaba da cewa, " Ya mai shari'a na tabbata kowa ya san marigayi Alhaji Abdurrahman Aboki ne ƙud da ƙud ga Alhaji Kabeer kuma abota ce sukeyinta ba tun yanxu ba, Ya mai shari'a na tabbata abokin da kuka shafe sama da shekara talatin har zuwa arba'in kuna tare babu wani abun duniya da zai sa har ka aikata mummunan abu gareshi bare kuma har ta kai ga kisa, Ya Mai shari'a  inasan wannan kotu da ta bani dama zan gabatar da Maiɗaki agurin wanda ake ƙara wato Alhaji Kabeer inasan ingabatar da ita domin ta zama shaidata ta farko " gyaɗa masa kai Alƙali yayi sannan yace, " anbaka dama "

      Br Abubakar magana yayiwa Hajiya Khaleesat miƙawa hajara Aseela tayi ta fito ta shiga gurin da mai bada shaida yake tsayawa idanunta fal hawaye, Br Abubakar kallan tsaf yayi mata sannan yace, " Kotu na saurarinki da ki gaya mana iya abinda kika sani game da mijinki da wannan mamacin " goge hawayen idanunta tayi ta gayawa kotu tun daga wayar da mijinta yayi da Alhaji Abdurrahman har zuwa fitar da yayi da dawowarsa gida, cikin shashsheƙar kuka ta ƙarasa magana sannan ya buƙaci ta koma ta zauna, Br Abubakar yace, " wannan......" 

       Lauyan masu Ƙara Br Ahmad ne ya miƙe tsaye ya katse Br Abubakar yana faɗin, " Ina da ja ya mai girma Mai shari'a, wannan bazamu ɗauketa a mazaunin hujja ba domin wacce aka gabatar ta kasance mata kuma uwargida ga wanda ake ƙara na tabbata babu macen da zata shaida ko ta furta laifin mijinta batare da ta nemo kalaman kariya ba, abu na biyu bata da tabbacin mijinta ne ko ba mijinta ne yayi kisan ba saboda ita tana gida, kuma ba agabanta yayi kisan ba tunda tace sai daga baya ya dawo gida wannan yake nuna mana cewar sai da yaje ya aikata kisa ga Marigayi da baiji ba bai gani ba sannan ya kom..."

     Cikin azama Br Abubakar ya miƙe tsaye yace, " Inada ja ya mai girma mai shari'a, ina neman alfarma ga kotu da ja kunnen lauyan masu ƙara domin yana ƙoƙarin tabbatar da kisa ga Alhaji Kabeer wanda kuma har yanxu zargi ne ake masa " Alƙali ne ya kalli Br Ahmad yace, " Barrister akiyaye "

      Cikin girmamawa Br Ahmad yace, "  Ina neman afuwa " gyaɗa masa kai Alƙalin yayi sannan Br Ahmad ya cigaba da cewa, " Ya mai shari'a ine neman alfarmar wannan kotu da ta bani dama zan gabatar mata da shaidata ta farko " amsa masa Alƙalin yayi, ba'a ɗauki lokaci ba ya koma kan table ɗin da kujerarsa ke gurin ya zuge jakar Laptop ɗinsa ya ɗauko wani memory laptop ɗinsa ya buɗe ya jona ta sannu a hankali yayi playing.

       CCTV camera ce ta fara hasko hoton Alhaji Kabeer tun daga shigowarsa cikin harabar gidan Marigayi Alhaji Abdurrahman, ma'aikatan gidan ne ke rissanawa suna gaisheshi babu wanda ya kalla bare ya basu amsa sai ma wani irin huci da gurnani da yake yi, mamaki abun ya basu saboda asaninsu Alhaji Kabeer ba haka ya saba musu ba amma da ke sun lura da yanayinsa kamar yana cikin fushi yasa suka ɗan tsegumta a tsakaninsu sannan suka cigaba da sabgar gabansu.

         Yana shiga Falon Alhaji Abdurrahman na zaune da iyalansa suna hira ga kayan marmari nan agabansu suna sha, Alhaji Kabeer tsaye yayi yana ƙare musu kallo ahankali yana furta waɗansu irin kalmomi, ganin haka Alhaji Abdurrahman yace, " Abokina ko kazo ka ɗau fansar ne kamar yanda kace, wallahi ka bani kunya kamar kai harka tsaya jayayya akan gidan mai nawa gidan mai yake kasan dai ninafi ƙarfinsu har kake ikirarin zaka kashe ni " 

     Alhaji Kabeer dake bakin ƙofa kecewa yayi da wata irin mahaukaciyar dariya mara daɗin sauraro sannan ya tofar da yawun mai tafe da wani irin baƙin jini, idanunsa ne suka juye fari fat ya fara wani irin kalamai da su Alhaji Abdurrahman basa fahimta, hannunsa ya miƙa baya yana dawo dashi sai ganinshi sukayi da wata irin zabgegiyar wuƙa, kai tsaye dunfaro su yayi atake suka fara miƙe tsaye suna ja da baya kamar wanda aka jefa sai ga Alhaji Kabeer a gaban marigayi Alhaji Abdurrahman, wuƙar ya ɗaga yana faɗin, " GARBAS KINBAS BILASU KITASGI BIMAS " ( _DOLE MU TABBATAR DA RUHIN FANSA_ " ) cikin tashin Hankali Alhaji Abdurrahman ya fara faɗin.

      " Inna........ Inna....... JAUR...... kuyi haƙur........ Maganarsa ce ta maƙale lokacin da Alhaji Kabeer ya burma masa wuƙa ya ƙara burma masa wuƙa harsai da ya sa masa wannan wuƙar sau Uku, kamar gumaka haka ya dakata da iyalansa kowannensu sun kasa motsawa domin su kawo masa agaji, Alhaji Abdurrahman na ƙasa a yashe banda karkarwa ba abinda yake yi, jini sai ɓulɓula yake daga cikinsa.

       Tsugunnawa Yayi ya kai Hannunsa kan cikinsa wasu irin kalamai yakeyi hawayen jini na ɗiga daga idanunsa, dangwalar jinin yayi da ɗan yatsansa yayi wani rubutu a ƙasa, yana gama rubutun ya rushe da wani irin matsanancin kuka sai da yayi mai isarsa sannan ya juya ya kalli Matar Alhaji Abdurrahman yace,

          " FANSA ZATA CIGABA DA WANZUWA HAR LOKACIN DA RUHI ZAI CIKA BURUNSA " daga haka wasu irin kalamai yayi sannan ya juya ya fice, kamar waɗanda aka kunce ji sukayi jikinsu na iya motsawa, da gudu suka faɗa kanshi suna rushewa da wani irin kuka mai cin zuciya, daga nan Camera bata nuna fitar Alhaji Kabeer ba har shigowar jami'an tsaro bayan kiran da suka samu daga gurin Uwargidan Marigayi Alhaji Abdurrahman.

      Ƙananan surutai ne suke tashi daga cikin kotunan kowa na mamaki da ta'ajibin wannan kisa na rashin imani, shi kansa Alhaji Abdurrahman mamaki ne ya mamaye zuciyarsa saboda irin abunda ya gani da idanunsa, gabansa na dukan uku-uku.

        Alƙalin ne ya goge zufar da ke cikin idanunsa sannan ya maida glass ɗinsa yana bubuga Table, domin tsagaitawa da surutun dake tashi agurin, lokacin kowa yayi tsit aka maida hankali ga Lauyan waɗanda ake ƙara, Alhaji Kabeer na daga tsaye ya ga JAURON NENE ya ɓullo ta bango bai tsaya ko ina ba sai dai-dai gabansa, wage baki ya fara yi atake haƙoransa suka fara faɗowa sannan ya fara magana cikin gwamammiyar murya mai ƙoƙarin kashe kunnen mai sauraro Yace, 

          " WANDAHHH BAIJIIIII BARIIII BAAHHHH YA JI HOHOOOOO, RUHI NA GUDANAR DA ƊAUKAR FANSA GA ABABEN CUTARWA " 

    
   _WASA FARIN GIRKI_🤭🤭🤣

         Da idanu Alhaji Kabeer ya bi Jauron Nene gabansa na bugun uku-uku, cikin suɓutar baki Alhaji Kabeer ya ce, " Dan Allah tuba nake Wallahi tsautsayi da sharrin shaiɗan ya ja na aikiata mummunan al'amarin " gaba ɗaya Mutanen Kotun ido suka zubawa Alhaji Kabeer musamman da suka ga ya juya cen gefen bango yana magana shi kaɗai, Alƙali shi kansa lamarin wannna case ɗin mamaki yake bashi kallan Alhaji Kabeer yayi ya fara bubbuga Table ɗin gabansa, amma har zuwa lokacin Alhaji Kabeer baima san anayi ba, Jauron Nene hannunsa ya miƙa yana daga gefe wani irin tsayi yayi na zarce misali, ta gefen Kafaɗar Alƙali hannun ya wuce ya bi ta jikin bango sai gashi da wata irin tsohuwar Ƙwarya tayi baƙiƙƙirin da wasu irin tarkace acikinta, Jauron Nene na shigo da ƙwarya Alhaji Kabeer yaji wata irin kuwwa acikin kunnensa, Kukan ƙaramar yarinyar ne yake ƙara dawo masa kunne kamar alokacin abun ya faru, da ƙarfin gaske yasa hannu ya toshe kunnuwansa yana yi yana jijjiga kansa, wata iriyar dariya Jauron Nene ya kece da ita sannan yace,

        " Ka binne ɓoyayyen sirrin da ba kowa ne ya san da dashi sai Abokan Zalincinka, FANSA TA FARA WANZAR DA ƘUDURINTA, jinin Abokinka dashi zamu shayar da ƴarka Aseela domin cikar muradinmu " yana gama faɗar haka ya miƙa hannu ya ɗauko Aseela da ke hannun hajara, ga mamakinsa gani yayi Aseela ta zama guda biyu, ta hannun Jauron Nene daban ta hannun hajara itama daban, cikin tashin hankali Alhaji Kabeer ya fito daga cikin mazaunin da aka tanadar masa yana bin Jauron Nene yana faɗin,

       " Jauro dan Allah ka taimaka ka dawo mun da ƴata dan Allah kayi haƙuri ba laifinta bane, hasalima ita batasan komai ba  " 

       Da gudu Security suka zo suka kama Alhaji Kabeer bisa umarnin Alƙali dan gani suke ko ya fara zautuwa ne, wasu mutanen daga cikin kotun kuma cewa suke borin kunya ne yasashi yin haukan ƙarya.

      Riƙe suke dashi gam suna jiran umarnin Alƙali aykuwa atake ya bada umarnin akai Alhaji Kabeer Asibiti domin aduba ƙwaƙwalwarsa, haka kotu ta watse kowa na tofa albarkacin bakinsa, Alhaji Kabeer sai surutai yake musu yana kururuwar sai sun barshi yaje ya karɓo Aseela a hannun Jauro, ganin irin abubuwan da yakeyi yasa suka fara tsammanin harsashen Mai shari'a gaskiya ne, hakan ne yasa basu zarce ko'ina ba sai Asibiti.

         Alƙalin sati guda ya ƙara domin ƙara sauraron ƙarar Alhaji Kabeer da neman sakamon gwajin ƙwaƙwalwar da ya buƙata, nan ƙura ta fara hautsinawa Ƴan jarida da mujallu suka samu abinda suke nema, kafin wani lokaci tuni Labarin Alhaji Kabeer ya zagaya har inda ba'ayi zato ba.

       Daga ɓangaren Hajiya Kaleesat banda kuka babu abinda take yi haka sauran Ƴan uwansa gaba ɗaya jikinsu yayi sanyi, ko kaɗan basuda wata ƙwarin gwiwa daga su Kaleesat har Br Abubakar, saboda basu da wata ƙwaƙƙwarar shaida, ahaka suka koma gida jiki a sanyaye.

       Su kuwa ɓangaren marigayi tafiya sukayi suna Allah wadai da mugun hali irin Alhaji Kabeer, kuma gani suke mai zai hana ayanke masa hukunci tunda ga shaida nan kowa ya gani.

       Kaleesat bayan sun koma gida kwantar da Aseela tayi agefen Hajara acikin falon, tafiya dan ta watsa ruwa fitarta ke da wuya aka fara kiran wayar Hajara dake Ɗakin kusa da Falon wanda shi ne ɗakin baƙi, da sauri ta tashi taje dan ta ɗauki waya, bayan fitarta ba daɗewa sai ga wata mata mai siffar Kaleesat ta shigo daga cen ƙofar gate fito, wani murmushi tayi sannan ta kalli Aseela ta ce, " TAHO KIZO MU TAFI "  Aseela dake kwance wata irin girgiza tayi ta riƙiɗa zuwa Wata irin hallita mai ban tsoro, Kanta irin na mage ne amma ƙafafunta irin na doki ne, sai jikinta mai ɗauke da siffar gashin kaji.

        Dariya ta gama kecewa da ita sannan suka tafa hannuwa suka ɓace daga gurin.

   *DAN ALLAH KUYI HAƘURI DA WANNAN WANI UZURU NE YA HANA NI TYPING MAI YAWA.* 

          Hajara ta jima tana waya sakamakon yawancin wayar tana bada labarin zaman da akayi acikin kotun ne da abubuwan da suka faru yayin zaman kotun, sai bayan wani lokaci ta gama ta fito daga ɗakin ta koma cen kan kujera ta zauna tana dafe kai bisa ga dukkan alamu har zuwa lokacin tana cikin damuwa bisa ga halin da ɗan uwanta yake ciki, tunanin irin rayuwar da sukayi abaya take duk irin hangenta ta kasa yarda cewar Yayan nata zai aika kisan kai musamman ga babban Abokinsa, ƙwalla ce mai zafi ta gangaro mata daga idanunta zuwa kuncinta tana kuma jin ba daɗi har cikin zuciyarta.

      Cikin tsinkewar zuciya ta ɗaga hannu tana Addu'a, " Ya Allah kana kallon wannan hargitsatstsun al'amuran da muka wayi gari acikinsu, Ya Ubangiji dan Girmanka dan Zalinka ka kawo mana mafita ka bayyana gaskiya, Allah kana gani bamuda tsimi bare dabara Ka fidda wannan bawa naka acikin wannan halin, Ya Allah duk hukuncin da zartar mu masu biyayya ne agareka Ubangiji ka bamu ikon cinye wannan jarrabawar da ka jarabcemu da ita " ta ƙarasa shafa hannayenta afuskarta tana kuma zubda hawaye baƙin ciki, Khaleeaat da tun farkon Fara Addu'ar Hajara ta shigo falon ita ɗinma ɗaga hannunta sama tayi kusan tare suka shafa addu'ar hawaye mai ɗumi na bin fuskarta, jiki ba ƙwari ta ƙaraso ta zauna agefen Hajara ta kalleta ta ce, " Hajara tun daga cikin kotun nan jikina ya fara sanyi, zuciyata ta karaya na fara yanke Ƙauna da ƙara rayuwa da Daddyn Aseela, kina ganin babbar hujjar da Lauyansu ya gabatar a idon duniya wacce babu tantama Ƙiri-ƙiri Habeebee ne ya aikata kisan nan, daga ɓangarenmu bamuda wata isarshiyar sheda da zamu iya gamsar da kotu har ma mutane da zasu yarda da cewar Daddyn Aseela bashi yayi kisan nan ba, Anya kina ganin zamuyi nasara kuwa? Wata ƙila wannan itace ƙaddarar mu da Ubangiji zai jarabce mu da ita " ta faɗa tana rushewa da kuka.

      Gaba ɗaya jikin Hajara yayi sanyi ita kanta Allah ya sani ta fara sarewa da nasara akan wannan shari'ar uwa uba ga wasu abubuwa da ɗan uwan nata yakeyi kamar zautacce, cikin bawa Khaleesat ƙwarin gwiwa ta ce, " A'a Khaleesat idan kina faɗin haka nima zaki ƙara karyar mun da zuciya, Allah shi yasan takamaimai wanda yayi kisan kan nan kuma wannan video bakya ganin yanxu ancigaba babu abunda baza'a iya haɗawa ba, kuma ni lamarin Yaya gani nake anya babu jifa kuwa bakya ganin wasu abubuwa da yakeyi kamar wanda Aljanu suka buɗewa ido? abinda ya dace kawai mu cigaba da Addu'a shi ne mafita Insha Allah Ubangiji zai bayyana gaskiya da mai gaskiya " Kaleesat har cikin zuciyarta ta ɗan ji dama-dama akan da amma har zuwa lokacin zuciyarta ba daɗi take jinta.

        Numfasawa Kaleesat tayi ta ce, " Ni kaina na fara zargin ko da sa hannun Abokan gaba domin lamarin nasa akwai rikitarwa, tun zuwanmu India na fara fuskantar BAƘON YANAYI ( _Na Hadiza D/Auta ku nemeshi shima ya bada citta_) ni kaina akwai abubuwan da suke ɗauremun kai Hajara, amma wannan sirrinmu ne nida Mijina, sai dai ina roƙonki da girman Allah ki tayamu da Addu'ar Allah ya kawo mana mafita ya yafe kuskuren mu " da kallon sororo Hajara ta bi Kaleesat da shi cikin mamaki ta ce, " Khaleesat wane sirri ne haka da bazaki gaya mun ba? Ina tsoron kar wannan sirrin ya zame muku Gobara daga Teku...... " ajiyar zuciya Kaleesat tayi ta ce, " Lamarin akwai sarƙaƙiya Hajara bana fatan saki cikin matsala " jinjina kai Hajara tayi ta ce, " to Allah ya kawo mafita" gaba ɗaya suka amsa da Ameen.

       Hajiya Kaleesat kallan Hajara tayi ta ce, " Wai ƴar rigimar nan bacci tayi ne naji banji ɗuriyarta ba? " Hajara kallan gefen da ta bar Aseela tayi taga bata nan ta ce, " Au wai Aseela? Nifa nan na barta naje na ɗauki waya dana fito naga bata nan sai nai zaton ko kin ɗauketa " 

      " A'a shigowa ta fa kenan na sameki a zaune amma bari na leƙa sashen su Inna Furaira ko wani ne acikinsu ya ɗauketa " Hajiya Kaleesat ta faɗa.

     Kai tsaye sashen su Inna Furaira ta nufa lokacin gaba ɗaya suna zaune sai dai ga yanayinsu basa cikin wata walwala, da sallama ta shiga cikin falonsu, cikin girmamawa suka amsa mata kallan su tayi ta ce, " Inna Furaira Aseela na gurunku ne? " 

        Rakiya ce tai farat tace, " Yanxu ma zancen ta nagama nake cewa zanje na ɗaukota, rabonmu da ita tun jiya" Rass gaban Hajiya Kaleesat ya yanke ya faɗi  ahargitse ta jefo mata tambaya,  " Kina nufin bata nan " ganin yanayin da shiga ya tabbatar musu da akwai wata a ƙasa, lokaci guda kowa yasha jinin jikinsa kamar haɗin baki suka bata amsa da, " Wallahi ba wanda yaje ya ɗauko rabonmu da ita tun jiya da yamma "

      Bata tsaya basu amsa ba da sauri ta fice daga sashensu ta koma nata part ɗin, a inda tabar Hajara anan ta koma ta sameta, cikin tashin hankali Hajiya Kaleesat ta fara yiwa Hajara magana, " Hajara babu wanda kika ji ya shigo cikin falon nan? "  ɗan jim tayi sannan ta bata amsa, " Kai gaskiya banji motsin kowa ba mai ya faru ne? " 

      Gaba ɗaya Hajiya Kaleesat ta shiga cikin damuwa kamar wacce zatai kuka ta bawa Hajara amsa, " Naje gurunsu Inna Furaira wai Aseela bata nan " a zabure Hajara ta miƙe tsaye ta ce, " Zancen banza kenan bangane bata gurunsu ba, Aseelar ƙafa gareta da zata yi wani gurun " 
 
      Hajiya Kaleesat ta ce, " Wallahi nima mamakin da nake kenan " Hajara hanyar fita tayi tana faɗin, " muje na tambayu securities ko akwai wanda ya shigo " kai tsaye bakin gate sukaje suka fara tambayar Securities, amsa ɗaya suka basu cewar tun bayan dawowarsu babu wanda ya ƙwanƙwasa ƙofa bare ya shiga gidan.

      Cikin gidan suka koma suka fara neme-neme ko ina amma babu Aseela babu alamarta, lamarin da ya ɗaga hankulansu kenan mamaki ya rufe su, fita sukayi harabar gidan sukayi carko-carko kowa da abinda yake saƙawa acikin ransa.

      Hajara ce ta kalli Khaleesat ta ce, " kuma wai kin tabbatar da bata gurunsu Inna Furaira? " cikin ƙosawa da maganar Hajara ta ce, " Ni da kaina fa naje na tambayesu kinsan dai Inna Furaira bazata mun ƙarya ba " Hajara na shirin magana wani sauti suka fara ji daga cen gefen fulawoyin da zai sadaka da ƙofar falon su Inna Furaira, kasa kunnensu sukayi sai jin kukan jaririya sukayi, da sauri suka nufi hanyar wanda yayi dai-dai da futowar su Inna Furaira saboda jin kukan jaririyar da suma sukayi.

      Daga cen gefen ɗan ramin flowers suka hangota kwance akan wani zanin atamfar Inna Furaira, sai kuka take tana cilla ƙafafuwa gaba ɗayans al'ajabi ne ya kamasu da ganin gurun da Aseela ke kwance, Inna Furaira zaro Ido tayi sakamakon Garnaƙeƙen Ƙwarangwal ɗin da ta gani kwance ƙasan flowers ga zaninta na sallar bara da Alhaji Kabeer ya ɗinka musu, ganin tsaiwar na neman yin yawa hajara ta miƙa hannu tana faɗin, " A ɗauki yarinya a barta tana ta zabga ihu " Inna Furaira da tun zuwansu taga ƙwarangwal ɗin na ta wage baki wani ruwa mai yauƙi na fita daga bakinsa da Sauri ta cewa Hajara,

    " Ke Hajara ba Aseela bace wallahi Ƙwarangwal kika ɗauka maza ki yarda dashi wallahi ba ƴarku bace, ki ajiye shi karya cutar dake  " Gaba ɗaya kallanta sukayi da yanda suka ga jikinta na karkarwa, Kaleesat ta ce, " Inna Furaira wannan zanin waye " ta ƙarasa maganar tana nuna Aseela dake riƙe a hannun Hajara, cikin sarƙewar murya Inna Furaira ta ce, " Eyee na'am eh dama naga irin nawa ne " 

     Tsuke fuska Hajiya Kaleesat tayi ta ce, " Au bama naki bane irin naki ne ko? Inna Furaira ɗazu na bar gurin nan amma kika ce Baku ɗauko Aseela ba amma jibi inda kuka ajiye ta sai kace ba ƴar mai rai ba " 

    Cikin tashin hankali Inna Furaira ta ce, " Na rantse da girman Allah yau bamu ɗauko Aseela ba hasalima wannan na gaya muku ƙwarangwal ne ba Aseela bace " Binta dake gefe tai karaf tace, "  Inna wai yau wani abu ne ya sameki ne? Aseelar ce ta koma ƙwarangwal? Hajiya wallahi yau bamu ɗauko Aseela ba......" cikin jin Haushin zancensu Hajara katse Binta,

     " Ke rufe mana baki Aseelar ƙafa gareta da zata kawo kanta nan gurin harda Zanin Inna Furaira, wallahi duk abinda ya samu yarinyar nan ku kuka da kanku" tana gama Faɗa ta sa kai suka wuce cikin gida.

         Ƙwarangwal ɗin sai wangalewa Inna Furaira baki yake kamar maiyin dariya, bayan wucewar su Hajara Wasu ƙwarangwal ɗin ta gani aƙalla sunyi su uku taga sun bi bayan su suna ta ƙyaƙyata mata dariya suma suka shige ciki.

            Cikin tashin hankali Inna Furaira ta juya ta Kalli Rakiya ta ce, " Wai baƙwa ganin me idona yake gani ne? Ku duba fa ku gani wallahi ƙwarangwal ne suka wuce cikin gidan kuma wallahi ba Aseela suka ɗauka ba Ƙwarangwal ne " gaba ɗaya ƙara bin ƙofar sukayi da kallo  Binta har tana ɗan leƙawa amma ko motsi basu ji ba bare suga wani abu mai makamancin Ƙwarangwal, Binta kallan tsaf taiwa Inna Furaira tabbas ko ba'a faɗa maka ba zaka fahimci zallar tsoron dake shinfiɗe akan fuskarta amma abunda ya bata mamaki da tsoro jin yanda Inna Furaira ta haƙiƙance akan taga ƙwarangwal da idanunta, a take tausayin Kakarta  ya kamanta cikin sanyin murya Binta Ta ce, " Inna dan Allah da gaske kike abunda kika faɗa dan Allah ki gaya mun Ƙwarangwal kika gani? " 

     Ajiyar zuciya Inna Furaira ta sauke ta ce, " Wallahi Binta da gaske nake da girmana ay bazan rantse muku akan ƙarya ba, na ɗauka ku zaku fi kowa saurin fahimtar abinda na faɗa ashe ku ɗinma wani kallo kuke mun daban " Rakiya ta amshe zancen da, " A'a Inna Furaira wallahi ni mamaki ne ya kamani da naji kince Aseela ba ita bace wai Ƙwarangwal ne ni sai nai tsammanin ko mutanen ɓoye ne suka buɗe miki idanu, tunda munan gaba ɗaya babu wanda yaga abunda kike faɗa, kinga dai mu Aseela muka gani tana kuka aka ɗauke ta kuma kin dage akan Ƙwarangwal ne ko Binta? " ta ƙarasa magana tana kallan Binta da ta fara shan jinin jikinta, dan tabbas ta fara aminta da maganar Inna Furaira saboda ta ga zallar gaskiyar lamari a tattare da Inna kuma ƙarya koda acikin wasa suke  ba ɗabi'ar Inna Furaira bace bare suyi tunanin wasa take musu, jiki ba ƙwari Binta ta ce, " Amma Rakiya abun a duba maganar Inna Furaira ne kinsan Inna bata mana irin wannan wasan gaskiya nikam na yarda da maganarta " 

      Binta itama shiru tayi tana nazari, Inna Furaira juyawa tayi ta koma cikin sashensu har zuwa lokacin da wasu-wasi acikin zuciyarta, haka zalika lokaci guda ta bugawa Aseela ayar tambaya haɗe da zarge-zarge masu yawa akanta, su Rakiya na ganin shigewar Inna cikin tsoro suma suka bi bayanta saboda lokaci ɗaya suka ji wani sabon tsoro na neman mamaye zuciyarsu.


        Hajara da Khaleesat suna shiga kan kujerar falo suka zube, Hajara na  ta jijjiga Aseela ganin taƙi yin shiru yasa ta miƙe tsaye tana ta kaiwa da komawa amma har zuwa lokacin bata tsagaita da kukan ba, hakan ne yasa ta miƙawa Kaleesat ita tana faɗin, " Ungo ta ki bata tasha wata ƙila harda yunwa ma dan nasan baici ace ta fara ƙyuya yanzu ba " Karɓarta Kaleesat tayi ta ɗora acinya Hajara ta ƙaraso ta tana yiwa Aseela tsiya tana faɗin, " Ja'ira wato har kinsan hannuna Mamanki daga miƙa ki har kinyi shiru ko? Dan gidanku tana gama baki inkika ƙoshi ɗaukanki zanyi sai dai kiyi kukanki ki gaji " Suna haɗa idanu da Aseela taga ta watsa mata uwar harara ƙwayar idonta sai wulwulawa take kamar ana gara ƙwallo, daga cikin ƙwayar idon giftawar abubuwa ta dinga gani masu mabanbanta kaloli, a take gabanta ya yanke ya faɗi jikinta ya ɗau tsuma sai dai ko kaɗan bata bari Kaleesat ta fahimci halin da ta shiga ba, Ita kuwa Kaleesat bata ma san wainar da ake toyawa ba hankalinta kwance ta ciro Mama ta fara bawa Aseela, Kamar shocking ɗin wutar Nepa haka taji Bakin Aseela na neman zuƙe mata jinin jikinta, cikin tsananin jin zafi ta Fara ƙoƙarin cire Aseela daga jikinta amma ƙam taji ta riƙe ta sosai, ta maza tayi da ƙarfin gaske ta fisgeta gefe tana maida numfashi, Hajara kuma tsorata tayi da sauri ta ja baya ƙafafunta na neman kasa ɗaukarta.

       Aseela Kafe Kaleesat tayi da idanu tsaf ko ƙiftawa batayi tana wangale baki sai dariya take yi, ita kuwa bata ma bi ta kan Aseela tana cen duba kan mamarta  saboda irin azabar zafin da taji yana yi mata, mamaki ne ya kamata musamman da ta ga shatin bakin Aseela ya fito gurin yayi jawur dashi kamar ƙunan wuta, Hajara ta kalla sannan ta ce, " Hajara kinga wani ikon Allah dubi kiga fa yarinya ba haƙori ba, kinji yanda ta gantsara mun cizo kinga fa yanda gun yayi jawur bakiji zugin da yake mun ba" Hajara da har lokacin bata saki jiki ba a ɗarare ta ce, " Eh gaskiya da mamaki amma to ko washin haƙori ta fara?"

     Da mamaki Hajiya Kaleesat ta ce, " Washin haƙori kuma? dama yara na fara washin haƙori tun daga yanxu? " Hajara gaba ɗaya tambayoyin Kaleesat sun gundureta saboda suna haɗa ido da Aseela take ganin wasu abubuwa cikin ƙwayar idonta masu tsoratarwa, cikin ƙosawa ta ce, " Eh to kinsan kowanne yaro da irin baiwarsa " daga haka bata kuma cewa uffan ba ta wuce cen ɗakin da ta sauka ta turo ƙofa, Kaleesat binta tayi da ido tana mamakin sauyawar Hajara na lokaci guda amma sai ta watsar ta fara tofawa kan mamarta Ayatul kursiyyu da Kula'uzai, atake taji zugin ya fara tsagaitawa kamar wacce aka zabura sai ji tai Aseela ta tsanyare da wani irin matsanancin kuka.

         Da sauri Kaleesat ta ɗauketa ta fara jijjigawa tana shafa bayanta cikin sigar rarrashi har Allah ya taimaketa tayi shiru bata ɗauki lokaci ba bacci yayi awon gaba da ita, Zanin goyonta dake gefe ta ɗauko ta goyata sannan ta ɗauki wayarta ta fara duba saƙonnin da aka tutturo mata wanda mafi yawansu na jaje ne da ake mata.

     Hajara da tun shigarta ɗaki agefen gado ta zauna fuska da idanun Aseela ne suke mata yawo acikin ƙwayar idanunta, sai a wannan lokacin Maganganun Inna Furaira suka fara yi mata yawo acikin ƙwaƙwalwarta, ita kaɗai banda zancen zuci babu abinda take yi daga ƙarshe ta barwa zuciyarta akan lallai babu ko tantama Aljanune suka shafi Aseela shiyasa har tayi tozali da wannan ƙwayar idanun nata, afili ta sauke ajiyar zuciya sannan ta ce, " Aykuwa dole na sanarwa da Kaleesat ta farka ta fahimci halin da Aseela ke ciki ko anemar mata magani basai sunyi ƙarfi ajikin yarinyar nan ba azo ana yaƙi dasu ba ta ƙarfin tsiya ba "  ta ƙarasa faɗa tana kwanciya akan gadon saboda gajiyar tafiyar da ta sha ga kuma ta zaman kotun da suka sha.

        Kimanin ƙarfe biyu da ƴan mintuna na dare Hajara ce kwance akan makeken gado baccinta take hankali kwance, kamar a mafarki ta fara jin siraran abu na shafarta tun daga saman kanta har zuwa tafin ƙafarta, juyi tayi ta gyara kwanciyarta ta cigaba da baccinta hankali kwance, wannan karan ji tayi wani ruwa mai sanyi gaske na sauka a sasssan jikinta kamar ruwan ƙanƙara, daga baya kuma ji tai alamun farata ana zana mata su akan jikinta  kamar tafiyar tsutsa, firgigit tayi ta miƙe tana ƴan dube-dube kamar wacce akace ta juya sai ganin wani Ƙaton Ƙwarangwal tayi bakinsa na fidda wani irin ruwa mai yauƙi, a zabure ta miƙe ta duro ƙasa kanta ya gaba ɗaya ya kulle ta rasa mafarki ne take yi ko kuma ido biyu ne, Ƙwarangwal ɗin  nan ɗaga ƴar tsangalalliyar ƙafarsa ya fara yi yana tafe yana wage baki kamar yaga nama, da azama ta ƙarasa bakin ƙofar tun iya ƙarfinta tayi ƙoƙarin buɗewa amma ko gezau kofar taki buɗewa.

         Daga cen jikin Windowa wata irin ƙara taji kamar kukan gyare sai kuma taji wata irin iska mai Ƙarfin gaske ta fara ɗaga labulayen, ana cikin haka taji glass din windows ya fara zugewa suna buɗewa da ƙarfin gaske kamar zasu farfashe, ta kusurwoyin gefen jikin bangon ɗakin wasu ƙwarangwal ɗin su uku ta gani sun fito kowanne yana tafe yana lanƙwasa kai gefe, su waɗannan bakinsu har wani baƙin ruwa ne ke zuba mai yauƙi.

       Zagaye ta sukayi Ƙwarangwal ɗin farko da ta fara arba dashi ne ya fara mata magana cikin wata irin gwamammiyar murya mara daɗin saurare, " GAGGIG BARKIFSA KAAAALBINGAGFISA JARBISBILAK GUSUGUR ASEELA LALMALSINBAS FAGRAKISGA HAGRASMINGAG KAKMISBAF DUGBA...." ( BAKINKI YANA NEMAN JA MIKI KIFITA DAGA LAMARIN ASEELA INBA HAKA BA RUHI ZAI WANZAR DA HUKUNCI AKANKI DA...) Jin dodon kunnenta na neman kurumcewa yasa tasa hannunta biyu ta toshe kunnenta tana runtse ido haɗe da karanto Ayatulkursiyyu, atake taji wani duuummmm kanta yayi nauyi jikinta ya ɗau karkarwa ta yanke jiki ta faɗi, kamar wacce aka tasa firgigit ta miƙe azabure, ga mamakinta ganinta tayi kwance akan gado sannu a hankali ta fara ƙarewa ɗakin kallo tana san fahimtar abinda ya faru, mamaki ne ya ƙara kamata saboda ita dai tasan ido biyu tayi arba da abinda ta gani amma kuma yanxu ta ganta ta tashi zaune alamun daga bacci ta tashi.

         Tsoro ne ya fara kama ta cen ƙuryar gado ta koma tana karanto duk wata addu'ar da taxo mata baki, tunowa tayi da gargaɗin da akayi mata nan take ta tuno idanun Aseela da alwashin da taci na sanarwa da Kaleesata abinda ta gani, tana nan zaune ta farajin takun tafiya ƙwas ƙwas ƙwas har sai anzo wajen bakin ƙofar ɗakin sai kuma taji ankoma, haka nan ta gurin window ta fara jin motsin da maganganu ƙasa-ƙasa haɗe da wani irin gurnani mai tsoratarwa, gumi ne ta ko'ina yake yanko mata har lokacin bakinta bai daina karanto Addu'o'i ba.

       A wannan lokacin da za'a gwada jinin Hajara tuni ya jima da hawa saboda fargaba da tashin hankali, yanda taga rana haka ta ƙarasa ganin dare cikin tashin hankali da fargaba.

       A ɓangaren Inna Furaira ganin tunanin da takeyi bazai kaita ko'ina ba yasa ta watsar cikin zuciyarta tana karanta tasbihai da iya abinda Allah ya sanar da ita tunda Inna Furaira batai wani zurfi a karatun Islama ba saidai tana da ƙoƙarin yin Azkar da tasbihai, su kansu su Rakiya kowa shiga yayi taitayinsa jikinsu gaba ɗaya yayi sanyi sakamakon haka yasa ranar sukace a ɗakin Inna Furaira zasu kwanta.
       
        Cikin talatainin dare Inna Furaira na bacci ta fara mafarki tana tafiya akan wata hanya da ta rasa gane wacce hanya ce, ganinta tayi abakin wata maƙabarta mai girman gaske, ayarin gungun mutane ta hango marasa adadi, daga cen ɗan nesa da ita suka dakata sai babbarsu ce da ta ƙaraso gurinta, cikin shigar fararen kaya ta ƙaraso gurinta fuskarta a turɓune ta kalli Inna Furaira cikin gamutsatstsen yarensu  ta ce, " KINA ƘOƘARIN CUSA KANKI CIKIN HALWARMU, KIBI A SANNU INBA HAKA BA ZAN DAUWAMAR DAKE TARE DAMU " Inna Furaira da mamaki ta fara bin fuskar tsohuwar da kallo gani take kamar tasan fuskar amma ta manta a inda ta santa, bata tanka mata ba tabi ta gefenta tana niyyar wucewa, ganin haka ne ya harzuƙa Tsohuwar ta juya ta kalli sauran Ƴan uwanta ta ce musu, " GARBUS MINDAR BADARAKSIN KIBAG " ( KU TAHO KU DAUWAMAR DA ITA TARE DAMU " Tana gama faɗa mutanen nan dake nesa da Inna Furaira suka fara tashi sama kamar wasu  tsuntsaye sai gasu a gaban ta, da ƙarfin tsiya suka rirriƙeta wani ɗan ƙaramin cikinsu Mai ƙaton kai da manyan idanunsa masu ban tsoro yasa Zaƙa-zaƙan hannunsa adaidai wuyan Inna Furaira yana karanta waɗansu irin kalamai da bata fahimtar ma'anarsu,  cikin azaba taji ya shaƙe mata wuya katamau wani irin tari ya tirniƙeta idanunta suka furfuto, Wannan tsohuwar na daga gefe ta fara ɓaɓɓaka dariya cikin hargitsatsen yarensu tana faɗin, 

       " GANE-GANENKI SHI YA JAWO MIKI KASANCEWAR KI TARE DAMU  DA ALAMA GABA ZAKI IYA KAWO MANA CIKAS BA TARE DA RUHI YA CIKA MURADINSA BA " 

          Motsa bakinta take niyyar yi domin karanta addu'a amma wani irin nauyi taji yayi mata wata dabara ce ta faɗo mata cikin zuciyarta ta fara karantar Ayatulkursiyyu, jitai bakinta na motsi aykuwa ta cigaba da karantawa bakinta na biyawa, da ƙarfin gaske ta samu ta hamɓare mutanen da ke riƙe da ita cikin ikon Allah ta samu ta fisge ɗan gajeren mutumin dake riƙe da wuyanta, cikin ɗaukaka murya ta cigaba da karanta Addu'ar da duk tazo bakinta, da sauri taga suna ja da baya tana kuma tunkararsu suna matsawa ganin haka yasa ta cigaba da binsu da suka ga zata cimmusu take suka fara tashi sama kamar wasu tsintsaye suna komawa kan wata bishiyar kuka dake cikin maƙabartar, firgigit Inna Furaira ta tashi  bakinta ɗauke da Addu'a da take biyawa acikin mafarki, tana buɗe ido su Rakiya tayi tozali dasu agefenta sunyi carko-carko, gaba ɗaya jikin Inna Furaira jiƙe yake da gumi ta ko'ina goge zufar goshinta takeyi sannan ta fara tunano mafarkin da tayi da irin artabun da sukayi, kallan su Binta tayi gaba ɗaya a tsorace suke dob ta kauda tsoron dake garesu ta kalle su ta ce, "  Ku kuma lafiya naga duk kunyi zuru-zuru a cikin tsohon daren nan ? " Binta ce ta fara magana, " Wallahi Inna kece kika tashe mu jin kina faɗan wasu irin maganganu ƙasa-ƙasa sai kuma mukaji kina ta Addu'o'i da ƙarfi ga jikinki sai wata irin karkarwa yake " Ajiyar zuciya Inna Furaira ta sauke ta ce, " wallahi wani mummunan mafarki nayi amma insha Allah alkairi ne ku koma ku kwanta " aɗan ɗarare suka bi gefenta suka kwanta amma da alama babu wanda ya koma bacci, Inna Furaira tashi tayi ta faɗa banɗakin su dake cikin ɗakin ta ɗauro Alwala ta gabatar da sallah tana kai kukanta gurin Ubangiji.

         Kaleesat tun bayan da ta goya Aseela cikin zuciyarta banda saƙe-saƙe ba abinda take yi, fargaba da tsoro babu wanda bai mamaye ta ba musamman da ta tsaida tunaninta ta tuno duk abubuwan da ke faruwa, ganin haka ne yasa ta ɗaura Alwala ta gabatar da sallah tana miƙa lamarinta gurun Ubangiji bawa Allah mafita akan abubuwan dake faruwa cikin rayuwarsu.

        Bayan tashin Aseela daga bacci tsoro ne ya hanata sake bata Nono saboda har zuwa lokacin bai daina mata zugi ba, madara ta haɗa ta bata nan da nan kuwa ta karɓe ta zuƙe ta, abunda ya bawa Kaleesat mamaki lokaci guda Aseela ta shanye madarar wacce ada sai dai tayi mata sha uku ko biyu, amma sai bata kawo komai ba saboda taga wuni guda bata wani sha nono sosai ba, sake haɗa mata wata madarar tayi rabin fida🍼nan ma baije ko'ina ba ta  zuƙe shi ta shanye, Kaleesat idanu ta zurawa Aseela tana mamakin irin wannan ci nata dan bata taɓa cika cikinta irin na wannan ranar ba.

          Cikin dare bayan Kaleesat ta kwantar da Aseela akan gadonta itama komawa kan nata gadon tayi ta kwanta, bayan ƙafa ta ɗauke Aseela wata irin girgiza tayi lokaci guda ta koma wani zandareren ƙwarangwal, juyawa yayi ya kalli Aseela da ke baccinta hankali kwance, zaƙwa-zaƙwan hannu ya miƙa cikin gwamammiyar murya ya ce, " ZAN CIGABA DA ZUƘAR JININ FANSA TA RUHINKI KAFIN TABBATAR DA ƊAUKAN FANSA A TSAKANINKU " hannunsa ya kai jikinta ta niyyar ƙara zuƙar jininta kamar yanda ya fara, wani irin hucin wuta yaji saboda addu'ar data tofe jikinta dasu kafin kwanciyarta, cikin takaici ya janye jikinsa ya fice daga ɗakin sannan ya sauko ƙasan gidan, kai tsaye store ɗin gidan ya wuce, yana kallan kayan Abincin ciki ya fara furta, " DURGU DARGIN GINSAR " lokaci guda gaba ɗaya kayan abincin suka zuƙe shinkafa, taliya, macaroni, indomie, cus-cus, mai, maggi, da dai sauransu gaba ɗaya komai ya ɗauke sai buhunna da kwalaye mayuka kuma sai jarkokin danginsu kayan Tea kuwa sai gwangwanaye, wasu Food Flasks ya hango masu launin Ja take suma ya ƙarasa gurin ya wartosu ya hau taunawa lokaci guda ya cinye su, haka ya dinga bin duk wasu kayayyaki na kitchen ɗin danginsu kofuna, plate, robobi da cokula masu launin Ja yana cinyewa tass, sai da ya gama cinye su lokacin kitchen  ɗin gaba ɗaya ya zama shara-shara babu wasu kayan kirki aciki sai burbuɗin kayan abinci dana kwanuka aƙasan tiles ɗin.

          Yana gamawa ya ɗaga kansa sama dake kitchen ɗin a saitin bedroom ɗin Kaleesat yake tsalle yayi kawai ya huda ta cikin ƙasa ya koma kan gadon da Kaleesat ta kwantar shi ya koma siffarsa ta Aseela yayi luff abinsa.

         Hajara ba ita ta daina jin waɗannan abubuwan tsoratarwar ba sai wajen gabanin Asuba taji shiru kamar anyi ruwa anɗauke, tunda akayi Assalatu take san tashi ta ɗauro alwala amma tsoro ya hanata harsai da gari ya fara wayewa sannan ta iya tashi taje toilet ta ɗauro alwala ta gabatar da Sallar Asuba.

         Kimanin ƙarfe 6:30Am ( ƙarfe shida da rabi na safe) Hajara tuni ta jima da haɗa kayanta acikin jaka, Wayarta ta ɗauka ta kira Kaleesat kira biyu ba'a ɗauka ba da alama wayar na slient ita kuma bacci take, Hajara duk second ɗaya da take ƙarawa acikin gidan ji take kamar shekara guda take ƙarawa, ganin bazata samu damar haɗuwa da Kaleesat akan lokaci ba yasa ta rubuta mata text message na tafiyarta ta tura mata, ta ɗauki jakarta kai tsaye bakin gate tayi su kansu securities ba ƙaramin mamakin ganin tafiyarta sukayi a wannan lokacin ba, ba musu suka buɗe mata ƙofa ta fice aikuwa tana fita jitai kamar ta fita daga cikin ƙunci da tashin hankali banda sauri ba abinda takeyi kamar zata tashi sama.

       Kimanin ƙarfe tara da rabi Kaleesat ta taso ta sauko ƙasa hannunta ɗauke da Aseela, a falo ta tsaya tana yiwa Hajara magana cikin sigar wasa, " Mai gidan wai kema har yanxu baki tashi ba, wannan wane irin ragon miji ne da zai kwanta yayi ta bacci haka ko gajiyarce bata gama warware miki  ba " Shiru Kaleesat taji hakan ne yasa ta ƙarasa ta tura ƙofar ɗakin Hajara amma ga mamakinta sai ganin ɗaki tayi wayan babu Hajara babu kayanta babu dalilinta, toilet ta tura ta shiga nan ma taga wayam da sauri ta tafi hanyar Gate tana zuwa ta samu securities ta tambayesu ko akwai wanda ya fita, aikuwa atake suka shaida mata tafiyar Hajara tun bayan wasu awanni da suka shuɗe, bata basu amsa ba ta koma cikin gidan cikin mamakin tafiyar Hajara, ita kaɗai take faɗin, " To anya lafiya kuwa? Hajara zata tafi babu ko sallama to ko wani abu ne ya faru acen gida suka kirata ta tafi ? " da sauri ta ɗauko wayarta dan ta kira Hajara taji dalilin tafiyarta anan taci karo da misacall ɗinta sai saƙo guda ɗaya kamar haka:-

           _SLM KALEESAT NASAN ZAKIYI MAMAKIN WAYAR GARI DA TAFIYA TA SAKAMAKON A DA NACE MIKI SATI GUDA ZANYI AMMA KUMA NA TAFI A SAFIYAR YAU, GASKIYA BAZAN IYA CIGABA DA ZAMA ACIKIN GIDAN NAN BA SABODA DAI-DAI YAKE DA WASA DA RAYUWATA JIYA MA ALLAH NE YAYI DA KWANANA A GABA DA SAI DAI KUGA MUGUN LABARI KU WAYI GARI DA GAWATA A YASHE INA MUKU FATAN ALLAH YA YAYE MUKU ABINDA YAKE ƘUNSHE CIKIN GIDAN KU SAI ANJIMA._

       Kaleesat ta maimaita saƙon Hajara yakai sau biyar saboda tsananin mamakin abinda saƙon ya ƙunsa, duba  lokacin da aka turo saƙon tayi wajen shida da rabi da minti biyu na safe (6:32 am) sintiri ta farayi a cikin falon ita kaɗai tana kaiwa da komawa, Aseela ce ta sanya kuka da alama yunwa take ji, sauko da ita Kaleesat tayi kanta tsaye ta ɗauko Nono ta bata aykuwa kamar yanda tayi mata jiya yanxu ma haka taji wani zuuuu kamar ana zuƙar jininta, ba shiri ta fisge Aseela aikuwa cikin jin zafi ta kwantar da ita kan kujera ta faɗin, " Aikuwa kinyiwa kanki tunda ƙeta kika koya wallahi yaye ki zanyi bazaki nakastani a banza ba " tana fara duba kan Nononta sai gani tayi harda ɗison jini na ɗiga, zaro ido Kaleesat tayi cikin jin tsoro kamar jiya yanxun ma tofin Addu'a ta fara yiwa gurin sannu a hankali ya rage zugi sai dai bai daina duka ba.

        Har bayan wani lokaci Kaleesat mita takeyi ita kuwa Aseela tayi ƙuri tana kallanta, tashi tayi ta nufi kitchen tana faɗin, " bari na tafasa miki ruwa indai zaki dinga shan madara ay na huta ina dalili " turus tayi lokacin da ta ƙarasa cikin kitchen ɗin, tsayawa tayi tana ƙarewa  ko'ina kallo.

     _Ummou Aslam Bint Adam_😉

         Cikin matsanancin kuka take goge hawayen fuskarta saboda ganin halin da kakarta take ciki, gefen hijabinta ta janyo ta goge hawayenta sannan ta ce, " Dan Allah Goggo karki mutu ki barni wallahi nima mutuwa zanyi, kinsan dai duk duniya babu mai so na sai ke kowa ya tsaneni inkika mutu ya kike so nayi da rayuwa ta, dan Allah Goggo ki tashi karki tafi " Goggo dake kwance tausayin Indo ne ya kamata bata yi aune ba taji hawaye na gangaro mata daga idanunta, cikin wahalalliyar murya ta fara magana, " Indo nikam tawa taxo ƙarshe haka Allah ya tsara mana kinsan duk mai rai mammaci ne, zan barki a hannun Allah kuma a hannun Huwaila da kuma mai gari, Indo kowa da kika gani da yanda Allah ya tsara masa rayuwarsa, kuma mutanen da kika ganin kamar basa sanki suna sanki Indo soyayyarki ce da ta rufemun ido yasa ko kaɗan banasan laifin duk kuwa da ke kanki kinsan abubuwan da kikeyi ba dai-dai bane " 

      Tari ne ya sarƙeta sai da ta jima tanayi sannan ya lafa, Indo ruwa ta miƙo wa Goggo tana ɗan ɗaga kanta ta bata ta sha sannan ta janye kofin tana maida Goggo kan fillon da take kwance.

      Goggo juyowa tayi ta kalli Indo ta cigaba da cewa, " Indo zan bar miki wasiyya ki zama mai haƙuri da tsoron Allah ba ruwanki da abin hannun wani ki riƙe mutumcinki dan Allah Indo ki riƙe maraicinki, ki kiyaye tsokanar da kikeyi da ɗauko magana " Indo jikinta ne ya gama sanyi sannan ta ce, " Yanxu da gaske Goggo mutuwar zakiyi ki barni ni wallahi banasan naji kina faɗan haka " murmushin ƙarfin hali tayi ta ce, " Indon Goggo kenan, maza tashi ki buɗe adaka ta cen ƙasa akwai wani ƙulli ki ɗauko shi zan miki bayaninsu " Indo jiki ba ƙwari ta tashi ta fara binciko ajiyar da Goggo ta gaya mata, cen ƙasan kaya ta hango wani ƙulli ɗaure a ɗankwali ɗauko shi tayi tazo gaban Goggo ta ajiye shi.

     " Kunce su " cewar Goggo, babu musu Indo ta kwance su wata takarda ta gani a nannaɗe da wasu hotuna guda biyu, jikin takardar rubutune kamar wasiƙa sai kuma wasu zobuna guda biyu na Azurfa da wani agogon maza  da alama shima mai tsada ne sai wani towel yello na jarirai, kallan tsaf Goggo tai musu tana goge hawaye sannan ta cewa Indo, " Indo ki adana wannan agurinki ki riƙesu wata rana zasuyi miki rana da alama wannan waɗansu hujjoji ne da shaida amma Allah shi ya barwa kansa sani " 

     Indo kanta ne ya kulle sam bata fahimci abinda Goggo ke nufi da ajiyar wannan kayan ba, bayan ta ɗaure cikin kayanta ta kaisu kamar yanda Goggo ta bata umarni, tana shirin zama Goggo ta ce mata, " Jeki gidan Huwaila kice tazo sai kije gidan Mai gari kice masa jikina ne ya tsananta inasan muhimmamiyar magana dashi " Indo ficewa tayi sukukuku kamar mara lafiya kai tsaye gidan Baba Huwaila ta wuce, da sallama ɗauke a bakinta ta shiga cikin gidan, Jamilu na bakin rariya yana wanki ya ɗago kai da mamaki yabi Indo da kallo sannan yace, " Indo Sarƙa yau kuma wani salon munafurci kika ƙullo kece yau harda sallama, Allah sa ba wata tsiyar zaki shuka mana ba " fuska ba walwala Indo ta ce masa, " ka ga Jamilu yau ba da masifa nazo ba Baba Huwaila tana ciki " Baba Huwaila ce ta ɗago labule ta ce, " a'a sarƙa rikicin gangan ya jikin Goggon? " ƙasa da murya Indo tayi tace, " wallahi jikin Goggo ya yi xafi yanxu ma cewa tai na kiraki keda Mai gari " 

       Salati Baba Huwaila ta rafka sannan ta ɗauko mayafinta dake saƙale akan ƙaure, Indo juyawa tayi kai tsaye gidan Mai Gari ta nufa, tana tafe a hanya Hanne ta tare mata hanya tana faɗin, " Rana dubu ta ɓarawo rana ɗaya tak ta me kaya, ke Sarƙa rannan wa kika zubarwa da ƙullin awara agurun Ɗan Bala mai Niƙa? " ta ƙarasa faɗa tana cakumar hijabin Indo da yayi jurwaye, da ƙarfin gaske Indo ta fisge ta ce, " kinsan dai Goggo bata da lafiya bana faɗa sai ta warke amma wallahi ki rubuta ki ajiye baki shaƙen wuya a banza ba bashi kika ɗauka " tana ƙarasa faɗa tana bangaje Hanne ta wuce abinta.
  
       Da Sallama ta shiga cikin gidan Mai Gari, da Baraka ta ci karo a tsakar gida wata uwar harara Baraka ta watsa mata batare da ta amsa sallamar Indo ba tana faɗin, " tauraruwa mai wutsiya..., " Indo batabi ta kan Baraka ba ta ce mata, " Mai Gari yana nan " aikuwa kamar ta watsawa Baraka Ruwan zafi a zafafe ta ce, " Idan yana nan Uban me zakiyi mai wato biyo shi kikayi har gida ko? Dama ay antsaigunta mun ance Mai Gari ya taɓa zuwa gurun munafukar Kakarki neman auren ki " Tun daga ƙasa Indo take ƙarewa Baraka kallo sannan ta yatsina fuska ta ce, " Mtsswww me akayi da wani Mai Gari me zanyi dashi ko a ƙafa aka ɗauranshi wallahi sai dai na kwance, Goggo kike cewa Munafuka ko? Wallahi bashi kika ɗauka Allah bawa Goggo lafiya zaki gane baki da wayo "

       Magajiya ce ta fito daga ɗakinta jin hayaniyar Indo da Baraka tana faɗin, " Wai lafiya mai yake faruwa " Indo ce tai karaf ta ce, " Magajiya Goggo ce ta turo ni gurun Mai Gari shi ne dan na tambayi Baraka take Haushi kinsanta kamar karya haka take " 
       A zabure Baraka taxo kan Indo tana faɗin, " Dan Ubanki  nice karyar wallahi ko yau sai na ci Ubanki a gidan nan  " Da sauri Magajiya ta shiga tsakani tana tura Indo hanyar waje ta ce, " Jeki cen faɗa yana cen ki je ki sameshi dan Allah karkuyi mana tashin hankali " Indo juyowa tayi tayi ƙwafa sannan ta ce, " Zamu gamu dake kinsan ance sata gidan ɓarawo rance ne " tana gama faɗa tayi tafiyarta ta bar Baraka na ta sababi.

        Fadar Mai Gari cike take da mutane kai tsaye Indo cen ta nufa, daga gefen wata bishiya ta gefen Mai Gari ta tsaya tana shirin yin magana Musa ya kalleta yace, " To uwar ƴan marasa tarbiyya a tsaye zaki tsaya mana ƙerere zaki tsugunna ki gaida Mai Gari ko sai na fyaɗoki? " guntun tsaki Indo tayi ta ce, " Musa sai ka bari inkasa da kai sannan ka ɗauka ni ba gurunka nazo ba, kuma rashin tarbiyya ay tawa da sauƙi tunda ba haura katanga nake ba " Kunya ce ta kama Musa ba shiru yaja bakinsa ya tsuke dan inya biyewa Indo sai taita bankaɗa asirinsa gaban mutane, Mai Gari ne ya kalli Indo Yace, " Ƴar gatan Goggo me ke tafe dake " ya ƙarasa faɗa yana mata wani malalacin murmushi, kauda kanta gefe tayi tana tsuke fuska ta ce, " Dama Goggo ke san muhimmiyar magana da kai jikinta ne yayi zafi " 
 
     Cikin zumuɗi Mai Gari yace, " Muje-muje Allah sa muji alheri " mutanen da ke gurun mamaki ne ya kamasu dama maganganu ɗaya biyu suna yawo agari akan cewar Mai Gari san Indo yake amma basu tabbatar ba sai yanxu da suka ga yana rawar jiki akan kiran da Goggo tayi masa.

       Indo na gaba Mai Unguwa da Mutanensa mutum biyu na biye da ita har suka ƙarasa cikin gidan Goggo, kai tsaye Indo tai musu iso suka shiga ɗakin Goggo.

      Bayan sun gaisa sunyi mata ya jiki Goggo ta kalle su ta fara magana, " Huwaila duk cikin ƙauyenan banida Aminiya tamkarki ki dubi girman Allah zan bar miki Amar Marainiyar Allah wato Indo saboda ni tawa taxo ƙarshe, Zan raba dukiya ta gida biyu zan baki Rabi ki riƙe agurinki saboda waɗansu ɗawainiya na yau da kullin da zaku dinga yi da Indo, rabi kuma zan ɗamƙawa Mai Gari ya riƙa juyawa har lokacin da Allah zaisa Indo ta samu mijin Aure ayi mata kayan ɗaki dasu " Mai Gari na jin haka wani farin ciki ya lulluɓeshi ko banza yasan zai samu tagomashin arziki saboda yasan Goggo bata da kowa a garin sai Indo kuma tana da tarin gonaki, shanu da dabbobi, Baba Huwaila hawaye ta goge ta ce, " Maryo ki daina faɗin haka cuta ba mutuwa bace " Mai Gari haɗiye murnar sa yayi yace, " Haba Goggo itafa mutuwa sai lokacinka yaxo duk tsananin ciwo idan lokaci baiyi ba sai kiga antashi " Goggo girgiza kai tayi tace, " Haka ne, Mai Gari duk wasu takarduna suna cikin waccen kwabet ɗin zaku samu komai aciki sannan.... " wani irin tari ne ya tirniƙe Goggo kafin wani lokaci har ta fita a hayyacinta, Baba Huwaila ce ke karanta mata kalmar shahada har Goggo ta samu ta biya daga nan rai yayi halinsa.

         Indo faɗawa kan Goggo tayi tana gursheƙen kuka mai tsuma zuciya, Baba Huwaila ma gefe taja tana goge hawaye na rashin Aminiyarta da tayi, Mai Gari kwallar munafurci ya goge yana basu haƙuri sannan ya miƙe yaje ya buɗe drower da Goggo ta nuna sannu a hankali ya fara ɗebo wasu takardu zuciyarsa fes ya haɗasu gaba ɗaya, ko Baba Huwaila bai bawa ba ya juya har zai fita ya juyo ya ce musu, " zanje in adana takardunnan kafin nan da sadaka asan abinyi, kuma zansa ayi shela na rashin Goggo azo ayi mata sutura akaita gidanta na gaskiya.

     _Ummou Aslam Bint Adam_😉

       Salati ta fara yi da sallallami lokaci guda kuma tsoro ne ya fara kama ta sannu a hankali ta fara leƙa sassan drower kitchen ɗinta amma duk inda ta buɗe sai dai taga garin kwanuka na marmasowa, ahankali ta taka ta leƙa store ɗin buhunnan shinkafa ne aciki sunfi talatin harda wanda Alhaji Kabeer ya siyo zai bayar sadaka dasu kwalayen taliya kowannensu yafi ashirin-ashirin amma ga mamakinta sai ganin kwalaye tayi da Buhunhuna, da sauri ta ja baya tana dafe ƙirji cikin firgici lokaci guda tsoro da tashin hankali ya ɗarsu a zuciyarta, saƙon Hajara ne ya faɗo mata da ta tuna inda take ce mata Allah ne yayi da kwananta gaba da sun wayi gari da gawarta, aykuwa ba shiri ta fito daga kitchen ɗin dan ta sawa zuciyarta ba ita ba ƙara kwana acikin gidan nan, sai yanzu ta ƙara ganin gaskiyar Hajara da ta arce daga gidan tunda farar safiya, tana zuwa Falo abunda ta gani ne ya sa taji kanta na wani irin juyawa murza idanunta tayi wai atunaninta ko idanunta ne, buɗe ido tayi ta kuma gani kamar da farko, Wuta ce ta tashi daga cikin falon gefe guda kuma rabin kujerunta na falo duk angwagwuyesu da sauri ta ƙarasa ta ɗauki Aseela ta fice daga cikin gidan da gudun gaske tana kuruwar neman taimako, da gudu securities suka fito kowa na saita harsashin bindigarsa cikin shirin ko ta kwana, Su Inna furaira ma da sauri suka fito kowa yana  neman hanyar gudu duk da su basusan dalilin ɓuyan nasu ba, jin ta sanar dasu wutace ta tashi daga cikin gidan yasa suka buɗe kofa da hanzari suka fara fita da motocin gidan waje kafin wani lokaci tuni zance ya gauraye unguwar, nan da nan sai ga ƴan kwana-kwana sun ƙaraso domin bada agajin gaggawa.

          Kai tsaye suka fara kutsa kai cikin gidan suna faishin ruwa amma kamar ƙarawa wutar petrol suke, wani abu da ya fara basu tsoro shine yanda suke ganin wutar na tunkaro su kai tsaye gadan-gadan, ganin zasu iya hallaka yasa suka ja da baya kowa ya zubawa sarautar Allah ido saboda lamarin wutar ya wuce tunanin mai tunani misalin mai misali indai ba da idanunka ka gani ba, Ƴan jaridu haka suka samu abin ɗauka kowanne daga cikinsu ƙoƙarin da yake so yake yaji ta bakin Hajiya Kaleesat sai dai tunda ta shiga motar ba wanda ya samu damar zantawa da ita, da ƙyar suka samu suka ji ta bakin wani wani Security.

        Wutar nan ba ita ta daina ci ba sai da ta shafe sama da awa biyar tana abu ɗaya, sannan dan kanta ta ɗauke lokaci guda kamar wacce aka kashe ta, sai alokacin Ƴan fire service ɗin sukayi ƙarfin halin shiga cikin gidan domin ƙarasa kashe abinda yayi saura, kurmus suka samu cikin gidan komai ya ƙone lamarin da baiyiwa kowa daɗi ba duba da irin dukiyar da ke cikin gidan Alhaji Kabeer, fitowa sukayi a sanyaye suka janyo ƙofar suka datse bakin motar da Hajiya Kaleesat ke ciki suka ƙaraso suka shaida mata duk abinda suka gani, cikin rashin jindaɗi ta amsa musu daga nan ta umarci Driver da su wuce da su ita da su Inna Furaira cen gidan Hajiya yaya.

     Bayan sun ƙarasa cen gidan yanayinsu ne ya tabbatarwa da Hajiya Yaya babu lafiya, sai da sukayi wanka sannan Hajiya Kaleesat ta sanarwa da iyayenta duk abinda yake faruwa, gaba ɗaya jimanta musu sukayi cen wani ɓangare aka gyarawa Khaleesat su kuma su Inna Furaira aka ce ku koma ɓangaren su Salmai mai aiki, haka suka cigaba da zamansu acikin gidan iyayen Kaleesat babu wata damuwa.

          Alhaji Kabeer abin duniya gaba ɗaya yabi addabi rayuwarsa tunaninsa ɗaya ina Jauren nene ya kai ƴarsa Aseela, haka ya zama kamar taɓi-taɓi banda surutai ba abinda yake musu yawancin maganarsa bata wuce Aseela da matarsa Kaleesat, washe gari aka sanya shi a mota kai tsaye asibiti aka kaishi domin duba ƙwaƙwalwarsa, masana ɓangaren lafiya sunyi duk iya bakin ƙoƙarinsu wajen ganin ko akwai wani abu da yake damun Alhaji Kabeer amma sam babu wani abu da suka gani, haka aka ƙara maida Alhaji Kabeer cen gidan ajiya da gyaran hali  kafin lokacin da za'a sake komawa shari'ar.

     A ranar da aka kaishi Asibiti da daddare yana kwance kamar almara sai ganin inuwar mutane yayi wajen su huɗu sun tumkaro gurin da yake, azabure ya tashi zaune yana ɗan matsawa baya kafin yayi wani yunƙuri tuni suka cimmasa, zagaye shi suka farayi suna waɗansu irin surutai da yarirrika iri daban-daban, sai da suka yi yare yafi kala goma sannan suka fara hausa anan ne Alhaji Kabeer ya fara fahimtar abinda suke faɗa.

          " _Bazamu bari a kashe ka ba domin ɗaukar fansa da hannunmu zamuyi kamar yanda mukayiwa Amininka da fuskarka, Bazamu wanzar da fansa akanku cikin ƙanƙanin lokaci ba harsai mun wahaltar da ruhinka tamkar yanda kuka aikata agaremu, zamu dawo muku da Aseela gurin Mahaifiyarta saboda wani dalili mai ƙarfi, gidan da aka kaimana abokiyar ruhinmu yafi karfinta tana iya rasa sauran sinadarin ruhinta, kasan mai yasa zamu dawo muku da Aseela?? Saboda mu ɗauke hankulan mutane game da rikitattun al'amura bama buƙatar fahimtar kowa domin duk wanda ya fahimci halin da ake ciki zai taimaka muku ta fuskar rokon Allah, har yanxu Matarka ta kasa fahimtar abubuwan da muke nusar da ita, aduk lokacin da muka bijiro mata da wani abun al'amara sai mu sa mata shakku da wasu-wasi acikin zuciyarta, Zamu ɗaga muku ƙafa na wani lokaci mu baku baya amma kafin mu tafi dole zamu aiwatar da wani kyakykyawan al'amari amma watakila bazai muku daɗi ba, shawara ɗaya zamu baka ka sanarwa duniya abunda kuka aikata kuma ku tono duk wanni sirri da kuka binne na ƙarƙashin ƙasa inba haka ba dawowarmu baza muku daɗi ba, duk wanda yake da sa hannu aciki haɗuwarmu bazatayi kyawu ba, Ka tuna mun ɗauki Aseela tayi rayuwa acikinmu haka nan akwai sirrin da mu kaɗai muka barwa kanmu tsakaninmu da ita, AMMA TABBAS RUHI SAI YA CIKA BURINSA KAMAR YANDA YA FARA ƊAUKAN FANSA_ " sannu a hankali suka fara ɓacewa daga gabansa sai wata matashiyar budurwa da a kowanne lokaci hawayen jini take, harta juya zata tafi ta juyo ta kalleshi ta ce, " NI MUNEERA NAYI MAKA ALƘAWARIN DUK DAREN DAƊEWA SAI RUHINA YA ƊAUKI FANSAR ZALINCIN DA A KA WANZAR AGARENI " wani matsanancin kukan ta fashe da shi sannan ta nutsa ta ƙarƙashin ƙasa ta ɓace.

       Alhaji Kabeer da yake zaune kamar mara jini ajika gaba ɗaya jikinsa yayi sanyi tsoro firgici tare da tashin hankali ne suka mamaye zuciyarsa, nadama tare da dana sani yakeyi acikin zuciyarsa atake yaji tsanar kansa ta mamaye zuciyarsa, lokaci guda yaji gaba ɗaya tsanar duniya da ƙyale-kyalenta ya mamaye zuciyarsa, kamar wani ƙaramin yaro dafe kansa yayi ya rushe da wani irin matsanancin kuka mai cin zuciya.


        *A ƘASAR INDIA*

       Tunda Alhaji Habibu yaji labarin abinda faru da Alhaji Abdurrahman gaba ɗaya ya shiga firgici da tashin hankali, bai kuma shiga damuwa ba sai lokacin da labari ya ishe masa akan cewar Alhaji Kabeer ne yayi kisan kan, gaba ɗaya rasa nutsuwarsa yayi har sai da matarsa ta fara fahimtar halin da yake ciki amma idan ta tuna rashin da yayi na Abokinsa da kuma halin da Abokinsa ya shiga sai ta kauda tunani komai aranta.
         Wata rana kimanin karfe uku na dare Alhaji Habibu na falo a zaune da Laptop yana aiki gefensa kofi ne da coffee aciki yana sha, daga cen bakin ƙofar shigowa ya ji anturo ƙofa alamar shigowa mamaki ne ya kamashi ya ɗan dakata da abinda yake hankalinsa na bakin ƙofar, ji yayi antura ƙofar anmaida alamar rufewa sai dai baiji motsin kowa ba, atunaninsa Saifullah mai gadi ne hakan ne yasa ya kwala masa kira amma sai jin shiru yayi, takun tafiya ya faraji kwas kwas kwas yana kuma kallan gurun sai ganin ƙafafun ƙwarangwal yayi daga kan gwiwa zuwa ƙafa amma babu gangar jikin, zaro idanu yayi cikin tashin hankali azabure ya miƙe tsaye.

      Baiyi aune ba ta bayansa sai jiyayi ance, " KIBAR GULLI BARSAI " ( INA ZAKA TAFI NE ) cikin tsananin tashin hankali ya juya azabure, yana juyawa yaci karo da fuskar DR.ARYAN da tsananin mamaki a fuskarsa ya fara nuna sa da ɗan yatsa yace, " DR. ARYAN kaine a cikin daren nan " lanƙwasar da kansa Dr. Aryan yayi yana masa wani irin kallo sannan ya hankaɗa Alhaji Habibu kan kujera kansan ya hau jijjagawa yana karanta waɗansu irin kalmomi take ya rikiɗa zuwa wani ɗan gajeran mutum mai mummunar siffa.

      Alhaji Habibu kusan suman zaune yayi saboda tozali da yayi da fuskar da ya santa tsawon shekaru da mutuwa, cikin tashin hankali ya ce, " MAI IFRITU DA TSILGE dama baka mutu ba? " Gajaren mutumin nan riƙiɗa ya kumayi sai gashi ya komai ƙwaramgwal wani irin ruwa mai yauƙi na zuba daga gaɓɓan jikinsa ga wasu irin gashi na tsirowa ta jikinsa, wata irin dariya ya ƙyaƙyace da ita sannan ya murtuke fuska ya kalli Alhaji Habibu yace.

        " _MAI IFRITU DA TSILGE YA MUTU AMMA RUHINSA NA YAWO DOMIN ƊAUKAN FANSA " yana rufe baki ya kalli ƙofar ɗakin su Kausar yace, " GARGIS MANDUKIZA LALBISAKU MIDADU TARTIG BAMDU " ( TSILGE FITO YAU AIKINKI YA ƘARE DAN HAKA A YAU ZAKIYI BANKWANA DASU_ ) yana gama faɗa sai ga Kausar ta taso ta turo ƙofar ɗakin ta fito, zuwa tai ta tsugunna agaban Mai Ifritu tana duƙar da kai ƙasa.

    Cikin tashin hankali Alhaji Habibu ya ce, " Dan Allah karka cutar da ita wallahi duk cikin yarana nafi ji da ita har cikin zuciyata " Rinannun idanunta da sukayi ja ta ɗago ta kalli Alhaji Habibu da kausarshiyar murya ta ce, " ni ba ƴarka ba ce ƴarka tana ɗaki hasalima ni maƙiyyarka ce " Mai Ifritu jinjina kai yayi sannan ya nuna mata hanyar fita waje, ba musu ta tashi ta fice daga cikin gidan, tana fita gwarangwal ɗin Mai Ifritu yayi girgiza zuwa hallitarsa ta farko sannan ya nuna Alhaji Habibu ya ce.

         " _Umarni ne zan baka yanxu ruwanka ne ka ɗauka ko ka karka ɗauka, tun daga yanxu ka fara shiri zuwa ƙasa Nigeria domin kaine zaka wanke Abokinka daga zargin da ake masa, idan kayi biris da umarninmu zaka ganewa idanunka domin duk kwana ɗaya da zaka ƙara a ƙasar nan dai-dai yake da rasa wani naka daga cikin danginka ne da iyalanka zamu fara har sai mun ƙarar da danginka muddin baka bi umarninmu ba, ruwanka ne ka zaune a ayi suturar ƴarka Kausar ruwanka ne ka tafi tun kafin suturarta, idan ka ga dama ka gayawa mutane sirrin da kuka binne dabara ta ragewa mai shiga rijiya " yana gama faɗa ya tafa hannunsa yana buga ƙasa a take yabi ta cikin ƙarshin ƙasa ya ɓace.

 _BARKANMU DA JUMA'A KAR AMANTA DA KARANTA SURATUL KHAHFI_😍

       Alhaji Habibu zaune yayi kamar wanda aka zarewa laka ajikinsa, yana yunƙurin tashi yaji Hajiya Aisha matarsa ta turo ƙofa ta fito da alama tashinta kenan daga baccin, a firgice ya waiga saboda atunaninsa Mai ifrutu da tsalge ne ya sake dawowa, ganin yanayin da sa sameshi a ciki ya sa ta jefo masa tambaya, " Daddyn Kausar lafiya duk naga yanakinka ya sauya? Tun fa ina daga ɗaki nake jiyo maganganunka sama-sama " duburburcewa yayi ya fara kame-kame dan kar ta fuskanci wani abu ya faru dashi na tsoratarwa ya ce, " Amm dama wani issue ne muka tattauna ta waya nida wani abokina sai kuma waya da na samu daga Nigeria kiran gaggawa ne dan a gobe-goben nan ma zan wuce cen, amma muje-muje nima dama na gama muje na fara haɗa kayana "

       Kallanshi tayi cikin damuwa ta ce, " Haba Daddyn Kausar wane irin aiki ne za'a buƙace ka gobe-gobe tafiya Nigeria kuma... " da sauri ya katse ta yana faɗin, " Kamar bakinsan ya yanayin aikinmu yake ba har sai kin zauna kina tuhuma ta mai yasa kike haka ne? " ganin irin faɗan daya rufeta dashi ne yasa taja bakinta tayi gum, gaba ya wuce tana biye dashi a baya har suka ƙarasa cikin bedroom ɗinsu, sai dai acen ƙasan zuciyarsa ji yake babu daɗi musamman idan ya tuno irin taɓargazar da ya aikata batare da sanin iyalansa da ahalinsa ba.

     Hajiya Aisha suna shiga ta fara haɗa masa kayansa acikin trollybag ɗinsa, tana haɗawa yana binta da kallo cikin tausayawa, ƙofa ya tura ya fita kai tsaye ɗakinsu kausar ya tura ya shiga zuciyar na azalzalarsa sai dukan uku-uku take yi fargabarsa ɗaya abinda idanunsa zasu gane masa, cen kan gadonta ya hangota tana kwance ahankali ya ƙarasa gurunta yana shafa fuskarta, tsai yayi da tunaninsa yana ƙare mata kallo gabansa ne ya yanke ya faɗi ganin babu numfashi a jikinta juyo da ita yayi dan ganin ya tabbatar da abinda yake zargi aykuwa sai gani yayi jikinta ya biyoshi yaraf ga wani baƙin jini da ya fito ta gefen bakinta, hancinta da ma kunnenta ahankali ya maida ta yanda take yaja abun rufarta ya rufe kamar yanda ya sameta da farko, da sauri ya fice daga ɗakin saboda wani matsanancin kuka da yaji ya taso masa, da sauri ya wuce part ɗin baƙi yana shiga falon ya durƙushe a ƙasa yana gursheƙen kuka kamar wani mace, sai da yayi mai isarsa ya wuce toilet ya wanke fuskarsa ya fito, yana fitowa falo Mai Ifritu ya gani zaune ya harɗe ƙafa ɗaya kan ɗaya suna haɗa ido ya kece masa da wata mahaukaciyar dariya, sai da yayi mai isarsa sannan ya murtuke fuska ya ce, " Inafatan  ka girbi abinda ka shuka da hannunka ko? Mantuwa nayi shiyasa na dawo na baka saƙo domin daga yau bazaka ƙara ganina ba bazamu kuma haɗuwa da kai ba, ko mai yanayin kamata bazaka ƙara gani ba, ungo wannan " ya ƙarasa faɗa yana miƙawa Alhaji Habibu wata ƙwayar ido, atsorace yaja baya saboda ganin ƙwayar idon mutum na yawo a tafin hannun Mai Ifritu, wata uwar tsawa ya bugawa Alhaji Habibu a take ya ƙarasa yasa hannu ya karɓa jiki na karkarwa, Mai Ifritu wata dariyar ya bushe da ita sannan ya ce, " wannan ka riƙe shi da muhimmanci domin shi ne hujja guɗa da zata wanke Abokinka acikin kotu, wannan da kake gani kai kaɗai zaka dinga ganinsa a matsayin ƙwayar ido amma duk wanda zai kalleshi sai ganshi ne a matsayin memory card, karɓar wannan ƙwayar idon da kayi tamkar ka karɓi rukunin wanxuwar ruhinka tare da mu, inasan ka sanarwa da Kotu cewar kaine kayi kisan kan tare da sa hannun matar marigayyin haka kawai nake san jin daga gareka, daga nan aikinka ya ƙare ka barmana sauran " a firgice Alhaji Habibu ya ɗago ya kalli Mai Ifritu ya ce, " Idan na faɗi haka kasheni zasuyi kisan zai iya dawowa kaina dan Allah kamun rai Mai Ifrutu karka kashe ni " wata uwar dariya ya bushe a ita sannan ya tsuke fuska ya ce, " ko a lokacin da ruhina yana raye a doron ƙasa banasan naji ambatar waɗannan kalmomin daga bakin duk wani makusanci na, laifinka zai ƙara yawa hukuncin ka ya ƙaru, mutuwa dole ka mutu dole na ka mutu hahahahaha " ya ƙarasa faɗa yana ƙyaƙyacewa da dariya lokaci guda ya ɓace daga gurin.

      Alhaji Habibu rasa abinda yake masa daɗi yayi waige-waige ya ƙarayi ko zai ga Mai Tsilge ya bayyana amma shiru babu alamarsa, jiki ba ƙwari ya wuce ya nufi cem sashensu a ɓoye ya buɗe akwatinsa cen ƙasan kaya ya saka, cen gefen gado ya rafka uban tagumi hawaye bibbiyu na bin gefen fuskarsa, alokacin tuni Hajiya Aisha har ta koma kan gado tayi kwanciyarta.

       Ya jima cikin wannan yanayin sannan ya tashi ya faɗa toilet ya ɗauro alwala yayi sallah yana kaiwa Allah kukansa, bayan ya idar gefe ya koma yana tunanin rayuwarsa ta baya, nadama tare da dana sani ne lulluɓe acikin zuciyarsa, yanda yaga rana haka ya ƙarasa ganin daren shi cikin tashin hankali, lokaci-lokaci yake kallon matarsa yana tausayinta musamman idan ya tuna zasu wayi gari da mutuwar Kausar, yana gabatar da sallah Asuba ya fice da jakarsa kasancewar yana da wani abokinsa da yake aiki a airport yasa ko kaɗan bai samu wata matsala ba, duk yanda mai ɗakinsa taso yi masa rakiya fir yaƙi amincewa sai da ya lallɓata ya nuna mata baifi yayi kwana uku zuwa biyar ba, yana fita daga gidan ya ciro wayarsa ya kashe ta dan gudun kiran ya shigo masa, saboda yasan muddin ta wayi gari da ganin gawar Kausar zata kirashi ta sanar dashi kuma ayanda tasan yake ƙaunarta kowanne aiki ne zai iya barinshi kuma ko gurun aiki ma zasu iya bashi hutu, su kansu gurin aiki sai da yaje airport ya kira yake sanar dasu wani uzuri ya sameshi a gida Nigeria zaiyi tafiya na kwana biyu.

        Alhaji Habibu bashi ya taso daga ƙasar India ba sai kimanin ƙarfe bakwai da rabi na safiya, da ka fuskanci shi zaka fahimci yana cikin damuwa da tashin hankali, bayan saukarsu kai tsaye wani hotal ya kama dake Sharaɗa sai da yayi wanka sannan ya kunna wayarsa, saƙwanni ya gani sun kusa goma kusan fin rabi duk na matarsa ne, jikinsa ne yayi sanyi wani irin ƙunci da ɓacin rai ne ya mamaye zuciyarsa, lambarta ya danna ya kira aykuwa bugu ɗaya yaji aka ɗauka murya a sanyaye ya fara magana, daga cen ɓangaren yaji matarsa ta rushe da wani matsanancin kuka, runtse idanunsa yayi saboda yanda yake jin sautin shashsheƙar kukanta har cikin zuciyarta, sai da tayi mai isarta sannan ta fara magana, " Daddyn Kausar babu Kausar, Kausar ɗina ta mutu ta mutu Daddyn Kausar tun safe nake kiranka wayarka akashe.... " katse ta yayi cikin firgici tamkar bai san abinda yake faruwa ba, sanar da shi tayi tun farkon shigarta ɗakinsu da halin da ta sameta aciki, ƙwallah yaji na ɗiga daga idanunsa sannu a hankali ya fara lallashinta har ya samu ta tsagaita da kukan da take yi, daga ƙarshe ta sanar dashi Kausar na hospital a mutuware sai ya koma za'ayi mata sutura, ganin irin halin da take ciki yasa ya ƙara kwantar mata da hankali sannan ya ce mata kwana biyu zuwa uku zai koma cen ƙasar India, sun juma suna waya sannan sukayi sallama.

      Bayan da suka gama waya sai da yayi kukansa ya goge hawaye sannan ya nemo Number Hajiya Kaleesat ya kira, sai da ta kusa katsewa sannan ta ɗauka, amsa mata yayi sannan suka gaisa ya sanar da ita mutuwar Kausar cikin jimami tayi masa gaisuwa, bayan sun gama jajantawa ya fara mata magana, " Kaleesat dama na ƙaraso cikin Nigeria domin samun damar halartar zaman kotun da za'a ƙara shiga, yanzu yaushe ne zama na gaba? " ajiyar zuciya ta sauke sannan ta ce, " Idan Allah ya kaimu jibi Monday zamu kuma shiga, Alhaji mun gode ƙwarai da wannan kulawa da ka bamu Ubangiji ya bar zaman tare, tabbas samun abokai irinku sunyi ƙaraci Allah ya bamu nasara " gaba ɗaya maganganun Kaleesat jin su yake kamar saukar garwashi a jikinsa, bin ta kawai yake da amsa amma gaba ɗaya cikin zuciyarsa jinta yake babu daɗi.
  
     " Yanxu Inasan ganin ur Exellency ya za'ayi " cewar Alhaji Habibu, 

   " Ehto sai dai ko zuwa gobe lahadi tunda kaga yau lokaci ya ƙure "  Kaleesat ta faɗa, ƙarasa tattaunawa sukayi sannan sukayi sallama.

     Washe gari kimanin ƙarfe goma na safe suka nufi cen gidan yarin da Alhaji Kabeer yake, sai da suka cike duk wani cike-cike da ya kamata sannan aka basu damar ganawa da Alhaji Kabeer, lokacin da Kaleeat tayi tozali da mai gidan nata faɗawa tayi jikinsa tana fashewa da wani irin kuka, prison service ɗin dake gefe ne yayi mata magana sannan ta tsagaita da kukan,  Alhaji Habibu ne ya fara jajantawa Alhaji Kabeer akan abinda ya faru sannan ya kalli Kaleesat ya roƙeta ta basu guri, ba musu ta tashi ta fice cikin ƙasa-ƙasa da murya ya fara yiwa Alhaji Kabeer magana yanda wancen Prison service ɗin bazai fahimci abinda suke tattanawa ba, gaba ɗaya duk abinda ya faru kafin tahowarsa ya sanar dashi da Ƙwayar idon a aka bashi har zuwa rasuwar Kausar.

    Hankalin Alhaji Kabeer ƙara tashi yayi cikin nadama Alhaji Habibu ya ce, " Ur Exellency na gaji da ɓoye wannan abun dana aikata kaima ya kamata ka bayyanawa duniya abinda ka aikata ko ka samu ka fita daga ƙangin waɗannan ababen hallitar, nidai na saddaƙar dan haka na yanke ƙauna jiki na yana bani baza su taɓa barinmu ba har sai sun ɗauki fansa, kaga wannan ɗan littafin " ya ƙarasa faɗa yana ciro wani ɗan ƙaramin memo a aljihun yana cigaba da cewa, " Ina da irinsu guda biyu zan bar wannan agurunku ɗaya yana cen India koda bayan raina ka cewa Iyalaina da ƴan uwana su gafarceni akan mummunan aikin dana aikata, sauran wasiyyar da zan bar muku tana cikin wannan memo zan barwa Mai ɗakinka saboda bansan ya rayuwa zata kasance dani ba, tunda suka kashe mun Kausar nima bazasu barni ba " ya ƙarasa faɗa yana fashewa da kuka shima Alhaji Kabeer kukan ya saka sai da suka jima a haka sannan Ma'aikacin nan da ke gefe ya kallesu ya ce, " Time off Alhaji mu ƙarasa ciki " Alhaji Habibu ta shi yayi yana sharar ƙwallar ya fice daga gurin, Alhaji Kabeer ne ya cewa ganduroban, " Pls ka ƙaramun lokaci inasan sallama da mai ɗakina " ana cikin haka Kaleesat ta shigo gurunsa ta ƙarasa sun jima suna tattaunawa sannan ya sukayi sallama ta juya ta fita tana waiwayensa tana hawaye.

   *KOOOOOOTUUUUUUU*🥱

           Alhaji Kabeer cikin wani irin yanayi ya koma cikin ɗakinsa nadama da dana sani cike da zuciyarsa, wani ɓarin na daga cikin zuciyarsa ne ya ce, " Ka bayyana duk wani abu da kasan kun aikata shi kai da abokan yinka ko kwa samu ku samu kwanciyar hankali " ajiyar zuciya ya sauke yana tunanin irin tsangwamar da zai fuskanta muddin duniya taji irin taɓargazar da suka aikata, ɗayan ɓarin zuciyarsa ne ya ce, " Taya zaka tona asirin kanka da kanka wannan ma aya kamar ka ɗauko wuƙa da hannunka ka daɓawa cikinka ne, karka manta kaifa babban mutum ne a ƙasarnan kana da tarin masoya haka nan kana da tarin maƙiya, idan kayi haka ka bawa maƙiyanka damar cin karensu babu babbaka akanka dan haka kaja bakinka kayi shiru tunda ba kai kaɗai ka aikata ba " shi kaɗai yake ta saƙa da warwara acikin zuciyarsa har ya samu yayi ruƙo da shawara ɗaya wacce yaga itace mafi dacewa agareshi.


*WASHE GARI*

        Kamar yanda yake a rubuce litinin ne ya kama ranar da Za'a ƙara sauraren ƙarar Alhaji Kabeer da Iyalan marigayi Alhaji Abdurrahman suka shigar da ƙara, kamar kullin kotun cike take da mutane Alƙali da lauyoyi kowanne yana mazauninsa daga cen wajen kotun mutane ne daga ko'ina na sassan cikin birnin kano, ƴan jarida da mujallu zagaye suke kowa na shirin kota kwana na samun damar naɗar muryar wanda ake ƙara zuwa waɗanda suke ƙarar.

         Magatakarda ne ya miƙe tsaye yana karanto ƙunshin ƙarar su Alhaji Kabeer bayan ya gama ya miƙawa Alƙali file ɗin ya koma mazauninsa, Alƙalin buɗewa yayi ya ɗan duba headlines ɗin sannnan ya rufe ya juyo ga Lauyoyin masu ƙara da lauyan wanda ake ƙara ya ce, " Zamu fara da Lauyan masu ƙara Br Ahmad ko ka shirya? "

     Miƙewa tsaye Br Ahmad yayi cikin girmamawa ya ce, " Ashirye nake ya mai shari'a " kotu tana saurarenka " cewar Alƙali.

     Gyara tsayuwarsa yayi ya fara magana, " Kamar yanda aka sani nine lauyan marigayi Alhaji Abdurrahman dan haka zan fara gabatar da hujja ta farko a yau, idan Malam Saminu yana kusa kotu tana san ganinsa " Dattijon na shirin tashi yaji jikinsa ya sandare wani irin sanyi na shigarsa daga nan bai sake sanin mai yake faruwa ba, wani dattijo ne ya taso mai siffar Malam Saminu ya je ya shiga cikin gurin da ake tsayawa domin bada shaida.

     Lauyan ne yace masa, " Mlm Saminu  munaso muji cikakken sunanka da kuma matsayinka agidan wannan marigayin " gyara tsayuwa Dattijon yayi yace, " nidai Sunana Malam Saminu kuma ni mai gadi ne agidan Alhaji Abdurrahman na shafe shekara goma ina gadi a gidansa " 

      " Ranar da aka kashe mai gidanka kana ina ranar? kuma waye yazo kuma da wane irin yanayi ya shigo? " Br Ahmad ya tambaye shi, Malam Saminu ya cigaba da bayani, " Ina zaune a mazaunina wato bakin ƙofa sai naji anata knocking, ina buɗe ƙofa a hassale naga ya shigo yana huci ni da sauran ma'aikata muna masa sannu da zuwa bai tanka mana ba kawai ya shige ciki bayan wani lokaci naga ya fito da hanzari sai muka ji ihun kuka da kururu, nida sauran masu aikin muna shiga muka samu marigayi kwance ba rai cikin jini " Br Ahmad yace, " Malam Saminu baka gaya mana waye ya shige ka a bakin gate ba duba da kotu tana amfani ne da hujjoji " Malam saminu juyawa yayi gurun Alhaji Habibu yace, " Gashi cen Alhaji Habibu " gaba ɗaya idanu ne suka koma kan Alhaji Habibu, Alhaji Habibu najin haka sai da hanatar cikinsa ta kaɗa ya haɗiye wani irin yawu mai ɗaci, hatta Alƙali sai da ya ɗago da kai ya kalli gurin da yaga Malam Saminu ya nuna zame glass ɗin idanunsa yayi yace, " Malam Saminu Kotu ba gurin wasa bace ka kiyaye " shi kansa Br Ahmad mamaki ne ƙarara akan fuskarsa saboda yasan ba haka sukayi da Malam Saminu ba kafin zaman kotun yana cikin tunani karaf yaji Mlm Saminu ya cigaba da cewa, " Ya mai shari'a ba wasa nake ba da gaske nake idan ma ana tantama za'a iya kiran shi Alhaji Habibun ya faɗa da bakinsa " Alƙali da kansa ya ce Alhaji Habibu ya fito, jiki ba ƙwari Alhaji Habibu ya yunƙura ya fito Malam Saminu ya fito daga ciki shi ya shiga, Alhaji Habibu tunda Malam Saminu ya fito jikinsa ya bashi akwai wata a ƙasa, cikin karyewar zuciya ya ce, " Assalamu alaikum nidai sunana Alhaji Habibu kuma ni Abokin marigayi ne da shi Alhaji Kabeer wanda ake zargi " Alƙali ya ce masa, " Shin kaji mai wancen bawan Allah ya faɗa game da kai muna san jin ƙarin bayani daga bakinka " 

       Ajiyar zuciya ya sauke yana fargabar halin da zai jefa kansa aciki, kamar daga sama yaji Muryar Mai Ifritu yana faɗin, " Dabara ta rage gareka muddin ka saɓa alƙawarinmu ruhinka fansa ne agaremu " daga cen gefe Alƙali ya ce, " Muje zuwa kai muke saurare " Idanun Alhaji Habibu ne suka ciko da ƙwallah sannan ya fara magan,

      " Tabbas ni ne kashe shi tare da haɗin kan matarsa wato uwar yaransa, wannan Shaidar ta baya da aka bayar ta bogi ce ga ainihin cikakkiyar shaida a hannuna " ya ƙarasa faɗa yana zaro wannan ƙwayar idanun da Mai Ifritu ya bashi, Magatakarda ne ya tashi ya karɓo memory card din da suka ga ya ciro take aka sashi jikin USB aka sanya a Laptop ɗin Br Abubakar, ƙayataccen gidan Lambu aka hango Alhaji Habibu da Uwar gidan Marigayi suna zaune kan wasu fararen kujeru da table a gabansu suna shan Drinks, Alhaji Habibu ne ya kalleta yace, " Mutuniyar saboda ke fa nazo ƙasar nan amma zaki mun rowar kanki kince Maigidanki na gari, wai ma wacce irin Magana ce mai muhimmanci haka da kikace sai nazo zamuyi ta " far tayi da idanu sannan tace, " haba dear saurin me kake haka? Nagaya maka ni mallakinka ce ta har abada, Maganar da nace sai kazo kuma so nake a kashemun wancen garan dan na samu dukiya nida yara muyi yanda muke so " ta ƙarasa faɗa tana kashe masa ido ɗaya.

      Murmushi Alhaji Habibu yayi yace mata, " Wannan ay mai sauƙi ne amma kuma wa ya kamata nasa yayi wannan aikin? " bushewa tayi da wata iriyar dariya sannan ta ce, " Wannan duk mai sauƙi ne na shirya komai karka damu, nasa ansarrafa mun fuska irin ta Alhaji Kabeer sauran labarin mu haɗe da kai " daga nan sai hoton video ya ɗauke sai kuma aka ƙara nuno Desame irin video wanda CCTV camera ta nuna amma shi wannan ya nuna har fitowar Alhaji Kabeer daga cikin gidan, yana fita cen ƙofar gida ya tsige wata fuska sai ga fuskar Alhaji Habibu ta bayyana, murmushi ya saki sannan ya jefa fuskar cikin mota ya buɗe ya shiga ya bar ƙofar gidan. 

       Gaba ɗaya mutanen gurin jikinsu ne yayi sanyi hakan ne ya haifar da tashin ƙananan maganganu acikin kotun, Br Ahma jikinsa ne yayi sanyi kunya gaba ɗaya ta kamashi saboda kowa kallon lauya maƙaryaci kuma azzalumi yake masa, Alhaji Kabeer ƙwallah ce ta zuraro daga idanunsa saboda yasan duk abinda Abokinsa ya faɗa ba gaskiya bane, mutane kuwa tsammani sukayi ko kukan farin ciki yake na bayyanar gaskiya, Bubbuga Table Alƙali yayi aka tsagaita da ƴar hayaniyar da take tashi, Kaleesat dake cen gefe da wasu daga cikin tsirarun ƴan uwan Alhaji Kabeer Allah wadai suke suna jin tsanar Alhaji Habibu acikin zuciyarsu musamman Khaleesat da taji duk duniya bata da maƙiyi da ya wuce shi.

    Alƙali ne ya kalli Alhaji Habibu yace, " ka tabbatar da abinda aka gani a video nan gaakiya ne inasan ka nutsu Kotu bata ɗaukar raini muddin muka samu ba gaskiya bane babu shakka sai mun hukunta ka " ba tantama Alhaji Habibu ya goge ƙwallar Idanunsa ya ce, " Koma kuka gani shi ne gaskiyar lamari " Alƙalin yayi karaf ya ce, " Anma ina mamakin yanda akayi kuka ɗauki video kanku da kanku bayan kunsan abinda zaku shuka bamai kyau bane anya babu wata manaƙisar aciki? " Alhaji Habibu jim yayi ya rasa amsar da zai bayar baiyi aune ba yaga wani mai irun siffarsa ya amshe maganar da, " Eh nasan duk mai hankali zaiyi mamakin ganin haka sai dai ba abin mamaki bame saboda nima bansan da wannan video ba, sai da wani abu ya haɗamu faɗa bayan rasuwar shi ne tace tana da wannan video xata kai ayi editing acire hotonta asa kanwar marigayin to nikuma gaskiya lahirata nake tsoro take naji nadama ta shige ni shi ne nayi mata dabara har na ƙarɓi wannan memory nayi mata bazata a idon duniya " gaba ɗaya mutanen gurun mamaki ne ya ƙara kamasu, atake kuwa ƴan uwan marigayi Alhaji Abdurrahman suka fara tsine mata suna Allah wadai da hali irin nata, su kansu ƴaƴanta wata irin tsanarta sukaji a zuciyarta musamman da wannan munanan halayen nata suka bayyana a Idon duniya.

     Alƙali ne ya kalli sashen zaman mutane ya ce, " Ko Uwargidan marigayi ta na kusa Kotu tana san ganinta" 

       Tun lokacin da Alhaji Habibu ya fito yana bada shaida taji jikinta yayi mata wani iri waɗansu irin kalmomi taji ana karanta mata tana haddarsu kamar karatu, Alƙali ne ya jefo mata tambaya kamar haka, " Kotu nasan taji sunanki sannan tanaso taji shin abinda bawan Allah nan ya faɗa gaskiya ne? " 
       Gyara tsayuwarta tayi ta ce, " Nidai Sunana Hajiya Saratu matar marigayi Alhaji Abdurrahman " Jim tayi tai shiru Alƙali ya ce mata, " ke muke sauraro "

      Hajiya Saratu ji tai bakinta ya fara magana batare da umarninta ba, " Eh tabbats hakane duk maganganun daya faɗa sai dai ina roƙon kotu mai alfarma da tayi mana sassauci hakan ya faru ne bisa sharrin shaiɗan da ruɗun duniya " gaba ɗaya kotun hautsinewa tayi da hayaniya kowa da abinda yakw tofawa daga albarkacin bakinsa, mafi yawa masu zaginta da ganin cin amanarta sunfi yawa, Alƙali ne yayi ƴan rubuce-rubuce sannan ya ɗago ya kalli lauyoyin yace, " ko akwai mai maga daga cikin lauyoyin mai ƙara da wanda ake ƙara " Br Abubakar sanin ba wata ƙaƙƙarar hujja garshi ba ganin anyi masa hajji da umara yasa yace, " Ina da ita ya mai girma mai sharia " gyaɗa kai Alƙali yayi Br Abubakar ya fito ya kallesu su biyun yace, " A zahiri kowa yasan kai Abokin Alhaji Kabeer ne hasalima lokacin da ya kai ƴarsa ƙasar India a gidanka ya sauka shin ko akwai wani abu da taɓa haɗaku da har ka amince da a ƙulla masa wannan zalincin " Alhaji Habibu ji yayi mai siffarsa yace, " eh to akwai amma wannan sirri ne da na barwa zuciyata wanda ko shi Alhaji Kabeer bai sani ba " 

      Kallan Hajiya Saratu yayi ya jefa mata tambaya itama, " Kefa Hajiya Saratu ko akwai abinda ya taɓa haɗaku da kika ƙulla masa wannan sharrin? " Gyaɗa kai tayi sannan tace, " Gaskiya ni da shi babu sa'insa amma ni acikin zuciyata ina matuƙar jin ƙaunarsa a zuciyata nayi iya bakin ƙoƙari na dan inja hankalinsa abin ya faskara shi ne na yanke wannan hukuncin gwara muyi biyu mu rasa itama Kaleesat ta rasa shi" Tana yin shiru acikin zuciyarta take mamakin yanda ta ke furta maganganun da ko kaɗan ba haka bane amma da ta ɗaga baki zata faɗi gaskiya sai taji bakinta yayi nauyi.

   Br Abubakar komawa yayi mazauninsa ya kalli Alƙali yace, " Nagama tambayoyina yamai shari'a " Alƙali rubutu yayi sannan ya kalli Br Ahmad yace, " Lauyan masu ƙara kana da abin cewa " Br Ahmad miƙewa tsaye yayi yace, " Ina da ita ya mai shari'a, Yamai shari'a ina san na wanke kaina agaban kotu da mazauna cikinta, ni Br Ahmad na tashi daga lauya mai kariya saboda waɗannan dalilan da suka gabata a gaban kotu, banida masaniya dangane da duk wani makirci da suka ƙulla idan kuma na faɗi kuskure a maganata suna iya musawa " yana gama faɗa ya koma ya zauna.

      Alƙali ne ya kalli su Alhaji Habibu yace, " kuna da magana ne? " dukkansu shiru sukayi ganin haka yasa Alƙali ya ce, " A Yau Ranar litinin goma ga wannan watan da muke ciki kotu mai mai lamba ta biyu ta yankewa Alhaji Habibu shida Hajiya Saratu kisa ta hanyar rataya, haka zalika kotu ta wanke Alhaji Kabeer daga zargin da ake masa, ga waɗanda aka tabbatarwa da hukunci suna iya ɗaukaka ƙara akotu ta gab.... " maganar Alƙali ce ta maƙale lokacin da yayi tozali da dukkansu su biyun riƙe da wuyansu suna wani irin kakari ga idanunsu duk sun fito waje, wani irin jini ne yake ɗiga daga Hanci da bakin Alhaji Habibu ita kuwa ta ƙasanta jinin ke zuba kafin Alƙali ya bada umarni ga securities tuni sun yanke jiki sun faɗi.

     *NASAN ANMATSU AJI ME BAYIN ALLAH NAN SUKA AIKATA TO A ƘARA HAƘURI LABARIN NE SAI NA BI A SANNU IDAN NACE GAGGAWA ZANYI BAZAI MUKU DAƊI BA, MUJE ZUWA NEXT PAGE KWAJI CHAKWAKIYAR DA ALHAJI HABIBU YA ƘULLA, BARI NA BAKU SATAR AMSA GABA ƊAYANSU FA KOWA DA IRIN NASA LAIFIN DAYA SHUKA, IDAN KUN LURA INNA LARAI BATA TAƁA VAYYANA AGUN ALH HABIBU BA HAKA MAI IFRITU BAI TAƁA BAYYANA AGUN ALH KABEER BA, WLH LABARIN NE DA CAKWAKIYA NI KAINA, KAINA ZAFI YAKE ƊAUKA YASIN MUJE ZUWA.......*🥱

          Ƴan uwan Hajiya Saratu ne suka taso da sauri suka yo kanta yayinda Alhaji Kabeer ya taho da sauri ta tallaɓo Abokinsa Alhaji Habibu, cikin wahalalliyar murya ƙasa-ƙasa ya cewa Alhaji Kabeer, "  Ka isar da wasiyyata ga ƴan uwana da Iyalina domin babu ɗaya daga cikin dangina da yasan nazo ƙasarnan ku sanar dasu mutuwa tun......." maganarsa ce ta maƙale idanunsa suka firfito take jikinsa ya daina numfashi, Alhaji Kabeer rungumeshi yayi yana wani irin gunjin kuka kamar ƙaramin yaro duk wanda yake gurin sai da jikinsa yayi sanyi harda masu goge ƙwallah saboda tsananin tausayin halin da suka ga su Alhaji Habibu sun shiga.

       A ɓangaren Hajiya Saratu kuwa lokacin da ƴan uwanta suka riƙeta kallan ƴarta Sumayya tayi tana hawaye sannan ta ce, " Ni tawa ta ƙare Sumayya nasan duk daren daɗewa Mai Ifritu bazai barmu ba, sai yanzu na fahimci sune suka kashe mahaifinku, ku duba cikin Drower kayana akwai wani ɗan ƙaramin diary zaku samu duk amsar da kuke buƙa.......ta.....da...." daga nan harshen ta ya sarƙe idanunta suka kakkafen jikinta ya saki ta ce ga garinku nan.

        Cikin Kotun nan lokaci guda ta rikiɗa ta koma kamar gidan makoki, banda sautin kuka babu abinda yake tashi, securities ne suka shigo da ƙyar suka yage Alhaji Kabeer daga jikin Gawar Alhaji Habibu, haka suka koma ɓangaren Hajiya Saratu suka ɗauke gawarsu, kai tsaye Asibitin Murtula aka wuce dasu basu wani jima ba akayi duk gwaje-gwajen da ya kamata domin tabbatar da mutuwarsu, bayan wani lokaci aka bawa dangin Hajiya Saratu gawarta.

        Lokacin da aka fita da gawarwakinsu Khaleesat ce ta ƙarasa ta kamo maigidan ta tana lallashinsa har ta samu ta shawo kansa, kai tsaye harbar kotun suka fita kowa da ya dubi yanayin mutanen da suke fitowa daga cikin kotun zai tabbatar da babu walwala afuskokinsu, Kai tsaye gidansu Kaleesat suka wuce gaba ɗaya banda hawaye babu abinda Alhaji Kabeer yakeyi, suna ƙarasawa gida ya ɗauko wayar Alhaji Habibu ya kira abokinsa mai aiki a airport ya sanar dashi halin da ake ciki sai dai yaja kunnensa akan karya sanarwa da iyalinsa, sannan ya ɗora da cewa ya samu yayi musu duk wani abu daya kamata daga wunin ranar zuwa safiyar washegari, Number Yayan Alhaji habibu ya kira cikin damuwa ya sanar dashi mutuwar Alhaji Habibu, sun so suje su amso gawarsa Alhaji Kabeer yace su dakata abari mai ɗakinsa da ƴarsa su ƙaraso inyaso sai ayi masa sutura, da wannan shawara suka tsaya suna tsammanin zuwan Hajiya Aisha Matar marigayi Alhaji Habibu.

           Labarin faruwar al'amarin babu inda bai je ba daga cikin garin kano har sauran maƙotanta, kowa da irin abinda yake faɗa akan Alhaji Habibu da Hajiya Saratu, nan da nan ko'ina ya ɗauka akan cewar Alhaji Kabeer bashi yayi kisa ba sharri akayi masa, bayan sallar la'asar Alhaji Kabeer ne zaune gaban mahaifan Kaleesat suna jajanta masa, bayan sun gama abinda zasuyi cen sashen da aka gyarawa Kaleesat suka koma shima da ƙyar Alhaji Kabeer ya yarda acewarsa ba dacewa bane ya zauna har ya kwana acikin gidan surukansa, su Inna Furaira zuciyarsu fes saboda suma sunji labarin fitowar Alhaji Kabeer hakan ne yasa suke jin farin ciki musamman da kotu ta wanke shi daga zargin kisan kan da ake masa.

       Ƴan uwansa da suka zo domin halartar shari'ar a ranar suka bi jirgi suka wuce cikin farinciki, domin ko ba komai sun huta da fargabar halin da suka tsinci kansu aciki.

        Hajara lokacin da labarin yaje mata tayi farin ciki ƙwarai da gaske atake ta kira number Kaleesat tayi mata murna sannan suka gaisa da Yayan nata, bayan sun gama Kaleesat ce ta kuma karɓar wayar tana mata tsiya akan guduwar da tayi, cikin zolaya Kaleesat ta tambayeta yaushe zata zo, aykuwa tanaji tayi farat tace ita da garin Kano sai bayan wani lokaci, sun ɗan jima suna hirarsu sannan sukayi sallama, waya ba ƙaƙƙautawa haka ta dinga shigowa cikin wayarta haɗe da saƙonnin jaje dana ta'aziyya.

         Hajiya Aisha lokacin da saƙon kiran gaggawa ya sameta mamaki ne matuƙa ya kamata musamman da taji kiran ba daga maigidanta bane, kuma lokacin da ta kira wayarsa taji wani ya ɗauka ya ce Mai wayar baya kusa, jikinta ne yayi sanyi ta fara saƙa abubuwa kala-kala acikin ranta tana tsaka da haɗa kaya Yayan Alhaji Habibu ya kirata ya ce akwai wani abokinsa da zai haɗa ta dashi zai taimaka mata duk wani cuku-cuku da za'ayi domin su taho da gawar Kausar, kanta ne ya kulle cikin tashin hankali ta jefo masa tambayar Daddyn Kausar , tausayinta ne ya kamashi ya basar yace mata ya shiga toilet idan ya fito zai gaya masa ya kirata, ba dan ta yarda da abinda ya faɗa ba ta amsa masa, sai dai jin shirun yayi yawa yasa ta kira yayan mijin nata amma wayarsa akashe, duk wanda tasan zata samu daga danginsa idan ta kira sai dai taji No answer ahaka har ta haƙura, number da ya turo mata ta kira ta gabatar da kanta take ta bashi address ɗin Asibitin da kausar take domin suyi cuku-cukun tahowa da ita.

            Hajiya Aisha ita da  Iman da gawar Kausar basu ƙaraso ba sai safiyar talata lokacin da suka sauka Yayan Alhaji Habibu ne ya wuce dasu gidansa, tunda ta sauka take tambayarsa mijinta sai dai yace mata yana gida, suna zuwa taga ƴan uwansu yawancinsu duk aun hallara, ganin irin kallon tausayin da ake mata ne yasa ta sha jinin jikinta saboda yanda taga mutane na kallanta na jinjina kai wasu kuma kuma lokaci-lokaci suna cewa, " Kaico rayuwa mai rai ba abakin komai yake ba " cen ɗaki suka zauna cikin dakiyar zuciya Yayan Alhaji Habibu ya zauna ya kalleta yace, " Aisha waya hallice mu? "

   Gabanta ne ya yanke ya faɗi tayi ta maza tace, " Allah ne " ya cigaba da cewa, " Allah shi ya halliceni ya hlliceki ya hallici Habibu ba tare da yayi shawara da ɗaya daga cikinmu ba, ina mai baki haƙuri kiyi haƙuri ki rungumi ƙaddarar da ubangiji ya harbceki da ita, Allan da ya bamu Habibu shi ya ɗauke abinsa dan haka kiyi haƙuri kiyi masa Addu'ar Allah ya jiƙansa ya gafarta masa " sororo tabi shi da kallo zuwa cen tace, kai haba Yaya, Daddyn Kausar fa? Dan Allah karka ce mun shima ya mutu kamar yanda Kausar ta tafi ta barni, zuciyata bazata iya jure rashinsa ba dan Allah ka faɗi wata maganar ba wannan ba " ta ƙarasa faɗa tana fashewa da kuka, suna cikin haka wani ƙanin Alhaji Habibu ya shigo yace, " angama musu sutura Liman na ƙofar gida " gyaɗa masa kai yayan nasa yayi sannan ya ce mata, " Dan  Allah Aisha ki nutsu zamuje keda Iman kuyi masa Addu'a yana gama faɗa ya tashi ya fice, jikinsu a mace suka fito suka bi bayansa har zuwa ɗakin da suke a kwance shi da Kausar, Aisha na shiga ta gansu kwance anaɗesu da likkafani, da sauri Hajiya Aisha ta ƙarasa ta buɗe fuskarsa domin ta tabbatar da abinda aka gaya mata, lokacin da tayi tozali da fuskar mijin nata jimmmmmm taji kanta yayi mata wata irin juwa na ɗibanta, ba'ayi aune ba sai ji akayi ta yanke jiki ta faɗi, ita kuwa Iman durƙushewa tayi tana wani irin kuka mai cin zuciya.

    Mata ne suka shigo suka ɗauke Hajiya Aisha suka canja mata ɗaki sannan suka yayyafa mata ruwa, gudun karta kuma cewa zata koma gurun gawar yasa ana fitowa da ita maza suka shigo suka fita da gawarwakinsu aka sallace su aka wace dasu gidansu na gaskiya.

( _TEAM ALHAJI HABIBU RIP😭_ )

         Nasihohin da ƴan uwan Alhaji Habibu sukayi mata ne yasa ta sawa zuciyarta dangana, sai dai hawaye dake bin fuskarta babu ƙaƙƙautawa, Alhaji Kabeer  dashi aka sallaci Abokinsa har akaje aka binne shi, duk wanda yaga Alhaji Kabeer dole zai tabbatar da mutuwar Abokinsa ta dake shi, Hajiya Kaleesat bayan ta yiwa Hajiya Aisha gaisuwa jakarta ta buɗe ta miƙa mata wani memo sannan tace, " Wannan amana ce mijinki ya bawa Daddyn Aseela jiya nida shi bamusam mai wannan littafin ya ƙunsa ba, amma yace keda ƴan uwansa za'a bawa ku karanta daga ƙarshe yace yana neman yafiyarku bisa ga kuskuren daya aikata aciki " 

       Hajiya Aisha da sauri ta karɓa hannunta har rawa yake yi cen ƙasan kayanta taje ta ajiye shi, sai bayan magariba bayan mutane sun ɗan watse ta tara ƴan uwan Alhaji Habibu su uku ta sanar dasu, cen wani babban falo suka shiga suka turo ƙofar sannan Hajiya Aisha ta buɗe memo ta fara karantawa kamar haka:-

           _Assalamu alaikum ya ƴan uwana, daku nake iyalaina da ƴan uwana nasan alokacin da kuke karanta wannan littafin hawaye ne shinfiɗe akan fuskokinku sai dai zanso bayan kun gama karantawa ku sani cikin addu'arku kuma ku yafemun, Kamar yanda kowa ya sanni sunana HABIBU TUKUR MAI IYALI ni hafaffen garin kano ne na taso acikin gata gaba da baya, na tabbata ba ku ba hatta mutanen gari sun san matsayin mayan Abokaina agurina musamman Alhaji Abdurrahman da Alhaji Kabeer sai kuma Abokinmu Alhaji Musa Lawan, Idan zaku tuna wata shekera lokacin da harkokin kasuwanci na sukayi ƙasa to wata rana muna hira gaba ɗayanmu nida abokaina, nake sanar dasu halin da nake ciki dake abun yana damuna sai na sanar dasu duk halin da nake ciki saboda hatta wasu kadarorin nawa na fara sai da su, karaf sai Alhaji Musa Lawan yace zai rakani gun wani malami yana aiki kamar yankan wuƙa, banyi musu ba saboda lokacin a matse nake da duk wata mafita da za'a kawo mun._

       _Bayan kwana biyu muka shirya muka tafi cen wani ƙasurgumin daji dake cikin garin Jos, daga titi ma zuwa cikin gurin da Bokan yake sai da mukayi tafiyar awa shida sannan muka je gurinsa cikin wani kogon dutsu mai duhun gaske, muna nan tsaye abakin kogon dake wannan ne zuwan mu na farko duk sai muka tsorata muna nan tsaye mukaji Alhaji Musa ya fara faɗin, " MAI IRFITU DA TSILGE ! MAI IFRITU DA TSILGE !! MAI IFRITU DA TSILGE !!! " sai da ya faɗa sau uku sannan muka ga wuta ta kama gaba ɗaya kogon dutsen, har mun zabura zamu gudu sai mukaji an bushe da wata mahaukaciyar dariya lokaci ɗaya muka ga wutar gurin tana lafawa harta cinye tass, cikin wata iriyar murya mukaji ance, " Ku tako ku shiga da baya-baya "_

      _Azabure muka bi umarnin mai magana har cikin kogon dutsen, a bakin wata rijiya muka hangoshi yana zaune gefe mukabi muka zauna ya kallemu ɗaya bayan ɗaya sannan ta kuma fashewa da dariya, sai da yayi mai isarsa sannan ya murtuke fuska ya kalli Alhaji Musa yace, " Yau baƙi ka kawo mana kenan? " murmushi yayi ya ce, " eh, ubangida na " kallo na yayi yana zaro mun idanunsa masu abun tsoro ya ce, " An rakoka ne domin harkar kasuwancin ka, Hahahaha zakayi kuɗi masu yawan gaske amma bisa sharaɗi, Zan baka wannan Alewar kaba yara biyu mace da namiji sai almajira maza biyu cikon na biyar ɗin abawa tsoho ko tsohuwa ka raba musu ita kamar yanda nace maka, sharaɗi na biyu idan buƙata ta biya dole ne abi duk umarnin da muka gindaya " dake bansan banufar Boka Mai Ifritu ba atake na amince, hannu ya ɗora a dai-dai kan rijiyar y a fara faɗan waɗansu irin kalmomi, take wasu alewoyi guda biyar masu tsinke suka faɗo kan hannuwansa, miƙomun yayi na miƙa hannu na karɓa na sasu cikin aljihu._

     _Kallan Alhaji Abdurrahman yayi yace, " kai nasan matsalarka amma kai bakasanta ba" ya juya ya kalli Alhaji Kabeer yace, " kaima ƙaddararka na nan tafe sai lokacin zaka nemo ni da kanka " magana sukayi niyyar yi ya buga musu tsawa yace, " Bakuxo da niyyar na taimaka muku ba kunxo ne da niyyar rakiya dan haka ku tashi gaba ɗaya na sallame ku " muna jin haka muka miƙe tsaye har mun juya na juyo nace, " Ina godiya mai ifritu amma ba'a gaya mun kuɗin aikina ba? " dariya ya bushe da ita yace, " Rabon wannan alewar shine fansar aikinmu, idan ka bari alewar nan ta kwana buyu a hannunka zamu iya fanshewa akan ahalinka " daga nan godiya mukayi masa muka baro cikin kogon dutsen, Ashe abinda ban sani ba duk alewa guda ɗaya da zan bayar dai-dai take da bada rayuwar wanda na bawa ita, ashe duk wanda ya sha alewar ɗauke ruhinsa ake akaishi cen cikin wannan rijiyar da muka ga mai iftitu na zaune a gabanta._


     *NAGA COMMENTS NA JIYA INA GODIYA ALLAH BAR ƘAUNA, TOFA MUTANENA MEYE HARSASHENKU NA GABA?*

       _Lokacin da muka baro kogon dutsen Mai ifritu sai da mukayi tafiya mai nisan gaske sannan muka ƙaraso titi Alhaji Musa ne ya kira wani mutum a waya ya ce masa yana buƙatar gida kamar yanda ya saba karɓa duk lokacin da ya kawo ziyara cikin garin, daga nan inda muke zuwa gidan mutumin bamuyi wata tafiya mai nisan gaske ba muka ƙarasa cen gidan, gida ne madaidaici mai ɗauke da ɗakuna huɗu da kitchen da banɗaki, sana'ar mutumin kenan bawa manyan mutane haya idan sun zo garin basu da wani mahalli, gidan tsaf yake a gyare bashi da wata matsala, Alhaji Musa ne ya bada umarni aka kawo mana abinci da abinsha wanka mukayi saboda gajiya bamu wani jima ba kowa ya kwanta._

     _Washegari tunda farar safiya muka ɗauko hanyar dawowa gida, Lokacin da muka isa wani ɗan ƙauye abakin wata kasuwa mukayi parking muka shiga wani ƙaramin resturent muka ci abinci, bayan mun fito zamu muna bakin mota wasu Almajirai biyu wa da ƙani suka ƙaraso gurinmu suna bara, gaba ɗaya na manta da alewar gurina sai Alhaji Abdurrahman ne ya tunamun ba musu na ɗauko alewar na haɗa musu da ɗari biyar na basu, take suka zube suna mun godiya kamar waɗanda nayiwa kyautar hajji, motar mu muka shige muka kuma cigaba da tafiya har muka ƙaraso cikin garin kaduna intakaice muku dai acikin Kaduna na ƙarasa rabar da sauran alewar hannuna, lokacin da muka ɗauko hanyar Kano muna tsaka da tafiya Alhaji Musa yace mun, " Mutumina yanxu zaka gane Mai Ifritu ba ƙaramin hatsabibi bane Wallahi ina gaya maka mutumina daga yanxu zuwa kowanne lokaci kana iya jin kyakykyawan labari indai kuɗi ne ka riga da ka gama yinsu indai dukiya ce sai dai wani ya nema agurinka " Murmushi nayi na ce masa, " kana ganin aikin mutumin nan yana ci kuwa? " kallona yayi da mamaki ya ce, " Lallai Habibu har yanxu da sauranka " Alhaji Kabeer da ke zaune a kujerar baya ya ce, " nifa lamarin bokan nan sam hankalina bai kwanta dashi ba anya kana ganin lamarinsa babu shirka aciki? " tsuke fuska Alhaji Musa yayi ya ce, " Tun tashin farko dama fa ba dole nayiwa kowa acikinku ba kuma da muka je sai da ya zayyanowa kowa matsalarsa, ruwanku ku koma ya magance muku matsalarku ruwanku ne ku haƙura amma ni dai nasan waye Mai Ifritu da tsilge na tabbata Alhaji Habibu nan gaba zai baku labari " haka muka cigaba da tattaunawa har muka ƙaraso gida daga nan kowa ya kama gabansa yayi mahallinsa._

       _Kwana ɗaya da dawowarmu daga Jos na samu aikin wata kwangila daga hannun wani babban ɗan siyasa, bazan ja muku da nisa ba tun daga wannan ranar harkokin kasuwancina suka cigaba da bunƙasa, maroƙa da mabuƙata haka suka dinga dafifi a ƙofar gidana, kowa ya dubi rayuwata data yarana sai yayi sha'awarmu, tun daga wannan lokacin sai nake ziyartar Mai ifritu akai-akai har takai da mun ɗinke ni da shi._

           _A kwana a tashi muna cigaba da rayuwa harkokin samu na cigaba da buɗemun, wata rana na kaiwa Mai Ifritu ziyara ina shiga cikin kogon dutsen sa na ci karo da Hajiya Saratu tana durƙushe gaban Mai ifritu, lokacin da mukayi arba da juna gaba ɗaya mamaki ne ya kamamu, sai bayan da kowa ya gama kai buƙatunsa gun Mai ifritu bayan mun fito har nayi gaba Hajiya Saratu ta dakatar dani tana roƙona akan karna sanar da maigidanta na ganta agurin Mai Ifritu, cikin mamaki na kalleta nace, " Dama kin san nan gurin ne kuma ya akayi mai gidanki bai san da zuwanki ba? "_

        _Ajiyar zuciya ta sauke ta ce, " Wannan wani sirrina ne amma dai ina neman wannan alfarmar agareka " cikin halin ko inkula na amince da buƙatarta dan gani nake babu ruwana tunda ba abinda ya shafe ni bane, daga wannan ranar sai ya zamana duk ranar da zanje kusan ko yaushe sai mun haɗu da ita acen, hakan ne yasa Mai Ifritu yake haɗawa aljanu guda aikinmu suke yi nida ita_

       _Lokacin da harkokina suka binƙasa jindaɗin duniya na same shi ta kowacce siga, sai Alhaji Musa ya kuma yimun hanyar wani gawurtaccen boka dake cen Garin Ekiti, wannan tafiyar da mukayi mu biyu kawai muka yi ta daga ni sai Alhaji Musa, lokacin da naje gurun wannan bokan sai da na raina kaina kasancewar ya shafe Mai ifritu hatsabibanci da izza saboda shi yayi rayuwarsa ne aƙarƙashin ikon manyan baƙaƙen aljanu, Bakin wani teku muka je muka tsaya nida shi zuwanmu ke da wuya Alhaji Musa ya kalleni ya ce, " ciki fa zamu faɗa " kallansa nayi cikin tsoro da fargaba nace masa bazan iya ba shammata ta yayi ya fisgi hannun yana faɗin, " GUDUBAR BIN GUNGAR " har sai da ya ambata sau uku, kawai sai ji nayi wata guguwa ta ɗauke mu ta sauke mu acikin wata babbar da'ira mai ɗauke da fasalin masarautar aljanu, muna ƙarasawa gurin muka hangi wani guri wuta naci daga cikin wannan wutar wani gabjejen baƙin mutumi ya bayyana, sunkuyawa mukayi har cen ƙasa cikin girmamawa muka gaida shi, muna ɗagowa mukaji anfara wasu irin surutai da sam bama fahimtarsu, inanan tsaye ina mamakin irin shu'umancin wannan bokan ganin wata ƙwarya  mukayi agabanmu tana tafarfasa da wani irin ruwa mai yauƙin, daga cen gurun ƙasurgumin bokan nan mukaji yace, " Ka ɗauki wannan ƙwaryar ka juye rabin ruwan cikinka a jikinka, da sauri nabi umarnin abinda aka cemun, tun kafin na sauke ƙwaryar na nemeta na rasa, da'irar gurun da muke ciki ne ta ɗauki wata iriyar girgiza kamar zata tsage sai zuwa wani lokaci mukaji ta tsagaita, wani kan ƙwarangwal na gani agabana anjiƙeshi da wani irin baƙin jini, daga cen gurin bokan mukaji ya fara magana, " Harka mutu talauci bazai raɓi gurun da kake ba ka ɗauki wannan ƙwarangwal ɗin kaje ka kaishi cikin rijiyar Mai ifritu sannan ka samu matar aure kayi mu'amala da ita, karku kuskura ku tsarkake jikinku har sai kun shiga cikin kogon dutsen sa, zansa Aljanu suyi muku rakiya domin gujewa hatsabibancinsa, dalilina nayin haka kuwa shine, domin inmallaki ruhinsa aƙarƙashin ikona sai ka kula sosai domin ninasan waye Mai Ifritu koni da ka ganni anan ina shakkarsa haka muradina bazai kammala ba harsai na mallaki ruhinsa, wannan kan ƙwarangwal ɗin da kake gani na kakan mai ifritu ne na goma labarin zuwanka naji nasa aka ɗauko mun shi a maɓoyar sirri, idan zakaje kogon dutsensa karkayi sallah ta wunin ranar idan har kayi haka babu abinda Mai Ifritu zai iyayi maka, idan kayi haka babu abinda zaka nema aduniya ka rasashi."_

 _KUYI HƘR DA WANNAN SABODA RASHIN NEPA, INDO SARƘA FANS KU DAKA CE NI_🤭

[17/06, 03:31] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*


https://chat.whatsapp.com/JvgnWylSuGw9wq5MVGAjEz
    

                    61&62



          _Lokaci guda na sha jinin jikina domin na fahimci wata manufa daga gurin wannnan gawurtaccen bokan, na lura da san cimma burinsa ne zai sa na aikawa Mai Ifritu abinda ya umarceni, fargaba ta ɗaya taya za'ayi na iya aikatawa Mai Ifritu abinda ya sani alhalin shi da kansa ya jinjinawa hatsabibancinsa, gaba ɗaya kaina ne ya kulle zuciya ta tamun babu daɗi na rasa me yake damuna, ina shirin yi masa magana daga cen gefe mukaji faɗowar wani abu faaaaaaf da sauri muka juya muna kallan gurin, wani mutumi muka gani yana sauke numfashin wahala, cikin tashin hankali da razani mutumin nan ya fara jan ciki yana roƙon GUBUBAR BIN GUNGAR, " Dan Allah kamun afuwa ka yafemun karka cutar dani, ni kaɗai na rage agurin mahaifiyata kuma ta tsufa idan ta rasa ni zata iya shiga cikin wani yanayi, ya kai GUDUBAR nasan na aika laifi agareka musamman dana bijirewa umarninka, amma na roƙeka ka bani dama ayanxu xan wanzar da duk wani abinda kake buƙata " wata iriyar dariya GUDUBAR ya ƙyaƙyace da ita sannna ya kalli wannan mutumin ya ce, " Ka tafka babban kuskure sanin kanka ne GUDUBAR baya afuwa bare yafiya ga duk wanda ya saɓawa umarninsa, dole inhukuntaka da hukunci dai-dai da laifin da ka aikata mun " Yana gama faɗa ya hurowa mutumin wata irin iska acikin iskar bakin nasa waɗansu irin ƙwari ne suka dunfari jikin mutumin, ta ko'ina suke kaimasa cizo banda ihu da ƙarajin sa babu abinda yake tashi agurin, da alama ƙwarin nan jinin jikinsa suke zuƙa lokaci guda mukaji ya daina wannan kururuwa numfashinsa ya ɗauke wanda yake tabbatar mana da mutuwarsa, alokacin nan na shiga tashin hankalin da tunda nazo duniya ban taɓa shigarsa ba, jikina banda rawar ɗari babu abinda yakeyi gumi ta ko'ina sai yankomun yake, gefen wata bishiya ya kalla sannan ya ce, " Kai Mai fanduƙa ku maida shi inda kuka ɗauko shi " tun kafin ya gama faɗa muka ga mutumin nan ya ɓace daga gabanmu._

      _Ina cikin jimami na riski muryar bokan nan ya ce mun, " Kai Habibu inafatan kaji abinda muka umarce ka? "  saboda sauri har taune harshena nake domin na amsa masa saboda gaba ɗaya na gama tsorata, yana jin  na amsa masa, ya cigaba da cewa, " Bazan karɓi koda sisin kwabonka ba wannan aikin da na saka shi ne ladan biyan buƙatarka, lokacin zamanku yaxo ƙarshe acikin daula ta dan haka ku runtse idanunku " babu ɓata lokaci haka muka rintse idanunmu nida Alhaji Musa wata irin guguwa mukaji na yawo damu na ɗan wani lokaci sannan muka fara jin hayaniyar mutane, buɗe idanmu ke da wuya muka riskemu acen babban titi inda muka yi Parking ɗin motar mu, Mamaki ne ya kamani cikin zuciyata nake jinjina hatsabibanci irin na wannan hatsabibin bokan, Motar mu muka shiga muka ɗauko hanyar gida._

       _Tunda muka dawo gida abun duniya ya dameni na rasa ta wane hali zan ɓullowa lamarin Mai Ifritu wannan shi ne ake cewa gaba kura baya siyaƙi, tunawa nayi da cewar ya umarceni da sai nayi mu'amala da matar aure kafin naje gurin Mai Ifritu nan ma rasa abinyi nayi na rasa wacce mace zan samu wacce zata amincewa buƙata sannan kuma daga baya bazata tonamun asiri ba, Mata ta ce ta faɗo mun araina atake wani tunani ya tsargo mun domin nasan ko sama da ƙasa zata haɗe bazata amince da wannan baƙatar tawa ba, Hajiya Saratu ce ta faɗomun araina sai kuma na rasa yanda za'ai na sameta har mu tattauna tunda bani da lambarta bare muyi keɓancewar sirri da ita, tunowa nayi da wayarki Aisha a take na ɗauki wayarki na duba Number ta cikin sa'a kuma na sameta, da sauri nayi na ɗauka nayi Saving ɗinta da Alhaji Abdurrahman2 saboda koda wata rana zata kirani bana kusa kar asamu matsala, tunda nasan Aisha bata ɗaukan wayata muddin taga kiran daga Abokaina ne._

        _Cen cikin Bedroom ɗina na shige sai da na sanya key har a falon farko sannan na kirata bugu biyu naji ta ɗauka, bayanin kaina nayi mata sannan na gabatar mata da tawa buƙatar, ɗan jim tayi sannan taƙi amincewa da buƙata ta, ganin haka ba ƙaramin tashin hankali ya sani ba, ashe itama tayi haka ne saboda kar nayi zargin ko ta saba irin wannan mu'amalar tun cen da jimawa, sai dai itama ta roƙeni buƙatarta akan cewar muddin ta amince mun to duk abinda ta nema agurina bazan bijire mata ba, da sauri na amsa mata kasancewar ina cikin ruɗani nidai burina bai wuce na tsallake siradin boka GUDUBAR ba._

        _Rana muka tsaida nida ita akan zamu tafi cen garin Jos mu aiwatar da wannan aikin da aka sani, sai da na jaddada mata sosai a ranar karta kuskura tayi Sallah ko da ta Asuba ce inba haka ba sai asamu matsala, kamar yanda  muka tsaida rana haka ta shiryawa Maigidanta Alhaji Abdurrahman ƙarya akan zataje Kaduna gidan Yayarta, Hanya muka ɗauka nida ita har muka sauka acen garin Jos wani Hotel na kama mana azuwan sauka nayi nida matata, sai da muka gama duk masha'ar mu sannan muka ɗau hanyar Kogon dutsen Mai Ifritu da wannan ƙoƙon kan ƙwarangwal ɗin nan acikin leda, muna tafe jikina banda rawa babu abinda yake yi duk wanda ya kallemu sai ya fahimci irin tashin hankalin da muke ciki, shigar mu cikin dajin da Mai Ifritu take tsoronmu ya tsananta har gani nake kamar bazan iya aiwatar da abinda aka umarceni ba, kamar daga sama mukaji anfara faɗin, " KU TAFI KANKU TSAYE MUNA BIYE DAKU BAZAI CUTAR DA KU BA, ZAMU TAIMAKA MUKU HAR ZUWA BAKIN KOGON DUTSENSA, SAURAN AIKIN ZAMU BARKU KU AIWATAR DA KANKU DOMIN BAMU IKON TSALLAKAWA ZUWA CIKIN KOGON DUTSENSA " ɗan sakin jiki mukayi amma duk da haka muna cikin damuwa har muka ƙarasa cen bakin Kogon dutsen da Mai Ifritu yake ciki._

        _Kamar yanda al'adar gurin Mai Ifritu take sai da muka ambace shi sau uku sannan mukayi ta maza muka shiga dukda gaba ɗayanmu kowa gabansa dukan uku-uku yake yi, Muna shiga muka ƙarasa bakin gurin zaman Mai Ifritu kamar yanda muka saba samunsa yana bakin rijiyarsa yana tsaubbace-tsubbacensa, shigarmu cikin kogon sai gani mukayi ya sa hannu bibbuyu ya dafe kansa yana kwarma wata irin ƙara mai ɗaga hankalin mai sauraro, Yana cire hannunwansa ya kalleni da Rinannun idanunsa da suka fara canja launi zuwa koraye  yana faɗin, " Kunci Amanata kun haɗa kai da GUDUBAR dan ku cutar dani, tabbas nasan yau mummunar rana ce agurina tunda duk bincikena na kasa gane su waye ke tafe zuwa Kogon dutse na, amma da sannu shuɗaɗɗun aljanun kogon dutsena zasu ɗau fansa akanku" hantar cikina ce ta kaɗa jikina ya fara karkarwa tsoro ya ɗarsu cikin zuciyata, kamar raɗa haka naji Muryar GUDUBAR yana faɗin, " Idan ka jira sauraron kalamansa zai hallaka ku batare da kun aiwatar da abinda ya kawo ku ba kai maza ka jefa ƙoƙon kan ƙwarangwal ɗin nan kuma kuyi gaggawar barin gurin inba haka ba ruhinsa zai cigaba da bibiyar rayuwarku ba tare da kunsani ba " yana gama faɗa na jefa wannan kan ƙwarangwal ɗin acikin rijiya, da sauri muka miƙe tsaye muka ɗau hanyar fita jikinmu na karkarwa, har munkai Bakin ƙofa mukaji ya ƙwalla wata ƙara, a tare nida ita muka juya muna ganin halin da yake ciki, Naman jikinsa ne yake daddarewa wani irin ruwa mai yauƙi na fita daga jikinsa daga cikin rijiyar kawunan ƙwarangwal ne babu adadi suka zuro kawunansu suna tsotsar wannan ruwan dake fita daga jikinsa, wata yana muka gani ta fito daga jikinsa ta tunkaro mu da sauri muka fice daga cikin Kogon dutsen, muna fitowa muka farajin wata irin ƙara lokacin guda wannan kogon dutsen ya fara rugujewa yana ruftawa ciki, ganin haka yasa muka baza da gudun gaske ba mu muka tsagaita da gudu ba sai da muka kusa ƙarasawa gurin da jama'a suke._

  *INA MATUƘAR GODIYA A GAREKU ƳAƳAN BAIWA NAGODE DA ADDU'ARKU UBANGIJI YA BIYA MANA BUƘATUNMU NA ALHERI, INA ƘAUNARKU FISABILILLAHI ALLAH YA BAR ƘAUNA❤️❤️.*

    _Ummou Aslam Bint Adam_😉

          _Mota muka shiga nida Hajiya Saratu muka zauna tsakanin nida ita rasa mai bakin magana akayi kowa da abinda yake saƙawa acikin zuciyarsa, nafi ƙarfin minti goma zaune acikin motar kafin na kunnata muka wuce cen hotel ɗin da muka sauka da farko, intaƙaice muku labari a ranar bacci gagarar idanuna yayi ina zullimun halin da naga Mai Ifritu aciki, haka muka wayi gari kowa cikin jimami daga nan muka ɗauko hanya muka dawo gida._

      _Bayan faruwar haka da kaman Sati biyu sai na shirya tafiya gurun boka GUDUBAR domin inji matsayin aikin da nayi masa da kuma yanda aikina da buƙatata zata kasance, amma abun mamaki lokacin da naje gurin wannan tekun sai gani nayi anmaida gurin ya zama kasuwa, duk yanda nayi ƙoƙari dan ganin na samu na gano wannan tekun abun sai ya faskara, ganin haka yasa na fara tambayar mutanen gurin koda Allah zai sa na samu wanda zai rakani gurun amma kowa na tambaya sai yace mun su basu taɓa sanin akwai wani teku agurin nan ba, gajiya nayi da gararanba na yanke ƙauna na tarkato na dawo gida, Aranar dana dawo gida naci alwashin zuwa washegari zan shirya naje na samu Alhaji Musa na sanar dashi halin da ake ciki saboda ko aranar ma na nemi layinsa amma bansamu ba._

      _Lokacin da naje ƙofar gidan Alhaji Musa tarar da shi nayi yana shirin fita ganina yasa muka koma cikin gidansa nida shi, bayan mun gaisa nake sanar dashi halin da na tsinci kaina lokacin dana koma Tekun GUDUBAR BIN GUNGAR, murmushi yayi sannan ya cemun, " Abokina kenan ay boka Gudubar ya zarce duk tunanin mai tunani kana tsammanin zaka koma ka sameshi ne? Tabbas kayi kuskure domin kuwa muddin Gudubar ya baka aiki har ka aiwatar to har abada bazaka ƙara ganinsa ba, ba ya riga da ya biya maka buƙatarka ba mai ka koma gurinsa kayi? " jinjina kai nayi nace, " Komawa nayi inji ya matsayin tawa buƙatar? kuma ya akayi kai ka rakani gurinsa bayan kacemun kana yawan zuwa gurinsa akai-akai ? " Dariya ya bushe da ita sannan ya ce mun, " Alhaji Habibu kenan Ay boka gudubar wani irin mutum ne mai hargitsatsen tunani da juyayyiyar fahimta, idan ya nuna yana sanka to ko kullin kake buƙatar ganinsa zaka gansa, idan ya nuna ƙiyayyarsa akanka ko a ranar da ka fara ziyartarsa gurinsa zai zuƙe maka jini sai dai gawarka, idan kuma ya ɗaukeka a ɗan tsaka tsaki to xai biya maka ta ka buƙatar shima kuma zai nemi buƙatarsa agurinka idan ka cika masa buƙatarsa ka tsira kuma bazaka kuma haɗuwa da shi ba, idan kuma ka saɓa masa kaga dai yanda yayiwa mutumin nan a gabanmu, dan haka wannan ba abin tada hankali bane tunda yace ba kai babu talauci kaje kayi harkar gabanka kawai " cikin mamaki nake girgiza kaina musamman yanda naji tsarin wannan bokan yake, hira mukayi da Alhaji Musa sannan nayi masa sallama muka fito kowa ya kama gabansa._

       _Tun lokacin da muka rabu da Hajiya Saratu banyi tunanin akwai wani abu da zai kuma haɗamu da ita na sirri ba, saboda alokacin da ta faɗamun sharaɗinta ina tsaka da ƙishirwar amincewarta shiyasa banyi wani dogon nazari ba na amince, kwatsam wata rana sai na samu kiran wayarta da farko kamar bazan ɗauka ba sai kuma na ɗauka domin inji meke tafe da ita, sai da muka gama gaisawa sannan ta kawo mun tata buƙatar wacce alokacin sam ji nayi bazan iya lamunce mata da ita ba, atake tun ba'a je ko'ina ba na nuna mata bazan iya abinda ta umarceni ba, alokacin wata irin dariya ta dinga sheƙawa ba ƙyaƙyƙyautawa shiru nayi ina sauraronta saboda abin nata mamaki ya bani, sai da tayi mai isarta sannan ta ce mun, " Alhaji Habibu ni Saratu ni zaka yaudara ka sani aiki ni kuma ka butulcemun? Wallahi kayi ƙarya dani kake zance " ina jin haka na yi sauri na ce mata, " Inajinki yanxu me kike so dani? " Murmushi tayi sannan ta ce, " Kamar yanda na gaya maka da farko wani boka na ya bani aiki so nake Mai gidana ya mallaka mun sauran takardunsa da suka rage agurinsa buƙatata kawai ya maida suna na akan takardunsa, Boka ya ce mun dole sai na bawa wani namijin wannan garin maganin na gurina, ya sawa mijina a ruwan Tea ya sha sannan shima yayi amfani dashi sai ya ja hankalin mijina har suyi mu'amala a matsayinsu na maza, sauran aikin ka barmun ni zan aiwatar dashi da kaina kai wannan ne kawai naka idan kace bazaka biyamun wannan buƙatar ba wallahi sai kayi dana sanin kasancewarka dani " jiki babu ƙwari na amince mata badan raina ya so ba sai dan gudun kaidin da zata shirya mun._

      _Lokaci ta tsaida mun sanda zata kawo mun garin maganin da zanyi amfani dashi, kamar yanda ta gaya mun haka ta zo ta sameni a gidan gona ta wani garin magani ta kawo mun acikin wata ƴar mitsitsiyar ƙwarya, a hannuna na jujjuya shi ina mamakin hali irin na Hajiya Saratu, kamar yanda na gaya mata kiran Alhaji Abdurrahman nayi nace masa ina buƙatar ganinsa akan wani kasuwanci da nake san mu haɗa acen gidan gonata, ba'a ɗauki lokaci ba sai gashi ya ƙaraso kafin yazo tuni na sa andafa mana ruwan tea lokacin da aka kawo mana flask ɗin na zuba wannan maganin da ta bani amma har zuwa lokacin zuciyata cike take da fargabar abinda zaije yazo._

      _Kamar babu wata manufa a tattare dani haka muna fara gaisawa sannan na zuba mana wannan ruwan tea ɗin na miƙa masa nima na ɗauki nawa, muna shan Tea muna hira baya mun kamallah nida shi kowa ya fita a hayyacinsa harsai da muka gama duk masha'armu tun daga wannan lokacin sai Alhaji Abdurrahman ya zama wani shiru-shiru komai ka nema agurinsa bazai taɓa yi maka musu ba, ana cikin haka sai Aisha ta samu cikin Kausar bamu san da cikin bama har sai da ya kusa wata uku, murna mukayi sosai sannan muka cigaba da kula da cikin alokacin ƴarmu guda ɗaya sai cikin jikinta, haka muka yi ta rainon cikin har Allah ya sauke ta lafiya ta haifo ƴa mace wacce taci sunan mahaifiyata sai muke ce mata Kausar._

      _Kausar lafiyayyar yarinya ce mai saurin shiga rai ga ta da farin jini duk inda muka je da ita mutane na sha'awarta su dinga ɗauka har lokacin da tayi wata takwas aduniya, wanda a wannan lokacin ne aiki ya maidani ƙasar India muna cikin wannan murnar sai muka wayi gari yarinya ta tashi da wani irin matsanancin zazzaɓi hadda suma, ga wani irun baƙin ruwa da yake fita ta gabanta, haka muka shiga zaryar Asibiti yau da lafiya gobe babu har dai muka koma ƙasar India cen ɗinma kullin cikin zaryar Asibiti muke amma kullin da irin larurar da zamu fuskanta akan Kausar gashi Allah ya sa mun tsananin ƙaunarta a zuciyata, ana cikin haka Har muka haɗu da DR.ARYAN wanda shi ya zama likitan Kausar na din din din, duk yanda ciwon Kausar zai kai ga tsanani idan yazo ya duba ta zakuga kamar anyi ruwa anɗauke, shiyasa ma lokacin da Alhaji Kabeer ya zo Ƙasar nan da ASEELA da na fuskanci ciwonta na shige dana KAUSAR na kirashi yazo ya duba ta._

      _Kwatsam cikin daren ranar da zan taho Nigeria sai wani mummunan almari ya sameni wanda shine silar tahowata kano, domin Dr Aryan da ke zuwa duba Kausar ashe fatalwar Mai irfritu ne, awannan daren suka kashemun Kausar ɗina, suka tilastani akan na amshi kisan kan da akayiwa Alhaji Abdurrahman acikin kotu alhalin bani bane amma nasan wannan duk yana daga cikin fansar da Mai Ifritu yake ɗauka ne, bani kaɗai bane nake cikin irin wannan rayuwar sai dai ance kowa kansa ya sani, a yanxu haka da nake ƙarasa wannan rubutun hawayen rashin ƴa ta da halin rayuwar dana jefa kaina ciki nake yi, Dangina da Iyalaina ina mai buƙatar addu'arku alokacin da kuka kammalla karanta wannan jawabin nawa domin nasan alokacin tuni na bar duniya saboda nasan Mai Ifritu bazai taɓa barina ba, na barku lafiya ina fatan zaku yafeni bisa kuskuren da nayi."_

      Tun kafin Hajiya Aisha ta kammala karantawa hawaye ya gama malale fuskarta, haka daga ɓangaren ƴan uwansa kowa sai goge hawaye yake yi saboda irin tashin hankalin da sukaji ɗan uwansu ya faɗa ciki da kuma irin azabtarwar da ya sanya kansa aciki duk akan neman duniya, Hajiya Aisha wani irin baƙin ciki taji yana taso mata acikin zuciya tunowa tayi da irin kulawar da take bashi a baya da addu'ar da take masa goge fuskarta takeyi tana jin zuciyarta na wani irin raɗaɗi.

      Ƴayan Alhaji Habibu ne yayi ta maza bayan da ya goge hawayensa sannan ya fara magana, " Asalamu alaikum " gaba ɗaya muryarsu babu ƙwari suka amsa masa sannan ya cigaba da cewa, " Inafatan kowa yaji abinda baiwar Allah nan ta karanta basai na kuma maimaitawa ba, ina fatan kowa ya ɗauki darasin da ya kamata aciki kuma wannan ya zama izina agaremu, abu na farko da zance shi ne muji tsoron Allah musan Allah shi yake bawa wanda yaso kuma a sanda yaso alokacin da ya so ba tare da tsumi a garemu bare dabara ba, kuna ganin yanda Allah ya ni'imta Habibu duk cikinmu ya fimu rufin asiri amma bai gode Allah ba harsai da ya haɗa da biye-biyen bokaye marasa tsoron Allah yanxu wa gari ya waya? Wallahi nayi rantsuwa har ga Allah da Habibu baije gurin kowanne Boka ba sai Allah ya bashi dukiyar da yake nema tunda tun ran gini tun ran zane, bawa bazai taɓa cin abinda Allah bai hukunta yana daga cikin arzikinsa ba sai dai gajen haƙuri ne irin namu na Ɗan Adam da sai mun nemi muyiwa Allah shishshigi akan lamuransa, Mu kula da irin ƙawaye ko abokan da zamu dinga yi domin anan na lura Abokantaka ta taka muhimmiyar rawa gurin jefa Habibu cikin wannan halin tunda ta silar Abokinsa Musa ne hakan ta kasance, daga ƙarshe zan kuma jan kunnenmu akan muji tsoron Allah kuma mu dogara ga Allan da ya hallice mu shi zai kawo mana mafita akan dukkan halin da muka tsinci kanmu aciki, na tabbata Ubangiji ya jarabci Habibu ne lokacin da tattalin arzikinsa ya fara rushewa domin ya gwada Imaninsa amma ya gagara ɗaukan ƙaddara, Ina roƙonki Aisha ki dubi girman Allah da Manzan sa karki ƙullaci mijinki dukda nasan abinda yayi da ciwo amma kiyi haƙuri karki ƙullaceshi ki cigaba da yi masa adda'a kamar yanda ya roƙa muma ƴan uwansa zamuyi masa iya bakin gwargwadon ikonmu, maganar da zan gaya miki Aisha karki ɗauki mutuwar Kausar kamar wani ne ya kashe miki ita ba Allah ba, idan kika yi tunanin haka kamar baki yarda da Allah shi ke rayawa kuma yake kashewa ba, wallahi-wallahi kinji na rantse miki koda babu su Mai Ifritu Kausar bazata ƙara koda sakan guda ba akan lokacin da Ubangiji ya ɗebar mata sai dai kinsan kowacce mutuwa da sanadinta kuma kowanne bawa da tashi jarrabawar ita wannan itace ƙaddararta, Allah yayi ba mai tsawon rai bace  da shi da ita sai dai mu cigaba da yi musu Addu'a. " ya ƙarasa faɗa yana goge hawayen idanunsa.

       Hajiya Aisha murya a dakushe ta ce, " Shikenan Yaya Allah ya gafarta masa ya kwanta makwanci, kuma dan Allah Yaya inasan wannan maganar ta zame mana sirri iya mu ɗinnan karta fita waje " cikin jin daɗin kalamanta Yace, " Wannan a zaune take Allah yayi miki Albarka " daga haka kowa ya watse zuciyarsa cunkushe babu wata walwala.

     *KU BIYONI ƊOƊAR 🏃🏼‍♀️🏃🏼‍♀️🏃🏼‍♀️🏃🏼‍♀️MU KOMA GIDAN HAJIYA SARATU MUJI WACCE WAINAR SUKA SOYA ITA DA MIJINTA, INA GODIYA DA RUWAN COMMENTS ƊINKU ƳAƳAN BAIWA ALLAH YA BAR ƘAUNA.❤️❤️❤️❤️❤️*

INDO SARƘA FANS A DAKACE NI ZUWA ANJIMA🤣

   _Ummou Aslam Bint Adam_😉

     _SHIMA KU KARANTA DA HAƘURI BAN TACE BA_🤦🏻‍♀️

       Bayan da ƴan uwan Hajiya Saratu suka koma da gawarta gida sutura akayi mata daga baya aka sallaceta aka miƙa ta gidanta na gaskiya, kafin wani lokaci tuni gidan ya cika da ƴan uwanta na nesa dana kusa kowa ya hallara, musamman da sukasan gidanta za'a samu lashi ko banza za'aci mai kyau asha mai kyau.

    Babbar Yayarsu hajiya Saratu mai suna Uwani ce taja babban ɗan Hajiya saratu cen ƙuryar bedroom ɗin marigayya, suna shiga ya tarar da sauran ƴan uwan Mahaifiyar tashi aciki kowanne zaune jugum-jugum saboda halin jimamin da suke ciki, a sanyaye ya ja ya tsaye ajikin bango yana nan tsaye aka turo ƙofar ɗakin aka shigo jiki ba ƙwari ya juya yana ganin Mai shigowa, ƙanwarsa ya gani dan haka ya ɗauke kansa saboda yanda yake jin tausayin yarinyar na ratsa shi, Uwani ce ta kallesu ta ce, " ba tsaiwa ya kamata ku yi ba ku ƙaraso ciki, naji labarin maganar da ƴar uwarta ta furta kafin mutuwarta, inasan ka duba mana cikin drower ta ka ɗauko ɗan littafin da tace ta bari ka karanta mana muji " gabansa ne ya yanke yafaɗi saboda yasan ko kaɗan labarin bazai musu daɗin sauraro ba, haka ya ƙarasa ya buɗe drower ya fara bincikawa sai da ya duba drower biyu bai samu komai ba sai a drower ta uku sannan yaga wani littafi ɗan ƙarami ya faɗo, hannu yasa ya ɗauka sannan ya koma cen jan stool ya zauna yana sauke ajiyar zuciya, sai da ya tattaro jarumta sannan ya buɗe shafin farko ya fara karantawa kamar haka:-

       _Ku yafeni bisa kuskuren dana aikata saboda ko tantama babu nasan labarina bazai muku daɗin sauro na, Kamar yanda kuka sanni a baya suna na Saratu Nafi'u ni haifaffiyar garin Zariya ce, nayi karatuna har zuwa matakin secondry nayi karatun islama dai-dai misali, na haɗu da Mahaifinku ne acikin University ta ABU kasancewar bayan dana gama secondry ina sanar saida Abinci acikin makarantar tare da mahaifiyata, dama duk wata ɗawainiya ita take mun tun daga ƙuruciya har zuwa girma ba, nauyina da na ƴan uwana ne ya hana barin mu cigaba da karatu saboda abubuwan sunyiwa Mahaifinmu ya jima da rasuwa tun muna yara, shiyasa duk wanda ya gama secondry idan ya samu miji sai ta aurar da shi, ana cikin haka wata rana na haɗu da mahaifinku ya nuna yana ƙaunata gaskiya ba ƙaramin farin ciki nayi ba kasancewar duk cikin ƴan uwana nafisu dacen miji, haka nan mahaifiyar ba ƙaramun daɗi taji ba har Allah ya sa ya turo magabatansa gidanmy, sai a lokacin dangin Mahaifina suka nuna mu wasu ne agurinsu saboda sun ga na samu miji mai kuɗi, amma a baya ko da ƙwayar gero babu wanda ya taɓa taimaka mana da shi, lokacin da bikina ya ƙarato wata rana mahaifiyarmu na zaune da wata ƙawarta suna hira nikuma lokacin ina ta shiri ranar mahaifinku zaixo zance gurina, muna nan zaune Mamanmu tana ta bawa ƙawarnan tata labarin irin hidimar da mahaifinku yake mun, afili take nuna jindaɗinta amma azuciyarta ashe ba haka bane, muna nan zaune zaune mukaji yaro yayi sallama kamar yanda ya saba kusan duk bayan wata biyu yake kawo mana kayan abinci kala-kala wanda basai na tsaya lissafa muku ba, harda su kayan shayi dasu omo da sabulai yarane suka gama ajiye sauran kayan suka fice, cikin ruɗewa kawarta take ta santin wannan avun arzikin, ina gama shiri na fita gurinsa muna gaisawa ya ciko kuɗi sababbi na dubu hamsin ya miƙomin ya ce na kaiwa mama tayi cefane, agaggauce mukayi sallama sabida yace sauri yake yana da gurin zuwa, ina komawa cikin gida na miƙawa Mama kuɗin na shige ɗaki, ganin haka ba ƙaramin ɗaga hankalin Hajiya Tani yayi ba amma dake tana da wayo da dabara ko kaɗan bata nuna ba sai ma tayiwa mahaifiya ta dabara ta ce mata ta shirya aje dani gurun wani malami akwai wanu taimako da yake bawa amare domin su shiga gidan miji da sa'a kuma da muhibba, ta yanda yarinya ta zauna cikin kwanciyar hankali kuma sai abunda ta ce, da farko mahaifiyata ƙin amincea tayi amma cikin dabara Hajiya Tani ta ce, " Haba ke kuwa Usaina sai ki dinga abu kamar ba wayayyiyar mace ba, zamanin nan wa yace miki ana zama haka sai kace bakisan yanda mata suke yi va bare ita da Allah ya ɗaga ya bata mijin marainiya, kina ganin zamu ɗauki Saratu sinkin fakitin mu kaita gidan miji ne? Haka bazai yuwu ba ayko rubutu da sauran abubuwa ma karɓo mata " haka ta dinga yiwa Mahaifiyata dabara da daɗin baki har ta yarda daga ƙarshe dai har suka tsaida ranar zuwa gurin malamin da Hajiya Tani ta ce._

      _Ranar kuwa da zasu tun farar safiya Tani ta rakowa magaifiyarmu, wanka ta sani nayi muka shirya gaba ɗaya muka fice, wani ɗan ƙauye muka tafi anan cikin Zariya daga titi mashina muka hau aka kaimu cikin wani ƙauyen a bakin wata tsamiya aka sauke mu, da ƙafa muka fara takawa sai da muka ɗanyi tafiya mai nisa sannan muka ƙarasa bakin wata ƴar bukka, muna shiga tarkacen kaya ne na bokaye kala daban-daban zama mukayi nida mahaifiyarmu a ɗarare saboda rashin sabo, Tani ce ta gabatar damu mahaifiyata ta buɗe baki zata yi magana ya dakatar da ita, wata ƙwarya ya ɗauko ya turota gabanmu muna leƙawa fuskar  Mahaifinku na gani, kafib muyi magana ya cigaba da cewa, " A kan wannan kuka zo gurin nan ninasani tun kafin ku ƙaraso, ke ƴan mata ya sunanki? " ya ƙarasa magana ya kallona, jikina har rawa yake na gaya masa, ina gama gaya masa yace, " Ga wannan turaren ki shafa shi aranar da zaizo zance, wannan kwallin kuma ki sanya a idanunki ki tabbatar da kun haɗa ido dashi, ku tashi ku fita da gefen hagu kuna masu runtse idanku, buƙata ta riga ta biya, Ki ajiye mun kuɗin da kika zo dashi a bakin bishiyar kukar cen " kamar yanda ya faɗa haka mukayi muka fice daga gurin, gurin da ya gaya mana cen mukaje muka ajiye kuɗin muka ɗau hanyar komawa gida, abinda bamu sani ba ashe kafin Tani ta rakamu gurinsa tuni ta rigamu zuwa akan boka yayi aiki tsakaninmu nida mahaifinku, acire soyayyata azuciyarsa asa soyayyar ƴarta Hannatu azuciyarsa, bayan kwana biyu kawai sai gani nayi mahaifinku duk ya canja mun ada sai ya kirani a waya musha hira amma sai takai takawo baya kirana idan na kirashi sai yace inkashe zai kira kuma baya kira daga baya, kai intaƙaice muku daga baya har sai da takai ya daina kira kona kira ma baya ɗauka, nan da nan abib duniya ya dameni nida mahaifiyata gashi a lokacin bikinmu saura sati huɗu, Mahaifiyarmu Tani ta samu ta gayawa domin ta tayata jajantawa, agabanmu sai ta nuna abin sam bai mata daɗi ba ashe abaya tuni harta haɗa hannatu da mahaifinku, sai wata rana da asirinta ya tonu munje gidan da yamma lokacin har munyi shirin tahowa ta rakomu ƙofar gida sai ga Hannatu ta fiti daga motar Mahaifinmu hannunta ɗauke da manyan ledoji, muna haɗa ido dashi ko afuska bai nuna yasanmu nida mahaifiya, ranar kuwa baran-baran muka rabu dasu dan sai sa mutane suka rabamu nan fa zance ya dara yawo a unguwa Hannatu tamun ƙwacen saurayi._

       _Muna komawa gida mahaifiyarmu ta rafka tagumi ta rasa me yake mata daɗi, zuwa wani lokacin sai gani nai tayi wani malalacin murmushi sannan ta ce, " Lallai Tani dani kike zance indai makirci kike taƙama dashi kin tara kinsamu wallahi tallahi na rantse Abdurrahman bazai auri Hannatu ba koda kuwa zanyi yawo tsirara idan kuwa bai auru Saratu ba gwara kowa ya rasa " kallona tayi da nake ta sharɓar hawaye ta ce, " Share hawayenki kuka ya ƙare tunda na riga da na gano bakin zaren " cikin jindaɗin kalaman mahaifiyata na goge fuskata._

     *ANSHA KURA-KURAI 🤦🏻‍♀️🤦🏻‍♀️ ABUBUWA SUNYI YAWA BAN TACE SHI BA, MEYE HARSASHENKU AKAN SARATU DA MAHAIFIYARTA???*

_*GABA ƊAYA WANNAN SHAFIN NAKU NE MASU KARANTA LITTAFIN ASEELA, INDAI KINSAN KINA KARANTA BOOK ƊIN NAN KI ƘADDARA AZUCIYARKI WANNAN SHAFIN NAKI NE😊😊*_

   _AMMA FA SAI DAI KU KARANTA DA HAƘURI BAN TACE SHI BA_🙊

       _Washegari tun sassafe Mahaifiyata ta shirya ta sa nima na shirya, karyawa kawai mukayi muka ɗauki hanyar wannan ƙungurmin dajin da muka je muda Hajiya Tani, lokacin da muka isa gurin bokan rana tuni ta fara buɗewa muna isa bakin bukkarsa muka hangeshi acen gaban wata jingegiyar biahiyar kuka ya runtse idanunsa yana wasu irin surutai, anan muka jirashi har ya ƙarasa abinda zai sannan ya ƙaraso wajenmu, kallanmu yake ɗaya bayan ɗaya sannan ya bushe da dariya yana faɗin, " Lallai yau kun zamto masu sa'a domin yau na gana da Garke duk kuwa wanda yazo a irin wannan ranar dole ma mu biya masa buƙatarsa, saboda wannan wata irin mafificiyar rana ce agaremu da muke cikin tsananin farin ciki " Murmushin jindaɗi mahaifiyata tayi, gaba ya wuce muna biye dashi a baya cen mazauninsa yaje ya zauna, motsa baki Mahaifiyata ta farayi tana shirin magana dan haka ya dakatar da ita da hannunsa sannan ya ɗago da idanunsa ya ce, " Bama buƙatar ƙarin bayani, kinzo ne akan cin amanar da Aminiyarki tayi miki tsakanin ƴarki da tata ƴar " cikin azarɓaɓi Mahaifiyata ta fara magana, " Boka dama zuwan da nayi gurunka kenan, abinda nake so da kai araba tsakanin Hannatu da Abdurrahman akuma ninninka soyayyarta a zuciyarsa ko nawa ne ka faɗa zan bayar " Kafeta yayi da Idanu sannan ya ce, " Me kike ci na baka na zuba? Aikinki ko sisin kwabo bazan karɓa ba kuma zan baki laƙakanin da har abada babu wani boka da zai iya karya shi, Abdurrahman ko a hanya yaga Hannatu idan bishiyar cen zata kulaki zai kulaka " Cikin jindaɗi Mahaifiyata ta fara rattabo masa godiya kamar wacce ya yiwa kyautar hajji, wata kwalba ya ɗauko mai ɗauke da wani irin jan ruwa aciki kamar jini, juyata ya fara yi sannan ya miƙo mana ya ce, "Wannan kwalbar da kike gani kije ki binneta a inda kikasan Hannatu da Abdurrahman zasu iya tsallakawa, ga wannan turaren ki shafa shi ki bi hanyar da kika san zaki haɗu da shi na tabbata ko uwarsa bata isa ta hana ya aureki ba, waɗancen kayan aikin da na taɓa baki su a baya ki haɗa su ki ƙona, alokacin ta bamu maƙudan kuɗi masu yawan gaske, ta zubarwa su Garke jinin bunsurai dana baƙaƙen zakaru da baƙar Jaɓa shiyasa lokaci guda kika ga ya juya miki baya, wancen karan aiki tayiwa Garke yanxu kuwa Garken da kanta ce tace amiki aiki tunda kinzo a lokacin da muke ganawa, lallai ke mai sa'a ce domin ba kowa ke riskata acikin wannan yanayin ba, sama da shekara Ashirin ina gurin nan kece ta huɗu acikin waɗanda suka taɓa riskata ina ganawa da Garke, ku tashi ku tafi indai kun aiwatar da abinda muka baku buƙatarku ta biya kamar kin aureshi kin gama,, kuma muddin kika shiga gidansa sai dai mutuwa ta raba, a kwai wani ƙulallen abu da zai iya faruwa anan gaba tsakaninki da shi amma har yanxu mudubina ya gagara haska mun duk abinda zai faru " muna gama saurarensa muka xube muna masa godiya sannan muka baro gurunsa, ko ajikinmu babu wanda ya lura da maganarsa ta ƙarshe mudai burinmu muje mu aiwatar da abinda ya bamu domin biyan buƙatar kanmu._


   _Bayan mun koma muka fara neman hanyar da zamu aiwatar da wannan aikin da boka ya bamu ba tare da wani ya ganmu ba, dabara ce ta faɗowa mahaifiyata tace zata je da duku-dukun asuba ƙofar gidansu inyaso sai ta binne yanda aairinmu bazai tonu ba, hakan kuwa akayi kafin kwana biyu tuni muka aiwatar ta komai yanda ya kamata, tun daga ranar kullin sai na zama kamar wata ƴar yawo musamman idan yamma tayi ina dakon haɗuwata da mahaifinku koda zaizo hira gurun Hannatu, sai da shafe sati guda ban haɗu da shi ba domin kusan duk zuwan da zanyi hanyar ƙofar gidansu ko insamu ya ajiyeta a mota ya wuce ba tare da ya fito ba ko kuma na hangi kurar motarsa ta wuce har Allah ya ci dani wata rana suna tsaye suna hira, jikina har ɓari yake saboda yanda nayi arba dashi, kafin na ƙarasa gurinsu sai da na saita nutsuwata cikin muryar kissa nayi ƙasa da murya nayi musu sallama, jin ƙamshin turarena ne yaja hankalinsa har ya ɗago dan ganin maiyin sallamar, ɗago idanunsa yayi dai-dai haɗa idanunmu guri guda kafeni yayi da idanunsa kamar mai san tuna wai abu, ɗan jim yayi yana nazari ganin haka ne yasa Hannatu cikin tsiwa ta fara magana, " Ke dallah sakarya meye haka mutane na zaune suna hira zaki zo ki wani tsomo musu baki mai ya kawo ki gurin? " a zabure ya ɗaga kai yana kallonta tana shirin cigaba da magana ya buga mata tsawa yana faɗin, " Ke bakida hankali ne me kike yi a gabana  Matar da nake shirin aure kike gayawa haka, ki shiga taitayinki inba haka ranki zaiyi mummunan ɓaci " A duniya tunda nake bantaɓa jin farinciki irin na ranar ba, nan da nan naji kaina yayi wani irin girma take na fara watsa mata harara ina wani fisge kai gefe, Kallona yayi yana duba agogonsa ya ce, " Dear muje na sauke ki a gida ni bansan ma mai ya kawo ni gurin wannan yarinyar " Hannatu tunda ta saki baki cikin mamaki take binmu da kallo saboda gaba ɗaya kanta ya ɗaure da mamaki tana shirin magana tuni ya buɗemun gidan gaba na shige, shima ya zagaya ya shiga da ƙarfin gaske ya bawa motar wuta muka bar ƙofar Gidansu Hannatu yayin da ta faɗa gidansu tana rushewa mahaifiyarta da matsanancin kuka._

      _Tun daga wannan ranar sai muka ɗinke da mahaifinku kamar yanda muke da farko kai sai ince muku har yafi da bani kulawa, Ita kuwa mahaifiyar Hannatu haka tazo gidanmu ta dinga ruwan rashin mutumci da faɗar baƙaƙen maganganu har tana cin alwashin sai ta raba tsakanina da mahaifinku koda kuwa zata rasa ranta, daga ni har mahaifiyata ba wanda ya tanka mata tun daga wannan lokacin mahaifiyata duk wani gurin malami ko boka zata je ta miƙa abinda Allah ya hore mata domin ayimun taimako wani muje da ita wani kuma taje ita kaɗai, ana cikin haka har Allah yasa akayi aurena da mahaifinku muka tare cikin kwanciyar hankali, Tani tunda taji anyi bikinmu ta kuma haukacewa da bin bokaye haka ita mahaifiyata ba'a barta a baya ba haka take turo mun da maganunguna kala-kala, da yake da farko a nan Zariya muka fara zama hakan yasa bata shan  wuyar kawo mun duk wasu magungan mallaka inbata zo ba zata turo ƙannena su kawo, kwatsan sai muka koma Kano wannan dawowa da mukayi yasa Mahaifiyata ta nuna min ayanzu fa nima ya kamata na fara nemarwa kaina mafita na koyi kare kaina basai dole ita ta kawo mun ba, da farko zaune nake ni kaɗai a gidan amma daga baya sai ya dawo da mahaifiyarsa INNA LARAI muke zaune da ita, macece mai haƙuri da sanyi hakan ne yasa ma bandamu da ita ba nidai burina mijina ya zama nawa ni kaɗai kuma sai abinda nace, aikuwa na nema kuma na samu dan mahaifinku ko shi ne ɗan gidanmu sai haka saboda hidimar da yakewa mahaifiyata, ƙannena na baya duk shi yayi musu kayan ɗaki idan aka tashi aurensu, Mahaifiyarsa bata taɓa cemun uffan ba sai dai ta bimu da ido._

     _Haka muka cigaba da rayuwa acikin kano tuni nayi ƙawaye tun ina baƙuwa har na zama ƴar gari bin malamai da bokaye sai abinda ya ƙaru dan a wannan lokacin tuni na daina jiran Mahaifiyata ni nake yiwa  kaina komai, har Allah ya sa muka tara zuri'a da shi, duk wanda nasan zai kawo mun matsala acikin danginsa sai nasa malamai su rufemun bakinsa hakan ne ya bani dama nake zaune cikin kwanciyar hankali agidan mijina, tafiya haka tayita tafiya har girma ya kamani tuni mahaifiyata Allah yayi mata rasuwa._

    _Wata rana muna zaune Mahaifinku yake bani labarin gurin wani boka da aka rakasu shida sauran abokansa, da farko watsar da zancen ya fara yi amma cikin kissa da kisisina  naja hankalinsa harsai da na rinjayeshi wata rana muka shirya muka je gurin Mai Ifritu da shi, dama nayi masa dabara ne saboda ya nuna mun gurun daga baya ni kuma na koma, hakan kuwa akayi tuni Muka ɗinke da Mai Ifritu yake mun aiki akan mahaifinku, akwana a tashi ina zuwa gurun Mai Ifritu har ya fara sha'awar keɓancewa dani tun ina waske masa har naje da tawa buƙatar akan inasan ya kashemun mahaifinku inmallaki dukiyarsa nida ku baki ɗaya, awannan lokacin ne ya ce lallai sai yayi mu'amala dani ba yanda na iya haka na amince da buƙatarsa, da yake mahaifinku nada ibada shiyasa aiki akansa yake bani wahala kuma koda nayi baya jimawa yake lalacewa, hakan ne yasa Mai Ifritu bai samu damar kashe shi ba awannan lokacin._

  _Abinda bansani ba ashe wannan tarrayar da mukayi da Mai Ifritu na samu ciki bamsani ba, rashin kashemun mahaifinku da baiyi ba yasa naji haushinsa na amince da buƙatar Alhaji Habibu akan kashe Mai ifritu wanda mukaje muka jeka ƙoƙon kan mahaifinsa acikin rijiyar tsafinsa, kafin fita ta daga cikin kogon dutsen ashe kurwarsa tuni ta shafi cikin da ke jikina bansani ba, sai bayan wani lokaci nake yawan mafarki dashi yana mun bushara ɗansa a cikin cikina wanda shine zai taimaka masa wajen ƊAUKAN FANSA, ko kaɗan ban yarda ba duk a tunanina shirmen mafarki ne sai a sannu-sannu na fara lura da canjin jikina har dai ciki ya bayyana ajikina, murna gurin Mahaifinku abin baya musaltuwa a haka har Allah ya saukeni lafiya na haifo yaro santalelen namiji, tun lokacin da nazo haifarsa na dinga ganin wasu irin hallitu na giftani, alokacin da ya faɗo bansan inda kaina yake ba sai farkawa nayi na ganni kwance agadon asibiti, ina farkawa na ƙarewa yaron kallo duk wanda yasan Mai Ifritu yana ganin fuskarsa zai shaida ɗansa ne, hakan ne yasa gabana ya  shiga dukan uku-uku ina tsoron tonuwar asirina, kwanan jaririn uku muka wayi gari baya numfashi babu ciwo babu komai, hakan ba ƙaramin daɗi yamun ba domin ni aganina samun sauƙi ne, sai fa aranar dana kwanta bacci nayi mafarkin Mai Ifiritu riƙe da jariri a hannu yana cemun, " Karki ɗauka jaririnki mutuwa yayi, a' a nine nasa Aljani Bargun ya ɗaukomun shi in raineshi kafin lokacin ɗaukar fansar mun, tun daga wannan lokacin bankuma mafarkinsa ba sai ana gobe zamu ƙara shiga  na ganshi ya bayyana gareni tare dashi akwai wani ɗan ƙaramin yaro da bazai wuce shekara biyar ba, tun a daren ranar ya fara wahalar dani, banyi tsammanin zai barni har zuwa wayewar gari ba, ganin nasha da ƙyar yasa na samu na rubuta wannan ɗab gajere tarihin nawa ina fatan zaku ɗauki darasi aciki kuma ku yafemun bissa san zuciya ta, na tabbata lokacin da zaku karanta wannan wasiyyar tuni na daɗe da barin duniyar domin nasan Mai Ifritu bazai barni ba, idan kun samu wannan jawabin nawa ina fatan zaku yimun addu'ar Allah ya gafarta mun._

    Lokacin da ya ƙarasa karantawa tuni hawaye ya daɗe da wanke fuskokin duk mutanen dake cikin ɗakin, Wata ƙanwar mahaifiyarsu Hajiya Saratu ce ta tashi ta faɗakar dasu tana mai jimanta halin da ƴar uwarta da ƴarta suka tsinci kansu aciki, nasiha tayi musu da faɗakarwa sannan kowa tashi jiki ba ƙwari suka fice daga ɗakin, haka yaran Hajiya Saratu suka fita suna jin haushin abinda mahaifiyarsu ta shuka

   *INDO SARƘA FANS KUYI HAƘURI BANDA CAJI BA UPDATE YAU.*

        A cikin ƙasa da abinda baifi  kwana uku ba Alhaji Kabeer yasa aka gyara masa gidansa da ke cikin unguwar Karkasara, duk wani wanke-wanke da goge-goge yasa anyi shi dama gidan sabo ne ba'a taɓa tarewa acikinsa ba, kasancewar haka yasa gidan yayi ƙura da datti  harsai da yasa aka sake fenti, koma da komai sabo ya sa acikin gidan haka zalika ɓangaren ƴan aiki ma anyi musu shi dai-dai misali, kafin su tare sai da akayi saukar Ƙur'ani sannan suka tare cikin kwanciyar hankali, Su Inna Furaira baki yaƙi rufuwa saboda wannan gidan da suka koma yafi wadata akan wancen kuma yafi kayan alatu dukda wancen ɗinma ba baya ba.

       Alhaji Kabeer tun bayan rasuwar Abokinsa bashida wata nutsuwa gaba ɗaya ya rame ya zabge kamar wanda ya yayi jinya, gaba ɗaya abun duniya ya isheshi duk da ya daina ganin abubuwan tsoratarwa da kawo farmaki amma hakan baisan ya samu nutsuwa acikin zuciyarsa ba, ita kanta Kaleesat damuwar maigidanta ba ƙaramin damuwa take sata ba, sai dai ta kauda tata damuwar ta shiga rarrashinsa tana bashi baki har ta samu ya ɗan fara walwala.

     Wata rana suna zaune suna hira amma mafiyawan hirar tasu sai dai yace mata eh, a'a, cikin damuwa ta kalleshi ta ce, " Haba Habeebee har yanxu bazaka cirewa ranka damuwa ba, wanda ya mutu ya mutu sai dai muyi ta yi masa addu'a amma damuwa zata iya haifar mana da wata damuwar " ajiyar zuciya ya sauke yace.

      " Hmmmm Habeebty kenan ni kaɗai nasan abunda yake damuwa, har yanxu rasuwar Alhaji Habibu tana nan tsaye cikin zuciya, ninasan ba shi ne ya kashe Alhaji Abdurrahman ba amma babu yanda ya iya akan dole aka tilasta masa kuma gashi ya amsa a idanun duniya, kin kinsan irin zagin cin mutumcin da mutane suke yi masa bayan ɓullar faruwar wannan Al'amarin, Iyalansa sun zama abun ƙyamata duk inda suka je banda habaici babu abinda ake musu, kaico rayuwa kaico duniya  wai yanxu babu Alhaji Habibu da Alhaji Abdurrahman kaico abinda muka aikata na zunubi da dana sani, yanxu ga duniya da kayan more rayuwarta amma sam babu kwanciyar Hankali, yanxu meye amfanin cigaba da rayuwa inama ace na amince da abinda na aikata da tuni anyankemun hukunci dai-dai da abinda na shuka, kaico babu amfanin rayuwata amma san zuciya yayi tasiri akaina na gwammaci kunyar lahira akan ta duniya " Ya ƙarasa faɗa yana goge hawayen idanunsa.

       Hajiya Kaleesat tuni jikinta yayi sanyi kwantar da Aseela tayi agefen ta cikin sanyin jiki ta ce, " Daddyn Aseela dan Allah ka daina zancen Mutuwa idan kanayi jikina sanyi yake yi, amma ni kaina na gagara yarda da zaɓin da muka zaɓarwa kanmu, ni kaɗai idan na zauna inajin babu daɗin azuciyata amma bazan iya jure rashinka azuciyata ba, Kasan yanda nake ƙaunarka, karka manta ƙaunarka acikin jinin jikina take, gani nake bazan taɓa iya rayuwa idan babu kai ba, amma tabbas bamu aikata dai-dai ba Daddyn Aseela " ita ɗinma goge hawayen fuskarta tayi tana jin yanda zuciyarta take ƙara dagule mata.

    " Banida mafita Habeebty banida wani zaɓi da ya rage mun, ni akaran kaina inajin kunyar sanar da ke wasu ɓoyayyun sirraka na da bakisan dasu ba, sai dai ya zama dole na furta su kodan samun kwanciyar hankalina, *KALEESAT* " Alhaji Kabeer ya ambaci sunanta cikin wata iriyar murya da ita kanta sai da ta juyo ta kalleshi.

     Sakin baki tayi tana kallansa domin idan bata manta ba sun shafe sama da shekara da shekaru bai ambaci sunanta kai tsaye ba, murya na rawa ta ɗaga laɓɓan bakinta ta ce.

      " Lallai na yarda akwai wani muhimmin abu a tattare da kai Daddyn Aseela, amma yanxu a zamantakewa ta da kai akwai wani babban sirri da zaka ɓoye mun wanda bansan shi ba, me yasa? Me yasa zakamun haka? Me yasa zaka ɓoyemun idan kasan duk daren daɗewa dole na san faruwarsa? Yanxu ka mun Adalci kenan a yanayin zamantakewarmu? Dan Allah ka barshi bana buƙatar sauraran komai daga gareka dan ina tunanin rashin jinsa yafi mun alkairi tunda ka kasa gayamun tun farko " Ta ƙarasa faɗa hawaye bibbiyu na zuba daga cikin idanunta.

      Rana zafi inuwa ƙuna, Alhaji Kabeer kansa ne ya ɗauki zafi tabbas yasan bai kyauta ba domin yasan inda itace bazata taɓa ɓoye masa abinda take ciki ba, girgiza kansa yayi yana jin wani irin ɗaci a zuciyarsa sannan ya kalleta cikin lallashi ya fara magana, " Habeebty banyi tsammanin haka daga gareki ba domin ahalin da nake ciki ina buƙatar lallashi daga gurinki, bantaɓa ɓoye miki wani abu haka kawai ba saidai dan gudun ɓacin ranki, ban ɓoye miki saboda wata manufa ba sai dan samun kwanciyar hankalinmu baki ɗaya, amma sun tilastamun akan sai na gayawa al'umma duk abinda na aikata, Kaleesat ina gudun abinda zai faru bayan sanarwa da duniya duk abinda na aikata, na tabbata tsinuwar mutane kaɗai ma ta isheni da Allah wadai da zasu dingayi akaina da zuri'ata, meye mafita a gareni gaba ɗaya na tsani rayuwata " Ya ƙarasa faɗa cikin wata irin murya wacce duk mai sauraronta sai ya fahimci irin tashin hankalin da mai furta ta yake ciki.

       A nazarce ta kalleshi ta ce, " Su waye suka umarceka da ka sanar da laifin  da ka aikata? " a ɗan duburburce ya ce, " Fatalwar su Inna Larai da...kuma...kuma...su...Munira...." Zaro idanu Kaleesat tayi tace, " Inna Larai kuma Daddyn Aseela? Innalillahi wa'inna ilahirraji'un, wai dama bayan kwanaki da ka mun maganar ka gansu baka daina ganinta ba? " gyaɗa kai yayi ya ce, " Wallahi har yanxu " ajiyar zuciya ta sauke ta ce, " Daddyn Aseela mu cigaba da Addu'a insha Allah babu abinda zai faru sai alheri, amma mai zai hana muje mu samu koda Aramma ne yayi mana addu'a sai mu bada abin sadaka shi da almajiransa ko Allah ya kara kiyayewa " cikin yarda da maganarta ya gyaɗa mata kai amma har lokacin jikinsa a sanyaye yake.

    Aseela ce take kuka Hajiya Kaleesat ta ɗauketa ta bata madararta, saboda tun lokacin da Aseela ta mata wannan cizon ta cigaba da bata Madara, harma tayi sabo da ita hakan ne yasa ta cireta daga nono saboda fargabar karta ƙara cizonta a gaba.

    Kamar yanda Hajiya Kaleesat ta bashi shawara hakan kuwa akayi haka ya dinga bin malamai da masallatai yana raba kuɗi akan Allah ya biya masa buƙatunsa na alheri, ya kuma yi masa tsari da abin ƙi.

       Tun wannan lokacin da fatalwa tayiwa Alhaji Kabeer kashedi lokacin da yake gidan yari bai kuma ganin wani daga cikinsu ba koda kuwa a mafarki ne, hakan ne yasa bayan wani lokaci ya saki jikinsa ya koma harkokinsa na yau da kullin, Haka ma Inna Furaira a ɓangarenta bata ƙara jin
 ko ganin koda makanan wani abu ya sake faruwa ba, hakan ne yasa kowa ya saki jikinsa gaba ɗaya suka cire shakku da tsoro daga zuciyarsu.

         *BAYAN SHEKARA BIYAR*

     Abubuwa sun faru da dama kwanaki sun shuɗe, wata rana Aseela ce tafe da gudu ta biyo wani ɗan ƙaramin yaro wanda bai wuce shekara biyu a duniya ba, da sauri ya faɗa jikin Mahaifiyar tasu cikin gwarancin murya yake faɗin, " Mommy  Tanti Ateela ce  data kalbemun tacolate ɗina " Hajiya Kaleesat kallan Aseela tayi tace, " Aseela wai me yasa bakya girma ne sai na jikinki? Mai yasa zaki ƙwacewa Aseem chocolate? " Dariya tayi ta ce, " Mommy wallahi tawa ce ya ɗaukomun tashi tana cikin basket ɗinsa " tana ƙarasa faɗa ta ɗauko Ball ɗin Aseem tana wullawa tana caɓewa har ta jefa kan marror ɗin dake saƙale a jikin bangon falon, atake ya faɗo ta fashe wani ɓantare daga cikin mudubin yayi tsalle ya yanki gefen kan Aseem dake tsaye abakin kujera, cikin tsananin Kuka Aseem ya fashe da wani irin kuka jini na ɗan ɗiga daga gurin, Hajiya Kaleesat da sauri ta tashi ta kife Aseela da mari tana faɗin, " Aseela mai yake damunki ne meyasa bakyaji ko kaɗan kinasan na dinga dukanki ko? Idan kina mun ɓarnar da gangan sai na yanke kunnen nan naki mara ji kawai " ta ƙarasa faɗa tana murɗe kunen Aseela.

     Aseela tunda ta sunkuyar da kai ƙasa bata ɗago ba har mahaifiyarta ta gama mata faɗa ta juya gurun ƙaninta domin bashi agajin gaggawa, Kalbar dake kan Aseela guda takwas ce ta fara warewa ɗaya bayan ɗaya kasancewarta mai gashi kamar ƴar buzaye yasa bata ƙaunar kitso ko kaɗan, shiyasa ma yawancin kanta daga kalba sai kalba sai kuma ɗan gyaran gashin da ake mata.

      Kowanne silin gashi warwarewa yake cikin sassarfa kafin wani lokaci tuni gashin kanta ya ware gaba ɗaya, kamar wanda ake cakuɗa gashin haka aka dinga juya gashin nata tana daga tsaye, wani irin baƙin jini ne ya ɗigo daga hancinta sai kuma ɗishi kaɗan daga cikin kunnuwanta, ƙwayar idanunta ce ta juye zuwa fari fat ba alamun baƙi atake gashinta ya rufe kanta har zuwa fuskarta, duk abinda ke faruwa Hajiya Kaleesat bata sani ba tana cen ta ɗauko ɗan akwati tan gyarawa Aseem kansa yana kuka, tana kammalawa ta tashi zata mayar da akwati taci karo da Aseela zaro idanu tayi waje tace, " Aseela lafiyarki me yake faruwa? " 

      Hannunta guda Aseela tasa ta janye gashinta gefe ta ɗago ta idanunta tana yiwa mahaifiyar tata wani irin mugun kallo, ba Hajiya Kaleesat ba hatta Aseem mai shekara biyu sai da ya tsorata da ganin halin da ƴar uwar tashi take ciki, sakin gashin kan nata tayi a take wannan jinin ya ƙara ɗiga daga hancinta sannan ta fara magana cikin kakkausar murya, " _*WANNAN SHINE SASANCI BAKIN ALƘALAMI YA RIGA YA BUSHE, ADADIN KWANAKIN DA MUKA ƊAUKA SUN KAMMALA DAGA YANXU BABU MAI IYA DAKATAR DA RUHIN FANSA, ADA MUN BAKU DAMA KUMA MUN JANYE JIKINMU AMMA TABBAS HUKUNCI DOLE YA WANZU A GAREKI DA SAURAN WAƊANDA RUHI KE BIBIYA*_" Tana gama faɗa ta tofar da yawun jini ta fara faɗan wasu irin kalamai ƙasa-ƙasa wanda babu mai jin abinda take faɗa.

    Hajiya Kaleesat na tsaye taji kamar ansa igiya anfara zarge wunyanta ana shaƙewa da ƙarfin gaske, cikin kakari tasa hannu biyu ta riƙe wuyanta idanunta na yowa waje tuni ta fara fita daga hayyacinta.

     _*RIP HAJIYA KALEESAT🤭🤭 ZANYI KEWAR ASEELA KAMAR YANDA KULLIN NAKE KEWAR MARWAN YASIN, DOMIN WASAN YAZO ƘARSHE FANS HJY KALEESAT ATANADAR MANA FANKEN SADAKA😛😛😛 KU ƘARA HAƘURI ASKIN YAZO GABAN GOSHI😢*_

_BARKANMU DA JUMA'A ALLAH BAMU ALBARKAR DAKE CIKINTA, MASOYA INA GAIDAKU KYAUTA🙋🏼‍♀️🙋🏼‍♀️🙋🏼‍♀️🙋🏼‍♀️🙋🏼‍♀️_
 
    _Ummou Aslam Bint Adam_😉

           Aseela ƙara firfito da idanunta waje tayi tana ƙaranta waɗansu irin kalamai da ba kowa zai iya gane abinda take faɗa ba, Hajiya Kaleesat banda kakari ba abinda takeyi a wahalce ta durƙushe agurin gaba ɗaya ta fara fita daga hayyacinta.

      Aseem dake gefe ya zurawa mahaifiyarsu ido shiru yayi yana ganin baƙon lamarin duk da kasancewarsa mai ƙarancin shekaru hakan bai hanashi fara jin tsoron yayar tashi ba musamman da ya ga yanayin hallitarta na riƙiɗa ta ko'ina.

     Wani irin baƙin jini ne ke fita daga bakin Hajiya Kaleesat mai yauƙin gaske, cikin ƙarfin hali ta fara karanta kalmar shahada sannan ta cigaba da karanta sauran ayoyin da suka zo cikin bakinta, Ayatul-kursiyyu ta shiga maimaitawa awahalce muryarta ko fita bata yi.

     Da ƙarfin gaske aka yarɓar da Aseela acen gefe kanta ya bugu da bango ya fashe, sannu a hankali Hajiya Kaleesat ta fara jin tsananin wuyanta ya kau, batasan lokacin da ta yanke jiki ta faɗi gefe tana maida wahalallan numfashi ba.

   Inna Furaira ce ta shigo  falon hannunta ɗauke da kayan da Mani mai wanki ya wanke musu, cikin tashin hankali ta saki kayan hannunta ta tafi kan Hajiya Kaleesat da ta gani yashe tana sauke numfashi da ƙyar ga kuma wani irin ruwa na fita daga bakinta, jijjiga ta ta fara yi tana kwala mata kira saboda duk wanda ya ganta a wannan yanayin sai ya matuƙar tsorata.

      A hankali Hajiya Kaleesat ta ɗaga hannunta tana nunawa Inna Furaira wayarta dake kan kujera, da sauri Inna Furaira ta ɗauko sai dai batasan ya ake buɗe wayar Hajiyan ba ga ita kuma jikinta banda karkarwa ba abinda yakeyi, bata cikin nutsuwarta da zata iya  buɗe wayar, da sauri Inna Furaira ta fita cen sashensu ta nufa ta ɗauko tata wayar ta fara kiran Alhaji Kabeer, ganin yanayin da Inna Furaira ta shiga ne yasa su Rakiya suma suka rufo mata baya.

       Kira biyu Inna Furaira tayi sannan Alhaji Kabeer ya ɗauka,  tunda ya ga numberta ya fara mamaki saboda yasan inba da wani ƙwaƙwƙwara dalili ba bazata ƙirashi ba, yana ɗauka bata jira cewarsa ba ta fara magana, " Alhaji wallahi Hajiya ce ba lafiya tana cikin wani hal..." tun kafin ta ƙarasa ya katseta yana faɗin, " Maza ku kamata sai kuyiwa Driver magana sauri ya kaiku Mumtaz  Hospital nima ina hanya zan same ku a cen "Yana gama faɗa ya katse wayar.

      Rakiya da Binta ne suka kama Hajiya Kaleesat suke ƙoƙarin ɗaga ta, ko kaɗan babu wanda ya lura da Aseela dake cen gefe saboda halin da suka tsinci Hajiya Kaleesat a ciki, Daga cen gefe suka fara jiyo wani irin gurnani da yake tashi, da sauri Inna Furaira ta ƙarasa gurin tana faɗin, " Aseela kema kina kwance ne? Wai me yake faruwa ne? "  Inna Furaira ta ƙarasa tambayar tana ƙoƙarin ɗaga Aseela dake durƙushe.

        Tana ɗagota taga kanta ya fashe idanunta duk sun juye sun koma fari fat, ga wani irin baƙin jini na fita daga bakinta gaban Inna Furaira ne ya yanke ya faɗi a tsorace tace.

     "Subhanallah mai yake faruwa ne? Binta zo ki riƙeta bari nazo na kama Hajiya mu fita da ita " Binta sarkin tsoro tana ganin yanda Aseela tayi tsoro ya kamata ta ce, " Wallahi Inna Tsoro nake ji amma bari nayiwa Driver magana " bata jira jin ta bakin Inna Furaira ba ta fice aguje, tana zuwa ta sanar da securities ɗin halin da ake ciki, da gudu duk suka shigo su Inna Furaira ne suka kama Hajiya Kaleesat suka wuce mota da ita tuni suka ɗauki Aseela itama aka sata a mota, da gudun gaske Driver ya bawa motar wuta suka wuce Hospital.

     Zuwan su Asibiti babu wuya sai ga Alhaji Kabeer ganin Halin da Kaleesat ke ciki ba ƙaramin ɗaga masa hankali yayi ba, cikin gaggawa Likitoci da Nurses suka shiga nasu aikin suna bakin ƙoƙarinsu dan ganin sun shawo kan Matsalar, Inna Furaira dake zaune a gefen Aseela lokaci-lokaci take karanta Addu'a tana tofa mata, sannu a ahankali ta fara dawowa hayyacinsa kwayar idanunta ta fara daidaita, ruwa aka sa mata da allura itama a ɓangaren Hajiya Kaleesat allurai akayi mata aka sa mata ruwa tare da allurar bacci, tuni bacci yayi awon gaba da ita.

     Alhaji Kabeer ne zaune a gefenta yana ƙare mata kallo cikin tausayawa yake bin sassan jikinta da kallo musamman wajen wuyanta da yayi wani ja da layi-layi kamar wacce aka zanawa, ahankali take sauke numfashin wahala fuskarta tayi fayau, cikin ƙaunar Matarsa yake tambayar kansa.

     " Me ya faru da ita bayan fita ta? Lafiya kalau nafita na barta amma kuma ji halin da na iso na same ta aciki? Ga kuma Aseela itama tana fama da kanta, Ya Allah! Allah ka kawo ɗauki " duk cikin zuciyarsa yake wannan maganganu yana daɗa jin tausayin halin da take ciki.

      *BAYAN WASU AWANNI*

        Aseela ce tayi zumbur ta tashi da sauri Inna Furaira ta riƙeta tana faɗin, " Aseela sannu kinji yi a hankali " bin Inna Furaira tayi da kallo sannan ta ce, " Inna Ina Mommy amma bata mutu ba ko? " da Sauri Inna Furaira ta kalleta ta ce, " Mommynki tana nan amma waye yace miki zata mutu? " 

     Ɗaga kai Aseela tayi kamar mai tunani sannan ta ce, " Wasu mutane ne naga sun shaƙe wuyan Mommy suna cewa sai ta mutu, kuma wai harda Daddy amma shi basuyi masa komai ba, kuma sunce kema.... " Inna Larai ce ta katse ta da, " Kul Aseela ki daina faɗar irin wannan kinji " 

    Gyaɗa kai Aseela tayi tace, " To, amma ina Mommyn take " Nurse ce ta shigo ɗakin jin magana na tashi, ganin Aseela zauna suna hira da Inna Larai yasa tace, " Lallai Baby jiki yayi kyau , sannu yanxu me yake miki ciwo? " Kwaɓe fuska tayi ta ce, " Ni ba inda yake mun ciwo kawai Mommy nake san gani " 

        Nurse ɗin ce tace, " Baby ki bari sai anjima kinji yanxu jikinki baiyi ƙwari ba kinasan na baki sweet? "

    Girgiza kai Aseela tayi tace, " Ni banaso gun Mommy zani " Nurse ɗin yi tayi kamar bataji mai Aseela ta ce ba, alewa ta zaro ta miƙa mata sannan ta juya ta fara tafiya, har taje bakin ƙofa ta juyo ta cewa Inna Furaira, " Iya karki bari ta fita sai mamanta ta ji daɗin jikinta " Aseela haushi ne ya kama ta aikuwa a take ta fara hawaye, Inna Furaira ce ta dinga lallashinta har ta samu tayi shiru, sai da ta gama shan sweet ɗin sannan ta cewa Inna Furaira.

   "  Inna Kinsan me? "

Inna Furaira ta ce, " A'a inajinki Aseela " 

     " Wallahi da Kasheta zasuyi kawai dan ta bani Sweet ne suka ƙyaleta amma wai zasu hukuntata, kuma fa kema wai haushinki suke ji " Zaro Ido Inna tayi tace, " Su waye kenan? " Aseela kallan gefenta hagu da dama tayi tace, " Gasu waɗanda nace miki zasu kashe mommy " cikin Inna ne ya karta amma sai ta dake ta ce mata.

     " Ki daina biye musu kinji kuma ba'a maganar Kisa kinga ke yarinya, ko sunyi miki magana karki kula su " Kallan tsaf tayiwa Inna Furaira sannan ta ce.

     " Ta ya zan daina kulasu bayan ina tare da ruhinsu, nifa cikinsu ma zan koma amma bana san tafiya ni kaɗai so nake na tafi da Mommy da Daddy dan zanyi missing ɗinsu idan ni kaɗai na tafi" 

    Inna Shiru tayi kamar bataji mai Aseela ta ce ba, ta jefo mata wata hirar ahaka ta tasamu suka bar waccen maganar amma a ƙasan zuciyarta Maganganun Aseela ne suke mata yawo.

    
      A ɓangaren Hajiya Kaleesat ta farko tana buɗe idanunta tayi tozali da Maigidanta zaune, murmushi tayi masa ya maida mata da martani sannan ta ce, " Daddyn Aseela akwai damuwa matsananciya, Aseela ce tayi niyyar kasheni har lahira kawai saboda ta faɗo da mudubi na dake ta " da mamaki a fuskarsa ya ce, " Aseela dai Aseela itace zata kasheki kisa fa ba ƙaramin abu bane " 

    Murmushin takaici tayi ta ce, " Hmmmm Daddyn Aseela na jima ina zargi wani Baƙon al'amari dangane da yarinyar nan, tabbas yau zargina ya tabbata Aseela na tare da Aljanu wanda ko shakka babu kaima ka fahimci haka, dubi wuya na ji yanda aka shaƙeni banda Allah ya taimakakeni da wani zancen ake ba wannan ba. " Ta ƙarasa faɗa tana nuna masa wuyanta.

      Ko tantama babu shi kansa yana zargin haka amma soyayyarta ce ke rufe masa ido har ya kasa gano gaskiyar lamarin, ajiyar zuciya ya sauke ya ce, " Tabbas nima ina zargin haka amma insha Allah zan fara nema mata maganin Islamic Chemist " yana rufe baki aka turo ƙofa da sallama ɗauke a bakinta sannan suka shigo, Aseela ce da Inna Furaira suka shigo gaida Hajiya Kaleesat tayi tana mata ya jiki sannan ta ƙara da cewa, " Alhaji kar aga na kawota tun ɗazu ta tashi take rigima wai tana san ganin mommy " Murmushin Yaƙe Alhaji Kabeer yayi yace.

    " Eh hakan ma yayi, Aseen Daddy ya naki jikin " murmushi tayi ta ce, " Da sauƙi Daddy " 

    Hajiya Kaleesat tun shigowar Aseela take binta da kallo mamaki haɗe da tausayin ƴarta ta ne mamaye zuciyarta, Aseela haka ta zauna tana ta musu surutai ba fasali irin wanda ta dinga yiwa Inna Furaira.

     Kwanan su ɗaya a hospital ɗin aka sallamesu saboda yanda jikin kowannensu yayi kyau, suna tafe a hanyarsu ta komawa gida sunje Junction danja ta tsaida, suna nan tsaye sai ga alamajirai yara da manya na zuwa bakin motarsu suna musu bara, Kuɗi Alhaji Kabeer ya basu masu yawan gaske ana cikin haka danja ta bada hannu, Aseela ce ta hango wani mai saida kayan wasa ganin tana so yasa Alhaji Kabeer yayi masa inkiya suna shan kwana da gudu mai kayan teddys ɗin ya biyosu, dai-dai gurin wani mutum dake tsaye yana jiran abin hawa suka yi parking, Mai kayan wasan ne ya ƙaraso ya tsaya Hajiya Kaleesat ce ta buɗe Glass ɗin Aseela ta fara zaɓa.

     Mutumin da ke gefensu ne ya kalli gurun da motarsu take yana kallan gun yana ƙarewa Aseela kallo, da sauri ya ƙarasa gurun motar ƙarasawarsa yayi da sallamar mai kayan wasa, yana zuwa bakin motar ya cewa Aseela.

   " Kai Gunguru jikan kunkuru dama nan ka laɓe to fito dakai da sauran waɗanda suka tare da kai " Aseela najin haka ta faɗa mota tana tusa kanta cikin cinyar Hajiya Kaleesat tana sauke ajiyar zuciya jikinta ta ko'ina rawa yake.

      Cikin tsananin tsawa ɓacin rai ya kuma buga masa tsawa, " Nace ka fito munafikin Allah ta'ala ay na gaya maka Allah ba azzalumin bawansa bane, haɗuwar mu bazatayi kyau ba na gaya maka dama dolen dole zamu haɗu" Alhaji Kabeer mamaki ne ya kamashi jin an ambaci Gunguru jikan Kunkuru dakewa yayi ya cewa mutumin, " Malam lafiya kuwa? "

    Babu tsoro a tattare da shi ya ce, " Lafiyar ce ta kawo haka, wannan da kuke gani ba ƴarku bace, wannan wani ƙungurmin azzalumin Aljani ne " 

     Hajiya Kaleesat najin haka ta maza ta fisge ƙafarta dake jikin Aseela, saboda ko kaɗan batayi shakku ko mamakin jin kalaman mutumin ba mamakinta ɗaya ta yanda akayi kallo ɗaya ya gane cewar Aseela jinnu ce " Ganin haka ya sa Aseela ta ɗago da kanta alokacin tuni idanunta har ya juye zuwa fari sol gashin kanta yayi wani zara-zara cikin wani irin amo mara daɗin sauraro ta ce, " Ni ne ɗin Gurungu jikan Kunkuru sai mai me zaku iya yi? Tabbas ni ba ƴarku bace hasalima Ƴarku tana zuwa gurinku ne na waɗansu ƴan lokuta, Aseela nacen a dajin FADBARJINSAR ( _Kusa da dajin MARWAN😛_) acen take rayuwa da sauran ƴaƴanmu mun bata horo da sauran siddabarunmu, duk wannan abun da yake faruwa kaine sila kuma kaine sanadi, ni anturo ni da sauran muƙarrabaina domin ɗaukan Fansa, Ay nasan zaka tuna INNA LARAI, MUNEERAT, JAURON NENE da BOKA GUZURMU ƊAN BOKA JUZURKI " gumi ne ta ko'ina yake tsatstsafowa Alhaji Kabeer cikin tashin hankali duk yayi zuru-zuru, tun farkon jin an ambaci Gurungu jikan Kunkuru jikansa yayi sanyi ko tantama yasan sirrin da yake ɓoyewa dole ya fito fili.

  *TALLAH   TALLAH   TALLAH*
    _GA SABON LITTAFI NAN NA SABUWAR MARUBUCIYA *HATSABIBI  BOKA DAMGAS* NA QUEEN TIFA ƳAR MUTANEN NIGER KU JIRASHI YANA NAN TAFE._

*_MASU JIRAN TSARABAR HONEYMOON KUYI TA DAKO ZAKU JINI_*😛😛🤣🤣🤣🤣

_WASAN YA KUSA ZUWA ƘARHE ASIRI YA KUSA TONUWA_🤣

    _Ummou Aslam Bint Adam_😉

           Mutumin da ke tsaye mamaki ne ya kamashi najin kalaman Aljani gunguru jikan kunkuru, kallan Alhaji Kabeer yayi yace.

    " Alhaji gaskiya ne abinda wannan hatsabibin ya faɗa? "

    Alhaji Kabeer waigowa yayi yana kallan Aseela suna haɗa ido cikin ƙwayar idanunta yaga fuskar Muneerat a ɗayan ƙwayar idon kuma fuskar   Inna Larai yayi tozali da ita, sunkuyar da kansa ƙasa yayi sannan yace.

     " Tabbas abinda ya faɗa haka ne laifina ne nina biyewa san zuciya gashi yamzu ya kaini ga dana sani "

     Hajiya Kaleesat kallansa tayi da mamaki tace, " Daddyn Aseela kaina ya kulle wai me yake faruwa ne? " 

      Alhaji Kabeer da gaba ɗaya jikinsa ya jiƙe da gumi ya ce, " Abinda nake ɓoyewa ne dole ya fito sarari kaico rayuwa " 

     Mutumin da ke tsaye ya jinjina kai yace, " Tabbas na fahimci inda zancenka ya dosa, amma ka sani muddin kana tare da gunguru wallahi bazai taɓa barinka ba komin daren daɗewa  sai ya aiwatar da abinda aka turoshi yi gurunku, nayi mamaki da har ya jima daku haka ba tare da ya cutar da ku ba cutarwa mai muni kuwa, idan kuna ganin babu damuwa zan iya taimaka muku da iya abinda ya hore mu na daga sani, amma babu takura inbkwa buƙata shikenan amma ninasan waye Gunguru " 

     Cikin sauri hajiya Kaleesat tace, " Dan Allah Malam ka duba girman Allah ka taimaka mana " Alhaji Kabeer ma cikin fuskar tausayi yace, " Malam na tabbata haɗuwarmu akwai wani babban al'amari dan Allah ka taimaka mana " Inna Furaira dake kujerar baya zuru tayi tana kallan ikon Allah, cikin zuciyarta tace.

    " Wallahi dama nasan biri zaiyi kama da mutum abinda nake gani sam basa ganinsa amma gaba ɗaya babu mai lura, to shi kuma Alhaji ko me ya shuka oho? Allah sa dai ba kawunan mutane ya dinga saidawa ba har ya tara wannan uwar dukiyar yauni Furaira dana shiga uku ace ina cin kuɗin haramun na ƴan yankan kai " ta ƙarasa zancen zucin wata ƙwallah na biyo fuskarta.

     Mutumin ba musu ya amsa musu da, " Babu komai amma gaskiya bazan iya binku cen mahallinku ba ƙa'idata duk wani abu da zanyi sai dai ku bi cen muhallina idan ya muku shikenan, ni ina zaune acen ɗan ƙauye ne mai suna Ɗangwauro cen gaban na'ibawa " Alhaji Kabeer najin haka yayi farat yace, " Mun amince zamu bika shigo mu tafi " 

      Hajiya Kaleesat jim tayi sannan ta kalli mijinta cikin ƙasa da murya ta ce.

     " Daddyn Aseela anya bamuyi gaggawar amincewa da mutumin nan ba kuwa? karfa yaje ya cutar da mu " mutumin ya amshe zancen da, " Idan har kuna da shakku akaina gwara ku haƙuri tunda ba tilasta muku nayi ba " Hajiya Kaleesat cikin kunya ta ce, " A'a ba haka bane  muje ba damuwa " 


   Mutumin baya ya zauna kusa da kujerar Inna Furaira, yana shiga Aseela ta takure guri guda ta hau karkawa take jini ya fara fita dag idanunta da kunnenta Hajiya Kaleesat na shirin taɓa ta mutumin nan yace.

        Ƙyaleshi guduwa zaiyi yanxu zai dawo muku da taku ƴar ta asali, yasan haɗuwarmu dashi bazatayi daɗi ba amma hakanma da yayi ba tsira yayi ba " Aseela ta jima tana ta fuffuka da siddabaru iri-iri sai data jima tana yi sannanta yanke jiki ta faɗi, tafiya suka cigaba da yai mutumin na kwatanta musu hanyar da zata sada su da Ɗan gwauro, har suka kusa ƙarasawa Aseela bata farka ba harsai da suka fara shiga cikin ƙauyikan kwazabniyar hanya ta tasheta, tana tashi ta juyo ta kalli Inna Furaira tai mata murmushi sannan ta kalli mahaifiyarta ta ce, "Mommy ina zamu haka jikin naki yayi sauƙi ne ? " har zuwa lokacin Hajiya Kaleesat a tsorace take amma saita basar ta ce, "  Eh unguwa zamu " 

     Jinin da ke hancinta ta  shafo ta kalli mahaifiyarta ta ce, " Mommy wannan jinin da kike gani wai jininku ne keda Daddy kuma sunce......" da sauri Hajiya Khaleesat ta buga mata tsawa ta ce, " Ba na hanaki surutu mara amfani ba? " 

     Tsuke Fuska Aseela tayi sannan ta ce, " Wallahi Mommy kika cigaba da yimun haka kasheki zasuyi kuma ni banasan ki koma gurunsu " Hajiya Kaleesat na shirin magana mutumin nan ya katseta da cewa, ," Meyasa basasan adinga yi miki haka? " 

     Cikin halin ko'inkula Aseela ta ce, " Saboda ruhinsu yana tare dani kuma su baxasu juri irin wannan ba " tana gama bashi amsa ta kuma cewa, " Daddy kuma sunce wai duka gurunsu zamu koma saboda bazasu bari ahanasu fansar abinda suka yi niyya ba, amma Daddy ni Banasan zaman gurunsu dan Allah ku daina bari suna tafiya dani " ta ƙarasa faɗa cikin muryar tausayi.

     Gaba ɗaya cikin motar ba wanda jikinsa baiyi sanyi ba tausayin ƙanƙanuwar yarinyar ya kamasu, Mutumin nan ya ce, " Ina amfanin haka kun sanya ƙaramar yarinya cikin matsala " Inna Furaira dake gefe cikin zuciyarta ta ce, " Ni babban tashin hankali na bai wuce yanda yarinyar nan take yawan ambaton  xamu koma cikin wani jinsi ba, Allah sarki su fita idan na mutu bansan wa zai riƙemun su ba ga dangin mahaifansu ba mutanen kirki ba " 

     Inna Fauraira na cikin wannan zancen zucin sai ji sukayi motar da suke ciki tati tayi karo da wani abu kamar gunguren itace, daga cen gabansu wani tafkeken rafi suna gani da waɗansu irin hallitu zagaye dashi, da sauri Alhaji Kabeer yake ƙoƙarin taka birki, cikin zafin nama mutumin nan yace, " Bi ta kai karka tsaya duk kaidin hatsabibin nan idan ka kauce zamu iya faɗawa tarkonsa "

        Alhaji Kabeer rintse idanunsa yayi lokacin da yaxo gaɓar wannan ruwa sannan ya cigaba da tafiya, Inna Furaira dake gefe jikinta banda tsuma babu abinda yakeyi, ilahirin jikinta ya jiƙe sharkaf da gumi, Hajiya Kaleesat banda ajiyar zuciya ba abinda takeyi, bayan wuce wannan ɗan kogin ba jimawa sai kuma suka hango wata irin ƙatuwar halitta mai siffar kada kwance ita da ƴaƴanta, wannan lokacin ma Alhaji Kabeer yaso tsayawa mutumin nan ya bashi ƙwarin gwiwa, yana bi ta gurun yaga babu komai sun wuce lafiya.

      Bayan faruwar hakan babu wuya ta baya motarsu ta fara ci da wuta gadan-gadan, Inna Furaira da hucin wutar ya fara lasota cikin yanke ƙauna da rayuwa ta fashe da kuka ta fara bawarsu Hajiya Kaleesat wasiyya.

   Mutumin nan yana ganin haka cikin hanzari ya fara motsa bakinsa yana karanta addu'o'i sannan ya kalli gunda wutar take ci ya tofa, sannu a hankali duk inda ya tofawa addu'a sai wutar ta ɗauke ta mutu har ta gama mutuwa ƙurmus, basu kuma tafiya mai nisa ba mutumin nan ya nuna musu wasu bukkoki daga cen gefen damansu yana mai sanar dasu isowarsu gurun.

   Inna Furaira duk surutan da sumbatun da takeyi babu wanda yabi ta kanta saboda kowa ma yana cikin firgici kamar yanda take ciki, Aseela dake cinyar Mahaifiyarta shiru tayi tana bin duk abinda ke faruwa da kallo uffan batace ba, sai da Alhaji Kabeer yayi parking suka firfita amma fir tace bazata fita ba, Hajiya Kaleesat da ƙarfin gaske tayi-tayi ta ɗaga ƙafarta domin fidda Aseela amma abun ya faskara, mutumin nan yana ganin haka ya zagaya ta ɓangaren gurun yayi addu'a ya tofa aka tafin hannunsa sannan ya damƙi Aseela da ƙarfin gaske ya fito da ita sannan itama Hajiya Kaleesat itama ta yunƙura ta fito da ƙyar saidai ƙafafunta wani irin  nauyi da sukayi mata da ƙyar take iya taka su.

     Suna shiga harabar bukkokin wata dattijuwa tayi musu marhabun lale tabarma ta shimfiɗa musu sannan wata ƴar matashiyar mata da kawo musu ruwa acikin ƙwarya, yanayin da kowannensu yake ciki ne yasa babu wanda ya bi ta kan ruwa bare ya ɗauka ya sha, mutumin nan Kallan dattijuwar nan yayi  yace, " Goggo baƙi ne muka gamu dasu, kuma ta silar Gunguri jikan kunkuru suma na lura akwai wani maƙirci dake tattare dashi agaresu "gaba ya kwashe abinda ya faru tsakaninsa dasu Alhaji Kabeer ya gayawa mahaifiyarsa, cikin jimami tace, " Amma Bello daka haƙura da sha'aninsa tunda Akwai Allah akwai kuma ranar lahira, Ɓingel dai mun riga da mun rasata duk yanda zakayi masa bazata taɓa dawowa ba "

       " Goggo mun riga mun rasa Ɓingel amma kuma barinsa zaisa ya cigaba da zalinci wanda mu bamusan adadin mutanen da yayiwa haka ba koma fiye da haka " Bello ya faɗa.

    " To shikenan Ubangiji ya bada nasara " Goggo ta faɗa tana sharce hawaye bisa tuno da kisan wulaƙancin da Gunguru yayi mata.

     Jikinsu ne yayi Hajiya Kaleesat tace, " Goggo wace ce Ɓingel ɗin nan haka kuma me ya same ta " Bello ya karɓe zancen da cewa, " Ɓingel ƙanwata ce cikinmu ɗaya yarinya ce mai haƙuri da san jama'a bata damu da ƙyaleƙylen rayuwa ba gata da sanyin hali, lokacin da ta taso tana budurwa yarinya ce mai farin jini gata kyakyawar gaske, wata rana sun tafi kiwo ita da ƴaƴan Baffanmu suna kan hanyarsu ta dawowa sai taji ɗaya daga cikin Saniyarta na wani irin kuka na azaba, da sauri suka koma da baya dan ganin meke faruwa, suna xuwa suka ga Wani baƙin maciji ya naɗe wuyan wannan saniyar ta ko'ina kai masa sara yake yi jini na fita, ganin basu da wata dabara da zasuyi yasa suka zubawa sarautar Allah ido har macijin nan ya gama abinda xaiyiwa saniyar nan atake ta faɗi tana karkarwa har ta daina motsi, cikin ƙunci da takaici suka koma gefe suka tsaya sukayi zuru suna tunanin abinda ya dace suyi, dabara ce ta faɗo musu suka turo Fatsim gida da sauri domin ta sanar da abinda yake faruwa.

     Suna nan tsaye sai ji sukayi wata Saniyar ta fara gurnani tana kuka suna dubawa itama suka ga macijin nan na sararta ta ko'ina daga nan tsoro ne ya fara kama su, matsawa nesa sukayi da shanun kafin daga gida azo aga halin da suke ciki, intaƙaice muku macijin nan sai ta kashe mata shanu uku a wannan lokacin, ganin haka ne yasa suka bazamo da sauri domin ganin abun yafi ƙarfinsu, lokacin da suka ƙaraso gida banda haki da ba abinda sukeyi, tana tsaye tana sanarwa da Goggo sai ji tayi abu nabin ƙafarta ashe macijin nan ne kanta ankara tuni yakai mata sara a ƙafa, cikin jin azaba batayi wata-wata ba ta ciro wuƙar dake ƙugunta ta burma masa amma duk da haka bai daina ƙoƙarin cutarta da ita ba har Allah ya bata sa'a ta fille masa kai.

     Gogga da ta shiga ɗaki domin ɗauko adoki tana zuwa ta samu Ɓingel ta yanke jiki ta faɗi, ga macijin nan agefe yayi tsaye akanta sai rikiɗa yake yana sauya launi kala-kala.
       Da gudu ta fita domin neman taimakon jama'a kafin kwabo gidan nan ya cika da mutane sai dai ana zuwa babu macijin babu alamarsa, tun daga wannan lokacin Ɓingel bata ƙara sanin waye akanta ba neman magani babu wanda ba'ayi ba garuruwa haka aka dinga kaita amma ba sauƙi, da farko Goggo bata sanar da ni ba dayake ina fita garin Lagos neman kuɗi, sai da ta ga abin ya wuce misali sannan ta sanar da ni nikuma na dinga turo da kuɗi ana nema mata magani.
      Gun wani mai magani aka kaita yana ganin yanayin yace iskace ta shige ta kuma mai wuyar sha'ani amma makarin ciwon nata sai anemo jariri sabuwar haihuwa za'ayi aiki dashi sannanta samu sauƙi ta warke, saboda shima aljanin da yayi mata wannan abun aiki aka bashi akan yakai jinin Bafulatana da Shanu uku sai kuma jarirai biyu da ɗan bunsuru ɗaya da jaɓa guda uku, Goggo na sanar dani nace karma ƙara komawa gurin malamin, anyi haka da kwana uku na dawo gida ganin halin da Ɓingel ke ciki ba ƙaramin ɗaga mun hankali yayi ba, take na shiga cikin dawa na fara haɗo sanwa da magunguna kala-kala da turare ranar da aka fara mata aranar ni kuma nafara mata ruƙiyya saboda mahaifinmu malamine babba kafin rasuwarsa kuma inada sani na daidai gwargwado.

       A take Gunguru ya yafara magana ta jikin Ɓingel wacce ada bata umm bare umm umm, kamar yanda malamin bayan nan ya faɗa haka shima gunguru ya gabatarmun da kansa da sunansa sannan yace shi ba abinda ɓingel tayi masa aiki ne kawai aka bashi kuma anxubarmai da jini shiyasa ya aiwatar da abinda aka sashi, kuma idan anasan ta warke sai ansamo masa jarirai sabuwar haihuwa da jinin tsohon kare sai jinin mace mai tsohon ciki.

      Kar injaku da nisa bamu amince da buƙatarsa ba kuma haka muka dinga gumurzu da shi sakamakon haka har wani ɗan uwansa musulmi ya nemi taimaka mun amma gunguri ya hallakashi sai dai kafin ya kasheshi sai da ya bani wani sirri duk inda Gunguru zai shiga ajikin mutum ko dabba ina ganinsa saina gano shi, shiyasa ina ganin ƴarku bansha wahala ba na gano shi.

     Ɓingel haka ta cigaba da jinya babu sauƙi sai na Allah, tun ina mata ruƙiyya ina samun gunguru har ya ɓace mana ɓat ya fita daga jikinta, yarinyar nan bataci bata sha sai dai aman jini da hawayen jini, ga gun afarta da ya sareta kullin ci yake yana ƙara ruɓewa ana cikin wannan halin wata ran sai wayar gari mukayi daga gwiwar ƙafarta zuwa ƙasa ya fita, ranar munga tashin hankali haka Goggo ta dinga kuka ta sanadin haka har hawan jinine ya kamata.

    Intaƙaice muku labari kafin yarinyar nan ta rasu saida gashin kanta kaf ya zube kamar wacce akayiwa aski, ƙafarta kuwa sai da ta kusa gutsirewa gaba ɗaya, aranar da zata rasu haka ta dinga wani irin jijjiga jini ta kunne baki har ta ƙasanta zuba yakeyi, kafin ayi mata sutura tuni ya haɗe ya zama wani irin baƙinƙirin ya daskare sai wani irin wari yake yi, muna ji muna gani haka aka sallace ta aka kaita gidanta na gaskiya "

      Bello ya ƙarasa faɗa yana goge hawayen fuskarsa, gaba ɗayansu jikinsu ne ya kuma sanyi, su Hajiya Kaleesat sai goge hawaye suke ita da Inna Furaira da Alhaji Kabeer.

     Bello ne ya kalli Alhaji Kabeer yace, " Amma Alhaji meye haɗinka da Gunguru da har yake iƙirarun laifinka ne yasa yake bibiyar ƴarku? "Alhaji Kabeer goge hawayen idanunsa yayi ya ɗago ya kalli Hajiya Kaleesat yace, " Dan Allah ki gafarceni Habeebty bisa wani sirrina da zan faɗeshi yanzu na tabbata daga ke harsu bazai muku daɗin sauraro ba " 

     Gaba ɗaya ido suka xura masa suna sauraron ji daga gareshi Hajiya Kaleesat zuciyarta sai lugude take, gyara zamansa yayi sannan ya fara cewa.............

   *KU BIYO NI A SHAFIN GABA DAN JIN TA BAKIN ALHAJI KABEER*😄

   KWANA BIYU NAYI ƁATAN DABO 😄KUMUN AFUWA UZURI NE YA ƁOYENI NAGODE DA KULAWA MASU KIRA, MASU BINA PC MASU CIGIYA TA WATTPAD DA MASU CIGIYA TA GROUPS INA GDY ALLAH BAR ƘAUNA.❤️❤️❤️❤️

          Alhaji Kabeer gyara zamansa yayi sanna ya ce.

      " Na tabbata ko ban sanar daku tarihina ba ni ba ɓoyayyen mutum bane kuma koda tsararun mutane zasu iya bada tarihina saboda yanda ubangiji ya azurtani ta hanyar ɗaukaka, sai dai akwai wani sirri da ba kowa ne ya sani ba har da ke mata ta da kuma ƴan uwana da dangina sai dai wasu daga cikin abokaina waɗanda muka aikata wannan mummunan lamarin a tsakaninmu " 

     *MAFARIN SHIGA MATSALA*

     _Kowa yasan tsakanina da Abokina Marigayi Alhaji Abdurrahman aminci ne mai ƙarfi wanda har ya koma kamar munzama ƴan uwana muda shi, muna tare muna zumuncinmu sai muka yi shawara akan mu ƙulla wani kasuwanci nida shi, kasuwancin ba wani bane kasuwancin girjin ruwa ne da farko munyi shawarar mu zayi jirgin ruwa amma sai daga baya muka yi wata dabara, cewar nina sayi jirgin inyaso sai mu ƙara haɗa kuɗi muyo order kaya daga cen ƙasar chaina, da farko ban amince ba saboda ina tsoron dulmiyewar dukiyata amma sai ya nuna mun shi kasuwanci ba'a taɓa karaya dashi, ganin kuɗaɗen nawa sun ninnka wanda shi yasa aciki sai na nuna masa ya ƙara wani abu amma kuma sai ya kawo mun uzurinsa akan bashida wadatattun kuɗi a wannan lokacin, haka na kauda kai na zuba dukiyata tsababa domin ɗan abinda yasa baifi kaso goma cikin ɗari ba, kaso casa'in kuwa duk dukiyata ce, haka muka ƙulla wannan kasuwancin muke tsammanin ƙarasowar kaya cikin abinda bai wuce shekara ɗaya zuwa ɗaya da wata biyu ba, abinda bansani ba ashe kayan nan matsala suka samu costoms sun fara bincike akansa, ina zaman zamana sai naji sanarwar akwai kayan mutane da dama da costoms suka kama wanda ya zarce ƙa'ida daga ƙarshe ma na farajin raɗeraɗin wai kayan wuta za'a sa musu domin dokar ƙasa bata lamunce da su ba._

       _Da hanzari na kira Alhaji Abdurrahman na sanar dashi halin da ake ciki, bayani yamun dallah-dallah ya ƙara da cewar bincike ne kawai ake amma wannan jita-jitar duk ƙarya ce, nidai na saurareshi ne amma badan zuciyata ta amince da abinda ya faɗa ba, muna gama waya na kira Abokinmu Alhaji Musa Lawan na sanar dashi domin inji gaskiyar lamarin saboda yayansa da suke ciki ɗaya costom ne babba, yana gama jin bayanin yace xai bincika mun duk abinda ake ciki xai sanar dani._

       _Tunda mukayi haka dasu sai da muka shafe wata huɗu babu wani kyakyawan labari, Wata rana ina zaune Alhaji Musa Lawan yazo ya sameni da wani mummunan labari dangane da harkar kasuwancinmu nida Alhaji Abdurrahman_.

        _Abinda ya gayamun kuwa cewa yayi wai dama wannan kayan namu da aka riƙe haɗin baki ne, wai Alhaji Abdurrahman kuɗi ya biya wasu manyan costom ɗin shiyasa suka riƙe kayan inyaso bayan wani lokacin sai ya zagaye ya karɓe kayan ba tare da n sani ba, wannan maganar ba ƙaramin fusatani tayi ba naga duk irin hallaci da karamcin da nakewa Alhaji Abdurrahman amma bai gani ba harsai ya ha'inceni, acikin satin da aka sanar dani har sawa nayi aka fita da mahaifiyarsa Inna Larai waje domin duba lafiyarta, ina gama jin zancen Alhaji Musa Lawan a fusace na tashi na nufi gidansa, ina shiga cikin gidansa masu aiki ne suka shaidamun yana cen sama wajen harabar da yake hutawa, cikin takaici na kirashi nake sanar dashi ina cikin gidansa, bai jima ba ya sauko yayimun iso muka koma cen saman farfajiyar da yake hutawa._

      _Tun daga yanayina ya fahimci akwai muhimmiyar matsalar da ke tafe dani, xama muka yi cikin sakin fuska yace, " Alhaji barka da zuwa ban tsammaceka yanxu ba, ga drinks bismillah ya kuma...." cikin tsuke fuska na katseshi._

       " _Ba wannan ya kawoni ba domin inada wanda ya fishi a gida " da mamaki ya kalleni ya ce_.

     " _Lafiya kuwa Alhaji me yayi zafi? " tambayarsa jinta nayi kamar wanda ya watsamu tafasashen ruwan zafi, nan da nan na harzuƙa na dinga gaya masa maganganu ta inda nake shiga ba ta nan nake fita ba, haka na dinga gayamai maganganu na cin zarafi da gori iri-iri, jin maganganuna sai suka fara fusata Alhaji Abdurrahman tun yana bani haƙuri har ya tunzura ya fara ramawa, nan fa ƙaramar magana ta kusa zama babba tun babu wanda ya fara fuskantar halin da muke ciki har masu aikin gidan suka fara jiyo hayaniyarmu_.

     _Muna nan tsaye mun cacar baki har mahaifiyarsa Inna Larai ta fito daga falonta dake sashenta a sama yake itama, ganin yanayin da muke ciki yasa ta ƙaraso gurunmu tana bamu haƙuri._

      _Cikin ƙunan rai Alhaji Abdurrahman ya cewa mahaifiyarsa, " Inna ki daina bashi haƙuri duk abinda yayi niyya karya fasa dani dashi shege ka fasa, indai ya haifu cikin aure da sunnah ayau basai gobe ba ya ɗauki duk matakin da ya ga yafi dacewa agareshi, idan kuwa baiyi ba wallahi shi yake tabbatar mun da shi ƊAN ZINA NE "_ 

     _Maganarsa jinta nayi kamar saukar aradu duk da ni ɗinma na gaya masa wacce tafi wannan zafi amma bantaɓa sanin haka take da zafi ba sai daya furtamun ita, cikin fusata da jin haushi na kalli Inna Larai na ce masa._

       " _Kaga wannan sai dai idan ita ta haifoka cikin ZINA amma ba ni ba kuma wallahi sai na nuna maka niɗin nahaifi ƊAN HALAK sannan..."_ 

     _Ban ƙarasa magana ba sai ji nayi ya kawo mun duka afuska wanda ba ƙaramin mamaki abin ya bani ba, ina cikin wannan halin na kuma jin  wani dukan yana faɗin_.

     " _Wallahi sai naga bayanka sai na nuna maka ni haifu mahaifiyata ba abar wasa bace "_

     _Inna Larai tsakiya tazo tana ta magiya tana roƙonmu, amma Alhaji Abdurrahman bai saurarawa kawomun duka ba, cikin zafin nama na hankaɗe Inna Larai da niyyar nuna masa shirun da nayi tsoro bane, sai dai bisa tsautsayi ina hankaɗeta ta faɗa jikin wani ƙarfe kanta ya bugu da gini, take idanunta suka fara kafewa ta fara fita daga hayyacinta, kafin wani lokaci tuni jini ya fara wanke fuskarta._

      _Cikin tashin hankali muka ƙarasa gurunta ina shirin kai hannuna jikinta cikin zafin zuciya ya doke hannuna yana cewa, " Karka sake ka taɓamun mahaifiya kuma wallahi karkaga ka fini dukiya da rufin asiri wallahi duk abinda ya samu mahaifiyata ka kuka da kanka, kasan ƴan uwana suna da manyan matsayi induk duniya ne gatanta wallahi sai anhukuntaka "_ 

      _Yana gama faɗa ya ɗauki mahaifiyarsa da sauri yana ƙwalawa Driver kira, bayansa nabi jikina a sanyaye gabana sai dukan uku-uku yakeyi, da sauri n fice daga gidan tun sauran ma'aikatan basu gama sanin me ya faru ba._

     _Kai tsaye gida na wuce jikina banda rawa babu abinda yakeyi, ina zuwa na sanarwa da Kaleesat duk abinda ya faru, ba ƙaramin tashin hankali ta shiga ba musamman da na sanar da ita halin da Inna Larai halin da aka fita da ita._

      _Ina gama sanar da maiɗakina na kira wayar Alhaji Musa Lawan na sanar dashi duk abinda ya faru, cikin tashin hankali nake neman ya bani shawarar data dace, yana gama saurarata ya fara da cewa._

       " _Wallahi Abokina kana cikin tsaka mai wuya domin muddin tsohuwar nan ta mutu babu mai fidda kai sai ALLAH domin kasan babban yayan su Alhaji Alhaji Abdurrahman shine cheif judge na ƙasa, bayanshi akwai sauran masu madafan iko wajen mutum uku, da ace yaku bayi ne to da baka da damuwa._

     _Sannan kuma kace kowa yaga shigarka gidan sannan sunji duk irin tashin hankalin da kuka tafka, to wallahi mafita ɗaya ce shawara ɗaya zan kawo maka idan tayi maka shikenan bata maka ba shikenan ni babu abinda zan iya yi maka, shawarar ba wata bace abinda nake san gaya maka karkasake kace xaka fito musu ta sarari domin idan ƙafa kake taƙama wallahi kasan sunfika ƙafa, kuma sunanka ba ƙaramin ɓaci zaiyi ba ka dubeka ka kalli matsayinka ace kamar kai ana tuhumarka da kisan kai na tabbata ba kai ba ko iyalanka wannan abun kunya ne agurunsu._

      _Ta ƙarƙashin ƙasa zamu ɓullo musu a yau ɗin nan basai gobe ba kuma yanzun nan basai anjima ba tun zancen bai gama zaga gari ba, zan rakaka gurin wani malami aikinsa kamar kaifin wuƙa haka yake, amma sai ka amince, bazan kaika gurin MAI IFRITU ba domin wannan yaci uban MAI IRITU a iya aiki "_

     _Banyi wani zurfin tunani ba na amince masa sannan yace na sameshina acen hayar dawanau, muna gama waya na sanarwa s Khaleesat halin da ke ciki da farko bata bani goyon baya ba domin tayi mun nasiha amma da ke idanuna sun rufe sam nasiharta bata shigeni ba._

     _Cikin karayar zuciya na kalleta nace, " Yanzu Habeebty kina ganin na zauna haka idan ta mutu fa nima kasheni zasuyi, kinfi ƙaunar ki rasani kenan? "_ 

    _Kukan ta fashe dashi tana juya kalaman da na zauna nake zayyana mata, so da tsananin ƙaunar take mun ya rufe mata idanu yasa ta amince da maganar dana kawo mata._

      _Kai tsaye ina fita cen hanyar Dawanau na nufa adai-dai multara nasami Alhaji Musa Lawan ajiyar motarsa ya bayar a garejin wani bakanikensa  sannan muka hanyar garin Katsina, sai da muka shafe tafiya mai yawan gaske sannan muka ƙaras cikin garin lokacin da mukaje har anyi sallar Magriba, daga nan titi cikin wani ƙungurmin daji muka kuma ɗauka sai da mukayi tafiyar awa guda daga titi sannan muka ƙarasa bakin wani ƙaton kogo mai zagaye da wasu manyan bishiyoyin kuka ne haɗe da bishiyoyin tsamiya, wasu manyan biahiyoyin kuka ne guda biyu sukayi wata rumf kamar ɗaki, daga tsakiyarsu wata siriyar hanya ce da wani tudun ƙasa mai kama da kabari._

     _Banda kukan tsintsaye babu abinda yake tashi agurin, gurun duhu garshi dunɗum sai da wayoyin hannumu muke haskawa, kallona Alhaji Musa yayi yace._

     _" Kaine mai neman biyan buƙata kaine kan gaba, kabi takan wancen kabarin zakaga doguwar hanya idan idan ka sauka daga kan kabarin k tsaya cak nima zan biyo bayanka, ka'idar wannan Bokan kenan me neman buƙata shi ne akan gaba, daga nan inda nace ka tsaya karka wuce domin taku ɗaya idan ka ƙara zaka iya shiga fadar BOKA ZULYANIL GIBAR, ƙetara fadarsa daidai yake da bada fansar ruhinka agarshi dan haka ka kiyaye "_

      _Jiki a saɓule haɗe da karkawa na taka kan kabarin nan wani iri naji ajikina hakan ne yasa nayi sauri na wuce harna sauka daga kan kabarin, kamar yanda ya gaya mun haka na tsaya cak jikina sai ɓari yake, ƙarasowa yayi y tsaya a gefen sannan ya fara faɗin sunan BOKA ZULYANIL GIBAR har sau uku, yana rufe baki kamar walƙiya sai gani mukayi haske ya gauraye gurun, daga cen gefe waɗanɗu irin ƙoƙon kawuna ne zagaye da wata kujera haɗe da irin ƙorai masu cike da waɗansu irin jini da wani irin ruwa mai yauƙi._

      _Daga kan kujrar wani gajeren mutum ne ya bayyane mai sanye da wata irin fata a ƙugunsa, fuskarsa turɓune take babu annuri ko kaɗan baya dariya haka nan kallo ɗaya zaka masa kaji bazaka ƙara iya haɗa ido dashi ba._

      _Kallan Abokina yayi yace, " Musa yau kaine tafe da baƙo? " cikin girmamawa Alhaji Musa yace, " Taimakonka yaxo nema ya me taimakawa " rissanawa nima nayi na gaidashi cike da tsoro saboda tunda nake bantaɓa jin mutum na magana muryarsa na amsa kuwwa ba._

       _Ina tsaka da tunani naji bokan yana cewa._

     _" Aikinka mai sauƙi ne agurinmu amma sai idan ka bamu haɗin kai, zan baka rabi kayi da kanka rabi kuma zan bawa GUNGURU JIKAN KUNKURU ya aiwatar da kansa, zaka bada kuɗi wanda za'ayi aikin dasu, domin Gunguru baya aiki sai anzubar masa da jini, sannan aikin da zaiyimun sai zamomun Jinin BUDURWAR BAFULATANA, jinin MAI TSOHON CIKI, jinin JARIRAI, jinin JAƁA da Jinin BUNSURU sai jinin SHANU._

      _Kaima kuma zan baka aikin da zakayi da kanka, daga ɓangarena bana shakkun aikin Gunguru domin yayimun wanda yafi wannan wahala kuma munyi nasara, muddin ka aiwatar da abinda na saka to idan na cikin kabarin cen da kuka taka ta kai zai dawo maganar mahaifiyar Abokinka zata kuma tashi._

     _Yanzu haka mahaifiyar Abokinka bata mutu ba amma zamu tura Gungura da siffarka yaje ya ƙarasata tunda dama kaine ka fara kwantar da ita, lallai kaiɗin mai nasara ne domin kazo mun alokacin da nake buƙatar jinin tsohuwa mai fasalin mahaifiyar abokinka " yana gam faɗa wani abu mai fasalin kunkuru ya fito atake yayi girgiza sai gani nayi ya koma sak irina, yana kallona ya ƙyaƙyace ta dariya sannan ya cewa boka._

     _" Mene ne fansar aikina? " Boka sai lokacin ya motsa bakinsa alamar murushi sannan ya ce, " Cikin jariran da zaka samo na sadaukar maka da jinin jariri guda sai babban tukwicin da zan maka wannan tsakaninmu ne " Gunguru najin haka ya gyaɗa kai take ya rikiɗa ya zama tsuntsu ya tashi sama._

   *🤣🤣🤣 CHAKWAKIYA, ANYA GUNGURU BA JININ ƁINGEL YAYI AIKI DASHI BA WAJEN BIYAN BUƘATAR ALHAJI KABEER? WAI MEYE HARSASHENKU IDAN BELLO YA GANE HAKA? WANNE IRIN KISA KUKE GANIN ZA'AYIWA INNA LARAI?🤣🤣🤣🤣🤣*

    _MORE COMMENTS MORE TYPING🤣 INA GAIDAKU MASOYA, PLS INDO SARƘA FANS KU MUN AFUWA ZUWA BAYAN SALLAH SO NAKE NA ƘARASA ASEELA BEFORE RAMADAN INSHA ALLAH._

   _Ummou Aslam Bint Adam_😉
[17/06, 03:31] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*
    

                    77&78

    _NOT EDITED_


          _Na jima zaune cikin mamaki da ta'ajibin wannan shu'umi Boka da Aljani Gunguru, Ina tsaka da mamakin hatsabibancinsu na riski maganar BokaZulyanul Gibar yana cewa, " Ka saurareni da kyau domin aikin da zansa ka ba ƙarami bane kuma baya buƙatar kuskure, wancen aikin dana sa Gunguru yayi aikinsa ne yanzu ne zan sanar da kai aikin da zakayi, sannan kafin na sanar da kai aikin da zakayi zan sanar da kai me zai faru a gobenka "_

     _Da sauri na ɗago na kalleshi saboda jin maganar da ya faɗa, amma bai kulani ba yacigaba da cewa, " Akwai Jarrabawa ko ince mummunan al'amari da zai faru da kai nan da wasu shekaru masu zuwa, zaka talauce da talauci mai muni har sai makusantanka sun fara guje maka kai har sai ta kaika ka fara yawo neman na sawa a bakinka, sannan zaka aikata wani mummunan abu wanda zai tozartaka a idanun al'umma haka..." Alhaji Musa ne ya katse Boka da cewa, " Ya sarkin Bokayen duniya mu masu yarda ne da duk abinda ka aiwatar daga garemu basai ka zayyane mana duk abinda ka sani ba, a faɗ mana duk abinda ake buƙata daga garemu xamu amsa hannu bibbuyu kuma mu aiwatar muna masu biyayya agareka "_

    _Boka Murmushin jin daɗi yayi ya ce, " Shiyasa nake jin daɗin aiki da kai, muddin kuka bi sharaɗaina buƙatarku wacce kuka dani da wacce ma baku sani ba zata biya, zaku ɗaukaka da arziƙi mai ɗorewa kuma zaku ji daɗin rayuwa babu abinda zaku nema ku rasa, babban albishir ɗin da zanyi maka kai Kabiru nan da wani lokaci maiɗakinka zata samu juna biyu, babu abinda zaku nema indai aduniya ne ku rasa nina yarda da kaina kuma na yarda da Aljanun da suke mun aiki basu da wasa sai dai kuma mummunan sha'ani muddin aka saɓawa alƙawarinsu._

     _" A gefenka na hagu akwai wani guntun farin likkafi acikin wata ƙwarya, ka ɗaukeshi da hannunka na hagu kana mai ambatan kalmar FILKIFIL " yana gama faɗa jikina har tsuma yake na miƙa hannu na cikin wannan ƙwarya, wani irin sanyi naji mai shiga jiki ga wani irin nauyi da hannuna yayi, cikin ƙarfin hali na ƙoƙarta na ciro wannan kyallen likkafanin wanda yake guraye da wani launin jini, ina cirowa naji  hannuna ya koma yanda yake ƙuramun ido Boka yayi yana gyaɗa kai sannan yace, " Lallai kai ɗin nan mai nasara ne, kaine mutum na uku da na taɓa bawa umarnin ya ɗauki likkafanin nan ya ɗauka akaron farko duk kuwa da sammatsin da ke cikin wannan ƙwaryar, ko ba'akai ga kammala aikin nan ba na tabbata kaiɗin mai nasara ne, abu na gaba da zan sanar da kai ka koma wancen kabarin da kuka biyo ta kansa, inasan ka damƙi ƙasar kabarin da hannunka mai ɗauke da likkafani sannan ka ƙaraso nan gabana "  alokacin ji nayi gabana ya faɗi tsoro ya mamaye zuciyat jikina banda rawa babu abinda yakeyi, kasa ɗaga koda ƙafata nayi haka na tsaya ƙiƙam kamar gunki xuciya sai lugude take, riskar muryar Boka nayi yana cewa, " Kabiru ! kalleni nan " ɗaga kaina nayi na kalleshi muna haɗa ido wani irin haske na gani cikin idanuna take naji tsoron dake cikin zuciyata ya kau, kamar wanda aka ƙarawa ƙwarin gwiwa haka na tinkari kabarin nan banyi wata-wata ba nasa hannuna na damƙi ƙasar kabarin sannan na juya na ƙarasa cen gaban Boka na tsaya, ina nan tsaye naji ya fara cewa._

      _Ka ɗauki ɗan ƙoƙo acikin waccen ƙwaryar mai jini sannan ka sa wannan ƙasar da likkafin aciki, ka tsoma ƙafafunka acikin waccen ƙwaryar mai ɗauke da ruw mai yauƙi, zaka tafi da wannan ɗan ƙoƙon inasan ka cusawa ɗaya daga cikin ƴan matan gidan Abokinka Alhaji Abdurrahman acikin bakinta adaidai lokacin kuma kayi amfani da ita, karka damu da damuwar abinta zai biyo baya, ita kuma wannan ƙasar inasan ka samu ƙaramar yarinya ƴar shekara biyar zuwa bakwai kowacce iri wala jinin Inna Larai ko kuma a waje, kasan duk yanda zakayi ka cusa mata wannan ƙasar a gabanta da bakinta "_


      _Tun daga lokacin da muka yi ido biyu da boka naji tsoro da shakku duk sun kau daga zuciyata dan haka koda na gama jin bayaninsa babu wani abu na ɗar da naji azuciyata, cikin amincewa da ƙwarin gwiwa nace, " Naji na amince kuma zanyi biyayya agareka ya kai wannan boka mai faranta zuƙatan wanda ya ziyarce ka "_

      _Murmushi yayi sannan yace, " Tabbas kana tare da nasara kuma kana tare da ɗaukaka, aiki na ƙarshe da xan baka xaka aiwatar dashi daga yanxu xuwa gobe da maraice, karya wuce gobe idan ya wuce gobe kai ko ahalinka ne zasu fanshi fansar aikin da muka sakaka, ka shiga cikin ƴar bukkar cen zaka ga damin kuɗi ka ɗiba duk yanda yayi maka, inasan ka damƙasu a hannu bafulatin namiji mai ɗan yawan shekaru wato dattijo alokacin da kake bashi kuɗin ka dinga ambatar sunan GUNGURU JIKAN KUNKURU har sau uku sauran aikin ba naka bane zamu aiwatar da kanmu, ina fatan zaka kiyaye duk abinda kaji daga gareni, bana maimata magana idan ka riƙe abinda na faɗa ma shikenan idan kaskure kuma mummunan al'amari zai faru da kai komai tsahon shekaru " yana gama faɗa na ƙarasa cikin bukkar daya nuna mun ina shiga naga kuɗaɗe a bukkar burjik dami uku na ɗauko na fito daga bukkar, ina fitowa Boka ya kuma cewa, " Ka ɗauka ga wani ɗan ƙaramin ƙashi nan ka tafi dashi ka ɓoye a inda kasan wani basai nakastashi ba, duk lokacin da kake san magana da ni ka ɗauko shi ka kira sunan GUNGURU sau biyar zai iso gareka ka sanar dashi duk abinda kake to duk abinda zaka gaya masa kamar akan kunnena ne " duk abinda Boka ya umarceni haka nayi ɗaukan ƙashin nayi na ɗago kenan muka nemi Boka muka rasa ya ɓace daga gurin, juyawa mukayi muka fice daga gurin kamar yanda muka shigo da farko ta kan wannan kabarin, sai da mukayi tafiya mai ɗan nisa muka ƙarasa gurin da motarmu take aloacin tuni dare ya fara tsalawa, muna shiga motar muka fara tafiya da niyyar mu fito cikin garin Katsina domin mu samu hotel mu kwana aciki._

     _Lokacin da Gunguru ya sauka a asibitin da Inna Larai take kai tsaye ɗakin da take ya nufa lokacin tana kwance idanunta a buɗe dan bata daɗe da tashi daga bacci ba saboda allurar baccin da akayi mata, tana ganin Alhaji Kabir da murmushi a fuskarta ta ce, " Kabiru kaine tafe a daren nan kazo dubani? "_

       _Gunguru ido ya zurawa Inna Larai har zuwa kan dai-dai ƙirjinta, yana daga bakin ƙofa ya miƙa hannunsa kan tsakiyar ƙirjinta, da zaƙa-zaƙan faratansa ya turasu yana wata irin ɓaɓɓaka dariya, wani iri take ji aduk jikinta kamar wacce akeyiwa shocking,  cire hannunsa yayi ya ƙaraso kanta ya kafa kansa akan ruwan cikinta yana zuƙar jini, sai da ya jima a haka sannan ya ɗago da kansa, buɗe bakinsa yayi yasa hannu ya ciro haƙorinsa ɗaya ya wurga acikin ramin da cikinta yayi, nuna ta yayi da hannunsa take raununkan jikinta suka shafe kamar ba abinda ya faru, sai dai ta cikin jikinta duk ya rikice ita kaɗai tasan abinda yake mata, Inna Larai kafeshi tayi da ido tana kallo cikin zuciyarta tana mamakin irin wannan ɗanyen zalincin da Kabiru yayi mata, juyowa  ya kalleta yace, " Sai nan da rana ita yau zaki mutu  zan dinga zuwa ina Zuƙar jininki sau uku a rana " yana gama faɗa ya buga tsalle ya ɓace ba tare da kowa ya fahimci halin da ake ciki ba, yana fita da wasu mintuna Alhaji Abdurrahman ya shiga ɗakin da wasu abokansa da suka zo duba ta._

   *FANS KUYI HAƘURI DA JINA KWANA BIYU WALLAHI UZURI KE HANANI TYPING, INA KAUNARKU FISABILILLAHI.❤️❤️❤️❤️❤️*

   _Ummou Aslam Bint Adam_😉

         _Alhaji Abdurrahman na shiga ɗakin ya samu Inna Larai na wani irin abu jikita banda karkarwa babu abinda yakeyi, ga wani irin gumi da da ke tsatstsafowa daga jikinta, daga gefen bakinta wani irin ruwa mai haɗe da jini-jini ne ke zirarowa, idanunta da suka kaɗa sukayi jawur saboda wahala ta ɗauko a hankali take kallan Ɗan nata cikin mugun yanayin da ita kaɗai take fahimtar halin da take ciki, da sauri ya ƙarasa gurinta kasancewar yanayin da ya ganta aciki cikin firgici haɗe da tashin hankali ya ƙarasa gurinta yana tambayarta._

     _Daya daga cikin abokansa ne ya juya da sauri ya koma ya kira likita kusan rige-rige suka yi wajen shiga cikin ɗakin, Likita ne yazo kanta yana ta ƙoƙarin ganin ya daidaita jikin nata._
     _Hannunta na karkarwa ta miƙashi a hankali ta kama hannun Alhanj Abdurrahman ta riƙeshi tsam kamar wani zai kwace shi, hawaye ne ya gangaro daga idanunta ƙoƙarin buɗe baki take tayi magana amma gaba ɗaya ji tayi kamar wacce aka saka ƙaton dutse aka rufe mata shi, nuni ta shiga yi masa da hannu tana nuna masa kan ƙirjinta, cikin tausayin Mahaifiyar tashi ya riƙo hannun da take nuna ƙirjin dashi yace._

    _"Sannu kinji Inna insha Allah zakiji sauki Allahzai baki lafiya"_

     _Likitan ya jima akan Inna Larai sai zuwa bayan wani lokaci sannan ta samu bacci, Gaba ɗaya jikinsu ne yayi sanyi ganin irin halin da Dattijuwar take ciki ba ƙarmin sanyaya su yayi ba,ganin ta samu bacci ne yasa suka fice daga ɗakin daga Alhaji Abdurrahman sai ƙanwarsa Nadiya da ta shiga bayan da bacci yayi gaba da Inna Larai, Alhaji Abdurrahman yana gefe kamar wani mace sai zubda hawaye yake, maiɗakinsa Hajiya Saratu ce ta shigo hannuwanta ɗauke da cooler ta abinci, gefe ta koma ta zauna jikinta a sanyaye saboda yanda ta ga yanayin da Maigidanta yake ciki, gaida su tayi ta musu ya mai jiki sannan itama ta koma gefe ta zauna jiki ba kwari._

      _Su Alhaji Kabeer sai da sukayi tafiya mai ɗan tsayi sannan suka fara shigowa cikin gari inda mutane suke, tun tahowarsu basu ci karo da Bafullatani mai yanayin shekarun da Boka ya sanar dasu, tun abun bai fara damun Alhaji Kabeer ba har ya fara masa yawo azuciya, neman Hotel suka shiga yi sai da suka dinga tambaya ana kwantanta musu sannan suka ɗauki hanya, suna gabda shiga layin da Hotel ɗin yake motarsu ce ta haske wani Dattijon bafullatani da ke cen gefe, tsugunne yake yana janyo wani dogon abu mai kamar ɗan kwali da ya naɗe tayar akalanken shanunsa, da sauri Alhaji Kabeer ya taka birki harsai da Wanna bafullatin ya ɗago da kansa a tsorace yana kallan wajen da suka yi parking ɗin mota, kusan tare suka fito Alhaji Kabeer da Alhaji Musa suka ƙarasa gurin da Dattijon ke tsugunne._

     _Da sallama suka isa gurinsa, shi ɗinma amsa musu yayi amma yanayinsa kaɗai zai tabbatar da yana cikin halin firgici, cikin sakin fuska suka gabatarwa wannan bafullatanin kansu sannan suka ƙara da cewa._

     _"Baba mu baƙi ne munxo ne daga garin kano sai mukayi dare a hanya gashi bamu isa inda zamu je ba, Dattijon ganin yanayin sakin fuskarsu yasa ya ɗan saki jiki dasu yace, " Ni sunana Kamilu amma duk cikin garinmu ana kirana da JAURON NENE, nima ba ɗan cikin birnin nan bane garinmu nace gabas da gari muna tare da ƴan uwana fulani"_

     _Jauron nene na gama magana Alhaji Kabeer ya fara wayar ƙarya, _Hello ranka shi daɗe aimun shigo cikin garinma, to ikon ALLAH haka abu ya faru? ehto gaskiya lokacin na kashe wayata na sata a slint, au saƙon da muka taho dashi mu bawa talakawa? haka za'ayi Alhaji nagode sai anjima " Alhaji Kabeer na gama wayar yace musu, " Alhaji kana ji wai yana hanyar airport zashi Dubai, kuma sakon kuɗin wai arabarwa da talakawa " murmushi Alhaji Musa yayi yace, " shi kenan ma nemi mai nema mu bashi "_

     _Karaf  Alhaji Kabeer yace" bari na bawa Jaron nene inyaso sauran na mota idan mun fita cikin gari ma raba saura " yana rufe bakinsa ya damƙawa JAURON NENE kuɗin yana biya abinda boka ya sanar da shi, wani irin sanyi ne ya fara ratsashi ba'a ɗau lokaci ya fara fita daga hayyacinsa, a take ƙasar gurin ta dare Jauron nene tare amalankesu ciki suka faɗa ciki kafin wani lokacin tuni ƙasar gun ta shafe ta haɗe kamar ba'a taɓa hallitar ɗan Adam agurin ba,

_MASHA ALLH ƳAN UWA A NAN ZAN DAKATA SAI KUMA ZUWA BAYAN SALLAH IDAN MUNA DA RABON GANI, NAGODE KWARAI MASOYA DA BIBIYAR LITTAFINA BA DARE BA RANA ALLAH YA SAKA MUKU DA MAFIFICIN ALKAIRI ALLAH YA HAƊAMU A LADAN WANNAN WATAN MAI ALFARMA._
      _JINJINA GAREKU ƳAN *ASEELA FANS1&2*, SOYAYYARKU A JININA TAKE INAYINKU IRIN SOSAI ƊIN NAN ƳAN AMANATA._
     _MUTANE NA NA WATTAPAD WALLAHI BAZANYI BABU KU BA💃🏻💃🏻💃🏻💃🏻 INA MUKU FATAN ALLAH YASA MUN SHIGA RAMADAN CIKIN NASARA YA AMSA IBADA._

   _Ummou Aslam Bint Adam_😉

    KUYI HKR DA YANDA KUKA GANSHI🌚

       Alhaji Musa wani irin murmushi yayi yana kallan Alhaji Kabir cikin alamun nasara, Alhaji Kabir mayar masa da martanin murmushi yayi a fili Alhaji Musa ya furta.

      " Lallai na yarda da zancen boka da yace tabbas kaiɗin Mai nasara ne, dubu aikin nan da nan har mun aiwatar dashi, yanxu sauran na wajenka da ya rage maka wanda yace zaka cusa musu a baki da ƙarƙashinsu " cikin jindaɗi Alhaji Kabir ya kalli Abokinsa ya ce, " Wannan haka ne amma ta ɓari ɗaya yana ganin kamar bazan iya ba, ace kamar ni na haikewa ƙaramar yarinya anya babu zalinci aciki? " kallan sheƙeƙe Alhaji Musa ya yiwa Alhaji Kabir sannan ya ce, "Tunda ka tako ka zo gurin boka ai zancen imani babu shi, kaga ka mori lokacinka ka mori damar da ka samu a rayuwa inba haka ba akan idanunka zaka ga anayi ganin idonka, ka zo mu wuce mu mu ƙarasa hotel ɗin cen mu yadda haƙarƙarinmu mu kwanta mu huta " 

      Kamar wanda aka zarewa laka a jika haka Alhaji Kabir ya taka jiki ba ƙwari ya shiga mota suka wuce daga gurin, har suka bar gurin Alhaji Kabir bai daina waiwayen gurin da Jauron nene ya nitse a cikin ƙasa ba.

      Ba suyi tafiya Mai nisa ba suka ƙarasa wani ɗan madaidaicin hotel acen suka yada zango, kowannensu saida yayi wanka sannan suka ɗauro Alwala suka fara jera sallolin da ke kansu, ba jimawa suka ci suka sha kowa ya kwanta bacci.

      Washegari gari na wayewa suka ɗauki hanyar zuwa kano cikin zuciyar Alhaji Kabir na jimanta yanda zai ɓullowa aikin da Boka ya bashi.


NA RANTSE DA GIRMAN ALLAH SAI KUN TARONI WLH HUTUN NAN DA NA SHA NA FARA MANTA YANDA NA TSARA LABARIN, KU AGAZO GA SO NAKE NAYI NA ƘARƘARE DOMIN BAIFI SHAFI 10 NA KAMMALA BA, AMMA FA KOMAI YA KWANCE MUN🤣🤣🤣🤣🤣 IDEA TA FARA GUDUWA KO GUNGURU NE YA FARA SHAFE TA OHO🤣🤣🤣

         Tun daga wannan lokacin sai ya zama Kusan kullin Gunguru jikan Kunkuru zai zaije asibiti da siffata ya kama haƙora da hannunwansa akan ƙirjin Inna Larai ya zuƙa jini, sai ya sha iya wanda yayi masa sannan ya ɓace daga gurin, duk wannan zuwan da yake yi babu wanda yake ganinsa sai ita kaɗai, haka nan babu wanda yake ganin wani tabo ko alama ajikinta bare wani ya fuskanci wani abu, kullin likita cikin ƙara mata jini yake amma kullin aka ƙara dubata sai dai aga jini yayi ƙaranci a jikin, haka ne ya sa jikin Inna Larai a kullin rikicewa yake  babu sauƙi, kullin idan Ɗanta Alhaji Abdurrahman ya shigo ta dinga masa kwatace da hannu tana masa nuni amma sam babu mai fahimtar abinda take nufi.

      Tun tana cikin hayyacinta tana gaane mutane har sai da ta kai ta kawo kullin a rikice take bata sanin waye akanta, ganin jikin nata babu sauƙi yasa su Alhaji Abdurrahman da sauran yaranta suka yanke shawarar fita da ita ƙasar waje, a ranar da suka yanke wannan shawarar da daddare Gunguru ya dira cikin asibitin, kamar kullin idanunta na rufe kamar mai bacci, lokaci-lokaci take sauke numfashi da kyar.

     Wani irin jijjiga asibitin yayi kamar kullin tare da wani irin rugugi kamar saukar aradu, dukda wannan halin da Inna Larai take ciki jin wannan ƙarar yasa ta zabure har ta buɗe idonta, jikinta har ɓari yake saboda ta fahimci abinda yake shirin faruwa da ita kamar kullin, daga cen jikin kusurwar Bango ta hango Alhaji Kabir kamar kullin a inda yake tsayawa, zaro idanu ta farayi cikin tashin hankali bakinta har rawa yake jikinta ta ko'ina yana karkarwa, tunda jimawa Gumi ya samu mutsugunni a jikinta tayi sharkaf kamar kazar da aka sa a ruwa, ana cikin haka taji anturo ƙofar ɗakin.

     Likitane shi da Alhaji Abdurrahman da wani yayansa, suna shigowa likita ya ƙarasa kanta ganin idanunta a buɗe, shi kansa Alhaji Abdurrahman da sauri ya ƙarasa gurin gaba ɗayansu murna ce ta kamasu musamman da suka fahimci Inna Larai kamar ta gane su waye a kanta, cikin firgice take kallonsu tana nuna musu jikin kusurwar bangon ɗakin, gaba ɗaya juyawa sukayi suna kallon gurun amma babu abinda suka gani.

       Dukkansu sunyi tunanin farkowar da Inna Larai tayi harda zafin ciwo hakan ne yasa Likita ya fara ƙoƙarin kwantar da ita cikin lallami da rarrashi, gwaje-gwaje yayi mata yaga jikin nata da kyau ba kamar sauran ranakun da yake zuwa duba ta ba, ruwa ya saka mata yana daɗa kwantarwa da iyalanta hankali, da sauri ta sa hannu ta fisge tana girgiza kanta damuwa ce ta bayyana ƙarara akan fuskar iyalanta cikin sanyin murya yayan Alhaji Abdurrahman ya ce Likita.

      " Dr me yake faruwa ne? Naga jikin nata kamar da sauƙi amma kuma yanzu naga kamar so yake ya rikice " Likitan shi kansa abun ya bashi mamaki saboda bai taɓa ganin tayi irin abinda take yi yau ba, hasalima kullin yazo duba ta a kwance take bata iya kataɓus amma yau har ita ce take iya fisge ruwan da aka saka mata, gudun karya karyar musu da zuciya akan ta yace musu.

       " Ina ganin wannan ba wata matsala bace kasan yanda jikinta yake ada da kuma yanzu, kunsan dole bazai xama dai-dai ba. A da tana kwance ne bata sanin waye  a kusa da ita yanzu kuma idan kun lura jikin nata yayi kyau, so dole sai anyi haƙuri da wasu canje-canje da za'a gani a jikinta " Jinjina kai sukayi suka amsa masa jiki ba ƙwari sannan ya cigaba ta duba yanayin jikinta.

       Gunguru dake jikin bango takowa yayi ya matso dai-dai saitin gurinda likita yake, a zabure Inna Larai ta ɗaga kanta yana kallonsa cikin tashin hankali, jiki ba ƙwari ta sa hannu tana nuna gurin da yake, a karo na biyu ƙara bin gurin sukayi da kallo amma ba abinda suka gani, ganin haka yasa likita ya ɗauko allurar bacci yayi mata sannan ya cewa su Alhaji Abdurrahman.

    " Ku ɗan fita mu ba bata guri saboda tana buƙatar hutu yanzu, na mata allurar bacci bata buƙatar hayaniya " 

    Ba yanda suka iya haka suka juya zasu tafi, Inna Larai ko gezau Allurar ta gaza sata bacci, rigar Alhaji Abdurrahman ta janyo idanunta na zubda ƙwallah bakinta sai motsi yake yana karkarwa amma ta kasa furta ko da kalma ɗaya ce, Hakan ba ƙaramin karya zuciyar yaranta yayi ba, dukda kasancewarsu maza amma haka suka fara zubda ƙwallah cikin karyewar zuciya da tausayin halin da take ciki, tabbas sun fahimci akwai abind take san gaya musu amma babu dama, lokaci ɗaya suka riƙe hannunta sun zubda ƙwallah.
 
       Yayan Alhaji Abdurrahman ne ya fara magana, " Inna Allah ya baki lafiya wannan ciwo da kike ciki yasa kankarar zunubi ne, Dan Allah kiyafe mana Inna koda bazaki iya furta komai ba cikin zuciyarki ki yafe mana duk wani kuskure da mukayi miki wanda muka sani da wanda ma bamu sani ba " Gyaɗa musu kai tayi har zuwa lokacin idanunta bai daina zubda ruwan hawaye ba.

      Likita ne ya dafa kafaɗarsu cikin ƙarfafawa ya ce.

      " Alhaji kuyi haƙuri insha ALLAH zata samu lafiya hakan da kukeyi yana ƙara mata damuwa ita kanta " Tashi sukayi jiki ba ƙwari suka fice zuciyarsu ba daɗi, Likita komawa yayi ya ƙara yi mata wasu Alluran cikin sigar lallashi ya fara mata magana.

      " Ina ki daina damuwa ki ɗauka wannan yana daga cikin jarrabawarki, insha Allah zaki samu lafiya ki koma gida cikin iyalanki, ki yawaita ambaton Allah insha Allah zai kawo miki sassauci " Inna Larai gyaɗa kanta tayi sai a lokacin ta samu nutsuwa sannu a hankali bakinta ya fara motsawa da alama tasbihi take tana ambaton ALLAH, tana cikin haka har bacci ya fara ɗaukanta. A hankali Likitan ya buɗe ƙofar ya fice gudun kartaji motsi ta tashi.

      Duk abinda yake faruwa su Alhaji Abdurrahman suna daga waje ta jikin window suna gani, hakan da suka ganine ya kwantar musu da hankali suka matsa daga gurin zuwa reception.

        Gunguru na ganin matsawar su Alhaji Abdurrahman ya dira kan ruwan cikin Inna Larai harsai da ta ɗago da ƙarfin gaske sannan ta koma ta kwanta, hannunsa yasa masu zaƙwa-zaƙwan farata cikin idonta babu tausayi yasa hannu ya ƙwaƙulo ƙwayar idonta, baiyi wata-wata ba ya tura cikin bakinsa ya taune, Tun lokacin da Gunguru ya hau kan cikin Inna Larai ta buɗe baki zata fasa ihu yasa hannu ya datse mata baki da haƙora, duk yanda taso buɗe bakinta ta kasa lokacin da ya ƙwaƙule mata ido take ta yanke jiki ta faɗi sumammiya.

       Yana gama haɗiya kwayar idanunta ya kafa kanta a dai-dai zuciyarta yana zuƙar jini, sai da ya tabbatar da ya zuƙe jininta tass sannan ya tashi yana ɓaɓɓaka wata irin dariya.

    Wasu magunguna ya gani a gefe da sauri ya ɗebosu yana hura musu iska take suka rikiɗa zuwa siffar idanu, mayar mata yayi jikinta ya daidaici jikinta yana fesa mata wani ruwa a jikinta, take Inna Larai ta komai kamar yanda take da farko duk wanda ya shiga ya ganta zaiyi tsammanin bacci take yi, sai dai tuni rai ya riga da yayi halinsa.

    Gunguru na gama abinda zaiyi ya keta ta jikin bango ya ɓace abinsa.


       Bayan Alhaji Kabir ya koma Kano da kwana ɗaya shi kaɗai yake ta nazarin yanda zai ɓullowa al'amarin, tunaninsa ɗaya taya zai samu dama yaje ya gidan Alhaji Abdurrahman har ya samu ɗaya daga cikin ƴaƴansa yayi amfani da ita, abu na gaba kuma da ke damunsa da akace yayi amfani da ƙaramar yarinya bayan ya gama kuma ya cusa mata ƙasar da boka ya bashi, tunowa yayi da ƙashin da boka ya bashi wanda yace idan yana buƙatar wani abu ya sanar mai zai isarwa boka saƙonsa.

      Sunan Gunguru ya faɗa sau biyar bayanya ɗauko ƙashin nan take gunguru ya bayyana cikin siffar Alhaji Kabir, tun kafin Alhaji Kabir ya furta komai gunguru ya katseshi.

     " Dakata nasan dalilin kirana, kuma boka ya bani garin maganin da zan baka, ungo wannan " ya ƙarasa faɗa yana bawa Alhaji Kabir wani ƙullin magani sannan ya ɗora da cewa.

      " Ka samu wannan garin ka haɗata da ƙasar kabari idan zakaje gidan abokinka ka watsa ta a waje da cikin gidan, bayan wasu awanni ka koma gidan yanda na kabari ke kwance haka bacci mai nauyi zai ɗauke su koda sacesu za'ayi bazasu farka ba har sai bayan sallahr Asuba, iya taimakon da boka zai iya yi maka kenan " yana gama magana ya ɓace daga ɗakin.

*SAI FA KUN DAGE DA COMMENTS DAN WLH ABUBUWA SUNMUN YAWA IDAN BA COMMENTS SAI NA AJESHI NA CIGABA DAYIN NA KUƊI WANDA BAIJI BARI BA*🌚🌚

          Alhaji Kabir ya jima yana juya maganin hannunsa wanda boka ya damƙa masa, take yaji wani ƙwarin gwiwa ya shige shi yana nan tsaye Hajiya Khaleesat ta shiga ɗakin, cikin murmushi ta kalli mijin nata ta sakar masa murmushin tana faɗin.
 
     " Habeebee barka da wannan lokaci ko akwai abinda kake buƙata? " dunƙule hannunsa yayi ya boye kayan surkullen bokansa ya sakarmata lallausan murmushi yana janyota jikinsa ya ce.

     " Shiyasa kike daɗa birgeni Habeebty duk yanayin da nake ciki kina fahimta, coffee nake buƙata ki kawomun " mayar masa da martanin murmushi yayi sannan ta wuce ta nufi kitchen, tana fita Alhaji Kabir ya juya yaje ya ɓoye kayan hannunsa ya koma bakin gado ya zauna.

     Babu jimawa Hajiya Khaleesat ta shigo hannunta ɗauke da coffee ajiye masa tayi akan stool sannan ta fara karantar yanayinsa, cikin damuwa ta kalli mijin nata ta ce, " Habeebee anya babu wani abu da yake damunka na fuskanci yanayinka ya sauya tun wayewar garin nan " dukda yasan halin matarsa wajen bashi kulawa da rashin bin diddiginsa akan al'amarinsa sai da gabansa ya faɗi, amma sai ya wayence ya ce.

     " Amm dama ba wata damuwa bace wani issuee ne kawai akan wani business ɗinmu zai bani wata ƴar targanɗa amma insha Allah ba damuwa bace komai zai warware " Kafeshi tayi da ido tana kallo kamar bazata yarda da maganarsa ba saboda tasan kusan fin rabin shige da ficen harkar kasuwancinsa, haka kawai taji zuciyarta bata aminta da abinda ya furta mata ba amma sai bata nuna masa ba ta kalleshi ta ce.

      " Habeebee insha Allah babu abinda zai gagara komai zai zo cikin sauƙi, amma dan Allah Habeebee duk wata harka da zata ɓullo ta harkar kasuwanci mafi yawa ka dinga Addu'ar dacewa da samun mafi alheri a tsakani, saboda wani abun mu ƴan Adam muna ƙaunarsa amma sai kaga kasancewarsa ba alkairi bane a gurinmu " Jikinsa ne yayi sanyi da jin maganganunta, hannunsa ya ɗora akan kafaɗarta sannan yace.

       " A koda yaushe shiyasa nake alfahari dake Habeebty insha Allah zan kiyaye kema ki tayani da Addu'a Allah ya kawo mun mafita acikin lamurana " Jinjins kai tayi tana masa murmushi sannan suka cigaba da hira cikin so da ƙauna.

     Bayan wani lokaci Alhaji Abdurrahman ne ya tura ƙofar ɗakin da Inna Larai take ciki kwance, hangota yayi a kwance kamar mai bacci sai dai abinda ya bashi mamaki yanda yaga zanin jikin katifar duk a hargitse ya zazzago ya kusa sauka har ƙasa, gefe guda kuma ga fullo cen a ƙasa ya faɗo, da sauri ya ƙarasa gabanta ya ɗora hannunsa a jikinta dan a tunaninsa bacci take kar ya tasheta, lura yayi da yanda jikinta ya saki hannunsa ya ɗora akan ƙirjinta shiru yaji babu numfashi, da sauri ya ɗauke hannunsa cikin faɗuwar gaba tattaɓata ya farayi yana ambatar sunanta yaji shiru, hannunta ya ɗago yaji ya tafi yaraf zaninta dake gefe yasa ya rufeta gaba ɗaya, gefe guda ya zaune yana zubda hawaye.

    Yana nan zaune yaji anturo ƙofa Likita ne da sauran ƴan uwansa ganin halin da yake ciki ne ya basu tabbacin akwai damuwa, Ƙanwarsa ce ta ƙarasa gaban gawar Inna Larai ta ɗaga zaninta tana ambatar sunanta tana jijjigata, ganin babu numfashi a jikinta yasa itama taja gefe tana rushewa da kuka Mai tsuma zuciya, Yayan Alhaji Abdurrahman Yaya Sambo gefe yaja yana goge hawayen da suke zubo masa, Likita shi kansa sai da yaji jikinsa yayi sanyi cikin jimami ya fara lallashinsu yana basu haƙuri.

      Kafin wani lokaci tuni mutuwar Inna Iarai ta karaɗe ciki da wajen jihar Kano saboda yanda ƴaƴanta suke da kuɗi kuma mafi yawancinsu manyan Ma'aikatan gwamnati ne daga na tarayya har na jihohi, sanarwa aka dinga yi a gidan talabijin da gidajen Radio ana sanar da jana'izarta, lokacin da rasuwar Inna Larai taje kunnen Alhaji Kabir jikinsa ba ƙaramin sanyi yayi ba, lokaci guda yake jin a zuciyarsa kamar bai kyauta ba wayarsa ya ciro ya kira Abokinsan Alhaji Musa.

      Tun kafin Alhaji Kabir ya fara magana Alhaji Musa ya ce, " Abokina barka da wannan lokacin, ina fatan kaji rasuwar Inna Larai ko? Dan naga har a NTA sun sanar dama ina shirin kiranka ka shirya muje ayi jana'iza damu " 
 
       Alhaji Kabir muryarsa a sanyaye ya fara magana, " Alhaji Musa inajin babu daɗi acikin zuciyata sam na gagara sukuni tunda naji rasuwar baiwar Allah nan, anya haƙƙinta zai barni kuwa? kuma yanzu sai inje jana'izarta Alhaji Musa kana ganin babu wani abu zai biyo baya baka ganin Alhaji Abdurrahman zai tayar da magana? " Murmushi Alhaji Kabir yayi ya ce.

      " Alhaji Kabir kenan wani lokacin kana bani dariya da mamaki, aikin gama aiya riga da ya gama kaga abinda zan gaya maka ka fuskanci gabanka wato ina nufin ka fuskanci aikinka na gaba, kai wannan ma ai dama ce agareka idan mukaje maƙabarta binneta basai ka fakaici idanun mutane ka ɗebi ƙasar gabarin ba tunda dai ƙasar sabon kabari kace mun boka yace kayi aikin da ita, Sannan kuma ka bani mamaki da har zuwa wannan lokacin kake tantama akan wannan hatsabibin bokan, shin idan zai tayar da maganar kana ganin zaka kai har tsawon kwanakin nan bai maka maganar ba? zaka sha mamaki idan muka halarci jana'izar zaka ga kamar wani abu bai taɓa haɗaku ba, har yanxu kana wasa da lamarin wannan shu'umin bokan"

     Ajiyar zuciya Alhaji Kabir ya sauke yace, " Haka ne Allah ya kaimu goben ƙarfe goma na safe suka ce ko? " Alhaji Musa yace, " Eh ƙarfe goma ne kasan akwai ƴaƴanta na nesa sai sun ƙaraso tukunna " tattaunawa sukayi Alhaji Musa ne ya dinga bawa Alhaji Kabir ƙwarin gwiwa har yaji fargabar da yake ji ra kau daga zuciyarsa.



      WASHEGARI

    Alhaji Kabir ne yake shirun zuwa gaisuwa amma gaba ɗaya jikinsa babu ƙwari yanayinsa duk babu walwala, Hajiya Khaleesat ce ta kallesh ta ce, " Habeebee sai haƙuri tabbas Inna Larai uwa ce da bazamu taɓa mantawa da ita ba, mace ce mai mutumci da karamci sai dai muyi mata Addu'ar Allah ya kai ni'ima kabarinta, halinta na gari ya bita amma gaskiya taji jiki baka ga lokacin da naje naga jikinta abun tausayi " jikinsa ne ya ƙar sanyi murya a sanyaye ya ce, " Gaskiya kam Inna Larai babu abinda zamu ce mata sai dai muce Allah ya jiƙanta "yana gama faɗa ya wuce gaba Hajiya Kaleesat n biye da shi har sukaje parking space mota ya ɗauka wannan karan ko Driver babu suka wuce gidan Alhaji Abdurrahman, Driving yake amma gabansa banda dukan Uku-Uku ba abinda yake yi, gaba ɗaya bashi da sukuni ganin haka bai dami Hajiya Khaleesat ba sai tayi tunanin ko jimamin mutuwa ne yake taɓa shi, saboda yanda Inna Larai ta ɗauke su gaba ɗaya mace ce da bata da matsala ko wani hali mara kyau.

     Tafe suke babu mai tankawa wani har suka ƙarasa ƙofar gidan, sauka Hajiya Kaleesat tayi ta wuce cikin gidan lokacin har anfito da gawar Inna Larai za'a sallace ta kaita gidanta na gaskiya.

       Dubbunan mutane ne suka halarci jana'izarta bayan ansallace ta aka wuce da ita Maƙabartar Tarauni, Alhaji Musa ko jana'izar  bai samu ba sai a maƙavarta suka haɗu bayan da ya kira Alhaji Kabir yake tambayarsa maƙabartar a za'a kaita. Bayan angama haƙar kabari ansata a ciki har anfara maida ƙasar Alhaji Musa ya matso kusa da Alhaji Kabir yayi masa raɗa a kunne yana faɗin.

    " Wannan itace damar da kake da ita kayi ƙoƙari ka faki idon mutane ka damƙi ƙasar nan koda da hannunka ne ka zubata cikin aljihu, ina fatan dai ka taho da maganin da akace ka haɗa da ita ka barbaɗa ko? " Alhaji Kabir gyaɗa kansa yayi ya ce, " Eh, sai dai inajin wani iri kamar na fasa " ya faɗa ƙasa-ƙasa yanda babu mai jinsu.

     Alhaji Musa wani kallo ya watsa masa ya kuma matsawa kusa da shi ya ce, " Dabara ta ragewa mai shiga rijiya nan gaba duk abinda ya biyo baya karka kuka da kowa ka kuka da kanka, idan ka fison ka biyo dare kazo ka ɗiba har asirinka ya tonu kai ka sani " yana faɗar haka yaja gefe ya ƙara sauya fuska cikin yanayin jimami, duk wanda yaga Alhaji Musa zaiyi tunanin mutuwar Inna Larai ce ta tsuma shi har ya kasa kataɓus.

      Bayan angama rufe Inna Larai angama karanta addu'o'i har anfara juyawa Alhaji Musa ya ƙiftawa Alhaji Kabir ido, Alhaji Musa ne ya ƙarasa bakin kabarin inda su Alhaji Abdurrahman ke tsugunne suna addu'a, tsugunnawa shima yayi ya fara karanta addu'a kamar yanda suke yi, Alhaji Kabir na ganin haka yasan signing ne Alhaji Musa yayi masa, ƙarasawa yayi gurin shima ya tsugunnan yana karanta falaƙi da nasi sun jima a tsugunne sannan suka miƙe, a tashin da zasuyi ne Alhaji Kabir ya jefar da wayarsa a ta gefen kabarin ya tsugunn zai ɗauki waya ya baza babbar rigarsa anan ya samu ya ɗebo ƙasar kabarin ya haɗa da wayarsa ya saka cikin aljihu, ƙafa yasa ya gyara gudurin sannan suka juya suna gaba Alhaji Abdurrahman suna baya.

     Tashin Farko lokacin da Alhaji Abdurrahman suka haɗa ido da Alhaji Kabir kansa ne ya sara take yaji kansa yayi masa wani dumm yana san tuna wani abun amma ya kasa, saima wata soyayyarsa ta abota da yaji na ƙara shigarsa, a ɓangare guda ga wani irin kwarjini da Alhaji Kabir yayi masa, tunda suka haɗa ido sau ɗaya ya kasa ƙara haɗa ido da shi.

     Alhaji Kabir sai da suka matsa daga cikin mutane Alhaji Musa ya taɓo shi ya ce, " Mutumina aikinka na ci yanda ya kamata, yanzu ka shiga cikin mota ka haɗa aikin nan a yau basai gobe ba ka samu a cikin rurumar jama'a ka aiwatar da aikinka ba tare da kowa ya fuskanci halin da ake ciki ba " Alhaji Kabir amsa masa yayi daga nan suka shiga mota kowa ya wuce.

    A cikin mota Alhaji Kabir haɗa duk kayan da boka yace ya haɗa, bayan ya koma cen Gidan Alhaji Abdurrahman tun daga mota ya damƙi kayan asirinsa yana fitowa bayan yaje ƙofar gidan cikin dabara ya fara barbaɗarwa ya rage ragowa a hannunsa, bayan ya shiga cikin gidan da sunan yiwa mutanen ciki gaisuwa ana ya ƙarasa barbaɗar da ita, yana gama barbaɗarwar kamar daga sama yaji ankece da dariya ance.

    " Wannan aikin naka ya kammala sai zuwa aiki na gaba, karka manta duk rintsi a yau zaka gabatar da duka biyun idan ka bari gari ya waye bakayi ba duk abinda ya biyo baya kai kasani " ɗan juyawa yayi ko zai ga mai magana amma sai ya ga kowa sabgar gabansa yake yi, tasowa yayi jiki ba ƙwari ya koma ƙofar gida ya zauna cikin mazan da suke ƙofar gida, yana nan zaune Alhaji Abdurrahman yaje ya zaune mutane dama suka fara zuwa suna yi masa gaisuwa, tashi yayi shima ya ƙarasa gurinsa yayi masa gaisuwa gabansa na dukan uku-uku, kai tsaye Alhaji Abdurrahman ya amsa masa cikin sakin fuska daga nan Alhaji Kabir ya koma cikin rumfaya zaune yana nazarim aikin da zai gabatar gaba.

     Daga shi har Hajiya Kaleesat basu suka bar ƙofar gidan ba sai bayan sallar Magriba suka wuce gida, sosai Alhaji Abdurrahman da iyalinsa Hajiya Saratu sukaji daɗi.

     Kimanin ƙarfe Ɗayan dare Alhaji Kabir ne ya fito saɗaf-saɗaf daga cikin gidan yana zuwa harabar gidan, sai kuma ya ɗan tirje yana fargabar masu gadin gidan karsuyi masa wani zargi daban abinka da mara gaskiya, Samuel ne yazo wucewa ta kusa dashi amma sam ba alamun ya ganshi haka ne yasa kansa tsaye ya wuce har zuwa wajen ƙofar gate amma babu wanda y ganshi, da kansa ya buɗe gate yana mamakin tsubbu irin na wannan bokan, motarsa ya koma ya shiga ya tuƙota ya fice daga gidan, sai da ya fice ya koma ya rufe gate ɗin, kai tsaye cen Gidan Alhaji Abdurrahma ya wuce.

     Yana zuwa yayi parking a ƙofar gida fitow yayi daga motarsa yana takawa a hankali cikin fargaba, tura ƙofar gidan yayi da mamakinsa yaji ƙofar a buɗe yana shiga yaci karo da masu gadi duk sunyi bacci, wucewa yayi ciki abin mamaki duk bacci suke wasu ma har a baranda, kamar wadanda aka saukarwa da ciwon bacci lokaci guda dan da alama babu shirin bacci a yanayinsu.

          Alhaji Kabir ya jima a tsaye yana nazarin ta yanda zai fara aiwatar da aikin da ya kawo shi, a gefe ɗaya tsoro yake karya taɓa ɗaya daga cikinsu asirinsa ya tonu, kallansu yake ɗaya bayan ɗaya da mamaki saboda yanda ya gansu kamar waɗanda aka saukarwa da wata masifa ta bacci, wata mata ya hango ita da Ɗanta a jingine jikin bango ga kwanon abinci a gabanta da alama abinci suke ci ita da Ɗanta bacci yayi gaba da su.

      Takawa yayi zai zagaya ta baranda yaci karo da MUNIRA, Munira ƴar Alhaji Abdurrahman ce. Budurwa ce batafi shekara goma sha Shida zuwa sha bakwai ba, juye-juye yakeyi yana shirin janyeta har ya samu ya janyeta ta lungun Baranda ya kaita. cikin sauri ya aiwatar da abinda Boka ya umarceshi sannan ya buɗe bakinta ya zuba mata garin maganin da Boka ya ce shi ne wanda za'a saka abakin bayan ya kusanceta.
   
      Yana zuba mata garin maganin jikinta hau karkarwa haɗe da ɗaukan wani irin zafi, da sauri ya matsa daga gurin yana kallan abinda Munira take yi, bayan wani lokaci ta tsagaita da abinda jikinta yakeyi, hannu yasa a hankali ya janyota ya ƙara mayar da ita gurin da take kwance.

       Dube-dube ya farayi domin yaga yarinyar da tayi dai-dai da wacce boka yace a turawa garin magani ta gabanta, cen gefe ya hango wata ƙaramar yarinya wacce batafi shekara Uku zuwa huɗu tana kwance kusa da mahaifiyarta, ƙarasawa gurin yayi yana tafiya a hankali har ya ɗauko yarinyar mahaifiyarta ta motsa da sauri ya ajiyeta a tunaninsa farkawa zatayi, amma sai gani yayi ta gyara kwanciyarta ta cigaba da bacci, a hankali ya ɗauki yarinyar ya zagaya gurin da yayi amfani da Munira ya kwantar da ita, runtse idanunsa yayi yanajin tausayin yarinyar gani yake kamar bazai iya ba, cen daga sama sai ji yayi amfara magana, " Kayi ka aiwatar da abinda ya kawoka idan ba haka ba lokaci ya ƙure maka kai zamu fansa a madadinsu " 

      Garin maganin ya damƙo da hannunsa sannan ya tura acen ƙasa yarinyar, kamar yanda Jikin Munira yayi da farko haka itama ya dinga karkarwa daga baya kuma ya daina, yana ƙoƙarin mayarwa da yarinya wadonta daga cen jikin katanga ya hango wani ƙaramin Maciji yana tahowa da sauri yaja gefe, ga mamakinsa sai gani yayi macijin ya shiga ta ƙasan yarinyar, tsoro ne ya kamashi jikinsa ya hau karkarwa magana ya ƙaraji anyi masa.

       " Kai ɗauke ta ka mayar da ita inda ka ɗaukota kayi sauri ka fice daga gidan, kuma idan ka fita karka sake ka waiwayo bayanka, shikenan ka gama aikinka sauran namu ne kayi nasara a rayuwa dama kuma kaiɗin mai nasara ne, ka tafi kanka tsaye babu abinda macijin nan zaiyi maka " ana gama masa magana yaji wani ƙwarin gwiwa ya ƙara zuwar masa, ɗaukan yarinyar yayi har zuwa lokacin jikinta rawa yake yaje ya mayar da ita inda ya ɗauko ta.

       Yana mayar da ita ya juya fice daga gidan ya shiga motarsa ya koma gida, lokacin da ya koma da kansa ya ƙara buɗe ƙofa ya shiga da mota securities ɗinsa basusan ma ya shigo ba, yana parking motarsa ya fito ya wuce cikin gida kai tsaye bedroom ɗinsu ya nufa, yanda ya fita ya barta haka ya dawo ya samu Kaleesat tana bacci.

    Gefen gado ya zauna ya rafka tagumi wani irin yanayi yake ji a jikinsa sam ji yayi bai kyauta ba, tunanin rayuwa ya shiga  yi ruɗaninta take yaji nadama tazo cikin zuciyarsa, hawaye  ne ke zubo masa ta ko'ina daga idanunsa ya jima a haka sannan ya tashi ya koma kan gado ya kwanta a haka bacci yayi awon gaba da shi.

      Bayan Kiran sallar asuba kamar waɗanda aka farko dasu haka suka fara tashi ɗaya bayan ɗaya, suna mamakin irin baccin da sukayi, wannan matar me yarinya ce sukaji ta rushe da kuka tana ɗora hannu aka, da sauri duk akayi kanta.

      Yarinyar hannunta take nuna musu wacce wani irin jini yaje bin ƙafarta ga wani irin ɗoyi na tashi, yarinyar ga dukkan da sauran numfashinta sai dai anyi mata tashin duniya taƙi tashi sai dai ga yanayinta nan kamar me bacci, lura akayi da Munira wacce ke kwance wani irin ruwa mai yauƙi haɗe da jini na bin jikinta, abin mamaki wasu baƙaƙen ƙwari ne kwance acikin ruwan da ke bin jikinta, ita ɗinma numfashi take amma antasheta ansa mata ruwa ajiki duk a banza, wannan ne ya hargitsa gidan kowa na koke-koke, take labari ya isa gurin Alhaji Abdurrahman, da sauri ya sauko yasa aka kwashesu zuwa asibiti.

     Ganin irin case ɗin da suka je dashi yasa suka ƙi amsarsu sai da police, waya Alhaji Abdurrahman yayi ba daɗewa sai ga police sun ƙaraso, saboda rashin kwanciyar hankali a hospital ɗin sukayi sallar Asuba.

     Duk  wani gwaje-gwaje da akayi musu babu abinda sukayi hasalima ko Raping ɗin da akayiwa Munira basu, sun da ga wannan ruwan mai wari amma ko maganin da aka sawa Yarinyar nan basu gani ba, kafin su kammala bincikensu tuni dukkansu rai yayi halinsa.

      Gawarwakin aka basu  suka tafi dasu nan fa gida ya ƙara hautsinewa aka dinga koke-koke duk wanda yaga Mahaifiyar Munira Hajiya Saratu da mahaifiyar yarinyar nan sai ya tausaya musu, Wanka aka fara yi musu ana tsaka da wankesu macijin jikin yarinyar nan ya fito, a tsorace matan kowacce ta fito waje, yana fitowa ya shige jikin Munira nan fa maganar ta fara yaɗawa a cikin gidan, sai da ƙyar aka samu jajirtattun mata suka ƙarasa musu wanka.

      Gari na wayewa aka tashi da wannan rasuwar  lokacin da rasuwar taje kunnen Hajiya Khaleesat ta kaɗu sosai, cikin damuwa ta sanar da Mijinta, ba jimawa suka shirya suka fice domin Ya halarci jana'izar su, suna zuwa Kaleesat ta shige gidan har lokacin basu daina koke-koken ba, Alhaji Abdurrahman da girmansa hawaye yake saboda kaff cikin ƴaƴansa yafi ƙaunar Munira, tafi tausayinsa da nuna jinƙai akansa, salla akayi musu aka wuce dasu gidansu na gaskiya. " 

      Alhaji Kabir a kunyace ya ɗago ya kallesu idanunsa na zubda ƙwallah, Hajiya Kaleesat hawaye ta goge ta ce, " Nayi nadamar kasancewa tare da kai alhalin bansan gaskiyar halayenka ba, dama maganar da ka gayamun a baya ba haka bane? A zamanrakewarmu na yarda da kai ɗari bisa ɗari ashe kai ba haka bane agurinka tunda gashi ka ɓoyemun mummunan sirrin daka aikata, tir da wannan mummunar ɗabi'a taka nati nadamar haɗa zuri'a da kai " ta ƙarasa magana tana fashewa da kuka mai tsuma zuciya.

     Bello Nuna Alhaji Kabir ya shiga yi cikin ƙiɗimewa da tashin hankali yace, " Dama a sanadiyyar aikinka ne aljanu suna wahalar da Ɓingel ɗinmu ƙarshe sukayi maka kisan wulaƙanci " Alhaji Kabir ya dafa ƙafar Bello ya ce.

      " Duk hukuncin da kuke ganin zaku iya mun ni mai amsarsa ne hannu bibbiyu " Khaleesat miƙewa tayi tsaye ta yakice Aseela da ƙaninta Aseem ta hankaɗasu kansa tace, " Kaje kaji da abinda ka shuka waɗannan ma dan Allah ya ƙaddarasu a taakaninmu ne, amma idan duniya katanka ce na gama zaman aure da kai " 

       Ilahirin jikinta banda karkarwa ba abinda yakeyi, gumi daga sassan ɓangarorin jikinta ta ko'ina tsiyaya yake, atakure take cen jikin kusurwar bishiyoyin dake cikin harabar dajin da babu abinda yake tashin cikin ƙungurmin dajin banda gurnanin waɗansu irin hallitu da kukan tsuntsaye marasa daɗin sauraro.

      Gabanta banda faɗuwa ba abinda yake idanunta sunyi zuru-zuru sai waige take tana dube-dube, daga cen gabanta ta fara jiyo motsin tafiya mai kama da takun dawakai, da sauri ta ƙara maƙurewa jikin bishiyar jikinta na cigaba da karkarwa, wata irin dariya taji an ƙyaƙyace da ita na ɗan wani lokaci sannan dariya ta tsagaita.

      Iska ce ta fara kaɗawa ahankali ta fara hango waɗansu irin manyan ƙwari masu kama a fasalin maguna sai dai kowanne su maƙale yake da fukafuki a gadon bayansa, sautin tafiyar Dokin ce ta ƙara kusantota hakan ne yasa ta maida kallonta ga inda tafi jin sautin na matsowa.

         Kamar yanda ya bayyanar mata a karan farko wannan karan ma wata zabgegiyar Abaya ta hango baƙa, tsawon abayar ya kece tsawon bishiyoyin dake cikin dokar Dajin sai da ta ɗaga kanta sama sosai sannan ta hango dai-dai kansa sai dai kansa ne amma babu alamar fuska ajikinsa.

        Ƙarasowa yayi gabanta ya tsugunna cikin murya mara daɗin sauraro ya fara magana, " Bingirsima baguar kinbasu wakisfatminar, kisasu biragu kilbasu tattarakimbas wajihagar, farafafus bintigad gurmanas YUSRA? harbaskila mindadu bar washbasbismas shizas kima bu warsa? " ( A karo na biyu ina ƙara miki barka da zuwa cikin daularmu nida ahalina, da sannu zan gabatar da ke ga sauran iyalaina domin kusan juna keda su ina fatan kina jina YUSRA? Ga ƴaƴana nan sun fara zuwa gaisheki ina fatan zaki basu kulawa ? ) Wannan zabgegen Aljanin ya ƙarasa maganar yana nuna mata waɗannan hallittun masu fasalin Maguna da fukafukai.

       Yusra da tuni hawaye yake wankewa fuska ta ƙara durƙushewa ƙasa cikin sigar magiya tana faɗin, " Ka dubi girman Allah da Annabi ba dan ni ba, ba dan halina ba kayi haƙuri ka maidani cikin mutane dan Allah, wallahi bazan iya rayuwa cikinku ba na tuba dan Allah kamun rai " 

        Miƙewa tsaye yayi sannan yayi taku biyu zuwa uku sannan ya waigo ya ce mata, " Hargigas markusa bayas tinga " ( Tashi tsaye kije jikin waccen bishiyar kukar )

    Yusra har tuntuɓe take da sauri ta miƙe tsaye saura kaɗan Abayar jikinta ta kayar da ita, jikin bishiyar taje ta tsaya tana  sauraron abinda zai sake faɗa, batayi aune ba ta tsinkayi muryarsa yana faɗin.

     " YUSRA Lilbas faragaras binsafa walgibas zalzulfat kinari " ( YUSRA kalli Abayar jikinki da kyau, idan har kin iya cireta daga jikinki to tabbas zaki koma cikin jinsinki " yana rufe baki Yusra ta hau kiciniyar cire Abayar jikinta amma ga mamakinta sai ji tai ta mata wani irin nauyi ga santsi, duk yanda taso cireta ta kasa ta jima a haka tana abu ɗaya amma ba mafuta har ta fara galabaita.

      Kecewa yayi da dariya ya jima yanayi sannan ya kalli halittun nan yace, " Kalarbirar hasas kiba farisdaf " ( Ku wuce gurin iyayenku ku bamu guri ) bai ƙarasa rufe baki ba gaba ɗaya suka watse daga gurin ta hanyar nutsewa cikin ƙarƙashin ƙasa, juyowa yayi da kallansa gurin Yusra sannan ya ce.

     " firibar yaukinsat kirigiri marbiskat gilfat binasi warƙatkinsa " ( Kibar wahalar da kanki domin bazata fita daga jikinki ba, wannan Abayar dana baki itace sadakin aurenki ) yana ƙarasa faɗa ya juya yayi gaba taku uku yayi shima ya shige ƙarƙashin ƙasa ya ɓace.

     Yusra kuka ta rushe da shi mai tsanani nadama da dana sani lokaci guda suka shigeta, wani tunani tayi cikin zuciyarta aikuwa da sauri ta zabura ta miƙe ta fara falfala gudu tun iya ƙarfinta.

       " Ke Yusra, Ke Yusra tashi mana har gari ya fara wayewa baki tashi kinyi sallar asuba ba " firgigit Yusra ta miƙe zaune tana murza idanu, kanta taji yayi nauyi wani abu take san tunawa amma ta kasa, gani take kamar mafarkinsa tayi kamar kuma acikin film ta kalla, gabanta ne ya yanke ya faɗi lokacin da ta ƙarewa rigar  dake jikin Ummanta kallo, baki sake ta ce.

    " Umma wannan Abayar ta jikinki fa? " 

      Umma ƙarewa doguwar rigar baccinta kallo tayi ta ce, " Yusra wacce irin tambaya ce wannan? rigar tawa baki ganeta bane ko gizau take miki? kodan kin ƙwallafawa ranki masifar Abaya dole kiga komai yana rikiɗa, banasan sakarci wuce kije kiyi sallah " Umma na gama faɗa ta fice waje ta bar Yusra zaune.

          Jigum tayu ita kaɗai tana nazari da tunani mabanbanta, tashi tayi jiki a sanyaye ta fice daga ɗakin ta ɗauki buta kai tsaye cikin banɗaki ta faɗa babu ko Addua, shigar ta toilet ba wuya taji wata irin juya na ɗibanta da sauri takai hannu da niyyar dafa bango, wata irin iska mai sanyin ce ke ratsa cikin jikinta sai da tai da gaske ta iya furta, " A'uzubillahi minnashshaɗainirrajim " take taji iska ta ɗauke a hankali juwar ta fara sakinta.

       Sai da ta ɗan samu nutsuwa sannan ta yi abinda zatayi ta fito ta gabatar da alwala ta wuce cen ɗakinta, bayan idar da sallarta ta jima a zaune tana nazarin abubuwan da suke faruwa cikin rayuwarta.

     Tana nan zaune taji shigowar saƙo cikin wayarta da sauri ta janyo ta fara dubawa, kamar yanda yake bisa ɗabi'arsa ce kullin duk kimanin ƙarfe shida na safe zai turo mata saƙon barka da safiya, sai dai aduk saƙon da zai turo mata tafe yake ta ɗai-ɗaikun kalmomi masu wuyar fahimta.

      Murmushi tayi ta fara karanta sakon cikin zuciyarta kamar haka.

       " Zuciya da Ruhi na tare da ke kamar yanda na fahimci haka a tattare da ke, Da'irata na kara marhabun lale da samun gamayyar jinsin kyakykyawar hallita kamar ke, dauwammarki tare dani na ƙara kusantowa hakan ne yasa bazan daina ƙawataki ba tare da miƙa miki saƙon barka da safiya da fatan kin wayi gari lafiya. "

       Girgiza kai Yusra tayi cikin jindaɗi a fili ta furta, " Shiyasa kake ƙara shiga cikin zuciyata MARWAN, kulawarka gareni tana ƙara birgeni " tashi tayi ta koma kan gado ta kwanta tayi masa reply da kalaman soyayya.

         Tashi tayi ta fice tsakar gida lokacin Umma ta fara hada-hadar haɗa musu kayan break fast, hannu ta sa ta fara taya mahaifiyarta aiki tana ƴan waƙe-waƙenta.

      Umma da mamaki ta kalli Yusra ta ce, " Oh su Yusra kunci da ɓacin rai ya ƙare tunda kk samu Abaya ni har mamaki kike bani, da agidannan haka kika dinga shuka wulaƙanci da rashin mutumci " 

       Tura baki gaba Yusra tayi ta ce, " Yo haka kawai kowa ya shiga yayi banda ni ƙarshen lalacewa ace wai har Zalihar gidan masu awara ta sai abaya ni banda ita ai da sake, so kike idan na fita su dinga mun dariya dama ta cikin group ɗinmu karkiji yanda kowa yaci burin wankan ta " 

     Guntun tsaki Umma tayi ta ce, " Ai shikenan nidai abinda nake gaya miki ki tsaya iya matsayinki, ki daina hangen na sama da ke " 

    Shiru Yusra tayi tana zumɓurar baki daga baya ta hau ƙananan maganganu ƙasa-ƙasa.

       Tana nan zaune taga kamar giftawa mutum daga wajen ɗakinta, ƙurawa gurin ido tayi tana kallo a hankali iska ta fara kaɗa labulen ƙofar ɗakinta, daga ɗan cikin ɗakin ta hango abaya tsaye har zuwa lokacin iska na ƙara kaɗawa har abayar, gabanta ne ya yanke ya faɗi musamman da abayar tayi mata shigen kama da abayar jikin mutumin da ta taɓa gani cikin mafarkinta.

      Da sauri ta ce wa Mahaifiyarta, " Umma dan Allah kalli gurin cen kamar wata irin abaya nake gani? " Umma ɗagowa tayi ta ƙurawa ƙofar ɗakin Yusra kallo amma bata ga komai, haushi ne ya kamata ta cewa wa Yusra, " Yusra ki fita idona na rufe wallahi ki kiyaye ni da zancen abayar  nan ya isheni inba haka ba ranki zai ɓaci "

       A fakaice Yusra ta watsawa Umma kallo sannan ta tashi ta nufi ƙofar ɗakin nata, tana ɗaga labulen ta ji faɗowar Abayarta har sai da ta tsorata tana ja da baya, Abayar da ta cire kwanaki huɗu da suke wuce ta gani wacce ta saƙalet jikin ƙusa, da mamaki ta ɗauko ta saboda ada ta ga kamar ba wannan abayar ta gani ba.

     Kaɗeta tayi sannan ta maidata jikin ƙusar ta ajiye, magensu ta hango tsugunne a gefe ta kafet da manyan idanunta suna haɗa ido haka kawai taji gabanta ya faɗi, hijabinta dake gefe ta ɗauko da niyyar dukanta tana faɗin.
   
      "  Fita dan ubanki da ƙwalaƙwalan idanunki kin sani a gaba ubanki zan baki mage sai...." Maganarta ce ta maƙale lokacin da taga magennan tayi wata girgiza take wasu fukafukai suka fito a gadon bayanta sannan ta nitsa ƙarƙashin ƙasa ta ɓace.

         A zabure ta fito daga ɗakin da gudu tana ihu hankali a tashe da sauri tayi bayan Umma ta maƙale ta, Umma itama maƙalewa tayi a bakin kitchen tana leƙen abinda Yusra ta ke wa ihu, ganin shiru ba abinda ya biyo baya yasa Umma ta fara ƙoƙarin cire Yusra daga jikinta tana cewa.

      " Yusra lafiya wai me kikewa ihu? Amma har yanxu banga wani abu ya biyoki ba " 

    Nuna ɗakinta ta shiga yi tana faɗin, " Wallahi Umma Luccy ba mage bace Aljana ce yanzu nan naga tana yi wani irin abu harda fuffuke ajikinta kuma a gaba na ta nitse ƙarƙashin ƙasa. " 

        Sototo Umma tayi tana kallan Yusra sannan ta ce, " Yusra yau shekararki nawa da Luccy a gidan nan inace aƙalla ta tafi shekara ta shida, kice dai ƙiyayyar taki ce ta motsa dama nasan keda mahaifinki akan dole take zaune a cikin gidan nan "

        Daga cen ƙofar ɗakinsa ya fito yana cewa, " Yusra ya akayi ne naji ihunki daga ɗaki " abinda ta gani ta sanar dashi aikuwa kamar dama jira yake ya dinga faɗa ta inda yake shiga ba nan yake fita ba, Shiru Umma tayi masa ya kalli Yusra ya ce.

       " Kyaleni da ita da magen ayau basai gobe ba zata bar gidan nan dan Ubanta, maza jeki ɗauko mun buhu dama naƙi jinin magen nan haka kawai ki jawo mana Alaƙaƙai dama zaman haƙuri nake da ita. "
      Yana ƙarasa maganar kamar mai jira Yusra ta tashi da sauri ta wuce store ɗinsu ta hau dube-dube, bayan wani lokaci sai ga ta ɗauke da buhu a hannu ta fito, gaba Abba ya wuce tana biye dashi a baya har sunje bakin ƙofar ɗakin Umma ta ce, " Yanxu Malam kaima biyewa yarinyar nan zakayi shekara da shekaru muna tare da magen nan amma rana tsaka a ɗauketa a yar, yanzu kasan wane  hali zata shiga? "

      A zafafe ya jiyo ya rufe Umma da faɗa, " Duk halin da zata shiga ta shiga man wato mage tafi ƴar da kika haifa ko Saratu? Wallahi kin bani mamaki baki damu da halin  da ƴarki zata shiga ba sai wata banzar mage " 

     Murya a sanyaye Umma ta ce, " Nifa ba manufa ta ke nan ba abi abun a sannu Malam " Abba da takaici ya kamashi kasa magana yayi kawai ya watsawa Umma harara yana wucewa gaba abinsa.

        Suna shiga ɗakin Luccy na kwance a dai-dai gurin da Yusra ta ga nutsewarta ƙarƙashin ƙasa, Abba cikin masifa ya fara magana, " Wato ke ga sheɗaniya har zaki fara taɓa mun ƴa da siddabarunki na iska, dama ai ance yawanci maguna iska ne to ta Allah ba taki ba " yana gama faɗa ya miƙa hannu ya ɗauko Luccy ga mamakinsa wani irin sanyi yaji yana ratsa jikinsa gaba ɗaya, da sauri ya sake ta yana mamakin wannan al'amari , wani nazari yayi ya kuma kai hannu zai ɗaukota aikuwa da gudu ta haye kan gado.

      Abayar Yusra ya hango akan ƙyaure ya janyota cikin dabara a hankali ya taka zai rufe ta dashi amma ta zille, ta jima suna wasan tsere da Abba har Allah ya bashi nasara ya bugata da bango, tana ƙoƙarin tashi yasa Abaya ya rufeta ya ƙudundune ya ƙarɓi buhun hannun Yusra ya turata a ciki.

      Yusra ɗan zumɓura baki tai tana cewa, " Abba kuma ka rasa da me zaka ɗauke magen sai da Abaya ta? " Kallanta yayi yace, " Haba Yusran Baba ai ba wani abu bane kuma naga rannan kika sa ta tayi datti " ƙunƙuni ta fara yi ƙasa-ƙasa cikin ɓacin rai badan ta so ba.

       Fitowa sukayi Umma na tsaye jiki ba ƙwari take binsu da kallo, Abba har yayi gaba ya jiyo ya cewa Yusra, " Yusran Baba zo muje ki rakani man cen Bolar bakin kasuwa zan kaita na wurgar " Yusra ba musu ta wuce suna tafe suna hira har suka ƙarasa.

       Suna ƙarasawa basuyi wata-wata ba Abba ya cirota ta wurga cen, gaba ɗaya jikinta yayi laushi saboda wahalar da ta sha, suna jefarta suka juyo gida suna gabda ƙarasawa Abba ya lura da kallon da mutane suke ta binsu da shi tun barowarsu bakin kasuwa, cikin ƙosawa da kallan nasu Abba ya cewa Yusra.
 
     " Wuce gida Yusra ni bari naje na ƙarɓo mana kayan breakfast a shagon Lawan " ita ɗinma ta lura da kallon da ake musu haka ne yasa ta wuce gida.

      Tun daga nesa Abba ya lura da irin kallon da ƴan magajalisar Lawan mai kanti suke masa amma sai ya basar, sallama yayi musu kowanne baki a sake ya bishi da kallo haka nan shi kansa mai kantin, Biredi da kayan Tea ya siya amma duk a tsarge yake haka ya baro shagon jiki ba ƙwari saboda wasu ma har dariya suke masa, sosai abin ya bashi mamaki da haushi

      Yana cikin tafiya ya haɗu da Abokinsa Malam Haruna, tun daga nasa Malam Haruna ya riƙe baki da mamaki yake kallon Abba yana ƙarasowa kusa da shi ya ce, " Malam Auwal me ya sameka haka dan Allah "

       Da mamaki ya kalli jikinsa yace, " Malam Haruna ban gane ba " 

      Malam Haruna dafe kai yayi ya ce, " Wai Abokina ko ɓatan kai kayi ne baka ganin Abayar mata ce ajikinka wannan doguwar rigar da suke sawa, ji dan Allah harda wani mayafinta a wuyanka " 

      Abba kalle-kalle ya shiga yi yana duba Shaddar jikinsa yaga sam baiga wata illah ba, shi dai yasan shaddarsa ya ɗauka ya sa amma yaji ana masa wani zance na abaya.

             Cikin bacci sama-sama Umma taji ihun Abba tana yunƙurin tashi ya rirriƙeta da ƙarfin gaske, a tsorace ta tashi domin lamarin ba ƙaramin tsorata ta yayi ba wai ace yau Abba ne yake ihu har yana riƙeta.

     Niyyarta ta jingina da bango aikuwa Abba na jin tana niyyar matsawa daga jikinsa da sauri yasa hannuwa biyu ya riƙe ƙafafunta, cikin tashin hankali ta kalleshi ta fara magana.

      " Malam yau me nake gani ne cikin daren nan? Malam anya lafiyarka kuwa mai yake faruwa? " Kansa sunkuye cikin zanin gado yace.

    " Saratu Aljanu ne wallahi da idona na gansu kuma ba kowa bane magen nan ce, Aljanu masu ban tsoro har ture suka mun Dan Allah karki bari su cutar dani " Umma ɗan dube-dube tayi sannan ta ce, " To Malam ko mafarki kayi ne shikuwa sharrin mafarki yawa gareshi, kayi Addua sai ka koma " 

      A harzuƙe ya ce mata, " Babu wani Mafarki gata nan fa tsaye akanmu dan Allah ki taimaka mun " Umma shiru tayi tana nazari sosai abin ya ɗaga mata hankali, ada ta ɗauka wasa ne amma ganin Maigidanta na niyyar zaucewa abin ya bata tsoro.

     Ayatulkursiyyu ta fara karantawa atafin hannunta tana shafawa Abba ta jima tana haka sannan Allah yasa ya ɗan samu nutsuwa, a hankali ya yunƙura ya tashi zaune ilahurin fuskarsa zuwa jikinsa gaba ɗaya sun jiƙe wuyan rigarsa duk yayi sharkaf da gumi.

     Ganin ya ɗan samu nutsuwa Umma ta kalleshi ta ce, " Malam ni abun nan ya ɗaure mun kai jiya mukayi maganar nan fa nidama jikina ya bani nace maka anya ba ruhanai ne suke niyyar shigarka ba? "

    Abba tashi yayi yana daga kan gadon ya cire rugar jikinsa saboda zafin da yake ji da gumin da yake ta haɗawa, komawa yayi ya zauna sannan ya kalli Umma yace.

      " Leƙa ƙasan gado daga cen ƙarshe-ƙarshe akwai wannan jakar fatar damisar ki ɗauko mun ita. " 

     Sakin baki Umma tayi ta ce, " Malam yanzu kayan tsibbun nan zaka ɗauko babu mai yi maka abinda Allah bai maka...." katseta yayi cikin ƙaraji yace.

       " Kayan gadon Mahaifin Kakan nawa kike kira da kayan tsubbu? Wallahi ki kiyaye Saratu "baki taja ta tsuke har ya gama faɗansa, fullo ta janyo ta koma ta kwanta.

     Abba tashi yayi saɗaf-saɗaf da ƴar fitilarsa ya leƙa ƙarƙashin gado, a hankali ya zira hannu ya ɗauko jakar fata ya hau buɗewa, wani zabgegen wuri ya ɗauko ya ɗaurashi a ƙugunsa mai haɗe da layu a jiki da wasu tarkashen guraye, wani ƙoƙon kan kura ya ɗauka ya dasawa kansa tare da wani garin magani ya dinga ɗiba yana shafawa jikinsa, wani irin turare ya ɗauko mara daɗin kamshi ya dinga yarfawa a kusurwar ɗakin daga ƙarshe ya shafe a jikinsa, ya jima yana saka abubuwansa sanannanu ya kammala.

   Tsayawa yayi cikin jarumta yana kalle-kalle kamar wanda yake neman wani abu, da alama acikin shirin kota kwana yake, Umma kuwa tana kwanciya bacci yayi awon gaba da ita.

       Yana nan tsaye yaji abu ta bayansa ya sureshi sama a zabure Abba yake niyyar  fisgewa amma sai ji yayi yana yawo akan iska, kamar haɗin baki lokaci guda kayan aikin nasa duk suka zubo suka faɗo ƙasa, haɗewa sukayi guri guda suka cure sai gashi sun rikiɗa sun koma Luccy.

       Abba na shirin ihu yaji gaba ɗaya bakinsa yayi masa nauyi, baiyi aune ba yaji anfara wurgi dashi ta ko ina, Abba duk yanda yaso ya ƙwaci kansa abunya gagara.

       Sai da jikinsa yayi luguf sannan ta ƙyaleshi banda maida numfashi ba abinda yakeyi ita kuwa Umma duk abinda yake faruwa ba, Abba na nan zaune wani buhu ya dinga takowa har sai da ya ƙaraso gabansa, ja da baya Abba yake buhun na ƙara tunkaro shi aikuwa yana zuwa gurinsa kamar wani ƙwallo haka aka jefa Abba cikinsa a take buhun ya hau katantawa bayan wani lokaci ya ɓace.

      Yusra ba baka sai ido duk yanda taso tserewa abun y faskara, Aljanin nan ba shi ya bayyana ba sai a wata irin alƙarya mai Ɗauke da fararen duwatsu, yanayin gurin kamar sahara sai dai su kansu duwatsun fasalinsu me ban tsoro ne ɗauke suke da zanen wasu irin hallitu.

        Zama yayi akan wani katon dutse mai fasalin ƙare sai dai gangar jikinsa irinta mutumce da ƙafafunsa guda takwas, Zaunar da Yusra yayi a gefe sannan ya kai hannunsa ya shafa fuskarta, tana buɗe ido taga waɗannan halittun masu fasalin maguna da fukafukai masu yawan gaske, daga cen gefe wasu ayarin ta gani na wasu hallitu masu fuskar tawakai sai dai ƙafafunsu irin na zakaru ne guda biyu basu da hannuwa sai wata jela a bayansu wacce kamar ita ta zame musu hannuwansu da ita suke komai.

       Kallansu yayi sannan ya fara magana, " Huwasu jinkabtiga walgahar fartafkina wasbifa kadalsin barakunwa muntarkiba kulujub darfirminsat ungarwarti Harbastinga lalingar zargire, karjalminba barsugdifa tunasgirbaki markibatir warbastu unbargitaki asgibatriya " ( Ya ku ahalina wannan itace wacce na ƙaro muku matata ce, ku cigaba da sha'anin gida tare da ita, ke Hurbastinga ke ce babba ki nuna mata komai cikin nutsuwa kuma banasan jin wata matsala a tsakaninku )
 
     Wata ƙatuwa daga cikinsu ce ta motsa wacce aka kira da Harbastinga kanta mai ɗauke da kan doki duk yafi girma, wata irin haniniya tayi tana hura hanci sannan ta fara magana.

     " Hatribakin waris lahir kinbas harbinta kalminsa warki tarfik " ( Dukkanmu masu biyayya ne gareka domin kaine shugabanmu ) tana gama faɗa ya jinjina kai sannan ya Kalli Yusra yace.

    " Darfif fargit bansiyati  gir kal minsat warlima garbar warkinfa yarfi kahni warginsa tarfika manani walkibasti tarmika rarraf tinba " ( Waɗannan ne matana gasu nan su Sittin ne da tara kece cikon ta saba'in, waɗance ƴaƴana ne dama na nuna miki su gasu nan su Ɗari uku ne da goma sha uku )

   Hallitar dawakan nan ne suka taso da niyyar Ɗaukan Yusra zuwa cikinsu aikuwa cikin tashin hankali ta kwallah wata irin ƙara wacce har sai da ta razana Umma lokacin har anfara kiran sallah asuba.

      Umma har kusan tuntuɓe tayi saboda tashin hankali da gudu ta faɗa ɗakin Yusra, tana shiga ta sameta ta takure guri guda idonta arufe jikinta sai rawa yake, gumi ta ko'ina keto mata yake banda surutai ba abinda takeyi, Umma ce ta riƙe ta tana tambayar Yusra tureta ta shigayi tana faɗin.

     " Dan Allah kuyi haƙuri ku ƙyakeni dan Allah ku barni na koma cikin dangina Marwam dan Allah kayi hakuri na shiga Uku, Umma ! Umma ! Abba! dan Allah kuxo ku ceceni. " ganin halin da take ciki yasa Umma take ta karanta addu'o' tana tofa mata, ta jima akanta sannan Yusra ta buɗe idanta tana ganin Umma ta faɗa jikinta ta fashe da kuka mai tsuma zuciya.

     INA LABARIN ABBA MAI KAYAN AIKI NE?🤣🤣🤣

        Cikin tsuke fuska Abba yace, " Malam Haruna kasan bama irin wannan wasan da kai dan haka karmu fara " Sototo Malam Haruna yayi yana kallan abokin nasa yanda yaga ya ɓata fuska sosai yana faɗa guntun tsaki yayi yace, " Malam Auwal ni ƙaramin yaro ne da zan zauna ina yi maka irin wannan wasan, ni babban abinda ke ƙara ɓata mun rai ji yanda ka wani sarƙafe wuyanka da mayafinta, saboda Allah yau ko Musa na guri na kaga yayi irin wannan shirmen ai kai mai tsawatar masa ne " 

       Abba jikinsa ne ya fara sanyi saboda yasan Malam Haruwa bai taɓa masa koda makamancin irin wannan wasan ba, murya sanyaye ya kallai abokinsa yace, " Abokina wallahi ni bansan maganar da kakeyi akai ba dubi fa ka gani shaddata nasa wacce muka siya da kai agurin Ya'u Ɗan kasuwa " Abba ya ƙarasa maganar yana ɗago cen ƙasan rigarsa yana nunawa Malam Haruna.

       Takaici ne ya ƙara rufe Malam Haruna ganin Abokinsa ya haƙiƙance har yana nuna masa da hannunsa wani abun haushinma gurin wata ƴar totuwa mai haɗe da stones yaga ya kamo ya nuna, guntun tsaki yayi yace, " To shikenan Allah ya kyauta ni bari na ƙarasa dama Omo zan ƙarɓa a kantin Lawan " yana gama faɗa ya gegare ta gefe ya wuce Abba dake tsaye cikin sanyin jiki.

     Kamar wanda aka zarewa laka haka Abba ya dinga ɗaga ƙafarsa a sanyaye ya ɗau hanyar gida, abun da yake daɗa bashi mamaki duk inda ya wuce sai yaga mutane na binsa da kallo tsairarun cikinsu har nunashi suke a fakaice.

        Lokacin da Yusra ta koma gida fuska ba walwal ta samu Umma, aikuwa lokaci guda ta rufe ta da faɗa, Yusra tura baki gaba tayi ta ce, " Ai ni dama Umma ba ƙaunata kike ba wallahi dama nasan Abba ne yake so na amma akan mage zaki zaune kiyi tamun faɗa ai faɗa yazo ƙarshe tunda har munje mun jefar da ita " suna cikin haka Abba ya shigo ya samesu da yake maganar Abaya na zuciyarsu shiyasa baibi ta kansu ba ya kalli Umma ya ce.

   " Saratu ƙare mun kallo da kyau wane irin kaya ne a jikina? "

      Da mamaki ta kalleshi ta fara duba shi tun daga ƙasa har sama sannan ta ce, " Shadda ce mana Malam " kallan Yusra yayi itama ya tambayeta, ƙaremai kallo tai tace, " Yoo Abba ba gashi nan Umma ta gaya maka ba nidai Shadda idona ya gane mun " 

      Shiru Abba yayi cikin mamaki Umma ta ce, " Malam lafiya  wai ? "

      Duk abinda ya faru tsakaninsa da Malam Haruna ya kwashe ya gaya musu, Umma murmushi tayi ta ce, " Kai wacce irin abaya a zaune ƙalau kawau dai zolaya ce yake maka " daga haka ɗakinsa ya wuce itama yusra ta wuce nata ɗakin.

          *DA DADDARE*
       Abba na zaune abin duniya ya dameshi Umma ce ta shiga gurinsa ta fara tambayarsa, cikin yanayin damuwa ya fara mata magana.

      " Saratu wannan abu yana damuna yau naje makaranta kusan Malam uku ne suka mun magana wai sunga abaya a jikina, ke harda masu zolayata ɗazu na wuce aji shida inajinsu suna cewa Malam mai Abaya, ba shiri na bar makarantar na wuce shagona abun duk ya dame ni " 

     Umma ɗan canja fuska tayi ta ce, " Gaskiya kam abun akwai ayar tambaya amma fa gaskiya ni Malam wallahi banga wata abaya a jikinka ba kuma inace kan kafita har mudubi ka duba, anya kuwa Malam ba ka haɗu da sharrin shaiɗanin aljanu ba? "

       Wata uwar Harara Abba ya watsa mata sannan yace, " Saratu sai muna maganar hankali ki fara sako mun sakarci aciki, ni angaya miki Aljanu na raɓar danginmu ne ke bari kiji kin yarinyar cen Yusra hatta jikokin jikokinta babu wani rauhani da ya isa ya shafesu bareni kuma ni, ko kin manta na taɓa baki labarin Mahaifin kakanmu da artabun da yakeyi a Aljanu, ke harsai da takai ta kawo ana kiransa da MAI BUKKAR ALJANU, dan haka ki iya bakinki akaina " 

      Abba ya faɗa a zafafe ƙara kallan Umma yayi ya dunƙule hannu yana dukan katifa ya ce, " Ni da kike ganina babu Ɗan iskan Aljanin da ya isa ya kawo mun matsala ba tare na shata masa layi ba, saboda duk kayan aikin mahaifin kakana suna nan ɓoye a ƙasan gado ina iya tarwatsa ƴan iska dasu "

      Jiki a sanyaye Umma tace, " Amma Malam..."

    Katseta yayi da, " Ahir karki kawo mun wata maganar banza inba haka sai na bar miki ɗakin " Umma bakinta ta ja ta tsuke tana mamakin bauɗaɗɗen hali irin na mai gidanta.

       Kimanin ƙarfe biyu na dare Yusra na kwance tana bacci hankali kwance cikin baccinta ta fara mafarki kamar yanda tayi na jiya.

       Zaune ta ke acen gefen wata koriyar ƙorama samanta lulluɓe yake da ciyayu, daga cikin tsakiyar ruwan mutumin jiya ta gani ta keto ta ciki sai dai har zuwa yanzu ta gagara ganin fuskkarsa, lokacin da ya ƙaraso gurinta tana zaune ko tsawon gwiwarsa bata kai ba, kamar koda yaushe yau ma sanye yake da ƙatuwar abaya, zabgegen hannunsa ya kai ya ɗaukota a tafin hannunsa.

       Guduwa take sanyi amma ta kasa dariya ya bushe da ita har sai da iskar bakinsa ta wurgar da Yusra cen gefe sannan ya fara magana.

   "  Tarbi kilbasar wagatin mikasbinsar faragar simtani kijajuksa garfartifa farjigansi kilmantas wakajis bilami  kalmasbira watfarkinfa rarufat misaji " ( A yau shine cikar burina domin yanxu zan sadaki da ahalina wa'adin dawwamarki tare da mu ya cika kinyi bankwana da ahalinki sai dai mu tura wata a madadinki cikin jinsinki ) 

     Yana gama faɗa ya girgaza kansa atake fuskarsa ta bayyana, kusan mutuwar tsaye Yusra tayi mamaki ɗauke a fuskarta ta firta, " MARWAN dama kaine? " dariya ya ƙara bushewa da ita sannan ya hura mata wata iska take ya faɗa cikin ruwan suka nutse ciki.

       Cikin daren Abba sannu a hankali ya fara jin shafa tun daga tafin ƙafarsa har zuwa tsakiyar Kansa, cikin baccinsa yake faɗin, " Saratu wani abu ne yake damunki haka? " ba rufe baki ba yaji an buga kansa a jikin katakon gado a zabure ya miƙe yana murza idanu, acen gefe ya hango Luccy ta kafeshi da ido, yana shirin magana tayi wata girgiza ta zama wata ƙatuwar hallita mai siffar dorinar ruwa, wani abu tayi mai kamar atishawa lokacin guda wasu irin gajerun hallita suka fito daga hancinta kai tsaye suka faɗa kan Abba.

    Abba na ganin tahowarsu da sauri ya faɗa bayan Umma dake bacci ya rirriƙeta yana zabga ihu.

*COMMENTS ƊIN JIYA YA SANI NISHAƊI SHIYASA NAYI POSTING YAU FATAN ALHERI GAREKU MASOYA.*

        Kamar wani sakarai haka Alhaji Kabir ya saki baki yana kallan Hajiya Khaleesat jikinsa a sanyaye ya juyo gurinta yana kama zaninta yana faɗin, " Karkimun haka Habeebty zaki iya hukuntani ta kowacce hanya amma dan Allah karki gujemun karki gujeni Khaleesat, wannan abun da na aikata ƙaddara ne da sharrin shaiɗan dan Allah karki gujeni Habeebty " 
  
     Hajiya Khaleesat binsa tayi da kallan tsana tana jin wani irin ɗaci acikin maƙogaronta, cikin jin haushi ta kalleshi ta fara magana, " A baya na yarda da waɗannan yaudararrun kalaman naka, kayi amfani da matsananciyar soyayyar da nake maka ka sa na biyewa san zuciyarka, yanzu me kake tunani? Kana tunanin zan kuma biyewa san ranka ne? Abinda ya faru a baya ma har kwanan gobe kuka na nake kaiwa gurin Ubangiji akan ya yafemun laifin dana aikata, sam tarayyata da kai bata amfaneni da komai ba, mai yasa ka fiya san kanka da yawa? Me ka ɗauki rayuwa duniya ne? Baka tunanij mutuwa da kwanciyar kabari ne? Anyi na farko anyi na ƙarshe dani abu ɗaya na yarda zanyi maka shine Addu'a domin bazan so Uban ƴaƴana ya ƙarasa rayuwarsa cikin halaka ba " Ajiyar zuciya ta sauke tana kuma jin wani abu na azalzalar zuciyarta, hawaye ne ke bin fuskarta ta ko'in ga wata irin juya da take jin kanta yana mata, tunowa tayi da rayuwarsu ta baya da irin kulawar da suke bawa junansu, wani irin hawaye me zafi taji yana bin kumatunta ta ce, " Kabir " Har tsakiyar kansa yaji kiran sunansa da tayi, a sanyaye ya ɗago yana kallanta tabbas yasan ranta yakai maƙurar ɓaci, saboda rabonda ta ambaci sunansa kai tsaye har ya manta, yana cikin tunanin nan yaji ta cigaba da cewa.
 
       " Tabbas Shaiɗan da ruɗun duniya sunyi nasara akanka uwa uba tarraya da mugun aboki baka haifar maka da komai ba sai nadama da dana sani, Ka gayamun yanxu ina ribar abinda ya tunzuraka ka aikata? Ina amfanin abun yau anwayi gari ƴarka ta cikinka ta zama rabi mutum rabi Aljanu, a kowannen lokaci tsoratar da mu take kai shaida ne tun tana ciki take wahalar da mu har zuwanta duniya, shin wannan bai zama izina agaremu ba, tabbas Ubangiji baya zalinci sai dai bawa ya zalinci kansa, kayi amfani da sauran lokacin da ya rage maka wajen neman gafar Ubangiji tun lokaci bai ƙure maka ba " Hajiya Khaleesat na gama faɗar haka ta fisge zaninta ta juya zata tafi, da sauri Bello ya sha gabanta ya ce.

     " Bazan dakatar da ke saboda ki tsaya ki saurari mijinki ba, ba kuma na hanaki tafiya bane saboda ki koma gareshi saboda zaɓi ya ragewa mai shiga rijiya, ganin damanki ne ki koma gareshi ganin damanki ki bijire masa, Inasan ki dawo ki sanar damu abinda ya sanar dake a baya saboda da alama akwai sauran magana abinku keda shi, ɓoye mana bazai amfanar daku komai ba, laifi ne kun riga da kun aikata dukda naki bashida yawa a ciki amma dole kina sa kaso aciki " Hajiya Khaleesat jinjina kai tayi ta ce, " Da ka barni nayi tafiya saboda jin sauran maganganunsa babu abinda zasu ƙaramun sai ɓacin rainda tashin hankali, Kuma har yanzu baizo gaɓar da zan sanar da abinda ya gaya mun ba koda na sanar da ku ba lallau ku fahimci abinda nake nufi ba " Alhaji Kabir miƙewa yayi tsaye ya ce, " Ki faɗi duk abinda kike buƙata Khaleesat amma dan Allah karki hukuntani da rashinki bazan iya ɗauka ba, hukuncin yayi tsauri agareni rashinki wani babban giɓi ne a rayuwa ta tamkar kusantar ajalina ne, duk abinda kuke buƙata ashirye nake na sanar da ku matuƙar bazaki guje mun ba " Tausayi da soyayyarsa ne suka fara addabar zuciyarta, a take ta ɗauke kai gefe tana ci gaba da zubda hawaye, tattaro jarumta tayi ta kallaeshi  ta ce.

     " Muna sauranka, kuma bana buƙatar ka ɓoyemun wani abu koda da ƙwayar zarra ne " 

     Alhaji Kabir bakinsa na rawa ya cigaba da cewa.

      " Bayan anyi jana'izar su Munira andawo sai muka zauna da Alhaji Abdurrahman ina yi masa gaisuwa, alokacin hawaye fal idanunsa ya goge ƙwallar yace, " Abokina na tabbata kashemun Munira akayi wallahi kasheta akayi saboda alamomi sun nuna, duk cikin ƴaƴana babu wacce nafi ƙauna kamarta, ƙaunarta a jinina take amma a rasa wacce zata kashemun sai ita kuma kisa na zalinci, saboda Allah ankyauta mun sun kyauta mun kenan? Idan wani abu suke nema agurina su tambayeni mana amma sai su ɓullo mun ta wannan sigar? Wallahi bazan bari ba ko dukiyata zata ƙare sai na rama abinda akayi mata, jinin Munira bazai tafi a bazan ba " ya ƙarasa maganar yana goge hawayen idanunsa.

      Jikina ne yayi sanyi tsoro ya kamani gani nake kamar zai ganoni amma sai nayi ta maza na ce, " Abokina abin da ciwo amma kayi haƙuri ka fauwala Allah lamuranka shi zaiyi maka sakayya " sakin baki yayi yana kallona da alama baiji daɗin maganata ba, gyaɗa mun kai kawai yayi sanannan ya miƙe ya ƙarasa cikin rumfa ya zauna, gabana sai faɗuwa yake dan a tunanina ya riga da ya gama ganoni miƙewa nayi a tsaitsaye nayi masa sallama na shiga mota ta, ko khaleesat ban sanar mata na tafi ba sai waya nayi mata nace ta kira Driver yazo ya ɗauketa ina da wani uzuri.

      Bayan na fita daga layin wayar Alhaji Musa na kira nace ina buƙatar ganinsa a gidan gonata, na ƙarasa ba daɗewa shima ya shigo yanayi na ya gani babu walwala, tun kafin nayi masa bayani ya fara magana.

     " Nasan dalilin kirana da kayi akan Alhaji Abdurrahman ne ko? " cikin sauri na gyaɗa masa kai nace, " Tabbas kuma yace sai ya ɗauki fansa akan duk wanda yayi mata haka, ina tsorom tonuwar asirina " Murmushi Alhaji Musa yayi ya ce, " Asirinka bazai tonu ba har abada kai kafiye tsoro ja kwantar da hankalinka babu abinda zai faru " Mun jima a gidan gonata Alhaji Musa yana ta kwantarmun da hankali har na samu na samu nutsuwa tsoron da nake ji naji ya kau daga zuciya ta, daga ƙarshe fitowa mukayi kai tsaye na wuce gida.


       Bayan kwana biyu gaba ɗaya na sakankance na saki jiki har na manta da wani abu ya faru, abinda bansani ba ashe Alhaji Abdurrahman yana nan akan bakansa na ɗaukarwa Munira fansa, bayan sadakar bakwai ya faɗa biye-biyen malamai tun yana zuwa gurin malaman Allah har ya fara zuwa gurin bokaye, duk gurin bokan da yaje sai dai su ce masa duhu kawai suke gani a bincikensu, baiyi ƙasa a gwiwa ba ya cigaba da yiwa bokaye ɓarin kuɗi akan su binciko masa wanda ya aikata wannan abun, a cikin biye-biyensa ne har ya samu aka kaishi gurin bokan da yayimun aikinsu Inna Larai wato ZULYANIL GIBAR, bantaɓa tunanin bokan nan zaici amanata ba sai gashi Alhaji Abdurrahman na zuwa da ya zube masa kuɗi ya fara tsakura masa bayani akaina.
 
     " Nasan kayi yawo gurare da dama akan a sanar da akai waye ya kashe maka ƴarka amma duk sun gagara, ni zan sanar da kai amma tukwicina kyautar jaririya nake so " a zabure Alhaji Abdurrahman yace, " Jaririya fa? yanxu ni a ina zan samu jaririya " bushewa da dariya bokan yayi ya ce, " Da hannunka zakamun kyautarta idan har kanasan a ɗau fansa akan wanda ya kashe maka ƴarka " wani ƙwarin gwiwa ne ya zo masa ya kalli boka yace, " Faɗi ina jinka "
   
    " Jaririyar Abokinka nake so " cewar boka.
  
      Da mamaki ya kalli boka ya ce, " Wanne Abokin nawa? Duk abokaina ba wanda nasan anyiwa haihuwa.

    Dariya Boka ya ƙara ƙyaƙyatawa ya ce, " Abokinka Kabiru mijin Kaleesat matarsa na ɗauke da ciki kuma bincike ya nuna mun macece ita nake buƙata " a zabure ya miƙe tsaye ya ce, " Bazan iya ba boka yafi ƙarfin aboki agurina ɗan uwana ne kuma Amini na, bazan iya bayar da jininsa ba ka taimaka min da wata buƙatar ba wannan ba " 

     Boka dariya yake yana furzar da wani irin jan gari daga bakinsa lokaci ɗaya ya tsuke fuska ya ce, " Shi ya aikata maka abinda idan kaji kanka bazai iya ɗauka ba, duba nan wannan kaɗai shi zai baka tabbacin abinda nake gaya maka " yana gama faɗa ya janyo wani ƙoƙon kan ƙwarangwal da alama kan mutum ne, cike yake da wani irin zuwa yana zaɓalɓala.

   Alhaji Abdurrahman zura kai yayi yana kallo take ruwan ya rikiɗa kamar talabijin ya fara kallan Alhaji Kabir tun daga shigowarsa gidansa har aika-aikar da yayiwa su Munir da macijin da ya shigewa yarinyar nan, wani irin ihu yasa ya fashe da kuka kamar mace sannan ya ce, " Tabbas idan har gaske babu abinda zai hana in amincewa buƙatarka " boka murmushin nasara yayi ya ce, " Aikin ba wani mai wahala bane, ungo wannan " ya miƙawa Alhaji Abdurrahman wasu layu da wani irin ruwa acikin ƙoƙon kan mage ya cigaba da cewa.

       " Wannan layun ka binnesu a dai-dai gurin da kasan Khaleesat zata tsallaka su bayan ka binne ka ajiye wannan ƙoƙon kan a dai-dai gurin da ka binne layin zasu ɓace da kansu, sai garin maganin nan ka tabbatar ansaka mata acin abinci ko abinsha shikenan daga haka magana ta ƙare "

           Alhaji Abdurrahman juyasu yayi a hannunsa sannan ya ce, " Boka daga haka kace buƙata ta biya? koda wani yaci abinda na bata mai ɗauke da magani babu wani abu da zai faru da shi, saboda uwargida na ce zata girka muje mu kai musu "

       Dariya boka yayi ya ce, " Idan har ba mai ciki bace ba, amma idan wata taci itama tana da ciki to jaririn gurunta ya zama namu, ka kiyaye akan binne layar nan karka bari ka fara tsallaka ta idan ka kukure nan gaba fatalwa zata iya bibiyar rayuwarka, aiki na akwai nasara amma akwai shi da sammatsi ko ya ka kuskure kai zaka faɗa gurbin wanda kayi aikin akansa, ungo wannan idan ka fita ka samu tsoho ka bashi sadaka " boka ya faɗa yana miƙa masa wasu sababbun kuɗi.
 
    Karɓarsu Alhaji Abdurrahman yayi yana juyasu da mamaki ya ce, " Sadaka boka? " Gyaɗa masa kai yayi sannan ya ce, " Eh haka nace, ka tabbatar da kayi sadakar kamar yanda na faɗa babu ruwanka da abinda zai biyo baya, idan bakayi ba jinin Ruhin fansa na iya addabar rayuwarka dan haka ka kiyaye " 

     " Tabbas zan aiwatar dasu kamar yanda ka buƙata saboda jinin Munira bazai tafi a banza ba " Sallama ya yiwa boka ya ɗebo kuɗi masu yawan gaske ya ƙara masa, Washegari kamar wanda nake da masaniya haka kawai jikina ya bani na kira Alhaji Musa na sanar da halin fargabar da nake ciki, yana zuwa ya shawarceni da mu koma cen gurin Boka domim idan da wata kafar da za'a toshe a kuma toshe ta, tun da farar safiya muka shirya muka wuce garin Katsina.

     Muna zuwa gurin boka na zayyane masa buƙatata da fargabar abinda zai biyo baya harma da ikirarin da Alhaji Abdurrahman yayi,  Boka kamar bai ji abinda na faɗa ba yana ta ƴan surutunsa sai ji mukayi ya bushe da dariya ya fara magana, " Da kayi jinkiri har zuwa nan da ɗan wani lokaci da tuni sai dai ayi labarinka " da mamaki duk muka kalli junanmu cikin haɗin baki muka ce, " Sai dai wani bani ba? " gyaɗa kai Boka yayi ya ce, Abokinka jiya ya bar gurin nan kuma ya nemi taimakonsa mun bashi haɗin kai yanzu haka yana gabda aiwatar da aikin da muka bashi " Jikina har tsuma yake na durƙushe ina rokon boka, " Dan girman Allah karka yimun haka boka karka bari ya cutar dani "

       Wata uwar tsawa ya bugamin bani ba hatta Alhaji Musa sai da ya tsorata, cikin tsananin ɓacin rai boka ya ce, " Kasan da Allah ka tako kazo gurina, kasan da girmansa kake kawo mana buƙatunka gurinmu, kai karka ɓatamun aiki yanzun nan na maida ka agwagwa ko baƙin jaki " Alhaji Musa ne yayi farat ya ce, " Ayi haƙuri ya tuba a gafarta masa shi mai bin umarninka ne a koyaushe, yayi kuskure ama bazai ƙara ba " Boka nuna wani baƙin kare yayi da ke tsugunne a jikin wata bishiyar ɗorawa ya fara karanta wasu kalmomin tsafi, take ya rikiɗa zuwa siffar mutum durƙushewa yayi ya fara yiwa boka magiya akan yayi haƙuri  yayi masa rai, boka bai saurareshi ba kuma nuna shi yana surutai take ya koma baƙin kare ya koma ya tsugunna yana zaro harshe waje.

     Boka kallona yayi ya ce, " Ka kiyaye saboda waccen karen mutum ne kamar kai ɓatamun shiri yayi na maida shi haka " Cikin tsananin tsoro na dinga bashi haƙuri, amsar tubana yayi sannan ya cigaba da cewa, " A yanzu haka Abokinka ya aiwatar da ayyuka biyu da muka bashi ɗaya ne kawai ya rage masa idan ka amince da ayi naka aikin akansa shikenan " bakina har rawa yake nace, " Eh boka asa masa mantuwa  karya ya ƙara tuna duk abinda ya faru " zaromun manyan idanuwansa Boka yayi ya ce, " Angama amma ka sani aikinka zaka biya kuɗi mai yawan gaske saboda zanbawa Aljani Mugritu ya aiwatar dashi, aikin zai faɗa kan makaho kuma kurma idan na baka ma bazaka iya ba dole sai aljanu " da sauri nace, " Zan bayar duk abinda ka buƙata nawa kake so " Boka kafeni yayi da kallo ya ce, " Bana yanke kuɗin da za'a biyani sai dai kayi ƙiyasi da kanka " Maƙudan kuɗin da bansan adadinsu ba na ɗauka na bawa boka sannan na ƙara da cewa, " Boka wanne irin aiki ne ka bawa Alhaji Abdurrahman? " kallon da ya watsomun ne ya tabbatarmun da nayi kuskuren tambayarsa, jikina a sanyaye na sunkuyar da kai ƙasa nace, " Tuba nake ya kai sarkin bokayen duniya " jinjina kai yayi sannan ya ce, " Na sallameku ku tashi ku tafi, adadin  ziyararka gurin nan ya ƙare, idan ka ƙara shigowa gurin nan har abada bazaka ƙara fita ba ka shigo kenan " godiya muka yiwa boka muka fice daga gurin.

      Sai da mukayi nisa da gurin boka sannan na kalli Alhaji Musa na ce, " Me bayanin Boak yake  nufi na karna ƙara zuwa gurinsa? " Alhaji Musa ya ce, " Taka tayi kyau ka godewa Allah da ba canja hallitarka yayi ba, yana nufin bazai ƙara yi maka aiki ba saboda kaso ɓata masa kayan aikinsa " Jinjina kai nayi muna cikin haka wayar Alhaji Abdurrahman ta shigo, gabana ne ya faɗi nunawa Alhaji Musa nayi cikin rashin damuwa ya ce, " Ɗauki kaji me zai ce maka ka daidaita nutsuwarka karka bari ya fahimci tsoro ko razani agareka "

     Sai da na tattaro jarumta sannan na ɗauki wayar da sallama ɗauke a bakina, bayan ya amsa cikin sakin fuska muka gaisa da shi kamar babu wani abu da ya faru a tsakaninmu, har mamaki nayi a zuciyata akan rashin nuna mun wata kafa da zan fahimci wani abu daga gurinsa, katse mun tunani yayi da cewar, " Abokina mun kawo mun shigo Unguwarku gidan wani Abokina mun ƙarasa gidanka muka gaisa ashe ma baka nan kayi tafiya " Rass gabana ya faɗi take jikina ya hau tsuma cikin rawar murya nace, " Ammm eh haka ne naje wani uzuri ne amma ai ita Khaleesat tana gida " Wani irin murmushi yayi wanda na kasa fahimtar manufarsa sannan ya ce, " Ai mun gaisa da ita har mun fito yanzu haka muna hanyar gida " Ajiyar zuciya na sauke har sai da ta bayyana  a fili na ce masa, " To muna godiya Abokina idan na dawo muma zamu samu lokaci mu kawo muku ziyara " amsa min yayi daga haka mukayi sallama da shi.

           Jiki na har karkarwa yake na lalubo lambar Khaleesat na kira, kiran farko dana kira bata ɗauka ba hakan ba ƙaramin razani na shiga sai a kira na biyu ta ɗauka.Ajiyar zuciya na sauke ina lumshe ldo sannan na amsa mata sannan na ce.

    " Alhaji Abdurrahman yace mun sun zo yanzu babu dai wani abu da ya faru ko? " da mamaki a maganarta ta ce, " Eh, sun zo amma lafiya duk naji yanayinka wani iri? Naji kana tambaya ko wani abu ya faru sun ce maka wani abu ya faru ne? " Tattaro nutsuwa nayi na ce, " A'a babu wani abu ya kike ya baby na " Kamar ina gabanta ta shafa cikinta ta ce, " Kullin dai baka da magana sai ta babynka, muna cikin ƙoshin lafiya har ma Hajiya Saratu ta kawo mun wani Ɗan wake mai ɗan karen daɗi wallahi bakaji daɗinsa ba " take naji gabana ya yanke ya faɗai bakina har rawa yake nace mata.

      " Kinci Ɗanwaken ne? " kai tsaye ta amsa mun, bata ƙarasa magana ba na furta, " Innalillahiwa'inna'Ilahirraji'un " A sanyaye ta tambaye ni, " Lafiya Habeebee wai meyake faruwa ne " Cikin damuwa nace, " A'a ba komai kawai ba komai nake san ki dinga ci ba saboda kar Babyna ya samu matsala " Murmushi tayi ta ce, " Haba Habeebee babu abinda zai samu cikin nan Insha Allah " daga haka sallama mukayi da ita na kashe wayar ina runtse idanuna saboda damuwa.


       Alhaji Musa tambayata yayi ko wani abu ne ya faru, sanar masa da yanda mukayi da su duka biyun nayi ƙarfafamun gwiwa yayi ya ce, " Haba Mutumina karka damu wannan kawai zargi ne kakeyi amma babu abinda zai faru " gyaɗa masa kai nayi muka cigaba da tafiya.

       Abinda ban sani ba bayan mun gama waya da Alhaji Abdurrahman niyyarsa ya maida Hajiya Saratu gida ya dawo ya binne abinda boka ya bashi a ƙofar gidanmu, dama kuɗin da boka ya bashi tun a hanyarsa ta dawowa ya bayar dasu, wani abun mamaki yana bawa tsohon kuɗin ko binti ɗaya bai ƙara ba ya ɓace daga gurin.

      Bamu jima da sallama ba a hanyarsu ta komawa gida yaji kansa ya sara a daddafe suka ƙasa gida yana shiga a falonsa ya kwanta saboda yanda kansa yake masa, babu jimawa bacci yayi awon gaba da shi, ya jima yana bacci sannan ya tashi yana farkawa yaji ya manta duk wasu abubuwa muhimmai dake cikin zuciyarsa game da ɗaukan fansa, a haka muka cigaba da mu'amalarmu da shi gaba ɗaya ya manta wannan laifin dana aikata masa har mutuwarsa bai ƙara ko da marmarin tayar da maganar ba, da farko naji tsoron kar naje ko ya gayawa matarsa halin da ake ciki dan har Gunguru na kira a cikin ɗakina akan ya tambayarmun Boka, daɗin da naji da boka yace tun farko ya danne zuciyar Alhaji Abdurrahman babu wanda zai iya sanarwa da halin da yake ciki.

      Lokacin da mutuwar Alhaji Abdurrahman ta sameni ba ƙarmin girgizani tayi ba, wani abu da ya ƙara ɗagamin hankali yanda ake zargin nine nayi sanadiyyar mutuwarsa ashe duk kaidin Aljanu da na fatalwa ne tunda sune suna haɗamun wannan  sharrin kuma su suka kunce ni, wallahi nayi nadama da danasani mai girma tabbas na biyewa san zuciya da ruɗin duniya uwa uba la'annan Aboki, saboda lokacin da aka rufeni a cell ana zargina da kisa na kira Alhaji Musa take yayi mun bore har yana gaya mun maganganu marasa daɗi, tun daga lokacin na ƙara tabbatar da shi ɗin ba Abokin arziƙi bane, kuma tun daga lokacin naci alwashin bazan ƙara kiransa a waya ba, kuma zancen da nake muku har yau shi ma bai ƙara nema ba.

_🌚🌚🌚🌚 JIYA BA WANDA YAYI CIGIYA TA_

         Ko yayi tunanin zan aikata masa mugun abun ne kafin muyi baram-baram har gargaɗina yake akan duk ma abinda nayi niyyar aikatawa akansa tabbas zai aikatamun ninkin abinda nayi masa, abinda be sani ba tuni nayi karatun ta nutsu nayi nadama akan abubuwan dana aikata, nida masu hali irin nawa ALLAH ya yafe mana.
       Ko da aka haifi Aseela munga abubuwa da dama na ta'ajibi da ban mamaki, tun tana ciki muke mugayen mafarkai nida mahaifiyarta bayan haihuwarta lamarin bai sauya ba sai ma ƙaruwa da abin yake, Alhaji Musa shi ya sanar dani duk yanda Alhaji Abdurrahman sukayi da boka har zuwa kyautar da akayi da Aseela cikin nuna isa da taƙama yake mun maganar, amma tsananin soyayyarta yasa na kasa yarda da maganarsa sai nake ganin kamar baƙin ciki ne yake mun, ko kuma yayi min haka ne dan yasan yanda na ƙwallafa raina akanta, hakan ne yasa ko Mahaifiyarta ban sanarwa ba nabar abin acikin zuciya, amma nasa ranar wanka ba'a ɓoyen ciki nasan dole wata rana asirina sai ya tonu " Alhaji Kabir ɗagowa yayi cikin nadama ya ce.

     "  Wannan  shine iya abinda na sani idan ma akwai abinda ban faɗa muki ba arashi ne irin na ɗan Adam, iya gaskiyata na gaya muku hukunci ya rage gareku ni mai ɗaukan duk wani hukunci da kuka yanke akaina ne, Bello a labarin da ka bamu na fahimci da jinin Ɓingel akayimun aiki, idan ma nace ba ita bace na yaudari kaina dan haka duk abinda zakuyi mun na karɓeshi hannu bibbiyu " Ajiyar zuciya gaba ɗaya suka sauke bayan gama jin dogon jawabin Alhaji Kabir, Hajiya Kaleesat numfasawa tayi cikin sanyin murya ta ce, " Kana nufin maganar da ka gayamun akan Alhaji Lukman wanda na baka goyon baya har muka je gurin wannan bokan ba haka bane " Alhaji Kabir gyaɗa kai yayi ya ce, " Ba haka bane alokacin bokan ne ya bani sharaɗi akan dole sai na matata ta taka har cikin bukkarsa sannan zai taimaka mana akan tsoratawar da Fatalwun nan suke mana, nayi nazari naga ta wacce hanya zan sanar dake ki amince, shiyasa nayi miki ƙarya akan Alhaji Lukman har na shawo kanki kikamun rakiya gurin wannan bokan da sunan karɓar magani, sai daga baya na lura da mummunar manufarsa akanki tun daga lokacin ban ƙara komawa gurinsa ba "

     " Tabbas ka daɗe kana wasa da hankali na amma ba komai ne ya baka ƙofar hakan ba sai makauniyar soyayyar da nake maka, shiya Annabi yayi gaskiya da yace karka zurfafa soyayya kuma karka zurfafa ƙiyayya, nagodewa Alla, da Allah ya bayyana mun haske tunda sauran lokaci tun lokaci bai ƙuremun ba " Sai a lokacin Bello ya girgiza kansa cikin jimamin ya ce, " Gabaɗaya na rasa me zan ce maka bawan Allah, ni dai ɗan Adam ne ban isa nayi maka hukunci ba amma abinda na sani Allah baya taɓa yafe laifin wani akan wani, babu wani hukunci da zamu iya yi maka sai dai muce kaje kaida mahallicinka, sai kuma waɗanda ka zalinta, amma maganar gaskiya bazan ɓoye maka ba kai dai acikin marasa Imaninma na daban ne, amma karkayi ƙasa a gwiwa Allah gafurrahimu idan har tuban da kayi na gaskiya ne kaje kayita tuba agurin Ubangiji "

     Inna Furaira banda sharɓe hawaye babu abinda take yi wani sabon tsoron Alhaji Kabir ne ya shige ta gani take itama kamar zai iya sawa ayi mata irin kisan Inna Furaira, ita kaɗai take faɗin, " Ai wallahi daga nan idan na kwashi jikokina sai ƙauye uwar Abokinsa da ƴarsa ya kashe su inaga mu da bamuda galihu " zancen zuci take batasan ya fito fili ba sai ji tayi Alhaji Kabir ya ce, " Inna Furaira bakiyi kuskure a maganarki saboda ko waye zai faɗi fiye da abinda kika faɗa, bazan hanaku tafiya ba saboda bani da iko akanku " Inza Furaira tsumu tayi kamar kazar da ƙwai ya fashewa a ciki, bata ƙara magana saboda duk a firgice take.

     Goggo ma goge hawayen Fuskarta tayi ta ce, " Maganar da Bello ya faɗa yayi gaskiya bamu da wani abu da zamuyi maka, mene amfanin ɗaukan fansar mu? Duk abinda mukayi maka nasan bazai taɓa dawomun da Ɓingel ba saboda ta mutu na rasata har abada " Goggo dakatawa tayi ta goge hawayenta sannan ta cigaba da cewa, " Haƙiƙa la aikata kurkure mafi muni amma har yanzu da sauran lokaci baka makara ba, idan har tuban da kayi na Allah da Annabi ne kaje ni a matsayina na Mahaifiya Ɓingel na yafe maka akan duk wata ɗawainiya da nayi da ita tun daga farkon jinyarta har zuwa mutuwarta, sai kaji da sauran haƙƙin waɗanda suka rasa rayuwarka ta sanadinka " Bello Kallan Goggo yayi ya ce, " Samun Uwa kamar ke zaiyi wahala Gwaggo amma hakan da kikayi shine dai-dai Allah ya yafe mana baki ɗaya "  gaba ɗaya suka amsa da Ameen.

      Bello ne ya kalli Gunguru da ke jikin Aseela ya ce, " Kai kuma babu yafiya a tsakaninmu saboda Alƙawari nayi tun ba yau ba duk ranar da muka kuma arba da kai haɗuwarmu bazatayi kyau " Gunguru babu ko kunya ya fara magana.

      " Kayi kuskure da kake tunanin zaka iya karawa da ni, ka tausayawa mahaifiyarka banasan tayi rashi domin idan ka takurawa rayuwa zan hallaka ka, nayi gogayya da waɗanda suna ninka ka a taurinkai, sannan ba kai kaɗe na hallakawa ƙanwa ko ƴar uwa ba nayiwa dubbunanka haka kuma babu abinda suka iya yimun " Bello cikin harzuƙa ya karɓe zancen, " Bazanyi maka musu akan ikirarin da kake na zalintar mutane ba, sai zan gaya maka Allah yafi ka tunda shi ya halliceka dan haka da shi na dogara kuma zai isarmun cikin ikonsa, insha Allah ƙarshenku yazo kai da wannan la'anannan bokan da kuke sheɗancinku tare " 

     Dariya Gunguru yayi sannan ya ce, " Ta yaro kyau take bata ƙarko,idan boka kake magana wannan ya zama ginshiƙin dutse kowa yayu karo dashi sai dai ya faɗi, Albishir gare ka Kabiru jiya-jiya boka hallaka abokins bisa taurin kai da yayi masa akan wata buƙatarsa, nina zuƙe rabin jininsa boka ya zuƙe rabin, gawarsa na nan ɗazu na kai musu ita cen kofar gidansa " Jikin Alhaji Kabir ne yayi sanyi cikin zuciyarsa yake ayyana lallai harka da bokaye babu AMANA duk irin daɗewar da Alhaji Musa sukayi da boka bai hana ya ƙetare zalincin boka ba, dukda basa shiri da Alhaji Musa sai da yaji babu daɗi mutuwarsa ta tsaye masa a rai " Kamar Gunguru ya shiga zuciyar Alhaji Kabir ya ce.

     " Alaƙa da mu bata da tabbas duk tsawon shekarun da muka ɗauka da mutum idan ya kuskure mana dole mu hukunta shi da hukunci mai tsanani, kai ka godewa Allah da har ka kai wannan lokacin ba tare da ka shiga hurumun ma, sai dai ka sani Ruhin fansa zai cigaba da bibiyarka har ƙarshen rayuwarka " 

       Cikin Alhaji Kabir ne ya kaɗa take gumi ya yanko masa shiru yayi bai tanka ba, Bello ne ya karɓe zance da, " Kai baka isa ka aikata abinda Allah bai hukunta ba dan haka rayuwa da mutuwa duk suna hannun Allah " Hajiya Khaleesat takawa ta farayi zata tafi Bello ya ce, " Hajiya inasan ki dakata zuwa wani lokaci kaɗan har mu samu mu raba ƴarki da wannan Azzalumin " Hajiya Khaleesat ba dan taso ba ta dawo ta zauna.

    Bello wayarsa ya ciro ya kira lambar wani Baffansa dake gaba da rugarsu, kiran farko ya ɗauka bayan sun gaisa cikin harshen fullanci Bello ya cigaba da cewa, " Baffa wani aiki ne ya taso mai matuƙar girman gaske inasan ka taho da ɗalibanka domin ku mu haɗu guri ɗaya, idan babu damuwa a yanzu nake san ku ƙaraso domin barin sa zuwa wani lokacin yana da matuƙar haɗari " daga cen ɓangaren Baffa yace, " Bello yanzu haka ban gida na fita da shanu amma yanzu haka na kusa ƙarasawa gida, zan kira su Ɗahiro su kintsa kafin na ƙarasa sun shirya sai mu taho " cikin jin daɗin kalaman Baffa, Bello ya amsa masa yana godiya sannan sukayi sallama.



       Bello na gama waya tashi yayi ya shiga ɗakin Goggo cen jikin bango wata jakar fatarsa ce a saƙale,ɗaukota yayi ya fito ya fara fito da kayan cikinta garin magunguna ne kala da waɗansu iri acikin kwalabe sai garinsu habbatussauda, ajiyesu yayi a gefe ya ɗauko wata ƙaramar ƙwarya ya fara tofi acikinta, ya jima yana tofin acikin ruwa sannan ajiyeshi a gefe yasa murfi ya rufe, suna nan zaune babu me cewa wani uffan kowa da abinda yake nazari a cikin zuciyarsa.
        Daga cen gefen gurin da Bello ya ajiye maganungunan nan wuta ce ta fara ta shi da sauri yayi ta maza ya ɗaukesu, wutarce ta cigaba da ci abinka da bukka take sauran kararen gurin suka kama,wutar ba ƙaramin tsoro ta basu ba da sauri suka fara ɗebo ruwa a tulu suna zubawa amma wani abun mamaki kamar fetir suke ƙara mata,Bello ne ya ɗauko wannan kwaryar da yayi tofi ya dinga bi yana watsawa wutar,cikin ikon Allah duk inda ya watsa sai dai kaga wuta ta mutu ƙurmus, kafin wani lokaci wutar gaba ɗaya ta mutu sai ɗan ƙauri-ƙauri da yake tashi, mutanen rugar duk sunyi carko-carko a ƙofar gidansu Bello kowa yana ganin ikon Allah, wasu kuma mamaki suke inda su Bello suka san waɗannan baƙin ƴan birnin masu ƙatuwar mota, ganin wutar ta mutu yasa Bello ya sallamesu ya ce musu su bawa baƙi guri zasu huta, badan sun so ba ɗaya bayan ɗaya haka suka fara tafiya kowa ya koma gidansa.

      Tafiyarsu babu jimawa su Baffa suka shigo wajensu Bello, zama sukayi bayan sun gaisa Bello yayiwa Baffa bayanin Gunguri da ikirarin da yake yi, Baffa jinjina kai yayi ya ce, " Tabbas babu abinda ya gagari Ubangiji da shi muka dogara kuma zai isar mana, kai Ɗahiro ina magungunan da turare? " Ɗahiro ciro wasu magunguna yayi Baffa da kansa ya taka gurin Aseela dake zaune a gefen Alhaji Kabir,yana sa hannu zai ɗaukota ta fara mutsu-mutsu da wani irin gurnani mara daɗin sauraro, take gashin kanta hautsine idanunta suka juye babu baƙi sai farin gabaɗaya, Baffa riƙe ta yayi da ƙarfinsa cikin zafin nama tayi wata irin girgiza kaɗan ya rage Baffa ya kai ƙasa, tashi tayi da gudun gaske ta faɗa kan cinyar Hajiya Khaleesat tasa hannuwanta biyu ta shaƙe mata wuya, juyowa tayi da wata irin murya mara daɗin sauraro ta ce, " Duk wanda ya kuakura ya kusanto inda nake takan wannan zan fara zartar da hukuncina " Hajiya Khaleesat banda kakari babu abinda takeyi idanuwanta gabaɗaya sun furfito harta fara fita daga hayyacinta, Bello ne ya ce, " Lallai ka cika matsoraci indai har sai ka laɓe a bayan mace sannan zaka aiwatar da mugun ƙudirinka " Baffa wani tunani yayi yasan tabbas suka yimasa fito na fito abu mai sauƙi ne ya nemi halaka ta, cikin dabara ya cewa Gunguru, " Munji abinda ka faɗa amma kai me kake so daga gurunmu " Gunguru ƙyaƙyacewa yayi da dariya sannan yace, " Sai ni Gunguru jikan Kunkuru,  Sai ni kabari kowa ya shigeka ya shiga kenan, Sai ni wuta mai tsananin azaba ko Ɗan goye na tsoronki, so nake gaba ɗaya kowa ya kama gabansa nikuma ku barni a inda na saba dan rabani da Aseela sai kun shirya " 

     A hassale Bello ya ce, " Babu inda zamu tafi kuma dole ka bar jikin yarinya, yarinyar da bataji ba bata gani ba " Gunguru najin haka ransa ya ɓaci ya ce, " Haka kace " cikin kwarin gwiwa Bello yace, " Ƙwarai haka nace " Bello be rufe baki ba Gunguru ya kafa bakinsa a jikin ƙirjin Hajiya Khaleesat ya fara zuƙar jininta, take numfashinta ya fara sama ta fara fita hayyacinta nan take ta yanke jiki ta faɗi.

       Ganin haka ba ƙaramin ɗaga hankalin mutanen gurin yayi ba, Alhaji Kabir ihu ya fasa da sauri ya faɗa gurun Khaleesat dake kwance yana jijjigata cikin tashin hankali yana kiran sunanta.

    Baffa gani yayi idan sukayi sanya sai gunguru ya ƙarar dasu ɗaya bayan ɗaya, bismillah yayi ya fara karanto wasu ayoyi daga cikin ayoyin Alƙur'ani, kai tsaye ya tunkari Aseela da ƙyar ya ɓamɓareta daga jikin Hajiya Khaleesat, gurin da aka cire Aseela wato saitin kirjin Hajiya Khaleesat yayi jawur, da ƙafin gaske yake santa sai da yasa Ɗahiro ya barbaɗa wani garin magani da wani turare a ƙasa sannan ya zaunar da Aseela a dai-dai gurin,kamar haɗin baki gaba ɗaya sukayi bismillah suka fara karatun Alƙur'ani, a gefe ɗaya ga turaren magunguna nan yana ci acikin kasko.

INA MUKU FATAN ALHERI GABA ƊAYA🥰🥰🥰🥰🥰 WANNAN SHAFIN NA ƳAN AMEERA ADAM PALACE NE❤️❤️❤️ KUYI YANDA KUKE SO ALLAH YA BAR ƘAUNA🥰🥰🥰🥰🥰🥰


_UMMOU ASLAM BINT ADAM_😉
[30/06, 17:03] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*
    

                    97&98




      
       Su Baffa sun shafe sama da minti talatin suna karatun Alƙur'ani Gunguru yaƙi furta uffan, ganin haka yasa suka ƙara bada zabura suna karantawa babu ƙaƙƙautawa, wani ruwan tofi suka shiga watsa masa suna ƙara turara masa turawa, a zabure ya kurma wani irin ihu yana gurnani mara daɗin saurare cikin wata irin murya ya fara magana.

        " Ku dakata ku tsaya karku hallaka ni, me kuke buƙata zan yi muku duk abinda kuke so " Bello ne yaje ƙoneka muke so muyi saboda barinka a doron ƙasa babbar illah ce, idan muka ƙaleka gaba bamusan suwa zaka cutar ba " Gungurun cikin azaba ya ce, " Ba zan ƙara cutar da kowa ba ku yarda daniniya gaskiyata nake gaya muku, itama Aseela saboda anzubar mun da jini akanta shiyasa nake jikinta, kuma mun haɗa kai nida waɗansu ruhin jinsi mabanbanta waɗanda ruhinsu yake cike da ɗaukan fansa, abinda zan sanar daku koda kun hallakani akwai wasu ababen ɗaukar fansa, kai Kabiru zan ƙara jaddada maka koda babu ni a doron ƙasa har abada ruhin fansa bazai daina bibiyar ruhinka ba "

     Alhaji Kabiru dake gurin Hajiya Khaleesat zuru yayi cikin tashin hankali ya ce, " Bello dan Allah ku taimaka mun kuna jin abinda yake faɗa dan girman Allah ku ceci rayuwata " Baffa ne ya ce, " Alhaji Kabiru ka kaɗaita Allah ɗaya shine wanda ya rayaka kuma shi zai ɗauki rayuwarka " Kamar ƙaramin yaro haka Alhaji Kabir ya gyaɗa kai amma har lokacin hankalinsa a tashe yake.

      Baffa ne ya cigaba da cewa, " Yanzu zaka kawo mana abokan mu'amalar taku inyaso kai sai mu kyaleka kayi tafiyarka? " Gunguru bushewa yayi da dariya sosai abun ya basu mamaki ganin ba wani abun dariya akayi ba,sai da yayi mai isarsa sannan ya ce, " Bazan taɓa iya karawa da shi ba har nace zan kawo muku shi, yafini hatsabibanci saboda shi yana rayuwa ne cikin jikin ruhikan mabambamta, abu ɗaya na sani yana taimakawa ruhin fansa kuma zai cigaba da taimaka musu har sai sun cimma burinsu na ɗaukar fansa, kuma shi bashi da hurumi da Aseela saboda babu wata alaƙar data haɗasu, dama ta jikina ruhin waɗancen yake samun gurin zama, duk lokacin da kuka ga jini ya fita a wasu daga sassan jikin Aseela munzo ganawa da ita wani lokacin muna ƙulla yanda zamu hallaka iyayenta ne " Gunguru na kawowa nan yayi shiru, Su Bello na gama saurarensa suka cigaba da karatu suna turara masa magani haɗe da watsa masa ruwan addu'a, ihu yake sosai na azaba har suka samu suka ƙoneshi ƙurmus, suna gama ƙone Gunguru Aseela ta yanke jiki ta faɗi jikinta na wani irin karkarwa, gabaɗaya jikinta ya jiƙe da gumi gashin kanta ya kwanta ya koma kamar yanda yake idanunta ta lumshe kamar me bacci.

     Baffa miƙewa yayi tsayi yana faɗin, " Alhamdulillah bari na ƙarasa gurin mahaifiyarta mugani " Baffa takawa yayi ya ƙarasa gurin Hajiya Khaleesat ruwan Addu'a ya fara watsa mata atake ta miƙe jiki ba ƙwari tana kallansu ɗai-ɗai da alama bata gama dawowa hayyacinta ba, sannu suke jera mata ta ko'ina bata iya amsawa sai dai ta gyaɗa musu kai, acen nesa ta hango Aseela a kwance cikin yanayin damuwa da sanyin murya ta ce, " Dan Allah kar kuce mun yarinyar nan ta mutu, dukda abinda ya faru da mahaifinta har yanzu inajin ƙaunarta a zuciyata " Bello ne ya ƙaraso gurinta ya ce, " Ki kwantar da hankalinki babu abinda ya sameta ansamu nasarar rabata da Aljanin jikinta " daɗi Hajiya Khaleesat taji har cikin zuciyarta sannan ta furta, " Allah na gode maka, Ubangiji ka ƙara tsaremu daga dukkan wani sharri " gabaɗaya suka amsa da Ameen.

     Baffa ne ya umarci Ɗahiro da ya shiga daji ya ciro masa wani sassaƙe da saiwoyi domin a murjesu a haɗawa Aseela da Hajiya Khaleesat da magani, ya tafi babu daɗewa ya dawo da maganugunan a take aka gyara su aka bawa Hajiya Khaleesata tasha sauran aka shafa mata akan gurin da Gunguru ya zuƙar mata jini, angama shafamata kenan Aseela ta farko.

      Idanunta a lumshe take faɗin, " Mommy ! Mommyna " da sauri Alhaji Kabir ya ce, " Aseelan Daddy " buɗe idanunta tayi ta kafe Alhaji Kabir tana kallansa  kamar mai yin nazari, murmushi yayi mata itama ta mayar masa da martani, ahankali ta yunƙura ta tashi zaune tana ƙarewa gurin kallo.

     Aseela yariya ce mai wayo da kaifin basira koya taje guri sai ta shiga ranka, tashi tayi ta ƙarasa gurun Hajiya Kaleesat ta ce, " Mommy ina ne muka zo nan? " Murmushi tayi tana ƙarajin ƙaunar ƴarta azuciyarta ta ce, " Gidan kakarki Goggo muka zo kinganta gata cen jeki gaishe ta " kallan Goggo tayi sannan ta ce, " Mommy ni ai bansanta " Goggo tayi karaf ta ce, " Ja'ira ni ai nasanki " Aseela shiru tayi kamar mai nazari tace, " Goggo a ina kika sanni? " gabaɗaya dariya tambayar Aseela ta basu ita dariyar tayi ta koma jikin Hajiya Kaleesat ta kwanta.

         Duk abinda nan da yake faruwa Inna Furaira ko tari bata ƙara yi ba sai dai binsu da kallo da take yi, Aseem dake hannunta yana bacci ne ya tashi shima da mamaki yake bin yanayin gurin da kallo, yana hango Alhaji Kabir ya tashi ya faɗa jikinsa.Baffa nasira sosai yayi musu wajen ruƙo da Addini da Addu'o' sai kuma fauwalawa Allah dukkan lamuran da ya samu bawa, sallama yayi musu zai tafi Alhaji Kabir ya ɗebo kuɗi masu yawa ya miƙa masa, da farko ƙin amsa yayi sai da Alhaji Kabir ya dinga masa magiya, sannan ya karɓa yayi godiya shida yaransa su Ɗahiro suka tafi.

      Su Alhaji Kabir tashi sukayi zasu tafi Alhaji Kabir ya karɓi lambar wayar Bello sannan ya ɗauko cheque ya rubuta masa kuɗi masu yawa ya basu, Fir Bello ya ƙi amsa har ran Alhaji Kabir ya fara ɓaci ya ce, " Bello ban baku kuɗin nan dan inbiyaku da wani abu ba saboda nasan ko duniya zan baku bazata iya siyan rai ba, nasan bazan taɓa biyanku na baku ne saboda kyautatawa, nasan kaƙi karɓa ne kana tunanim dukiyata ko ta gauraya da haram, Wallahi kafatanin dukiyata Ubangiji ne ya bani ita kuma ya samun albarka acikinta, babu wani abu wanda na saɓon Allah dana taɓa aikatawa akan tara dukiya " jikin Bello ne yayi sanyi ya ce.

  " Ko kaɗan ban kawo haka ba duk abinda kaga nayi, nayi shi ne saboda Allah amma bantaɓa maka wannan zargin ba " Alhaji Kabir ya ce, " Ka dubi girman Allah ka karɓa " Bello amsa yayi yana godiya, har bakin Mota su Goggo suka raka su lokacin magriba har ta fara kawo kai, Hajiya Kaleesat ce ta nemi alfarma agurinsu Bello akan kada su gayawa kowa abinda ta faru kasancewar Alhaji Kabir fitacce ne agari tunda tsohon gwamna ne, sallama sukayi musu akan idan ankwana biyu zasu ƙara dawowa gurunsu Goggo, tafiya sukayi a mota babu mai tankawa wani Alhaji Kabir na shakkar yiwa Hajiya Khaleesat magana, ita kuma tana ta taunani iri-iri a zuciyarta Inna Furairu kuwa babu baka sai kunne.

     Lokacin da suka ƙarasa gida tuni anyi sallar magriba isha ta ƙarato, suna hawa sama ta fara haɗa kayanta a cikin akwati, ganin haka ba ƙaramin ɗaga hankalin Alhaji Kabir yayi ba, magiya ya dingayi mata akan tayi haƙuri ta zauna amma fir taƙi har suka sauko Falo, Duk yanda Alhaji Kabir yayi tsammani abun ya wuce haka, kallansa Hajiya Khaleesat tayi ta ce, " Wallahi nayi rantsuwa bazanyi kaffara ba, na gaya maka idan duniya ce zata haɗu na gama zama agidanka, abu ɗaya nasan zan iya yi maka zan rufe sirrinka babu wanda zai wata magana daga bakina kai ko rabuwarmu babu wanda zan cewa ga dalilin rabuwarmu, dan haka kaima karka gayawa kowa idan ka samu wata matar ka aura, zan tafi da yarana saboda so nake su tashi a hannuna da tarbiyya ta " tana gama magana taja hannun Aseem da Aseela ta tura su ta janyo jakar kayansu ta fice, a mota ta sakasu da kanta ta shiga zatayi Driving horn take yi ba ƙaƙƙautawa, da sauri Maigadi ya buɗe mata ƙofa da matsanancin gudu ta fice daga gidan, Alhaji Kabir kamar ƙaramin yaro haka ya zauna ya fashe da wani irin kuka mai tsuma zuciya.


_KUNA GANIN HUKUNCIN DA HAJIYA KHALEESAT TA YANKE YAYI KO A'A? KARKU MANTA YA TUBA HAR CIKIN ZUCIYARSA MAI YASA BAZATA AMSHI TUBANSA BA._😓😓😓😓😓😓😓😓😓



_UMMOU ASLAM BINT ADAM_😉
[03/07, 08:41] Ameera Adam: ☀️ *FIRST CLASS WRITERS ASSO*☀️

           *ASEELA*👩🏻‍🦱👹
                  *BY*
*AMEERA ADAM*
        *FOLLOW ME @WATTPAD*
              *AmeeraAdam60*

     🔚🔚🔚🔚🔚🔚🔚🔚🔚🔚


       Hajiya Khaleesat gudu take kamar zata tashi sama har ya ƙasara ƙofar gidan Iyayenta, lokacin da taje a bakin gate ta tsaida motarta ta kifa kan akan sitiyarin motar tana wani irin kuka mai tsuma zuciya, su Aseela shiru sukayi suna kallanta da mamaki Aseela ce ta ce, " Mommy meyasa kike yin kuka bayan idan nida Aseem muna kuka faɗa kike mana? " ajiyar zuciya ta sauke jikinta na rawa ta fara goge hawayenta ta ce, " Kaina ne yake ciwo kinji babu abinda ya faru " Kamar mai nazari Aseela ta kalli  mahaifiyarta ta ce, " Amma Daddy ba shi yake kaiki asibiti ba kuma yace kar mu tafi kika janyo mu muka taho " ɗan tsuke fuska Hajiya Kaleesat tayi ta ce, " Aseela ba na hanaki surutu ba kina san na yanke bakinki ko?" shiru tayi daga haka bata ƙara magana ba.

     Hajiya Khaleesat tunani ta shiga yi na abinda zata sanarwa dasu Hajiya Yaya idan ta shiga gidan, ta jima a haka amma ta kasa samarwa da kanta mafita, horn ta fara yi a hankali ba'a ɗauki lolaci baTukur ya buɗe mata ƙofar, kai tsaye parking space ta wuce tana ajiye motarta suka fito ita da su Aseem da jakar kayansu, Tukur ne ya karasa da ya ɗauki jakar kayan ya wuce musu da ita falon Hajiya Yaya, kamar wacce kwai ya fashewa a ciki haka take takawa fuskarta babu walwala abinka da farar mace fuskar tayi jawur  saboda kukan da tasha, lokaciin ada ta shiga falon Hajiya Yaya a zaune ta sameta tana cin abinci, tunda Hajiya  Yaya ta ga Hajiya Khaleesat take binta da kallo, guri  ta samu ta gaida mahaifiyarta sannan ta ja baki tayi shiru, Hajiya Yaya kallan tsaf tayi mata ta ce, " Khaleesat lafiya me yake faruwa na ganki da jaka? " 
     Hajiya Khaleesat kamar jira take ta rushe da wani irin kuka mai tsuma zuciya, Hajiya Yaya shiru tayi  tana kallanta sai da ta barta tayi mai isarta sannan ta ce, " Lalla lamarin babba ne yau sama da shekara Ashirin da aurenki baki taɓa zuwarmun da wannan  yanayin ba ki sanar dani me yake faruwa " Hajiya Khaleesat goge hawayen  idonta tayi ta rasa abinda zata sanarwa da mahaifiyarta, dabara ce ta faɗo mata tayi maza ta ce, " Hajiya Yaya wai Daddyn Aseela aure zaiyi " Kallan tsaf Hajiya Yaya tayi mata tana nazartarta  sannan ta ce, " Khaleesat ni ba yarinya ba karki manta nina haifeki dan haka babu wata dabara da zakiyi mun, tunda baki kai haka ba mijinki ya taɓa aure ko alokacin babu wani abu da kika nuna na sakarci sai yanzu da girma yazo yaranku suka fara girma, akwai dai wata a ƙasa amma ba wannan dalilin bane ya dawo dake " suna cikin haka Mahaifinta ya shigo cikin ɗakin ya riski hirarsu, sai da ya zauna suka gaisa da Khaleesat yanayinta ya ƙarewa kallo ya tabbatar masa da akwai matsala, cikin halin dattako ya ce, " Khaleesat lafiya na ganki a daren nan? " Hajiya Yaya najin haka tayi karaf ta ce, " A faɗarta  wai mijinta ne zaiyi aure " murmushi yayi ya ce, " Saboda zaiyi aure zaki taho gida Khaleesat ko shi yace ki taho? " girgiza musu kai tayi ta ce, " A'a ni na taho " 

     Ajiyar  zuciya ya sauke yace, " Idan wani abun ne ki sanar da muu sai mu shawo kan matsalar saboda dake da Kabiru duk ɗaya ne agurunmu " girgiza kai tayi tana hawaye ta ce, " Ba komai Abba " har cikin zuciyarsa yanajin kukanta dakewa yayi ya ce, " To idan kin tabbata babu komai ki tashi ki koma gidan mijinki " ɗagowa tayi ta bishi da idanu har zuwa lokacin hawaye ne ke bin fuskarta, jiki  ba ƙwari ta yinƙura ta riƙe hanun su Aseem ta juya tana share waye, Hajiya Yaya ce ta ce, " Alhaji barinta zakayi ta tafi? " murmushi yayi ya ce, " Idan ban barta ta tafi ba kina nufin barinta zanyi tunda dalilin da gayamun ba wani gamsashen bayani bane " shiru Hajiya Yaya shiru tayi bata ƙara magana ba, har sun kusa zuwa ƙofa Aseela ta juyo ta ce, " Abba kuma wallahi sai Daddy yace Mommy tayi haƙuri karta tafi amma ta janyo mu muka taho, kuma kullin Daddy sai ya bamu chocolate " 

      Hajiya Khaleesat cikin takaici ta kalli Aseela zata doke Abba yace, " Kyaleta karki daketa, Aseelan Abba kyale Mommynki yanzu zaku koma gurin Daddynku " Gyaɗa masa kai tayi sannan suka wuce suka tafi.

      Lokacin da Hajiya Khaleesat ta ƙarasa cen gidan Alhaji Kabir na zaune a inda ta barshi, yana ganin shigowarta ya tashi da sauri ya tare ta yana faɗin, " Habeebty dama zaki dawo gareni " da hannu ta dakatar da shi fuska ba walwala ta ce, " Dan Allah bana buƙatar hayaniya " tana gama faɗin haka ta saki hannun Aseem ta wuce ɗakinta, dukda abinda tayi masa bai masa daɗi ba dawowarta ba ƙaramin faranta masa rai yayi ba, sai a yanzu ya ɗan shiga nutsuwa toilet ya faɗa ya ɗauro alwala ya fara gabatar da sallah, bayan ya idar ya jima sosai yana addu'a da neman gafar agurin Ubangiji sannan ya shafa, yana nan zaune Ina Furaira suka shigo niƙi-niƙi da akwati a hannuwansu shigowarsu tayi dai-dai da shigowar Hajiya Khaleesat, Inna Furaira ce ta kalli su Binta da suke ta cika suna batsewa ta ce, " Ku tsaya a waje zanyi magana dasu Alhaji " fita sukayi amma da ka kalli yanayinsu zaka gane basa cikin walwala.

      Inna Furaira ce ta durƙusa ta ce, " To Hajiya mu Allah yayi mana fitowa Alhaji a yafemu zamu tafi " Hajiya Khaleesat ce tace, " Inna Furaira mu shafe sama da shekara goma tare ke tamkar uwa ce agurinmu, dan Allah karkiyi mana haka bazan hanaki tafiya ba amma alfarma nake nema agurinki idan ina da ita, agabanki Daddyn Aseela ya amshi laifinsa ya kuma tuma akan laifikan da ya aikata dan Allah karki gujemu, idan anayiwa masu aikata laifi irin haka kina ganin zasu dinga tuba akan laifikansu su daina waiwayen laifikansu na baya " jikin Inna Furaira sanyi tayi ta ce, " Maganarki haka take Hajiya ni kaina tamkar ƴaƴan cikina haka na ɗauke ku " Alhaji Kabir ya ce, " Inna Furaira idan maganar da kika faɗa haka ne dan girman Allah kiyi haƙuri da tafiya " jinjina kai tayi ta ce, " Shikenan Alhaji Allahnya shige mana gaba " Gabaɗaya suka amsa da Ameen, tashi tayi ta fito ta cewa su Rakiya su koma ciki sai a lokacin suka saki fuskarsu saboda dama ba san komawa ƙauye suke da zama ba.

     BAYAN KWANA BIYU

    Hajiya Khaleesat tun tana fushi da Alhaji Kabir har ya lallaɓata ya samu ya shawo kanta, ta saki jikinta dashi suka koma kamar yanda suke a baya cikin nuna soyayya da kulawa da junansu.

          Wata rana da misalin ƙarfe biyu da rabi na dare wayar Alhaji Kabir ce ta fara ringing sama-sama cikin bacci ya farka ya ɗauki wayar, fitowa yayi falo gudun karya tashi Hajiya Khaleesat magana yake amma tunda ya ɗauka babu wanda ya amsa masa, yana gabda kashewa yaji anshe, " Idan har ka kashe wayar dai-dai yake da datse sauran numfashinka " juyawa yayi ya rasa daga ina maganar take daga cikin waya ne ko a bayansa ne, wayar ya ƙara karawa a kunne ya ce, " Hello waye ne? " daga cen jikin kusurwar bango yaji ance, " Ajalinka ne " yana cikin haka da cen babban falo ya jiyo muryar Aseela ta cewa, " Daddy kazo zasu kasheni dan Allah Daddy ka zo wayyo Mommy na " da sauri ya yarda wayar hannunsa ya fita falon yana cewa, " Aseela waye zai kasheki Aseelan Daddy  " turus yayi ganin falon fayau babu kowa, daga cen kan dokin ƙofa ya hango Aseela a tsaye ta bashi baya,  takawa ya farayi ya ƙarasa gurunta yana faɗin, " Aseela suna ina? " ya ƙarasa maganar yana dafa kafaɗarta, wani irin shocking yaji har tsakiyar kansa da sauri ya janye hannusa, yana ɗauke hannunsa ta buga tsalle ta doke shi da ƙafafuwanta a ƙirjinsa ya faɗi cen gefe.

     Idanunta a kwakule suke babu kwayar aciki gurin yayi baƙiƙirn bakinta ɗauke da wasu irin manyan haƙora wani irin jini na ɗiga daga bakinta, girgiza kanta ta fara yi take gashin kanta ya fara fita daga kanta har ya fice gaba ɗaya, hannunta mai ɗauke da manayan fara tasa ta burma cikinta ta zaro hanjinta ta fara cizga tana yarwa a ƙasa, Alhaji Kabir a ruɗe ya yunƙura da niyyar  komawa ɗaki,daga inda take ta miƙa hannu ta janyoshi tace, " A yau babu wanda ya isa ya tsallakar da kai daga gurunmu, dole zaka ɗanɗani ɗanɗanon azaba mai tsanani, jininka ya gaura da namu tun a tsawom shekaru biyar da suka gabata, ina tsaye a gabansa a matsayin ruhikan mabanbanta masu ɗauke da niyyar ɗaukar fansa " tana gama magana tayi tsalle ta dira akan ruwan cikinsa yana shirin magana ta fesawa fuskarta wani irin ruwa mai yauƙi, juyawa tayi bakin ƙofa tana hura wata iska mai tafe da tururi take wasu irin ƙwarangwal suka miƙe tsaye suka ƙaraso gurunsa, zagayeshi suka fara yi sannan suka kafa kawunansu suna zuƙar jininsa,  ɗaya daga cikinsu ne ya dafa kansa yana zuƙar kwakwalarsa Alhaji Kabir tuna yana cikin hayyacinsa har ya fara fita daga hayyacinsa, a cikin zuciyarsa banda salati babu abinda yake yi har rai yayi halinsa.

     Sai da suka tabbatar da ya daina numfashi sannan suka fura masa wata isa take ciwukan jikinsa suka haɗe kamar babu abinda ya sameshi, ɗaukanshi sukayi suka mayar dashi cen kan gadon da suke kwance da Hajiya Khaleesat sannan suna koma ƙofar ɗakin Aseela, yarinyar tana kwance bacci take hankali kwance mai siirar Aseela ce ta kuma rikiɗa zuwa siffar kwarangwal sannan suka rankaya gaba ɗaya suka ɓace daga gurin.

       Asubar fari Hajiya Khaleesat ta farka bayan ta shiga toilet ta ɗauro alwata ta gabatar da raka'atanalfijir kamar yanda ta saba, Masallacin kusa da su ne suke ta kiraye-kirayen sallah,tana daga kan dadduma ta fara yiwa mijin nata magana, " Habeebee yau ka kusa makara fa har ankusa shiga sallah " shiru taji bai motsa ba magana ta ƙara masa a karo na biyu tana ɗan bubbuga katifar jikin gadon, wannan karanma shiru taji tashi tayi taje wajensa tana cewa, " Habeebee yau wanne irin dogon bacci kake ne ko gajiyar jiya ce bata gama sakinka ba? " tana taɓa hannunsa taji ya taho yaraf, gabanta ne ya yanke ya faɗi tsoro ya kama ta da sauri ta fara jijjigashi tana kiran sunansa, " Habeebee me nake gani haka Habeebee ka tashi mana " tana tsaka da jijjigashi taga ya ɓingere gefe babu alamar numfashi a jikinsa, cikin tashin hankali ta kurma wani irin razanannan ihu tana fashewa da wani irin matsananncin kuka, kuka take tun ƙarfinta tana ambatar sunansa amma ko alamar motsi baya yi, cikin kururuwa da tashin hankali ta sauka ƙasa tana ƙwalawa Inna Furaira kira, lokacin da ta fita harabar gate wasu daga cikin securities na zaune wasunsu kuma suna sallah, ganin yanayin da ta fito ba ƙaramin ɗaga musu hankali yayi ba, ɓangaren su Inna Furaira ta faɗa tana ƙwallah musu kira, lokacin da Hajiya Khaleesat ta ƙarasa gurunsu kusan gware sukayi da Inna Furaira,tana ganin Inna Furaira ta faɗa jikinta tana fashewa da wani irin matsanancin kuka, Inna Furaira riƙe Hajiya Khaleesat tayi gam kamar wani zai ƙwace ta shiga tambayarta, " Lafiya Khaleesat me yake damunki waye ba lafiya? "
    Rushewa tayi da kuka ta fara nuna hanyar ƙofa tana faɗin, " Alhaji ne Inna Furaira Alhaji ne " cikin ruɗewa ta ce, " Meya samu Alhajin? " Hajiya Khaleesat cikin kuka ta ce, " Na tashe shi sallah baya motsi Inna Furaira " gaban Inna Furaira ne ya faɗi tana shirin magana Hajiya Khaleesat ta jata suka wuce ciki, Securities suka gani sunyi carko-carko suna kallansu, kai tsaye cen bedroom ɗin suka wuce yanda ta bar Alhaji Kabir haka suka koma suka sameshi a kwance, Inna Furaira tattaɓa Alhaji Kabir tayi tana ambatar sunansa, hunnunta ta kai kan ƙirjinsa tana kara kunneta wajen hancinsa, jiki a sanyaye ta ɗago ta janyo zanin gado ta rufeshi, kamo hannun Hajiya Khaleesat tayi zata fara magana ta fisge hannunta tana faɗin, " Inna Furaira dan Allah me yake faruwa karki gayamun abinda nake zargi acikin zuciya ta " Inna Furaira lura tayi da Hajiya Khaleesat kamar bata cikin hayyacinta riƙo ta tayi suka fito daga ɗakin tana ƙoƙarin kwantar mata da hankali.

     Duk inda tashin hankali yake Hajiya Khaleesat ta kai nan daga ƙarshe ma kukan ƙaurace mata yayi a idanunta, Gidansu ta kira ta sanarwa da su Hajiya yaya da Alhaji Abubakar yayanta har zuwa ƴan uwan Alhaji Kabir, kafin wani lokaci tuni rasuwar Alhaji Kabir ta zaga cikin garin kano da wasu daga cikin sassan jihohin najeriya, lokacin da labarin mutuwar Alhaji Kabir taje gurinsu Bello sunyi jimami haka suka shiryo suka zo musu gaisuwa kasancewar tunda suka baro rugar Alhaji Kabir yake tayi musu abubuwan alkairi, cikin wasu ƴan awanni gidan Marigayi Alhaji Kabir cike yake da ƴan uwanta da ƴan uwansa suma.

      Jana'izarsa aka fara shela a gidajen rediyo da talabijin a washegari da misalin ƙarfe goma na safe, Kamar yanda aka sanar washegari dubban mutane ne suna ka halarci jana'izarsa kasancewarsa mutum mai kyakykyawar alaƙa da mutane, talakawa da marayu da yawa ne sukayi jimamin rashin wannan bawa, Lokacin da za'a fita da gawarsa Hajiya Khaleesat yanke jiki tayi ta faɗi sai da aka yayyafa mata ruwa lokacin tuni ansallace shi antafi maƙabarta binne shi.

   Bayan farkawarta haka take ta bin mutane da kallo kamar mutum mutumi banda ruwan hawaye babu abinda take yi, ita kuwa Aseela da Aseem banda sabgar gabansu babu abinda sukeyi, su atunaninsu ma wani abun akeyi.
    Bayan sadakar bakwai haka ƴan uwa duk suka fashe daga ƙarshe aka yanke shawara akan Hajiya Khaleesat zata koma gidansu saboda zamanta a gidan zai dinga sa ta cikin damuwa, batayi musu ba haka duk suka tartakata ita dasu Inna Furaira suka koma sauran Securities ɗin kuma aka sallamesu.

     BAYAN WATA BAKWAI 
         Aseela ce zaune a cikin class sunyi faɗa da wata ƙawarta har Aseela ta fasa mata kai, sannan ta sijeta har gurin na fitar da jini, abinda basu sani ba lokacin da ta fara cizon yarinyar jininta take zuƙa saboda anyi saurin rabasu ne batayi mata illa ba, Malaminsu ne ya zane Aseela sannan ya buƙaci ganin iyayenta, a ranar da Malamin ya dake ta aka wayi gari da safe ankwakule masa idanu da ƙwaƙwalwarsa, haka ranar da wani me mota ya bigi motarsu bayan anɗauko ta daga makaranta har ta bugu aka yana wuce motarsu motarsa ta kama da wuta, wannan abun almarar da yake faruwa da ita tun mutane basu fara hankalta ba har wasu suka fara fahimta, Hajiya Khaleesat kullin a neman magani take amma ba dace.
        Wata rana suna zaune suna kallon labarai a NTA aka hasko wani mutum mummuna da kayan tsafinsa hukumar hisbah ta jihar Katsina ta tura dakarunsu sun kamoshi kun ƙona wasu daga cikin kayan tsafi shi kuma za'a turashi gidan ajiya da gyaran tarbiyya.

     A ranar da abin ya faru Aseela kwana da wuni ta kusa yi tana bacci har abin ya fara bawa su Hajiya Khaleesat tsoro, sai daga baya ta tashi ta fito falo ta zauna fuskarta da alamun jimami ta kalli mahaifiyarta ta ce, " Mommy meyasa suka tafi suka barni bayan na daɗe da sabawa da su? " Hajiya Yaya da Hajiya Khaleesat kallan juna suka sannan ta ce, " Su waye suka tafi suka barki? " ƙara kwaɓe fuska tayi ta ce, " Mabanbanta ruhin fansa " gaban Hajiya Khaleesat ne ya faɗi cikin tsoro ta ce, " Aseela su waye haka kika faɗa? Kin tabbatar da sun tafi? " Karaf Aseela ta ce, " Ruhikan da aka zallinta bisa ganganci, Eh sun ce mun har abada bazan ƙara ganinsu ba "ajiyar zuciya Hajiya Khaleesat tayi ta ce, " Alhamdullah wannan ba abin damuwa bane Kinji addu'a zakiyi ki godewa Allah " Hajiya Yaya da fata fahimci kan hirarsu ba ta tashi ta wuce ɗakinta tana cewa, " Ni wannan hirar taku bansan inda ta dosa ba " 

   Tun daga wannan lokacin wani abu mara daɗi bai ƙara faruwa ba duk abinda za'ayiwa Aseela, haka Hajiya Khaleesat ta cigaba da kula da ƴan marayin tare da tallafawar dangin mahaifinsu.

   _TAMMAT BIHAMDULILLAH_


    *ALHAMDULILLAH ! ALHAMDULILLAH ! BABU ABINDA ZANCEWA ALLAH SAI GODIYA DA YA BANI IKON KAMMALA WANNAN LITTAFIN, FAƊAKARWAR DAKE CIKI ALLAH YA BAMU IKON ƊAUKA KUSKUREN DAKE CIKI ALLAH YA YAFE MANA.*

     _BANIDA BAKIN GODIYA AGAREKU ƊUNBIN MASOYANA INA GODIYA KWARAI DA YANDA KUKA NUNA KULAWARKU AKAN WANNAN LITTAFIN, DUK TSAWON LOKACIN DANA ƊAUKA INA TYPING SAMA DA WASU WATANNI BAKU GAJIYA BA WANNAN BA ƘARAMIN DAƊI YAYI MUN BA🥰🥰🥰🥰 ALLAH YA BAR ƘAUNA INA ƘAUNARKU FISABILILLAH❤️❤️❤️❤️❤️_


      *ƳAN AMANATA MASOYANA NA WHATTAPAD INA ƘARA GODIYA GAREKU BANDA ABINDA ZANCE MUKU SAI ALLAH YA BAR ƘAUNA*❤️❤️❤️❤️❤️❤️❤️❤️

       GODIYA TA MUSAMMAN GA

  AMEERA ADAM PALACE
  AMEERA NOVEL FANS
  D/AUTA NOVELS FAN
   SO KO WAHALA FANS
    HAƊAKA WRITERS
    BURIN RAI FANS
    NIMCY LIBRARY
   SHINE ZAƁINA FANS
    SUHRA FANS
      DA MA WAƊANDA BAN LISSAFA INA GDY ALLAH YA BAR ƘAUNA❤️

       INA FATAN NA WARWARE MUKU KOWANNE ƘULLI DAKE CIKIN LABARIN NAN BABU BASHI AKAINA🤣 GAME ƘORAFI KO SHAWARA ƘOFA A BUƊE TAKE🤒🤒🤒🤒🤒 ZANYI MISSING ƊIN ASEELA KAMAR YANDA KULLIN NAKE MISSING ƊIN MARWAN👽, JAMA'A ALLAH YA SADAMU DA ALKAIRI👏🏻👏🏻👏🏻




   _UMMOU ASLAM BINT ADAM_😉


